
Unităţile de învăţare 

9 9 

Unităţile de învăţare pe care le propune acest modul respectă 
obiectivele statuate prin programă şi au fost selectate urmărindu-se cel 
puţin două coordonate: prezentarea, din perspectivă cronologică şi 
analitică, a evoluţiilor regimurilor politice europene şi extra-europene 
petrecute în secolul XX, precum şi identificarea şi decriptarea 
fenomenelor societale (economice, sociale, mentale) desfăşurate în 
secolul trecut. 

Plecând de la această dublă abordare, unităţile de învăţare 
prezente în acest modul surprind atât fenomenul complex al mişcărilor şi 
transformărilor la nivel politic intern cât şi acele mutaţii, petrecute în 
societăţile respective, care de-a lungul secolului XX au influenţat 
evoluţiile istorice ale Europei şi lumii. 

De asemenea, conţinutul unităţilor de învăţare a fost proiectat cu 
sarcina de a oferi o perspectivă analitică asupra fenomenelor studiate, 
insistându-se nu numai asupra reperelor cronologice necesare ci şi 
asupra interpretărilor diverse oferite de diversele şcoli istorice. în egală 
măsură s-a urmărit prezentarea proceselor respective atât din direcţia 
istoricului actual cât şi din aceea a contemporanilor evenimentelor, 
interogând cu acest prilej şi coordonatele mentale ale indivizilor sau 
grupurilor care, în ultimă instanţă, au fost creatorii istoriei secolului XX. 

Apropierea de către cursanţi a acestui tip de analiză poate avea 
un rol pozitiv datorită dobândirii unor abilităţi specifice anchetei 
fenomenelor politico-sociale de dată recentă precum şi a unei 
perspectivei generale mai sofisticate asupra modului în care comunităţi 
diverse, diferite, îndepărtate de cititor au construit realităţi politice, 
sociale, economice în mişcare, într-o evoluţie permanentă spre 
prezentul nostru. 

Titlul unităţilor de Unităţile de învăţare din acest modul sunt următoarele, 
învăţare 

Unitatea de învăţare 1 - Consecinţele Primului Război Mondial 
Unitatea de învăţare 2 - Rusia de la Imperiul Ţarist la Uniunea Sovietică 
Unitatea de învăţare 3 - Democraţiile interbelice (I) Franţa, Marea 
Britanie 

Unitatea de învăţare 4 - Democraţiile interbelice (II) Statele Unite ale 
Americii 1919-1939 

Unitatea de învăţare 5 - Germania în perioada interbelică. De la 

Republica de la Weimar la al Treilea Reich 

Unitatea de învăţare 6 - Italia în perioada interbelică 

Unitatea de învăţare 7 - Europa Occidentală după 1945 

Unitatea de învăţare 8 - Europa de Est după 1945 

Unitatea de învăţare 9 - Uniunea Sovietică în perioada postbelică 

Unitatea de învăţare 10 - Statele Unite după 1945 


Criteriile de 
selecţie a 
conţinuturilor 


IV 

Sarcinile de lucru 


Tipuri de sarcini de Sarcinile de lucru sunt astfel construite încât să corespundă 

lucru obiectivelor formulate prin programa de studiu. Pe parcursul modulului, 

veţi avea de realizat o serie de activităţi care au ca scop dezvoltarea 
competenţelor care sunt necesare celor care vor fi profesori de istorie. 

în primul rând, există sarcini de lucru care vă solicită să 
răspundeţi la întrebări punctuale; ele sunt întrebări la care se va 
răspunde pe parcursul unităţii de învăţare. 


întrebări punctuale Apoi, întrebări care vă solicită să identificaţi, să selectaţi, să com¬ 

paraţi şi să ierarhizaţi informaţii. 


Lucrările de 
verificare 


Eseuri structurate 
şi libere 


Lucrările de verificare 


în sfârşit, există sarcini de lucru (de regulă la nivelul lucrărilor de 
verificare) care obligă pe cursanţi să folosească toate cunoştinţele 
acumulate de-a lungul unităţii de învăţare - acestea sunt eseuri 
(structurate şi libere). Cursanţii sunt încurajaţi să utilizeze literatura 
suplimentară care, din motive de acordare cu celelalte module, a fost 
limitată la maxim. 


Localizare 

Modulul conţine 4 lucrări de verificare - pg. 74, 147, 188, 226 


Instrucţiuni privind testul de evaluare 

> dacă este posibil, tehnoredactat, Arial 12, 1,5 rânduri, max. 5 
pagini 

> se trimite prin poştă tutorelui. 

> se foloseşte în primul rând cursul dar pentru obţinerea unui 
punctaj ridicat este necesară parcurgerea bibliografiei indicate. 

Dacă apar 

probleme In cazul in care apar dificultăţi la nivelul elaborării lucrărilor de 

verificare, sugerăm cursanţilor să reia lectura unităţii de învăţare, de 
data aceasta realizând un rezumat de idei al acesteia. Apoi, să reia 
lectura bibliografiei indicate şi să încerce rezolvarea din nou a lucrării (în 
cazul în care este vorba de un eseu structurat, să atingă punctele 
precizate întâi sub forma unor mici eseuri independente, iar la urmă să 
redacteze din nou eseul sub forma unei naraţiuni la persoana întâia). 

Criteriile de evaluare şi ponderea acesteia 

Criteriile de evaluare care vor fi aplicate sunt următoarele: 

• pentru teste de autoevaluare: corectitudinea răspunsurilor, 
capacitatea cursanţilor de a răspunde solicitării în numărul de 
fraze solicitate; 

• pentru lucrările de verificare (în ordinea importanţei): respectarea 
punctelor solicitate, argumente reprezentative şi coerenţa 
argumentării, utilizarea informaţiilor din unitatea de învăţare, 
utilizarea de bibliografie suplimentară. 

Ponderea evaluării continue este de 40%, iar a evaluării finale 60% 


Bibliografie minimală 

■ Jean-Francois Soulet, Istoria comparată a statelor comuniste, Bucureşti, 
Ed.Polirom, 1998 

■ Stephane Courtois & Nicholas Werth, Cartea neagră a comunismului, Bucureşti, 
Editura Humanitas si Fundaţia Academia Civica, 1998 

■ Francois Chatelet, Evelzne Pisier, Concepţiile politice ale secolului XX, Bucureşti, 
Flumanitas, 1994 

■ Omul secolului XX, Bucureşti, Polirom, 2001 

■ P. Jenkins, O istorie a Statelor Unite, Bucureşti, Ed. Artemis, 2002 

■ S. Bernstein, P. Milza, Istoria Europei, laşi, Ed. Institutul European, 1998 

■ Francois Chatelet, Evelyne Pisier, Concepţiile politice ale secolului XX, Bucureşti, 
Humanitas, 1994 

■ Eric Hobsbawm, Secolul extremelor, Bucureşti, Ed. Lumina, 1999 

■ A.Rowley, Istoria Continentului European, Bucureşti, Chisinau, Cartier, 2001 

■ Z.R. Brzezinski, Marele eşec. Naşterea si moartea comunismului in secolul XX, Cluj 
Napoca, 1993 

■ Paul Johnson, O istorie a lumii moderne. 1920-2000, Bucureşti, Humanitas, 2003 

■ Pierre Milza, S. Bernstein, Istoria secoluluiXX, 3 voi., Bucureşti, 1998 

■ Francoise Thom, Prăbuşirea regimurilor comuniste, Bucureşti, 1996. 

CONSECINŢELE PRIMULUI RĂZBOI MONDIAL 


Cuprins 


1.1. Obiective.1 

1.2. „Marele Război” şi începutul secolului XX.1 

1.3. Consecinţele demografice şi economice.4 

1.4. Consecinţele sociale.7 

1.5. Efecte politice.10 

1.6. Consecinţe în plan mental şi spiritual.12 

1.7. Europa şi lumea.12 

1.8. Triumful democraţiilor.14 

1.9. Bibliografie.15 

1.10. Răspunsuri pentru testele de autoevaluare.15 


1.1. Obiective 

• Familiarizarea studenţilor cu bagajul conceptual specific fenomenului studiat. 

• Descoperirea consecinţelor pe termen mediu şi lung ale Primului Război Mondial. 

• Identificarea mutaţiilor sociale, politice, economice şi mentale provocate de „Marele 
Război”. 

• Dimensionarea conexiunilor dintre fenomenele politice şi cele social-economice. 


1.2. „Marele Război” şi începutul secolului XX 

Majoritatea istoricilor plasează începutul secolului XX nu în 
termeni cronologici obişnuiţi, respectiv anul 1901, ci undeva la sfârşitul 
Primului Război Mondial luând în consideraţie substanţialele 
transformări petrecute în timpul şi mai ales la sfârşitul primei conflagraţii 
totale cunoscute de umanitate. 

LaBeiie Pentru contemporani secolul XX începuse firesc, cronologic, iar 

Epoque” pentru europeni, mai ales cei din clasele înalte, de mijloc şi chiar pentru 

o fracţiune din segmentele inferioare ale societăţii, noul secol fusese 
întâmpinat cu bucurie. Invenţiile şi inovaţiile, descoperirile tehnice, noile 
tehnologii produse de o ştiinţă mereu în expansiune demonstrau, până 
la nivelul vieţii cotidiene, că viitorul nu poate fi decât unul luminos. Cel 
puţin pentru Europa Occidentală, pe atunci centrul politic şi economic al 
unei lumi din ce în ce mai bine cunoscute şi apropiate, „La Belle 


Proiectul pentru învăţământul Rural 


1 



















Consecinţele Primului Război Mondial 


Epoque” - epoca frumoasă desemna o realitate stabilă, suficientă şi 
chiar abundentă, în care burghezia devenise în sfârşit clasa dominantă 
nu numai din perspectivă economică dar şi politică. 

în general valorile politice liberale dominau continentul chiar dacă 
din punct de vedere politic monarhiile autoritare (Germania, Austro- 
Ungaria, Rusia) continuau să joace un rol important. Până şi în aceste 
cazuri însă modernizarea politică, deşi lentă şi inconstantă îşi făcea 
încet loc. 

în Germania, devenită, dacă nu prima, cel puţin una dintre 
primele mari puteri industrială ale lumii, alegerile parlamentare intraseră 
în tradiţia politică şi Partidul Social-Democrat câştiga consecvent 
majoritatea legislativă deşi nu forma cabinetul acesta fiind numit direct 
de Kaiser. 

Imperiul multinaţional al Austro-Ungariei, aflat în plină recuperare 
economică, trăia o viaţă politică efervescentă iar speranţele pentru o 
modernizare coerentă şi lipsită de tulburări ale aristocraţiei, burgheziei şi 
naţionalităţilor îşi găsise în sfârşit omul providenţial - moştenitorul 
tronului arhiducele Ferdinand. 

Schimbarea îşi făcea loc până şi în Rusia Ţaristă, autocrată şi 
retardată economic. Sub presiunea unei burghezii în creştere, guvernul 
şi Ţarul acceptaseră după 1905 unele reforme (reforma agrară, 
înfiinţarea Dumei etc) ce dădeau cel puţin speranţe privind deplasarea 
treptată a uriaşului multinaţional spre Europa modernă. 

în democraţiile occidentale, Anglia şi Franţa în primul rând, 
valorile lumii burgheze păreau a fi o certitudine. Mari Imperii coloniale, 
economii capitaliste în plină dezvoltare, societăţi moderne şi inovative, 
cele două state ofereau modelul potrivit pentru noul secol. Dezbaterea în 
societate se concentra asupra perfecţionării vieţii democratice (dreptul 
de vot pentru femei) şi a raporturilor sociale (cererile proletariatului 
privind reglementări profesionale şi salariale) sau asupra noului val 
cultural - avangardismul - ce provoca tiparele societate deja stabilite. 

Europa trăia la începutul secolului XX efectele celei de-a două 
revoluţii industriale. Introducerea pe scară tot mai largă a unei noi forme 
de energie - electricitatea, transformările profunde în mediul de 
A doua revoluţie producţie (apariţia marilor aglomerări industriale, a unor noi metode de 

industriala gestiune) dezvoltarea sistemului bancar şi bursier, toate îşi puneau 

amprenta asupra vieţii cotidiene. Bunuri de consum din ce în ce mai 
variate şi mai ieftine amplificau confortul familiei burgheze, transporturi 
tot mai moderne micşorau distanţele, ziare, reviste, cărţi contribuiau la 
crearea culturii de masă, învăţământul se deschidea, din ce în ce mai 
democratic, publicului larg, petrecerea timpului liber, până atunci 
cantonată numai la nivelul elitelor, devenise o preocupare pentru clasa 
de mijloc şi nu numai. 

Africa 


China 


America latină 


Războiul 


Sigur, această imagine, uşor idilică, se aplică numai unei zone 
geografice şi numai unor realităţi sociale. Chiar în Europa Occidentală 
existau suficiente disparităţi sociale şi nemulţumiri iar Europa de Est 
rămânea spaţiul retardării tehnologice, a polarizării sociale şi a lipsei de 
reformă. 

Cu cât ne îndepărtăm de Vestul Europei, cu rare excepţii (Statele 
Unite de pildă), întâlnim o realitate ce contrazice imaginea propusă mai 
sus. Africa împărţită între puterile coloniale (Anglia, Franţa, Germania, 
Italia, Belgia, Portugalia) era captiva unui dublu plan - cel superficial, al 
unei minore elite coloniale şi cel profund, al unei majorităţi tribale şi, 
după standardele europene, primitive. 

China, măcinată de conflicte interne, împărţită şi ea în zone de 
influenţă a Marilor Puteri europene, cu o viziune complet opusă faţă de 
Europa în ceea ce priveşte modernizarea, era fracturată între o elită 
locală sofisticată, comerciantă şi o imensă masă umană rigidizată în 
tradiţie şi supunere. 

America Latină propunea o imagine nu cu mult diferită. Aflată sub 
„protecţia” Statelor Unite (Doctrina Monroe), această zonă prezenta o 
realitate polarizată, cu mari latifundiari, imobili însă din punct de vedere 
economic şi o majoritate ţărănească, lipsită de pământ şi permanent 
nemulţumită. La mijlocul spectrului social se găsea un segment burghez 
minor atât ca dimensiuni cât şi ca rol politic dar dornic, în condiţiile unei 
modernizări economice lente, de a obţine preeminenţa politică. Totuşi 
America Latină rămânea la periferia sistemului economic mondial. 

în ciuda acestor realităţi contrastante, tonul general era dat de 
centrul sistemului mondial, de Europa. Iar aici, ia începutul cronologic al 
secolului XX, deşi existau multiple focare de nemulţumire, imaginea unui 
viitor formidabil construit pe explozia tehnico-ştiinţifică constituia 
speranţa, certitudinea chiar, a majorităţii segmentelor şi palierelor 
sociale. 

Războiul era privit de o diplomaţie europeană încă aristocratică şi 
conservatoare, defazată faţă de societatea modernă şi burgheză, drept 
„ultimul instrument”, util fără îndoială atunci când negocierile eşuau. 
Conflictele anterioare se stinseseră repede, nu antrenaseră decât 
armate profesioniste şi se încheiaseră cu compensaţii materiale şi/sau 
teritoriale. în mod paradoxal, în iulie 1914 chiar, atunci când situaţia 
diplomatică era într-un vădit impas, remarca unui bancher german - 
„războiul european nu va dura mult, ar fi prea costisitor pentru noi toţi” - 
întruchipa sentimentul general: un război scurt care să rezolve definitiv 
neînţelegerile dintre Marile Puteri. 

Poate de aceea debutul ostilităţilor a fost întâmpinat cu atâta 
entuziasm, soldaţi din toată Europa plecând la război în sunet de 
fanfară, în uniforme viu colorate şi în aplauzele tuturora. Ceea ce era 
însă greu de înţeles pentru contemporani, cu câteva rare şi periferice 

excepţii, era faptul că societatea industrializată şi modernă crease un alt 
tip de război - cel industrial. Numai câteva luni mai târziu crâncena 
realitate a conflictului modern transforma dramatic nu numai uniformele 
(ce preluau culoarea câmpurilor de luptă) ci şi destinele şi mentalitatea a 
zeci de milioane de oameni soldaţi şi necombatanţi deopotrivă. 

Primul război mondial prin dimensiunile sale temporale (patru ani) 
şi geografice (Europa, Africa, Orientul Mijlociu şi Oceanul Atlantic în 
primul rând), prin uriaşele eforturi umane şi materiale făcute de toate 
statele combatante, prin caracteristicile sale militare şi nu în ultimul rând 
prin numărul nemaiîntâlnit de victime a marcat, în mod tragic, sfârşitul 
brusc al unei lumi şi intrarea într-un secol nou, al violenţei pe scară 
largă, al ideologiilor combatante, al totalitarismelor şi al crimelor de masă 
programatic induse de stat. 

în acelaşi timp, „scurtul” secol XX va fi, poate tocmai datorită 
conflagraţiilor nimicitoare ce l-au marcat, un secol al proiectelor paşnice 
grandioase, al preocupărilor formidabile pentru drepturile individului la 
nivel internaţional, al unui extraordinar avans tehnico-ştiinţific precum şi 
un reper fundamental în construirea unei lumi a valorilor democratice şi 
a libertăţii. 

Test de autoevaluare 1 


1.1. Care erau bazele optimismului existent în Europa Occidentală înainte de 1914? 


1.2. Enumeraţi regimurile politice autocratice şi autoritare europene. 


Răspunsurile pot fi consultate la pagina 15 


1.3. Consecinţele demografice şi economice 

1.3.1. Consecinţe demografice 

Efectele demografice şi economice ale Primului război mondial 
provin atât din operaţiunile militare propriu-zise cât şi din transformările 
teritoriale petrecute în timpul războiului sau a Conferinţei de Pace. 

în ceea ce priveşte pierderile umane, acestea şochează şi astăzi 
dar pentru contemporani au reprezentat o adevărată catastrofă. Peste 9 
milioane de oameni (în majoritate europeni) au murit iar mai mult de 6 
milioane au devenit invalizi. 

Pierderi umane 


Pierderi materiale 


Franţa a înregistrat peste 1,4 milioane de morţi şi dispăruţi 
reprezentând peste 10,5 % din populaţia activă precum şi 1,2 milioane 
de invalizi. Germania - 1,85 milioane de morţi - a pierdut aproape 10% 
din populaţia activă. Acelaşi procent (9,5%) îl pierde Austro-Ungaria - 
1,54 milioane morţi. Imperiul Ţarist înregistrează peste 1,7 milioane de 
morţi până în 1917 şi calvarul va continua, cifrele estimative fiind de 5 
milioane până în 1921 datorită războiului civil şi crimelor bolşevice. 
Marea Britanie şi Italia pierd în jur de trei sferturi de milion de oameni 
reprezentând 5,1 respectiv 6,2 % din populaţia activă. 

La aceste tragice statistici se adaugă un număr neprecizat de civili 
ce au murit datorită operaţiunilor militare, condiţiilor precare de igienă şi 
bolilor (numai gripa spaniolă, eradicată înainte de război, a făcut în 1918 
în Europa un număr de peste 650.000 de victime, dar proporţiile reale, la 
nivel mondial al acestui flagel nu sunt încă pe deplin cunoscute). 

Consecinţele acestor pierderi sunt teribile pe termen mediu şi 
lung. Clasele de vârstă afectate, aşa numitele clase mobilizabile, sunt 
cele cuprinse între 20 şi 40 de ani ceea ce antrenează o diminuare 
accentuată a natalităţii. Estimările arată pierderi considerabile datorate 
deficitului de natalitate - peste 770.000 în Marea Britanie, aproape un 
milion în Franţa, 1,7 milioane în Italia şi peste 3,5 milioane în Germania. 

Războiul a întrerupt practic progresele rapide ale începutului de 
secol în ceea ce priveşte infrastructura sanitară şi această situaţie s-a 
reflectat în creşterea mortalităţii infantile, numai în Franţa înregistrându- 
se o creştere de la 17,5 %o în 1914 la 22 %o în 1918. 

Pierderile umane uriaşe datorate Primului Război Mondial au 
afectat economia europeană, privând-o de producători şi consumatori, 
apărarea naţională şi activitatea intelectuală. în egală măsură 
consecinţele demografice teribile au condus la dezorganizarea familiei, 
la apariţia a milioane de „văduve de război” şi de copii orfani („copii 
naţiunii” - sintagmă ce definea în Franţa orfanii de război) şi au 
contribuit în mod decisiv al instaurarea sentimentului general de 
îmbătrânire ce a dominat Europa anilor 20. 


1.3.2. Consecinţe economice 


Războiul mondial a produs în Europa pierderi economice directe 
considerabile. Numai Franţa a pierdut peste 300.000 de case, 3 milioane 
ha pământ arabil, o parte din minele de fier şi cărbune din nord. 
Potenţialul agricol s-a diminuat aproape la jumătate iar producţia 
industrială a înregistrat un recul de 35%. Germania şi-a văzut redusă 
producţia de cărbune cu 45% iar producţia agricolă cu 50%. Practic la 
scara întregului continent, potenţialul agricol al Europei s-a diminuat cu 
35% iar cel industrial cu 40%. 

Deficit bugetar şi 
datorie externă 


Apoi, în timpul conflictului combatanţii orientaseră întreaga lor 
capacitate economică spre producţia de război, reconversia dovedindu- 
se extrem de dificilă. Deficitul bugetar enorm, datorat finanţării războiului 
prin împrumuturi publice, crescuse de 10 până la 20 de ori faţă de nivelul 
antebelic. La fel crescuse datoria externă a statelor beligerante. Dacă 
înainte de 1914 Franţa şi în special Anglia erau marii creditori ai lumii, 
după 1918 aceste state datorează miliarde de dolari, mai ales Statelor 
Unite, ceea ce va complica raporturile trans-atlantice. 


Tot în timpul războiului emisiunile monetare exagerate şi lipsa 
inflaţie alimentelor şi bunurilor de consum au dus la creşterea inflaţiei şi a 

preţurilor. în 1919 deprecierea principalelor monede europene, fenomen 
până atunci necunoscut, a atins cote deosebit de înalte - francul a 
pierdut 50% din valoarea sa, lira sterlină 10% iar marca, aproape 90%. 
In acelaşi timp preţurile au crescut în timpul războiului de 5 ori în Franţa 
şi mai mult de 12 ori în Germania. 


Problema 

reparaţiilor 


Războiul a generat şi alt tip de probleme economice. Statele 
beligerante au preluat responsabilitatea pentru victimele conflictului, 
guvernele adoptând principiul după care acestea au dreptul la 
solidaritatea naţiunii. Pentru prima dată au fost înfiinţate ministere 
speciale şi o parte consistentă a bugetelor naţionale a fost dedicată 
foştilor combatanţi, văduvelor şi orfanilor de război. 

Pe de altă parte, imediat după conflict s-a pus problema 
reparaţiilor datorate de învinşi statelor învingătoare. Ministrul de finanţe 
francez Klotz afirma în 1918 „Germania va plăti” şi concepea bugetul 
Franţei (cazul nu a fost singular) luând în calcul şi reparaţiile datorate de 
Germania. Principalul învins al Primului Război Mondial nu avea însă 
cum să plătească sumele uriaşe şi a pus în dificultate trezoreriile 
învingătorilor care contau acestea pentru a-şi plăti propriile datorii de 
război. Rezultatul a fost o criză financiară care a destabilizat şi mai mult 
monedele europene, depreciindu-le şi ducând la o creştere vertiginoasă 
a preţurilor. 


Test de autoevaluare 2 

2.1. Enumeraţi consecinţele pe termen mediu şi lung ale uriaşelor pierderi umane din 
timpul războiului. 


Răspunsul poate fi consultat la pagina 15 

1.4. Consecinţele sociale 

9 

1.4.1. Dezechilibrele sociale 


în primul rând războiul a creat un tip social nou - fostul combatant 
Foştii combatanţi - ce cuprindea milioanele de europeni întorşi din război şi marcaţi de cei 
patru ani de teribil conflict. Individualişti, provenind din medii sociale 
diferite, educaţi sau analfabeţi, aceşti tineri fuseseră transformaţi de 
război descoperind o solidaritate formidabilă a sentimentelor şi 
intereselor. 

Cei patru ani de experienţe cotidiene cumplite configuraseră o altă 
mentalitate, specifică spaţiului marţial şi transformaseră radical 
speranţele şi aşteptările a milioane de oameni. Cetăţeni obişnuiţi înainte 
de război, ei au învăţat ce înseamnă un grad extrem de violenţă 
cotidiană, camaraderia, unitatea, ierarhia rigidă şi obedienţa faţă de 
superiori. Dezvoltaseră în acelaşi timp o ostilitate instinctivă faţă de 
diviziunile partizane, personajele politice şi instituţiile parlamentare pe 
care le considerau vinovate pentru izbucnirea conflictului. 

întorşi acasă foştii combatanţi au reprezentat un grup de presiune 
extrem de puternic iar în unele cazuri au intrat în politică încercând să 
modifice realitatea postbelică. Alţii, după ce au fost idealizaţi şi 
transformaţi în eroi, au căutat în viaţa civilă aceleaşi valori pe care le 
învăţaseră în război, înregimentându-se în grupări paramilitare precum 
Crucea de Foc (Franţa), Căştile de Oţel, Corpurile France (Germania). 
Cei mai mulţi, mai ales în Germania şi Italia, alienaţi de transformările 
politice, sociale şi economice, au îngroşat rândurile simpatizanţilor 
partidelor extremiste Naţional Socialist sau Fascist. 

Din altă perspectivă, războiul şi inflaţia galopantă au precipitat 
unele evoluţii sociale, accentuând inegalităţi sau disparităţi pe scara 
Noii îmbogăţiţi socială, avantajând anumite grupuri, defavorizând pe altele, creând 
discordanţe şi relaţii sociale tensionate. Astfel războiul a sporit brusc 
averea producătorilor şi intermediarilor, a fabricanţilor de război şi a 
marilor comercianţi, dând naştere fenomenului noilor îmbogăţiţi. 

Industriaşi precum francezii Schneider (artilerie), Citroen (obuze), 
Renault (care de luptă şi vehicule), italienii Ansaldo şi Fiat sau patronii 
siderurgiei germane din Ruhr au realizat câştiguri imense de pe urma 
războiului. La fel s-a întâmplat cu mii de negustori ce în timpul 
conflictului au speculat şi traficat cu succes. Reuşita materială a 
acestora, enormă şi brusc apărută, a destabilizat credinţele tradiţionale 
în superioritatea muncii, virtutea economisirii, a distrus practic 
încrederea în valorile considerate imuabile ale moralei liberale şi 
burgheze specifică secolului XIX. 

Opinia publică germană şi războiul, raportul comandamentului militar al 
Magdeburgului, iulie 1918 

“[...] Vechea diferenţă între bogaţi şi săraci, ce se estompase în entuziasmul începutului 
războiului reapare odată cu trecerea timpului. în rândul păturilor cele mai sărace ale 
populaţiei, se înmagazinează o ură împotriva bogaţilor şi în special împotriva celor 
denumiţi profitori de război ce apare deosebit de periculoasă. Această ură rezultă mai 
puţin din averea posedată cât din posibilitatea pentru un cerc limitat de persoane de a-şi 
permite totul datorită unor resurse aproape nelimitate, de a se hrăni nu suficient, ci chiar 
foarte bine, de a trăi luxos în timp ce cea mai mare parte a populaţiei moare efectiv de 
foame. De aceea sunt acum criticate aproape toate deciziile autorităţilor, afirmându-se că 
ele nu servesc decât bogătaşilor şi dăunează săracilor .[...]” 


Sărăciţii 


Agricultorii 


Femeile 


La polul opus s-au aflat victimele economice ale războiului şi 
inflaţiei - sărăciţii - toţi cei care, având venituri fixe, nu le-au putut 
reevalua, suferind lovitura deprecierii monetare (cazul rentierilor, foarte 
numeroşi în Franţa, Anglia sau Belgia). Aceştia au avut de îndurat şi 
loviturile venite din exterior, lovitura de stat din Rusia, falimentul Casei 
Otomane, dizlocarea statelor din centrul şi sud-estul Europei conducând 
la ruina a milioane de mici depunători. In ţările învinse situaţia acestei 
categorii sociale a fost agravată de revoluţiile politice provocând o 
pauperizare agresivă a unei segment social mijlociu şi moderat din punct 
de vedere politic. Practic toţi ale căror venituri erau cumva dependente 
de stat au falimentat, puterea de cumpărare a salariaţilor depreciindu-se 
masiv (în Franţa cu 15%, în Marea Britanie cu 20% iar în Germania cu 
peste 25%). 

O altă categorie socială victimă a războiului şi a inflaţiei la nivel 
european au fost şi agricultorii. Preţul produselor agricole au rămas în 
urma ritmului inflaţiei crescând mult mai încet decât preşul produselor 
industriale. Războiul a accelerat exodul rural provocat de nevoia urgentă 
de mână de lucru în industria de armament şi a produs o populaţie 
dezrădăcinată, îndepărtată de modul de viaţă tradiţional, în permanentă 
căutare de lucru şi cazare. în Europa de Est, sfârşitul conflictului a adus 
multaşteptatele reforme agrare şi intrarea în politică a mediului rural prin 
apariţia partidelor ţărăneşti. 

în acelaşi timp războiul a dus la disocierea structurilor tradiţionale, 
antrenând extinderea muncii femeilor şi o modificare a sectorului de 
lucru pentru acestea. Dacă până atunci femeile erau angajate în sarcini 
domestice şi sectorul serviciilor, în timpul războiului ele intră în uzine 
ocupând până la 35% din locurile de muncă industriale. 

De asemenea războiul a produs un număr nemaiîntâlnit de femei 
singure, celibatare, văduve sau divorţate. La începutul anilor 20 s-a 
înregistrat un adevărat puseu al divorţurilor (în Germania şi Franţa 
numărul acestora se dublează, iar în marea Britanie creşte de 4 ori). 
Explicaţiile acestui fenomen care modifică o dată în plus structurile 
societale tradiţionale constau în separările din timpul războiului şi în 

mutaţiile agresive petrecute în moravurile societăţii în timpul „anilor 
nebuni” - perioada de la sfârşitul conflictului în care s-a încercat 
depăşirea bruscă a suferinţelor îndurate timp de 4 ani. 

Opinia publică franceză şi războiul, raport al comisariatului central din Avignon 
(1917) 


„ [...] Femeile: Acestea pot fi împărţite în trei categorii: 

1. Femeia comerciantului, a micului burghez, care rămâne fidelă căminului său şi onestă, 
doreşte ca războiul să se încheie cu victoria armatelor noastre; ea este devotată şi 
răbdătoare. 

2. Femeia al cărei soţ este dispărut sau rănit; femeia ai cărei fii sunt pe front de la 
începutul mobilizării: aceasta are un caracter ursuz, critică totul şi nu încetează să se 
plângă. 

3. Femeia care primeşte alocaţie pentru ea şi copiii săi şi al cărei soţ se află pe front, 
aceasta nu doreşte decât un lucru: ca războiul să continue. Ea munceşte[ acum; cu munca 
şi câştigul său, aceasta este fericită şi liberă cum nu a fost niciodată. înainte de război, 
soţul nu-i dădea salariul său ci doar lovituri. Astăzi ea se îmbracă cu toalete pe care nu ar 
fi îndrăznit să le poarte înainte de război; se distrează şi se consolează uşor cu absenţa 
soţului. Această categorie formează majoritatea. [...]„ 


Toate aceste transformări sociale explică apariţia la sfârşitul 
războiului a unor agitaţii sociale de amploare. Nemulţumirile sociale au 
Nemulţumiri şi provocat în anii 1919-1921 o efervescenţă revoluţionară stimulată şi de 

tensiuni sociale bolşevizarea Rusiei şi un adevărat val al mişcărilor extreme a afectat 

Europa Centrală. Ungaria şi instaurarea republicii comuniste conduse de 
Bela Kun sau Germania cu insurecţia spartakistă de la Berlin sau 
Republica Sovietelor din Bavaria reprezintă două exemple în acest sens. 

în timpul războiului, pentru a proteja solidaritatea internă, multe 
dintre statele beligerante făcuseră concesii mişcărilor sindicale, 
efectivele acestora crescuseră (Franţa - de la 900 de mii la peste 2 
milioane, Marea Britanie - de ia 4 la 8 milioane) dar după încheierea 
conflictului au încercat să revină la raporturile de muncă antebelice. 
Urmarea a fost un val de greve ce acoperă aproape întreaga Europă. în 
1920 o grevă generală în transporturi paralizează marile sectoare 
industriale ale Franţei, iar în Italia agitaţia agrară destabilizează şi mai 
mult regimul politic fragil italian. 

în urma acestor mişcări muncitoreşti proletariatul obţine unele 
câştiguri (ziua de muncă de 8 ore, de exemplu) dar tentativa sindicală va 
eşua în final datorită temerilor clasei de mijloc privind o eventuală 
bolşevizare a Europei. Consecinţele pe termen mediu ale acestei agitaţii 
sociale au fost însă grave. 

Practic societăţile europene s-au scindat după Primul Război 
Mondial, elitele au devenit conservatoare, clasele de mijloc, mai mult 
sau mai puţin pauperizate au fost polarizate politic îndreptându-se spre 
extremele spectrului politic, muncitorimea s-a delimitat de segmentele 
burgheze iar ţărănimea, dezrădăcinată şi alienată economic a oscilat 
radical între conservarea tradiţiei şi revoluţie. 

Test de autoevaluare 3 

3.1. Menţionaţi structurile sociale nou-apărute în urma războiului. 


3.2. Citiţi fragmentul din raportul comandamentului militar german al Magdeburgului şi 
indicaţi termenul care desemnează starea de spirit a majorităţii populaţiei. 


3.3. Indicaţi consecinţele agitaţiei sociale de la sfârşitul războiului. 


Răspunsurile pot fi consultate la pagina 15 


1.5. Efecte politice 


în plan politic se consideră că Primul Război Mondial a modificat 
rolul şi percepţia despre stat, a condus la victoria democratizării 
instituţiilor dar şi la o criză a liberalismului clasic. Cei patru ani de război 
au modificat nu numai raporturile dintre putere şi individ dar chiar şi 
puterile publice. 

1.5.1. Raporturile dintre individ si stat 

în urma războiului maximele tradiţionale ale statului liberal, până 
atunci respectate şi recunoscute, au încetat să mai fie viabile. Filozofia 
liberală cantona statul („Statul-administrator”) într-un domeniu foarte 
restrâns - menţinerea ordinii publice, exercitarea justiţiei, gestionarea 
relaţiilor externe şi apărarea naţională - restul aparţinând de drept 
iniţiativei private. 

Războiul, datorită dimensiunilor sale temporale, umane şi 
materiale, a impus însă necesitatea mobilizării la o scară 
nemaicunoscută până atunci a resurselor umane şi materiale, a 
coeziunii morale a naţiunii, a justiţiei şi echităţii societale, responsabilităţi 
de care numai statul se putea achita eficace. 

Astfel, în timpul războiului, statul a devenit producător, 
comanditar, patron şi client. Guvernele au fixat priorităţile economice, au 
construit uzine, au orientat cercetarea şi au repartizat penuria şi 
beneficiile. Mai mult decât atât statul a intervenit în relaţiile dintre 
grupurile sociale reglementând, la cererea sindicatelor, nivelul salariilor 
şi durata muncii şi blocând chiriile. 

Sfârşitul războiului nu a repus societatea şi economia în starea 
anterioară, intervenţia statului fiind în continuare necesară pentru 
demobilizarea progresivă a maşinii de război şi pentru reconversia 
economică. Cum penuria a persistat şi după conflict nevoia de 
raţionalizare şi control a durat mai mulţi ani până când nivelul de 
producţie să fie capabil să satisfacă cererea în mod liber. 

Această situaţie a avut efecte asupra structurii guvernamentale şi 
birocraţiile create între 1914 şi 1918 au supravieţuit războiului, numărul 
de funcţionari şi bugetul alocat crescând şi după război. 

1.5.2. Raporturile dintre puterile publice 

Relaţiile dintre principalele puteri publice au fost şi ele alterate 
profund de către război şi întărirea statului s-a făcut în detrimentul 
adunărilor legislative şi în beneficiul executivelor. Guvernele erau 
capabile de decizii rapide şi de continuitate în execuţie fiind mai eficace 
pe timp de război, în timp ce legislativele s-au dovedit a fi prea lente, 
lipsite de unitate şi incapabile să păstreze secretele militare. 

în consecinţă, în timpul războiului, adunările au oferit încrederea 
globală în executive tot mai restrânse (exemplul britanic - Cabinetul de 
război ce cuprindea, alături de primul-ministru, miniştrii armatei, al 
marinei, al afacerilor externe şi al ordinii interne) şi au relaxat controlul 
legislativului asupra executivului. 

De aici un rezultat paradoxal - pentru milioane de tineri foşti 
combatanţi, parlamentele (respectiv jocul politicianist) erau vinovate 
pentru izbucnirea războiului iar guvernele erau cele care făcuseră 
posibilă victoria. A apărut astfel un contrast substanţial între triumful 
aparent al democraţiei şi crescânda inadaptare a regimurilor 
parlamentare la noile condiţii de exercitare a puterii, la necesităţile 
obiective ale diferitelor situaţii dar mai ales la noul orizont de aşteptare al 
societăţii ieşite din război. în mod funest, Ia ora victoriei, apăreau deja 
semnele crizei democraţiilor parlamentare. 


Test de autoevaluare 4 

4.1. Explicaţi, folosind spaţiul alocat, motivele pentru care Statul a ieşit din război cu 
funcţii şi responsabilităţi crescute. 


Răspunsul poate fi consultat la pagina 15 

1.6. Consecinţe în plan mental şi spiritual 

Primul Război Mondial a zdruncinat respectul pentru valorile 
tradiţionale pe întregul continent şi postulatele fundamentale ale Europei 
liberale şi democratice au fost repuse în discuţie. Spectacolul macabru a 
patru ani de continuu măcel a umbrit optimismul secolului XIX, a distrus 
încrederea generaţiilor precedente în apropiata instaurare a unei 
societăţi mai bune, mai libere, mai juste şi mai prospere. 

Apoi, sacrificiile suportate, tensiunea impusă, efortul de război a 
provocat o reacţie de compensare, o dorinţă de a recupera anii pierduţi 
rezultând acel „apetit pentru bucurie”, caracteristic pentru anii 20. Acest 
sentiment nu s-a regăsit însă şi în mediul rural fiind specific aglomerărilor 
urbane, mărindu-se astfel discrepanţa dintre sat şi marile oraşe. 

Războiul a produs, în plan mental, evoluţii contradictorii. Astfel, în 
timpul conflictului, sentimentul religios şi întrebările mistice asupra 
Religia sensului destinului uman au renăscut. în egală măsură însă, conflictul a 

însemnat dezminţirea fraternităţii evanghelice şi înrolarea Bisericii 
fiecărui stat în efortul de război, conducând la detaşarea spiritului de 
credinţă. 

De asemenea, războiul a stimulat pacifismul atât în rândurile 
intelectualităţii (literatura postbelică a păstrat o oroare instinctivă faţă de 
Pacifism şi propaganda de război) cît şi la nivel politic, aspiraţiile pentru pace fiind o 

internaţionalism caracteristică fundamentală pentru Europa post-1918. Negocierile pentru 
dezarmare, încrederea în instituţiile internaţionale, simpatia pentru 
Societatea Naţiunilor, pactul Briand Kellog şi scoaterea războiului în 
afara legii, toate demonstrează această intenţie generală de a preveni 
revenirea la un alt conflict de aceeaşi magnitudine. 

în acelaşi timp însă, amintirea războiului, decepţia înfrângerii sau 
dezamăgirea unor învingători a dus la exasperarea amorului propriu şi al 
orgoliului naţional iar democraţia a fost considerată a fi sacrificat 
onoarea şi interesul naţional mai ales în cazul unor state de curând 
unificate şi care nu îşi epuizaseră „rezervorul” naţionalist (cazul 
Germaniei şi al Italiei). 


1.7. Europa şi lumea 

Dacă în 1914 preponderenţa continentului european era 
incontestabilă şi universal recunoscută, anii primului război mondial au 
condus la ascensiunea rapidă a altor continente. Unele state extra- 
europene, obligate să renunţe la aprovizionările din Europa sau solicitate 
de aceasta să contribuie la efortul de război, au trecut la o industrializare 
rapidă încununată de succes. Balanţa de credit s-a inversat şi din mari 
creditoare statele europene au devenit cele mai mari debitoare (în primul 
rând faţă de SUA care deţinea la sfârşitul conflictului peste jumătate din 

rezerva mondială de aur). 

în plan politic Europa rămânea în centrul sistemului internaţional 
continuând să joace un rol considerabil în lume. Statele europene 
menţineau încă imperii coloniale de mare anvergură iar în domeniul 
artelor şi literelor Europa deţinea un primat incontestabil. 

în plan economic însă, la sfârşitul conflictului, apariţia a noi centre 
de putere era un fapt indiscutabil. Marile state industrializate extra- 
europene profitaseră de războiul european şi şi-au mărit producţia 
industrială şi agricolă, au sustras Europei un număr important de pieţe 
(mai ales în Asia) şi şi-au ameliorat considerabil balanţa de plăţi. 

Astfel printre beneficiarii non-europeni putem include Japonia care 
a intrat masiv pe pieţele din China, Asia de Sud-Est şi India, a vândut 
Noi poli de putere beligeranţilor material de război şi şi-a multiplicat de cinci ori producţia 
economică industrială. Statele Unite reprezintă însă exemplul clasic. în anii 

neutralităţii în SUA venitul naţional s-a dublat, producţia de oţel a crescut 
de 2 ori iar tonajul flotei comerciale de 4. Statul american a împrumutat 
beligeranţilor mai mult de 11 miliarde de dolari şi a câştigat definitiv 
cursa investiţiilor în America Latină. 

O altă consecinţă a războiului s-a manifestat în problematica 
colonială. Relaţiile dintre metropole şi colonii au intrat într-un relativ 
declin, pieţele coloniale scăpând într-o anumită măsură comerţului 
european în favoarea industriilor naţionale sau a Statelor Unite şi/sau a 
Japoniei. 

Apoi, rolul important al coloniilor în efortul de război (numai India a 
trimis peste 1 milion de oameni, iar coloniile franceze aproximativ 
700.000), mesajul preşedintelui american Woodrow Wilson („dreptul 
popoarelor de a dispune de ele însele”) şi tezele marxiste anti- 
imperialiste au creat premizele începutului mişcărilor de emancipare 
politică. 

în sfârşit, chiar dacă în plan artistic şi literar Berlinul, Viena, 
Parisul şi Londra au rămas simboluri ale unei vieţi culturale de o valoare 
incontestabilă, în ştiinţă şi mai ales în tehnicile de producţie şi gestiune 
Europa a înregistrat un recul masiv, Statele Unite preluând în forţă prima 
poziţie. 

Test de autoevaluare 5 


5.1. Indicaţi principalele modificări în ierarhia puterilor economice la nivel mondial. 


Răspunsurile pot fi consultate la pagina 15 

1.8. Triumful democraţiilor ? 

9 

Victoria Puterilor Aliate şi Asociate în Primul Război Mondial a fost 
percepută în epocă drept un mare triumf al democraţiei asupra 
rămăşiţelor Vechiului Regim - imperiile autocratice şi regimurile 
autoritare. Prăbuşirea dinastiilor neconstituţionale şi victoria aliaţilor erau 
văzute ca o binemeritată ravanşă asupra sistemului retrograd impus de 
Congresul de la Viena şi ca o consacrare a sistemului politic democratic. 

Primele semnale ale epocii postbelice susţineau aceste 
perspective. în Germania şi Austria a fost proclamată Republica şi 
Extinderea Adunări Constituante au adoptat constituţii democratice ce prevedeau 

democraţiei votul un iversal şi alegerea preşedintelui. Statele nou-apărute, 

reconstituite sau reîntregite - Cehoslovacia şi Iugoslavia, Polonia, 
România - adoptă sau perfecţionează Legi Fundamentale democratice. 

Experienţa războiului conduce la reforme chiar în rândurile 
democraţiilor. Astfel în Marea Britanie se introduce sufragiul universal, în 
Italia intră în vigoare o nouă lege electorală iar în Franţa se modifică 
regimul electoral prin introducerea reprezentării proporţionale. 

Mai mult decât atât, democratizarea se întinde peste toate formele 
politice şi de organizare socială, un exemplu fiind reglementarea 
problemelor de muncă. Astfel, după ce în 1919 guvernul Clemenceau 
votează legea privind ziua de muncă de 8 ore, Tratatul de la Versailles 
va dedica un capitol special pentru organizarea relaţiilor sociale. Se 
năştea astfel Biroul Internaţional al Muncii ce trebuia să pregătească 
codificarea legislaţiei sociale şi elaborarea unei carte internaţionale a 
muncii şi relaţiilor dintre patroni şi salariaţi. 

Democratizarea atinge chiar şi domeniul relaţiilor internaţionale. 
Insistenţa preşedintelui american asupra „diplomaţiei deschise” 
demonstra că diplomaţia secretă era considerată responsabilă pentru 
izbucnirea tragicului conflict iar în epocă se credea sincer că alt gen de 
proceduri diplomatice vor putea suprima germenii războaielor. 

în acest sens, crearea Societăţii Naţiunilor trebuia să extindă şi să 
generalizeze în relaţiile internaţionale principiile şi practicile democratice 
existente în interiorul statelor: discuţii publice, deliberare de tip 
parlamentar, reglementarea chestiunilor prin majoritatea voturilor. Prin 
universalizarea regimului parlamentar se considera că triumful dreptului 
asupra forţei, al ordinii juridice asupra soluţiei violenţei se poate instaura 
definitiv. 

Realitatea postbelică era însă diferită. Sfârşitul ostilităţilor şi 
reglementările Conferinţei de Pace nu au suprimat toate problemele 
Reversul medaliei născute din război sa nerezolvate de acesta. Pe de altă parte, 
profunzimea modificărilor din economie, societate, moravuri, idei şi 
mentalităţi nu era înţeleasă pe deplin de contemporani şi în cazul 

învinşilor - Germania, Ungaria - dar şi a unor învingători - Italia, 
transformările produse de război şi de consecinţele păcii contribuiau 
deja la îndepărtarea faţă de modelul democratic propus. 

Pentru statele învinse, distrugerile războiului, mizeria înfrângerii, 
ocupaţia străină, greutatea reparaţiilor impuse de tratatele de pace, 
instabilitatea politică generată de prăbuşirea regimurilor politice 
respective, dezorganizarea economică şi nu în ultimul rând amputările 
teritoriale suferite au reprezentat traumatisme profunde, răni morale 
durabile. în această zonă intenţiile democratice erau sortite eşecului iar 
sentimentele revanşarde, intoleranţa, naţionalismul extremist au 
renăscut în perioada interbelică sub forma regimurilor politice totalitare, 
dictatoriale şi autoritare, culminând cu izbucnirea unei alte teribile 
catastrofe - Al Doilea Război Mondial. 


1.9. Bibliografie 

■ S. Bernstein, P. Milza, Istoria Europei, laşi, Ed. Institutul European, 1998 

■ Francois Chatelet, Evelyne Pisier, Concepţiile politice ale secolului XX, Bucureşti, 
Humanitas, 1994 

■ Eric Hobsbawm, Secolul extremelor, Bucureşti, Ed. Lumina, 1999 

■ A.Rowley, Istoria Continentului European, Bucureşti, Chisinau, Cartier, 2001 


1.10. Răspunsuri pentru testele de autoevaluare 

Test de autoevaluare 1 


1.1. Descoperirile ştiinţifice, noile tehnologii, îmbogăţirea confortului cotidian, 
reglementările sociale, democratizarea învăţământului. 

1.2. Germania, Austro-Ungaria, Rusia Ţaristă 

Test de autoevaluare 2 


2.1. Clasele mobilizabile goale, diminuare natalităţii, creşterea mortalităţii infantile, lipsa 
de producători şi consumatori, afectarea apărării naţionale şi a activităţii intelectuale, 
dezorganizarea familiei. 

Test de autoevaluare 3 


3.1. Foştii combatanţi, noii îmbogăţiţi şi cei ce sărăciseră brusc. 

3.2. Ura faţă de noii îmbogăţiţi. 

3.3. Mărirea fracturii dintre muncitorime şi clasa de mijloc, teama burgheziei de 
bolşevizarea Europei şi derapajul treptat al acestei clase spre partidele extremiste. 

Notă : în cazul în care nu ati răspuns corect la două dintre întrebările ultimului test. 

statele europene, s-au schimbat Statele Unite dar şi Japonia devenind 
competitoare de forţă pentru principalele puteri-studiati capitolul 1.4. şi bibliografia 
indicată. 


Test de autoevaluare 4 


4.1. Primul Război Mondial a impus necesitatea mobilizării resurselor umane şi materiale, 
a coeziunii morale a naţiunii, a justiţiei şi echităţii societale şi statul a intervenit în domenii 
pe care nu le mai gestionase până atunci. După război tot statul a fost chemat să 
organizeze demobilizarea maşinii de război şi reconversia economică astfel încât 
raţionalizarea şi controlul au continuat. 

Test de autoevaluare 5 

5.1. Datorită războiului ierarhiile economice mondiale s-au schimbat, Statele Unite dar şi 
Japonia devenind competitoare de forţă pentru principalele puteri industrializate 
europene. 

Unitatea de învăţare Nr. 2 

9 

RUSIA DE LA IMPERIUL TARIST LA UNIUNEA SOVIETICĂ 


Cuprins 


2.1. Obiective.17 

2.2. Rusia în 1917.17 

2.3. Rusia bolşevică.29 

2.4. Stalinismul.36 

2.5. Bibliografie.45 

2.6. Răspunsuri la testele de autoevaluare.45 


2.1. Obiective 

• Familiarizarea cursanţilor cu reperele cronologice specifice subiectului studiat. 

• Identificarea principalelor etape ale evoluţiei fenomenului comunist în Rusia. 

• Descifrarea cauzelor istorice ce au dus la impunerea regimului comunist precum 
şi a caracteristicilor loviturii de stat din octombriel 917-ianuariel 918. 

• Decriptarea limbajului comunist şi relaţionarea derapajului ideologic cu contextul 
economic şi social. 

• Investigarea constructului ideologice totalitare sovietic 

• Examinarea critică a surselor istorice primare specifice, conversarea lor şi 
remarcarea elementelor fixe şi mobile ale discursului politic ideologizat. 


2.2. Rusia în 1917 


2.2.1 Situaţia economică şi socială înaintea Primului Război 
Mondial 

Imaginea contemporană asupra Rusiei la sfârşitul secolului XIX şi 
începutul secolului XX, creionată în mare parte de istoricii marxişti, 
scotea în evidenţă întârzierea economică, inegalităţile sociale şi tarele 
unui regim politic autocrat şi corupt. Această perspectivă, ce încerca sa 
demonstreze beneficiile comunizării, era însă în mare parte incompletă. 

Dezvoltare Cifrele demonstrează faptul că între 1890 şi 1913 dezvoltarea economiei 

economica rus a f 0S t spectaculoasă, producţia de cărbune crescând de 8 ori, iar cea 

de oţel de 5 ori. Practic, în apropierea Primului Război Mondial, Rusia 
Ţaristă, un colos cu 174 milioane de locuitori şi 22 milioane de km 2 , a 
devenit a cincea putere industrială a lumii şi după unele estimări 
contemporane întârzierea economică faţă de Statele Unite era doar de 

Diversificarea 

socială 


28 de ani. 

Industrializarea Rusiei, târzie şi dominată de capitalul străin (în principal 
francez, german şi belgian), avea un ritm de dezvoltare rapid, deşi inegal 
şi era realizată sub semnul concentrării şi al gigantismului. în 1913, 344 
de companii de mari proporţii (cu peste 1000 de muncitori) grupau mai 
mult de 40% din mâna de lucru industrială. Aceste întreprinderi gigante, 
cum erau uzinele Putilov din Sankt-Petersburg ce angajau în jur de 
12000 de muncitori, erau la rândul lor concentrate într-un număr mic de 
regiuni, harta industrială a Rusiei la 1900 fiind, cu unele excepţii, cea de 
astăzi. în special dezvoltarea Ucrainei a fost spectaculoasă, în 1913 
această regiune asigurând peste trei sferturi din producţia rusă de 
cărbune şi două treimi din cea de oţel. 

Trans-siberianul, calea ferată terminată în 1905, reprezenta simbolul 
acestui dinamism industrial, materialul rulant fiind asigurat de 
întreprinderile ruse. Construită în mai puţin de 40 de ani, măsurând 
peste 70.000 de km de cale ferată, Trans-siberianul facilita deplasarea 
forţei de muncă şi punea în valoare noile regiuni aflata la est de Urali. 



Construcţia Transiberianului 


Agricultura rămânea însă principalul domeniu economic, asigurând 
peste 51% din venitul naţional (industria doar 28%) şi angajând peste 
80% din locuitorii Imperiului. Reformele din 1861 fuseseră insuficiente 
(doar 3 milioane de ţărani au fost împropietăriţi) şi marea proprietate 
nobiliară continua să posede peste 40% din terenul agricol. în acelaşi 
timp însă modernizarea, deşi lentă şi inegală se făcea simţită şi în acest 
domeniu iar mecanizarea şi folosirea îngrăşămintelor artificiale a permis 
creşterea sensibilă a recoltelor, astfel încât, înaintea războiului, Rusia 
devenise primul furnizor de cereale al lumii. 

Această creştere economică a dat regimului ţarist ocazia lărgirii bazei 
sale sociale. între 1906 şi 1911, primul ministru Stolîpin a luat o serie de 
măsuri în favoarea ţărănimii mijlocii şi a facilitat accesul la proprietate a 
„culacilor” (cel ce deţine mai mult decât poate cultiva) ce în preajma 
războiului vor deţine o medie de 9 ha/familie. Apariţia acestui nou 
segment social al ţăranilor îmbogăţiţi, deşi încă minoritar din punct de 
vedere numeric, a rupt vechile solidarităţi ale satului şi a asigurat 
regimului sprijinul unei burghezii rurale ataşate ordinii politice şi sociale. 

Burghezia 


Proletariatul 


Regim autocratic 


Naţionalităţile 


Antagonismele 

sociale 


Greve 


Dezvoltarea industrială a condus la dezvoltarea unei burghezii de afaceri 
întreprinzătoare ce şi-a dublat capitalul între 1906 şi 1914 şi a fost 
capabilă să răscumpere unele dintre valorile tradiţional deţinute de 
străini. Această burghezie naţionalistă părea gata să susţină la rândul 
său un regim politic capabil să îi asigure ordinea în interior şi 
expansiunea în exterior. în mediul urban a apărut o nouă categorie 
socială, burghezia mijlocie - angajaţi, tehnicieni, cei cu profesiuni 
liberale şi, după unele statistici, pătura socială înstărită a crescut de la 
23,1 milioane în 1897 la peste 31 milioane de indivizi în 1913. 

în ceea ce priveşte proletariatul, acesta era încă puţin numeros (3,5 
milioane) dar grupat în câteva mari oraşe - Petrograd, Moscova, 
Odessa) - şi în întreprinderi de mari dimensiuni. în general, salariile 
muncitorilor erau mici, condiţiile de muncă destul de grele şi puţin 
reglementate (11, 12 ore de muncă) şi locuinţele mizere. 

2.2.2. Problemele politice ale Rusiei Ţariste 

Viteza evoluţiei economice a amplificat însă problemele politice ale 
regimului rus şi fractura dintre puterea politică şi ţară s-a mărit. Rusia 
Ţaristă rămânea un regim autocratic ce ignora principiile elementare ale 
democraţiei. Ţarul guverna prin decrete, susţinut de o birocraţie 
supranumerică şi coruptă. Nicolae al ll-iea era văzut ca un împărat 
mediocru, Ţarina, de origine germană, era impopulară iar episodul 
Rasputin scosese în evidenţă, printre aristocraţi şi oameni de rând 
deopotrivă, tarele familiei imperiale. Puterea legislativă, din 1906 
încredinţată unei adunări alese - Duma - era slabă şi puţin 
reprezentativă, iar sistemul electoral rezerva peste % din voturi marilor 
latifundiari şi burgheziei urbane ce formau doar 1% din populaţie. 

Pe de altă parte, Imperiul rămăsese o „închisoare a popoarelor”, slavii 
impunându-şi limba şi religia numeroaselor naţionalităţi supuse, care la 
începutul secolului XX au început să-ţi manifeste dorinţa de a se elibera 
de sub tutela rusă. Polonezii catolici (6,5% din populaţie), Finlandezii şi 
Balticii (5,1%), musulmanii Asiei Centrale şi diferitele etnii caucaziene 
(aproape 14%), precum şi cei peste 5 milioane de evrei, victime ale 
programurilor naţionaliste, reprezentau în 1914 o sursă de nemulţumire 
în creştere. 

Creşterea economică a amplificat antagonismele sociale. Dezvoltarea 
demografică - aproape 3 milioane de locuitori pe an - a agravat nevoia 
de pământ şi peste 85 de milioane de ţărani săraci detestau şi invidiau 
privilegiaţii (culacii şi marii latifundiari) fiind gata să treacă, cu forţa, la 
împărţirea pământurilor seniorale. 

O altă sursă de probleme provenea fără îndoială din lumea proletară, iar 
concentrarea muncitorilor a permis o solidarizare sindicală puternică. 
Astfel, la 1 mai 1912, izbucneau în centrele industriale nu mai puţin de 
1.140 de greve, iar din iunie 1913 până în iulie 1914 peste 1,7 milioane 
de muncitori participau la această formă de luptă sindicală. 

în aceste condiţii, opoziţia politică faţă de ţarism s-a organizat treptat pe 
coordonate liberale şi populare şi în mai multe curente, care după 
revoluţia eşuată din 1905 (când regimul a permis unele reforme politice 
liberale dar a înăbuşit în forţă manifestările populare) prezentau deja o 
ostilitate crescândă între ele. 


Partidul 

Constituţional- 

Democrat 


Burghezia şi intelighenţia liberală, partizani ai unui regim parlamentar 
occidental au creat Partidul Constituţional - Democrat (K.D. - de unde şi 
numele de „cădeţi”), o formaţiune politică liberală ce solicita puteri 
crescute pentru Dumă şi responsabilitatea guvernului în faţa Adunării, 
dorind o răsturnare a regimului autocratic şi chiar a monarhiei în 
favoarea claselor de mijloc, nu a proletariatului minoritar sau a ţărănimii 
radicale. 



Al. Kerenski 



Curentul revoluţionar era reprezentat de: 

• Socialiştii-Revoluţionari (S.R. - moştenitori ai mişcărilor populist- 
nihiliste din sec.XIX) - ostili industrializării şi partizani ai confiscărilor 
marilor domenii şi exploatării colective a pământurilor, dar divizaţi 
asupra tacticilor de urmat în 

■ grupul maximalist (radicalii ce nu abandonaseră metodele 
teroriste) şi 

■ cel muncitoresc (condus de Kerenski şi favorabil acţiunii prin 
Dumă) 

• Social-democraţii (SD - apărut în 1898) - considerau că proletariatul 
în formare poate reprezenta forţa revoluţionară cea mai eficientă şi s- 
au divizat la rândul lor în 1903 în: 

■ bolşevici - conduşi de Lenin ce preconiza un partid minor 
numeric, nealiat cu burghezia, dar format din revoluţionari 
profesionişti, disciplinaţi şi agresivi, capabili să instituie 
dictatura proletariatului după revoluţie şi 

■ menşevici - ce rămâneau fideli principiilor unei organizări 
democratice, de masă şi erau ostili unei revoluţii socialiste 
premature dorind alianţa cu partidele burgheze pentru 
răsturnarea ţarismului şi aducea Rusiei în stadiul potrivit pentru 
o veritabilă revoluţie muncitorească. 


Test de autoevaluare 1. 


1.1. Menţionaţi principalele caracteristici ale industrializării Rusiei înainte de Primul 
Război Mondial. 


1.2. în ce consta diversificarea socială apărută înainte de 1914 ? 


1.3. Enumeraţi problemele politice ale Rusiei Imperiale. 


Răspunsurile pot fi consultate la pagina 45 

2.2.3. Primul Război Mondial si agravarea problemelor Rusiei 


în momentul intrării Rusiei în război mişcarea socialistă era divizată, 
Dezastre militare liderii săi exilaţi iar populaţia, în ciuda aşteptărilor revoluţionare, a primit 
declaraţia de război cu entuziasm. Primele operaţiuni militare împotriva 
germanilor şi austriecilor au fost încununate de succes şi premisele unei 
mişcări revoluţionare păreau a fi îndepărtate. La sfârşitul verii lui 1914 şi 
în 1915 situaţia se va schimba datorită dezastrului militar suferit de 
armatele ţariste - peste 150.000 de morţi, 700.000 de răniţi, 900.000 de 
prizonieri, % din artilerie capturată - iar responsabilitatea acestei 
catastrofe este aruncată asupra comandanţilor militari şi puterii politice. 
Moralul soldaţilor este din ce în ce mai scăzut, locul trupelor antrenate şi 
fidele Ţarului este luat de noi contingente (recrutate din rândul 
naţionalităţilor puţin ataşate regimului ţarist) şi în consecinţă numărul 
dezertărilor şi chiar al auto-mutilărilor creşte substanţial. 


Penurie şi 
descompunerea 
sistemului 
economic 


în plan economic, războiul aduce cu sine o lipsă majoră a mâinii de lucru 
(sunt peste 13 milioane de bărbaţi mobilizaţi) iar industria, orientată 
masiv spre producţia de război, nu poate furniza populaţiei bunurile de 
consum necesare. Ţărănimea livrează cu tot mai multă reticentă 

j i 

produse alimentare, preţurile cresc de 4 ori până în 1917 şi 
nemulţumirea se apropie de nivelul exploziv. în 1916 grevele s-au 
înmulţit, numai la Petrograd înregistrându-se peste 200.000 de 
protestatari, în timp ce în toate centrele industriale din Rusia, numărul 
greviştilor depăşind 1 milion. 


în plan politic, anii de război au dus la dispariţia acordului dintre putere şi 
burghezie şi la treptata disoluţie a autorităţii imperiale. După ce a preluat 
Disoluţia puterii personal conducerea armatei în 1916 şi a înregistrat o nouă serie de 
Impenae tragice înfrângeri, Ţarul Nicolae al ll-lea a fost perceput drept principalul 

vinovat pierzând până şi aliaţii cei mai fideli. I se reproşau nu numai 
insuccesele militare dar şi germanofilia sa, corupţia curţii imperiale şi 
dorinţa de a instaura absolutismul. în Dumă, în decembrie 1916, 
partidele de opoziţie s-au organizat în Blocul Progresist condus de KD şi 
au început să ceară tot mai insistent un regim monarhic constituţional şi 
formarea unui guvern de coaliţie. 


La sfârşitul anului 1916, descompunerea Imperiului Ţarist s-a accentuat, 
regimul dovedindu-se lipsit de legitimitate (în condiţiile rupturii politice cu 
burghezia), ineficient în a asigura aprovizionarea marilor oraşe (iarna 
cumplită a contribuit la deteriorarea situaţiei alimentare) şi incapabil să 
mai menţină ordinea internă şi apărarea externă (dezertările în masă ale 
soldaţilor de pe front). 

2.2.4. Revoluţia din Februarie 1917 


Deteriorarea situaţiei la începutul anului 1917 nu a fost însă percepută 
ca atare de liderii politici ai momentului şi revoluţia a luat prin surprindere 
mediile politice. Petrogradul, capitala Imperiului, va fi scena 


Până în februarie 1918, Rusia a utilizat calendarul Iulian - cu 13 zile în urma celui gregorian, folosit în lumea occidentală. Datele ce 
urmează respectă calendarul rus. _ 

evenimentelor revoluţionare ce vor urma şi datorită faptului că aici se 
găseau atât mari concentrări industriale cât şi cele mai importante 
puncte de recrutare şi mobilizare a soldaţilor pentru front. 

La mijlocul lunii februarie, datorită unor dificultăţi de aprovizionare, 
uzinele Putilov din Petrograd se închid şi mii de muncitori se află practic 
în stradă. Pe 23 februarie, tot în acest oraş, are loc o manifestaţie de 
proporţii, paşnică însă, principala revendicări fiind legate de 
îmbunătăţirea condiţiilor de viaţă şi muncă. O zi mai târziu însă, în 
momentul în care majoritatea uzinelor din Petrograd au intrat în grevă 
generală, manifestaţiile s-au radicalizat şi revendicările devin politice: 
pace şi sfârşitul autocraţiei. 



Manifestaţia din 25 februarie 


Pe 25 februarie, manifestaţiile ajung în centrul Petrogradului, se petrec o 
serie de ciocniri cu poliţia, iar trupele de cazaci, desfăşurate pentru a 
Explozia populară opri protestul, fraternizează cu mulţimea. în zilele următoare 
manifestanţii se îndreaptă spre Palatul de Iarnă, sunt opriţi de soldaţi şi 
în faţa presiunii revoluţionare se ordonă deschiderea focului. Soldaţii 
refuză dar ofiţerii şi subofiţerii vor executa ordinul provocând aproape 
200 de victime. Guvernul imperial dizolvă Duma şi proclamă starea de 
asediu. Practic, acesta este începutul, manifestaţiile se transformă 
instantaneu într-o insurecţie haotică şi explozia stradală este de neoprit. 

Pe 27 februarie soldaţii din mai multe regimente de gardă se răzvrătesc, 
fraternizează cu manifestanţii, Arsenalul este cucerit şi se împart arme 
insurecţia (peste 400.000), sunt cucerite o serie de instituţii publice, închisorile sunt 

deschise iar Palatul de Iarnă este ocupat fără rezistenţă. Miniştrii sunt 
arestaţi, la chemarea Menşevicilor şi a Socialiştilor-Revoluţionari iar 
muncitorii şi soldaţii aleg, la fel ca în 1905, un Soviet (consiliu) pentru 
preluarea puterii. în componenţa acestuia majoritatea este reprezentată 
de menşevici şi S.R., fiind reprezentaţi şi bolşevicii şi anarhiştii. Neliniştiţi 
de evoluţia evenimentelor, deputaţii Dumei (în principal liberalii şi 
consituţionali-democraţii ‘K.D.’) constituie la rândul lor un comitet 
revoluţionar recunoscut în seara de 27 de Soviet. 

Sovietul din 
Petrograd 


Abdicarea Ţarului 


După ce trupele trimise de ţar pentru înăbuşirea revoluţiei au fost 
împiedicate de feroviari să ajungă la Petrograd pe 2 martie, abandonat şi 
de cei mai apropiaţi colaboratori ai săi, Ţarul Nicolae al ll-lea a abdicat în 
favoarea fratelui său Mihail. Acesta a refuzat însă să-şi asume 
responsabilitate puterii şi principiul monarhic secular se prăbuşeşte. 
Vestea abdicării este primită cu entuziasm, Duma numeşte primul 
guvern provizoriu (Comitetul executiv provizoriu al Dumei: prim-ministru - 
prinţul Lvov, ministru de externe - Miliukov, ministrul justiţiei - Kerenski) 
şi revoluţia burgheză, aproape pe neaşteptate este învingătoare, deşi 
existau în acel moment doi poli ai puterii - Sovietul (ce reprezenta strada 
şi explozia populară) şi Guvernul provizoriu (emanaţia a structurilor 
politice moderate şi liberale) 


Obiectivele 

guvernului 

provizoriu 


Sovietele 


2.2.5. Evoluţia noului regim (martie - octombrie 1917) 

Pe 3 martie monarhia este suspendată iar pe 6 guvernul provizoriu 
enunţă obiectivele sale, reînnoirea instituţională şi câştigarea războiului 
şi ia primele măsuri - proclamarea libertăţilor civile, convocarea 
Constituantei, abolirea pedepsei cu moartea, suprimarea discriminărilor 
de castă, rasă, religia, recunoaşterea dreptului Poloniei şi Finlandei la 
independenţă şi a autonomiei minorităţilor naţionale. Guvernul nu 
proclamă însă în mod oficial Republica şi nici nu evocă acele probleme 
sociale care reprezentau priorităţile străzii insurecţionare (“Pace şi 
Pâine”) şi această divergenţă apare clar pe 14 martie atunci când este 
publicat “Apelul Sovietului către popoarele din întreaga lume” prin care 
se solicita încetarea războiului prin revoluţia proletariatului din ţările 
beligerante. 

Exemplul Sovietului din Petrograd este urmat şi în întreaga Rusie apar 
sute de soviete ale muncitorilor şi soldaţilor care erau, spre deosebire de 
1905, controlate de militanţi politici (socialişti moderaţi, menşevici, SR). 
De asemenea iau naştere mii de comitete în uzine, în cartiere şi sub 
presiunea lor Sovietul din Petrograd negociază cu patronatul 
îmbunătăţirea condiţiilor de muncă. Treptat însă, comitetele de uzină s- 
au radicalizat şi au început să îşi depăşească competenţele solicitând 
controlul total asupra producţiei. 

în acelaşi timp însă şi mişcarea socialistă începe să se radicalizeze, 
între 20-25 martie sunt publicate cele patru “Scrisori de departe” 
aparţinând lui Lenin şi acesta solicită bolşevicilor ruptura imediată între 
Soviet şi guvern, unirea tuturor forţelor proletare şi pregătirea activă a 
fazei următoare a revoluţiei. 

în Sovietul din Petrograd devine însă predominant curentul moderat, se 
decide continuarea războiului ”păstrându-se combativitatea armatei 
pentru operaţiuni active” precum şi măsuri energice pentru obţinerea 
unei păci “fără anexiuni sau despăgubiri” şi sub presiunea Sovietului, 
ministrul de externe Miliukov adoptă această poziţie. La începutul lunii 
aprilie, după 17 ani de exil, Lenin se întoarce la Petrograd şi publică 
“Tezelor din aprilie” ce conţineau mesajul radical bolşevic. 


Tezele din Aprilie 

“1. Atitudinea noastră faţă de război [...] nu admite nici o concesie, oricât de minimă, căci 
[acest război] a rămas incontestabil un război imperialist, purtat de guverne din motive 
capitaliste... . 

2. [...] tranziţia de la prima etapă a revoluţiei, care a dat puterea burgheziei din cauza 
gradului insuficient al conştiinţei şi organizării proletariatului, la cea de-a doua etapă care 
trebuie să dea puterea proletariatului şi păturilor sărace ale ţărănimii. 

3. Nici un sprijin pentru guvernul provizoriu care a demonstrat caracterul mincinos al 
tuturor promisiunilor sale. 

4. Recunoaştem că partidul nostru [...] nu constituie pentru moment decât o slabă 
minoritate în cadrul majorităţii sovietelor de deputaţi ai muncitorilor, faţă de blocul tuturor 
elementelor oportuniste, mici burgheze, căzute sub influenţa burgheziei şi care extind 
această influenţă şi asupra proletariatului. 

5. Nu o republică parlamentară [...] ci o republică a Sovietelor deputaţilor muncitorilor, 
salariaţilor agricoli şi ţăranilor din întreaga ţară, de la bază până la vârf. Suprimarea 
armatei, a poliţiei şi a corpului funcţionăresc. 

6. în domeniul agrar [...] confiscarea tuturor pământurilor marilor proprietari funciari. 
Naţionalizarea tuturor terenurilor din ţară şi punerea acestora la dispoziţia sovietelor 
locale. 

7. Fuzionarea imediată a tuturor băncilor din ţară într-o bancă naţională unică plasată sub 
controlul Sovietului.[...] ” 


Test de autoevaluare 2 


2.1. Indicaţi sursele fragilităţii Imperiului ţarist amplificate de Primul Război Mondial. 


2.2. Menţionaţi caracteristicile revoluţiei din februarie 1917. 


2.3. Citiţi cu atenţie textul de mai sus şi încercaţi să sintetizaţi în câteva cuvinte programul 
politic lansat de Lenin. încercaţi apoi să îi caracterizaţi folosind doar spaţiul de mai jos. 

Răspunsurile pot fi consultate la pagina 45 

Disensiunile între cei doi poli principali de putere au continuat şi la 18 
aprilie, fără a se consulta cu ceilalţi membrii ai cabinetului, Miliukov a 
Al doilea guvern trimis o notă Puterilor Aliate prin care anunţa că guvernul provizoriu va 
provizoriu respecta fidel obligaţiile vechiului regim, fără a menţiona poziţia 

Sovietului pentru “pace fără anexiuni”. Se declanşează astfel o criză 
guvernamentală, Kerenski ameninţând cu demisia, iar bolşevicii cer 
demiterea guvernului. La Petrograd, reacţia muncitorilor este imediată, 
manifestanţii solicitând controlul politicii externe de către Soviet. Au loc 
ciocniri între manifestanţii anti şi pro-guvernamentali dar soldaţii 
garnizoanei refuză să deschidă focul. Criza politică se încheie prin 
debarcarea lui Miliukov şi demiterea generalului Kornilov (comandantul 
garnizoanei Petrograd) şi la 28 aprilie este instaurat un nou guvern, de 
coaliţie, condus tot de prinţul Lvov în al cărui obiectiv principal este 
obţinerea păcii. 

Tensiunea însă nu se diminuează şi Comitetele muncitoreşti din uzine 
se radicalizează iar în mai 1917 Conferinţa acestor comitete, unde 
Congresul participă 500 de delegaţi din 397 de întreprinderi adoptă o moţiune de 

Sovietelor inspiraţie bolşevică ce solicită “control muncitoresc şi nu al statului” 

precum şi “încredinţarea întregii puteri Sovietelor”. 

în acelaşi timp are loc la Petrograd primul Congres pan-rus al Sovietelor, 
practic forumul conducător al puterii. Voturile exprimate (peste 20 de 
milioane) produc următoarea configuraţie: partidele guvernamentale 
(S.R. şi menşevicii) - aprox. 600 de mandate, bolşevicii - 105, S.R. de 
stânga - 45. încă de la deschiderea lucrărilor Lenin şi Troţki au cerut, 
fără succes, Congresului să se transforme în convenţie revoluţionară şi 
să-şi asume întreaga putere. în paralel bolşevicii au pregătit o acţiune de 
forţă a muncitorilor şi soldaţilor nemulţumiţi de politica lui Kerenski de 
continuare a războiului. Reacţia a fost însă negativă, muncitorii fiind 
chemaţi de Soviet împotriva “trădării şi provocării bolşevice” ceea ce l-a 
determinat pe Lenin să anuleze manifestaţia însă ruptura dintre bolşevici 
şi partidele guvernamentale era definitivă. Partidul condus de Lenin se 
afla în acel moment la periferia scenei politice, opus atât guvernului cât 
şi Sovietului, cu puţine şanse de a prelua puterea. 

însă, după o tentativă diplomatică nereuşită, noul guvern a încercat să 
obţină o pace convenabilă pe calea armelor, proiectând o ofensivă de 
mari proporţii pentru a obliga Germania să accepte încheierea 
ostilităţilor. Populaţia nu mai dorea însă continuarea conflictului şi pe 18 
iunie o manifestaţie organizată de Soviet pentru susţinerea Adunării 

Criza din iulie 


Criza din august 



L.B.Troţki 


Constituante şi a guvernului s-a transformat în protest împotriva acţiunii 
militare şi în sprijin pentru tezele bolşevice. în acelaşi timp ofensiva rusă 
a eşuat şi tensiunea politico-socială a crescut din nou. 

în iulie 1917 a izbucnit o altă criză politică de amploare. Pe 3 iulie are loc 
o demonstraţie agresivă a soldaţilor din Petrograd ce trebuiau să plece 
pe front pentru a opri contraofensiva germană şi obiectivele 
manifestanţilor sunt mult mai radicale - o nouă insurecţie, unirea forţelor 
cu marinarii nemulţumiţi din Kronstadt, arestarea guvernului provizoriu şi 
formarea unui Comitet revoluţionar dirijat de bolşevici. A doua zi, sub 
conducerea bolşevicilor, demonstranţii asaltează sediul Sovietului, 
regimentele fidele guvernului deschid focul şi represiunea este furibundă 
(peste 650 de răniţi, zeci de morţi). în faţa pericolului insurgent Kerenski 
remaniază guvernul, excluzând reprezentanţii cadeţilor (K.D.) şi a 
extremei stângi şi se sprijină pe Congresul Sovietelor în defavoarea 
Sovietului din Petrograd aflat tot mai mult sub influenţa bolşevicilor. Noul 
guvern ia totodată măsuri dure împotriva celor ce au încercat lovitura de 
stat, Troţki, Zinoviev, Kamenev sunt arestaţi, Lenin se refugiază în 
Finlanda, Prada (cotidianul bolşevic) este închisă. De asemenea unităţile 
rebele sunt dezarmate iar pedeapsa cu moartea este restabilită pe front. 

în acel moment ruptura bolşevicilor cu formulele organizate de putere 
este totală şi Congresul Partidului se desfăşoară în clandestinitate. Cu 
acest prilej Lenin anunţă că lozinca “Toată puterea Sovietelor” nu mai 
este valabilă şi trebuie înlocuită cu “Toată puterea clasei muncitoare 
condusă de partidul său revoluţionar, cel al comuniştilor bolşevici”. 

în acelaşi timp, generalul Kornilov şi ideea unei dictaturi militare care ar 
restabili ordinea şi ar putea câştiga pacea capătă tot mai multă 
popularitate în mediile conservatoare astfel încât la 28 august 1917 se 
consumă o tentativa de puci militar împotriva guvernului condus de 
Kerenski. Pentru a opri trupele rebele, Kerenski a fost obligat să 
negocieze cu Comitetul Executiv al Sovietului din Petrograd, să 
elibereze conducătorii bolşevici şi să înfiinţeze un comitet naţional cu 
participarea masivă a extremei stângi. 

în final, feroviarii şi soldaţii capitalei au respins “Divizia Sălbatică” a 
cazacilor lui Kornilov dar prestigiul bolşevic a crescut enorm, ei fiind cei 
ce au reuşit mobilizarea a peste 30.000 de oameni. La 31 august Troţki 
devine preşedinte al Sovietului din Petrograd, lozinca “Toată puterea 
Sovietelor” este reluată şi pentru prima dată o moţiune bolşevică obţine 
majoritatea în Soviet (constituirea guvernului fără participare burgheză). 

Explicaţia revitalizării mişcării bolşevice constă în radicalizarea maselor 
(ale căror obiective primare - pacea şi aprovizionarea - nu erau încă 
satisfăcute), prăbuşirea instituţiilor (după iulie 1917, armata era într-o 
profundă stare de descompunere, numărul imens de dezertări 
provocând mari mişcări ţărăneşti - peste 5.000 numai în septembrie), 
mişcările greviste din ce în ce mai violente şi mai politizate şi 
dezorganizarea substanţială a circuitelor economice şi a transporturilor. 
Eşecul menşevicilor şi a moderaţilor de a rezolva chestiunile presante 
era deja evident iar politica radicală a lui Lenin şi a bolşevicilor capitaliza 

masiv nemulţumirile maselor populare. 

în aceste condiţii Kerenski a proclamat Republica şi a creat noi instituţii, 
Convenţia Democratică şi Consiliul Republicii, însă la începutul lunii 
octombrie, după ce Lenin revine clandestin la Petrograd, reprezentanţii 
bolşevici se vor retrage din noile instituţii, iar pe 10 octombrie în cadrul 
unei şedinţe secrete în Comitetul Central al Partidului Bolşevic, Lenin a 
obţinut, în ciuda opoziţiei lui Kamenev şi Zinoviev, hotărârea de a iniţia o 
insurecţie armată pentru a prelua puterea. S-a constituit astfel un Centru 
Militar Revoluţionar (Sverdlov, Stalin, Djerjinski, Uriţki, Bubnov) ce 
trebuia să mobilizeze masele în vederea insurecţiei bolşevice. în paralel, 
Troţki, preşedintele Sovietului din Petrograd, constituie Comitetul Militar 
Revoluţionar al Petrogradului (PVRK), organizaţie militară autonomă, 
controlată de bolşevici, destinată apărării Sovietului şi ia legătura cu 
Gărzile Roşii (miliţiile muncitoreşti) şi cu garnizoana Petrogradului. 

Avertizat de pericolul unei alte tentative de puci, pe 24 octombrie 
Kerenski a ordonat închiderea imprimeriei bolşevice. Seara, gărzile roşii 
şi unităţile militare fidele Sovietului au preluat controlul asupra punctelor 
strategice (podurile de pe Neva, poşta, telegraful, gările) temându-se de 
o acţiune a guvernului împotriva puterii populare. A doua zi, pe 25 
octombrie, Lenin a publicat decretul Comitetului Militar Revoluţionar prin 
care guvernul era destituit iar puterea era preluată provizoriu de PVRK, 
nu de către Congresul Sovietelor, pentru ca în sesiunea Sovietului din 
Petrograd să anunţe “realizarea revoluţiei muncitorilor şi ţăranilor”. 
Noaptea, trupele fidele bolşevicilor au luat cu asalt Palatul de Iarnă - 
sediul guvernului, miniştrii au fost arestaţi şi Kerenski a fugit. Prima 
etapa a loviturii de stat era desăvârşită aproape fără victime (şase morţi 
dintre trupele fidele guvernului). 

în aceiaşi noapte, în cadrul Congresului Sovietelor, aflat la cea de-a 
doua sesiune şi controlat de menşevici, aceştia împreună cu socialiştii- 
revoluţionari au părăsit lucrările acuzând lovitura de stat, dar au permis 
astfel bolşevicilor, aliaţi cu socialiştii-revoluţionari de stânga să voteze o 
rezoluţie prin care întreaga putere trecea în mâna Sovietelor şi să ratifice 
două Decrete fundamentale pregătite anterior de Lenin. 

• Decretul asupra păcii invita toate popoarele şi guvernele să 
înceapă negocieri pentru o “pace justă, democratică” fără 
anexiuni. 

• Decretul asupra pământului legitima confiscarea şi împărţirea 
pământurilor aparţinând marilor proprietari funciari sau Coroanei. 

Ambele decrete, fără o valoare practică imediată (pacea fără anexiuni 
era doar o iluzie în condiţiile conflictului mondial iar împărţirea 
pământurilor, lipsite de animale şi material agricol nu putea avea decât 
consecinţe grave), au mărit considerabil prestigiul bolşevicilor şi a lui 
Lenin şi au demonstrat determinarea de a pune în practică un program 
radical. 

A doua prioritate a lui Lenin a fost înfiinţarea Consiliului Comisarilor 
poporului (Sovnarkom) - un nou executiv, prezidat de Lenin, cu Troţki la 
Externe, Stalin la Naţionalităţi şi format exclusiv din bolşevici şi 

anunţarea principiului “controlului muncitoresc” şi al asupra întregii ţări. 
în timpul constituirii noului guvern, autoritatea provizorie a aparţinut 
structurii militare (PVRK) care a luat o serie de măsuri autoritare precum 
închiderea ziarelor “de opoziţie”, controlul radioului şi telegrafului, 
rechiziţia unor clădiri. în privinţa controlului muncitoresc decretul din 27 
octombrie legitima practic un fapt deja existent dar introducea 
reprezentanţi exteriori mişcării proletare şi printr-o ierarhizare strictă 
supunea aceste comitete autorităţilor bolşevice. Aceeaşi tactică a fost 
folosită şi în cazul sindicatelor, de asemenea organizate într-un Congres 
al cărui Comitet Executiv era dominat de bolşevici. Apoi Lenin a încheiat 
un acord politic cu socialiştii-revoluţionari de stânga, trei reprezentanţi ai 
acestora intrând în guvern, pentru ca în decembrie să înceapă negocieri 
de armistiţiu cu delegaţia Puterilor Centrale. 

în noiembrie 1917 guvernul bolşevic a ordonat formarea Comisiei 
Extraordinare de luptă împotriva corupţiei şi speculei (CEKA), organism 
înzestrat cu puteri excepţionale şi folosit, în ciuda numelui, la reprimarea 
adversarilor politici. Condusă iniţial de Felix Djerjinski CEKA şi-a mărit 
efectivele până în 1921 de la 1000 la 143.000 de oameni şi a fost 
responsabilă pentru instrumentarea terorii roşii. în 5 ani cifrele raportate 
erau de 140.000 de execuţii politice şi peste 150.000 de morţi în 
represalii. De asemenea Ceka a experimentat două tehnici de 
represiune nemaicunoscute până atunci: sistemul ostatecilor (familiile 
celor “politic nesiguri” şi lagărele de concentrare (cifrele oficiale indică 
107 lagăre şi peste 75.000 de deţinuţi) 

Reconfigurarea statului rus a continuat prin naţionalizarea 
întreprinderilor industriale (decretul din 14 decembrie) şi a marilor bănci 
(27 decembrie) şi prin înfiinţarea Consiliului Suprem al Economiei 
Naţionale destinat supervizării activităţii economice a naţiunii, 
centralizării şi conducerii tuturor organelor economice precum şi 
pregătirii legilor necesare economiei. 

Tot în aceste săptămâni au fost rapid implementate alte reforme precum 
abolirea rangurilor, titlurilor şi gradelor militare, crearea tribunalelor 
revoluţionare, laicizarea statului şi a şcolii etc. De asemenea, în ciuda 
opoziţiei care se coagulează rapid, Bolşevicii încep o furibundă 
campanie împotriva tuturor forţelor politice moderate, arestând lideri ai 
celorlalte partide şi închizând ziarele de altă culoare politică sub 
pretextul “tentativelor anti-revoluţionare” 

în decembrie 1917 au loc alegeri pentru Adunarea Constituantă în care 
sunt exprimate peste 41 milioane de voturi. Adunarea este reunită la 18 
ianuarie şi la deschiderea acesteia configuraţia politică apărută în urma 
alegerilor arăta înfrângerea bolşevicilor. Socialiştii-revoluţionari 
obţinuseră 370 mandate , Bolşevicii - 175, S.R. de stânga - 40, K.D. - 
17, Menşevicii - 16 iar diverşi reprezentanţi ai minorităţilor naţionale sau 
ai partidelor socialiste moderate şi liberale - 89. în consecinţă Adunarea 
Constituantă a anunţat anularea decretelor din octombrie şi dizolvarea 
guvernului provizoriu bolşevic. 

Urmarea acestui act a fost trecerea la a doua fază a loviturii de 
Lovitura de stat - stat - Gărzile Roşii au arestat membrii primei adunări democratice din 
a doua fază istoria Rusiei, forul legislativ a fost dizolvat, iar protestul câtorva sute de 
manifestanţi a fost înăbuşit în sânge. Guvernul a restrâns apoi 
prerogativele Congresului Sovietelor, iar Comitetul Executiv a pierdut 
posibilitatea de a anula decretele de urgenţă. Locul său a fost preluat de 
un “Prezidium” al Comitetului Executiv, organ permanent controlat de 
bolşevici ce capătă dreptul de a confirma din punct de vedere legislativ 
deciziile Comisarilor Poporului. Practic, în câteva luni, puterea a trecut 
de la societate la stat, apoi la partidul Bolşevic care monopoliza astfel 
puterea executivă şi legislativă. 

Test de autoevaluare 3 

3.1. Care a fost prima tentativă bolşevică de a prelua puterea prin forţă şi împotriva cui a 
fost îndreptată? 


3.2. Indicaţi elementele strategiei politice concepute de Lenin pentru a prelua controlul 
Sovietului din Petrograd. 


3.3. Explicaţi de ce istoricii nemarxişti preferă termenul de „lovitură de stat” în locul celui 
de „revoluţie” pentru acţiunea bolşevică din octombrie 1917. 


3.4. Indicaţi cele două faze ale loviturii de stat bolşevice. 


Răspunsurile pot fi consultate la pagina 45 


2.3. Rusia bolşevică 

în aceste condiţii Constituţia din 1918 era expresia noului regim al 
stângii radicale. Precedat de o declaraţie a drepturilor “poporului 
exploatat şi muncitor”, Actul Fundamental prevedea sufragiul universal 
mixt dar îi excludea pe membrii clerului, foştii poliţişti şi pe toţi cei care 
“exploatează munca altora”. Forumul legislativ suprem era Congresul 
Pan-rus al Sovietelor care reunea reprezentanţii sovietelor locale (într-o 
proporţie curioasă - pentru mediul urban era prevăzut 1 deputat la 
25.000 de locuitori, iar pentru cel rural 1 la 125.000) şi se întrunea de 2 
ori pe an. Congresul desemna un Comitet executiv de 200 de membrii 
care numea Consiliul Comisarilor Poporului - executivul într-o piramidă 

a puterii care făcea posibil controlul exercitat de un grup restrâns sau 
chiar un singur om. Imediat după adoptarea în iulie 1918 a noii 
Constituţii, fostul ţar şi toţi membrii familiei imperiale au fost asasinaţi. 

O altă problemă a noului regim era ieşirea urgentă din război. După ce la 
10 februarie 1918 Troţki a anunţat reluarea stării de război între Rusia şi 
Puterile Centrale, ofensiva germană de la Baltica până în Ukraina a 
reînceput însă a fost repede oprită şi o nouă serie de negocieri a 
demarat, în condiţiile în care Lenin insista pentru încheierea cât mai 
rapidă a păcii. în final pe 3 martie 1918 se încheie Tratatul de la Brest- 
Litovsk prin care Rusia pierde 800.000 km 2 (Ukraina, Finlanda, Ţările 
Baltice, Kars, Batum şi Astrahan), 26% din populaţie, 32% din producţia 
agricolă, 23% din cea industrială şi 75% din producţia de cărbune şi fier. 
Pierderile cumplite au complicat existenţa regimului bolşevic dar 
încheierea păcii i-a permis să se concentreze asupra problemelor 
interne. 

2.3.1. Războiul civil si războiul ruso-polonez 

La începutul anului 1918 puterea bolşevică nu controla însă decât o 
parte a Rusiei - Nordul şi Centrul până la Volga mijlocie şi o parte din 
marile aglomeraţii urbane din Caucaz şi Asia Centrală. încă din 
noiembrie 1917, apoi după lovitura împotriva Constituantei, opoziţia s-a 
radicalizat la rândul său, principalele centre militare adverse fiind pe Don 
şi Kuban, în Ucraina, Finlanda şi o parte a Rusiei Orientale şi a Siberiei 
de vest. 

în cazul cazacilor de pe Don, o armată profesionistă de 3.000 de oameni 
condusă iniţial de generalul Kornilov, apoi de Denikin, va fi centrul unei 
aventuri militare ce va aduna peste 150.000 de soldaţi. Se adaugă 
Ucraina, unde Rada, parlamentul local nu recunoaşte Consiliul 
Comisarilor şi bolşevicii vor ocupa Kievul pentru a fi apoi îndepărtaţi de 
trupele de ocupaţie germane. De-a lungul Transiberianului se 
desfăşoară epopeea Legiunii cehe, foşti prizonieri de război ce 
acceptaseră să lupte împotriva Puterilor Centrale şi vor încerca să se 
întoarcă acasă luptând împotriva bolşevicilor. 

în Siberia, refugiaţii menşevici, KD, conservatori, monarhişti sunt 
măcinaţi de intrigi interne şi puterea este preluată de amiralul Kolceak. în 
plus, s-a adăugat intervenţia străină: în martie 1918 britanicii debarcă la 
Murmansk, urmaţi în august de japonezi şi americani la Vladivostok, într- 
o încercare disperată de a menţine un al doilea front împotriva 
Germaniei. Apoi, după înfrângerea Puterilor Centrale, aliaţii au optat în 
primul moment pentru lupta armată împotriva “roşilor” şi o divizie 
franceză ajunge la Odessa iar una britanică la Batum (Caucaz). 

Tancuri britanice alături de armata”albă” a lui Denikin în 1918 
Anul 1919 a fost crucial pentru soarta regimului bolşevic. începând din 
intervenţia străină mar tj e “albii” - opozanţii puterii comuniste - au declanşat ofensive 
puternice, Kolceak atacând spre Volga, Denikin pe un front de 700 de 
km se îndreaptă spre Moscova iar din Ţările Baltice trupele lui ludenici 
atacau spre Petrograd. Datorită nesincronizării acestor ofensive, precum 
şi eforturilor extraordinare făcute de Armata Roşie rând pe rând, până la 
sfârşitul anului 1920, trupele “albilor” au fost înfrânte. 

Pe de altă parte, un val revoluţionar bolşevic (insurecţia spartakistă la 
Berlin, regimul Bala Kun în Ungaria, crearea internaţionalei a lll-a) 
ameninţa Europa şi deşi liderii occidentali au încercat într-o primă fază 
susţinerea contrarevoluţionarilor”, vor adopta în final, speriaţi de 
revoltele propriilor marinari şi soldaţi ajunşi în Rusia, politica “cordonului 
sanitar” - bazată pe puternicul sentiment anti-rus din statele vecine: 
Polonia, Ungaria, România şi îşi vor retrage diviziile din Rusia. 

O altă problemă pentru Lenin a reprezentat-o războiul împotriva 
Poloniei, stat refăcut după încheierea războiului dar care are pretenţii 
teritoriale faţă de Ucraina, Bielorusia şi chiar Rusia. La sfârşitul anului 
1919 după ce ocupaseră deja, în ciuda opoziţiei Franţei şi Angliei, 
teritoriul bielorus până la Minsk, polonezii încep^ cucerirea Ucrainei 
(preluată de bolşevici după predarea Germaniei). în iulie 1920 au fost 
însă respinşi şi armatele sovietice s-au îndreptată spre Varşovia. Aici, la 
15 august, s-a consumat unul dintre cele mai importante momente ale 
perioadei interbelice, Armata Roşie, mult superioară numeric fiind oprită 
eroic de trupele poloneze, încheind, cel puţin temporar, dorinţa de 
expansiune a regimului bolşevic. în final, Tratatul ruso-polonez încheiat 
la Riga în 1921 va pune capăt conflictului dar nu va rezolva definitiv 
litigiile teritoriale. 

Victoria “roşilor” în războiul civil, ce a consacrat comunismul în Rusia 
pentru mai mult de şapte decenii, s-a datorat în primul rând abilităţii 
extraordinare a lui Troţki de a crea o armată antrenată, disciplinată 
capabilă să îşi înfrângă adversarii. în iunie 1918 a fost introdus serviciul 
militar obligatoriu şi de la 360.000 de oameni, Armata Roşie va număra 
la sfârşitul anului 1920 mai mult de 5,5 milioane de soldaţi conduşi de 
comandanţi redutabili preluaţi din armata ţaristă (Tuhacevski, Budionîi 
etc). 


Războiul ruso- 
polonez 


Atu-urile 

bolşevicilor 

Apoi victoria în războiul civil a fost posibilă şi datorită orientării totale a 
economiei spre război, a poziţiei strategice în centrul ţării a bolşevicilor, 
propagandei extrem de active (bolşevicii au pozat în apărători ai 
“Mamei-Rusia” împotriva străinilor) precum şi unei terori formidabile. 

Pe de altă parte, înfrângerea “albilor” s-a datorat unor erori politice grave 
ale acestora (abolirea Decretelor din octombrie, asupra pământului şi 
asupra naţionalităţilor, interzicerea sindicatelor şi partidelor socialiste 
chiar nebolşevice, spiritul naţionalist care a îndepărtat sprijinul balticilor 
şi finlandezilor) precum şi divergenţelor substanţiale dintre partizanii 
reinstituirii monarhiei, cei ai regimului burghez şi sprijinitorii dictaturii 
militare. 


2.3.2. Comunismul de război 


Decretele din octombrie, proclamate de noua putere bolşevică în 
momentul în care legitimitatea sa era redusă, au avut consecinţe 
imediate dezastruoase pentru economia Rusiei. în multe cazuri 
muncitorii au preluat defectuos gestiunea întreprinderilor, în mediul rural 
au avut loc adevărate revolte ţărăneşti pentru împărţirea haotică a 
terenurilor iar culacii au început să stocheze producţiile deja existente. 
Mijloacele de transport lipseau iar convoaiele de aprovizionare erau 
atacate de forţele de opoziţie. în aceste condiţii, chiar în timpul războiului 
civil, Petrogradul, Moscova şi alte mari oraşe au intrat într-o criză 
profundă. Lipsea pâinea (raţiile au ajuns la 25g/zi), carnea şi bunurile 
curente de consum, condiţiile de igienă s-au deteriorat şi tifosul şi-a făcut 
apariţia. în faţa acestor probleme, precum şi a necesităţilor impuse de 
războiul civil, Lenin a decis introducerea unor măsuri excepţionale 
cunoscute sub semnul “comunismului de război”, crearea în mai 1918 a 
Comisariatului de Aprovizionare a Poporului (Narkomprod) fiind 
considerat actul fondator al acestei politici prin care statul devine 
principalul producător şi distribuitor de bunuri. 

în plan economic, după naţionalizarea parţială din iunie 1918, s-a trecut 
apoi în noiembrie 1920 la preluarea de către stat a tuturor întreprinderilor 
cu mai mult de 5-10 muncitori precum şi la campanii propagandistice 
pentru creşterea randamentului (“ eroismul muncii organizate infinit mai 
dificil decât eroismul insurecţiei’ -Lenin), la raţionalizarea resurselor şi 
chiar la folosirea de specialişti străini. 

în agricultură a fost introdus un regim mai riguros, o politică de rechiziţii 
masive a grâului excedentar executată cu ajutorul Comitetelor de ţărani 
săraci sau a Armatei de aprovizionare (detaşamente de muncitori şi 
militanţi bolşevici). Campania de rechiziţii din 1918, deşi însoţită de un 
val de teroare, execuţii sumare, asasinate, s-a dovedit a fi un eşec, 
colectându-se mai puţin de 10” din cantitatea propusă, comitetele de 
ţărani fiind dizolvate spre sfârşitul anului. Rechiziţiile au fost înlocuite cu 
un sistem planificate de cote dar planul nu a fost realizat decât în 
proporţie de 34-38% în următorii doi ani. 

Bilanţul acestei perioade (1918 - 1921) a fost însă unul negativ în plan 
economic dar benefic pentru noul regim în plan politic. Producţia 
industrială a continuat să fluctueze, condiţiile de viaţă s-au deteriorat, 
oraşele au început să se depopuleze, penuria nu a fost redusă, dar 
controlul total al statului şi teroarea economică au permis bolşevicilor 
mobilizarea tuturor resurselor pentru câştigarea războiului civil şi 
lichidarea fizică a opoziţiei interne. 


Dictatura proletariatului. 


“[...] Dictatura proletariatului este exercitată de partidul bolşevic, care din 1905 s-a aliat cu 
întregul proletariat revoluţionar. Dictatura clasei proletare înseamnă că statul muncitoresc 
va reprima fără ezitare marii proprietari funciari şi capitaliştii; va reprima trădătorii şi mişeii 
care ajută pe aceşti exploatatori şi îi va învinge. 

Statul muncitoresc este inamicul implacabil al marelui proprietar funciar, al capitalistului, 
al speculatorului şi şarlatanului, inamicul proprietăţii private asupra pământului şi 
capitalului, inamicul puterii şi banilor.[...]” 


(Lenin, “Scrisoare către muncitori şi ţărani”, Pravda 28 august 1919) 

Test de autoevaluare 4 


4.1. Explicaţi pe scurt cauzele victoriei bolşevice în războiul civil. 


4.2. Indicaţi cauzele şi efectele introducerii comunismului de război. 


4.3. Sintetizaţi definiţia dată de Lenin statului dictaturii proletare folosind un singur termen. 


Răspunsurile pot fi consultate la pagina 45 

2.3.3.”Noua Politică Economică” - N.E.P. 


La începutul anului 1921, războiul civil a fost încheiat şi noul regim bine 

instalat, însă preţul era enorm. Peste 7 milioane de morţi, o agricultură 
ce furniza mai puţin de % din producţia antebelică, handicapată de 
împărţirea rapidă a terenurilor şi de revoltele ţărăneşti din Ucraina şi 
Siberia Occidentală împotriva cotelor şi rechiziţiilor. O industrie ce nu 
atingea decât 13% din nivelul pre-1914, orientată spre război şi prost 
gestionată de către stat. O penurie generală, de la alimente la bunuri de 
consum curent ca a condus la depopularea masivă a oraşelor (Moscova 
de la 1.200.000 la 800.000 de locuitori, Petrograd, de la 2.2 milioane la 
750.000). 

în plus, în februarie 1921, la Kronstadt, baza navală a Rusiei, a izbucnit 
revolta marinarilor şi soldaţilor care s-au răsculat sub semnul drapelului 
roşu şi al sloganului “Moarte bolşevicilor, Trăiască Sovietele I”. Revolta a 
fost înăbuşită în sânge de Armata Roşie, dar semnalul de alarmă a fost 
receptat de conducătorii bolşevici, astfel încât la cel de-al X-lea Congres 
al partidului comunist, Lenin a anunţat o nouă politică economică. în 
esenţă NEP-ul pleca de la ideea că, pentru a fi eficient, socialismul 
trebuia să preia o structură economică eficientă, capitalistă, care în 
Rusia nu mai exista. în consecinţă Lenin a propus restabilirea unui 
sector privat, deschis concurenţei şi iniţiativei individuale care să 
funcţioneze alături de un sector socialist, favorizat de stat şi în 
competiţie cu primul. Astfel se putea înregistra un progres economic al 
sectorului de stat care să permită eliminarea treptată a celui privat. 

Primele măsuri au fost luate în agricultură, impuse de situaţia dramatică 
în care se găsea Rusia (aproape 3 milioane de morţi datorită foametei în 
perioada 1921-1922).Rechiziţiile au fost suprimate şi înlocuite cu un 
impozit de până la 5,6% în natură, redistribuirea pământurilor 
suspendată şi permisiunea pentru folosirea forţei de muncă închiriate, 
renunţarea temporară la colectivizare, liberalizarea comerţului interior. 

Apoi s-a trecut la suprimarea muncii obligatorii şi reabilitarea contractelor 
de muncă şi a salariilor ierarhizate, la denaţionalizarea întreprinderilor cu 
mai puţin de 20 de muncitori şi chiar la acordarea de concesiuni 
capitalului străin (uzinele Ford de la Gorki). 

Sectorul socialist era menţinut în transporturi, bănci, comerţul exterior şi 
marea industrie. Au fost făcute investiţii uriaşe, mai ales în electrificare şi 
modernizare tehnologică. Uzinele au fost grupate în trusturi ale statului 
fiind obligate să se gestioneze autonom, să achiziţioneze materii prime, 
să comercializez produsele lor şi să împartă beneficiul obţinut cu statul. 

NEP-ul a avut efecte de liberalizare a regimului şi în plan juridic - 
moştenirea a fost restabilită pentru locuinţe, venituri, bunuri, CEKA a fost 
temperată şi la nivel local înlocuită cu alte structuri fără puteri 
excepţionale. 

în plan politic, stabilizarea regimului a fost sancţionată prin adoptarea 
unei noi Constituţii în 1924. Prin acest act se ratifica apariţia noului stat 
federal URSS (1922), o federaţie de republici proletare ce acceptau 
principiile egalităţii naţionalităţilor şi autonomiei lingvistice. Puterea 
legislativă era încredinţată Congresului Sovietelor din Uniune, ales la doi 

ani şi convocat anual, ce desemna cele două camere (Sovietul Uniunii şi 
Sovietul Naţionalităţilor) ale Comitetului Executiv Central. Acesta se 
întrunea de 3 ori pe an şi numea Prezidium-ul şi Consiliul Comisarilor 
Poporului (guvernul - 12 membrii), organe permanente. Această 
piramidă preda practic puterea executivului controlat în totalitate de 
Partidul Comunist al Uniunii Sovietice, de altfel singurul partid legal 
(listele electorale conţineau rubricile PCUS şi cei "fără partid”). 

în final, rezultatele NEP-ului au fost pozitive din punct de vedere 
economic: producţia de grâu a depăşit în 5 ani nivelul antebelic, 
producţia de cărbune s-a triplat, cea de petrol s-a dublat, iar cea de oţel 
a crescut de şapte ori. Şomajul a fost resobit, nivelul de viaţă s-a 
ameliorat iar rubla, definită în aur şi stabilizată a fost reintrodusă în 1924. 
Din perspectiva regimului comunist au exista însă şi efecte negative - 
îmbogăţirea comercianţilor, industriaşilor, intermediarilor şi culacilor, 
precum şi disparitatea între preţurile agricole şi cele industriale. 

2.3.4. Succesiunea lui Lenin 


în mai 1922, Lenin a suferit o congestie cerebrală şi a trebuit să 
abandoneze conducerea efectivă a partidului. Succesorii săi posibili erau 
în principal Troţki (orator excepţional, erou al revoluţiei şi comandantul 
Armatei Roşii, exuberant şi radical, partizan al revoluţiei mondiale şi al 
unei economii pur socialiste) şi Stalin (rece, taciturn, disciplinat, birocrat, 
susţinător al NEP-ului, al partidului monolitic şi al construirii socialismului 
într-o singură ţară). Lenin a subliniat în scrisorile sale testamentare 
defectele şi calităţile fiecăruia dar lunga agonie şi moartea sa în ianuarie 
1924 a împiedicat o tranziţie eficientă a puterii. 

Conflictul dintre cei doi a durat trei ani şi a antrenat şi alţi marcanţi 
membrii ai Partidului. Iniţial Stalin s-a aliat cu Kamenev (preşedintele 
Sovietului moscovit) şi cu Zinoviev (conducătorul Komintern-ului), apoi 
datorită opoziţiei întâmpinate chiar în interiorul acestui grup, Stalin s-a 
bazat pe oamenii loiali (Molotov, Kalinin, Voroşilov) progresiv instalaţi în 
Comitetul Central. Cu ajutorul acestora, Zinoviev şi Troţki au fost excluşi 
din partid în 1927 (ultimul trimis în exil şi apoi expulzat din URSS). în 
1929, Rîkov şi Buharin, ultimii adversari, au fost eliminaţi din funcţiile de 
partid şi Stalin a rămas singurul deţinător al puterii. 

Succesul lui Stalin în bătălia politică pentru succesiune s-a datorat atât 
tacticilor angajate de acesta cât şi slăbiciunilor opozanţilor săi. Devenit 
în 1922 secretar general al PCUS - practic şeful birocraţiei de partid, 
Stalin a înţeles mai bine şi a folosit în avantajul său transformările prin 
care trecea partidul. De la 240.000 de susţinători în 1917, PCUS 
ajungea în 1929 la peste 1,6 milioane de membrii în majoritate tineri 
(54% sub 30 de ani), puţin educaţi (91% din membrii nu aveau decât 
studii elementare) şi lipsiţi de experienţă politică. Stalin a continuat 
campaniile de recrutări politice în această direcţie, şi şi-a asigurat astfel 
sprijinul unui contingent numeros, loial şi uşor de manipulat. 

Stalin a fost primul care a înţeles că într-un partid centralizat şi ierarhizat 
puterea aparţinea de fapt celui ce controla aparatul birocratic, membrii 

organismelor permanente. Fiind singurul membru al tuturor organelor 
conducătoare ale partidului Stalin a asigurat cu răbdare şi perseverenţă 
ascensiunea politică a oamenilor fideli, a evitat înfruntările directe şi şi-a 
gradat atacurile împotriva opozanţilor, a pozat în arbitru şi în gardian al 
leninismului (1924 - „Principiile Leninismului” - în ciuda dorinţelor lui 
Lenin, Stalin, pentru a obţine legitimitate personală ca urmaş al acestuia, 
i-a construit acestuia un adevărat cult al personalităţii). în acelaşi timp 
Stalin şi-a asigurat loialitatea aparatului represiv GPU şi a profitat de 
imaginea URSS-ului asaltat din afară şi din interior de forţe ostile pentru 
a elimina adversarii politici şi a introduce un regim abuziv, centralizat şi 
birocratizat aflat sub controlul său. 

Test de autoevaluare 5 


5.1. Explicaţi pe scurt ideea ce a stat la baza introducerii NEP-ului. 


5.2. Menţionaţi organismele permanente la URSS. 


5.3. Indicaţi cauzele principale ale succesului lui Stalin în lupta pentru succesiune. 


Răspunsurile pot fi consultate la pagina 45 


2.4. Stalinismul 

Câştigarea luptei politice de către Stalin a însemnat şi o profundă 
schimbare în politica economică a Uniunii Sovietice. în iarna anului 1927 
dificultăţile de aprovizionare urbană au reapărut şi limitele liberalizării 
începeau să se vadă. Stalin a decis măsuri energice - confiscarea 
recoltelor, impunerea de impozite adiţionale şi obligativitatea 
comercializării produselor agricole, pentru ca în aprilie 1928 să 
hotărască colectivizarea progresivă a pământurilor şi eliminarea 
culacilor. 

în paralel, Stalin a preluat practic tezele opozanţilor săi de „stânga” şi a 
decis trecerea la o industrializarea rapidă cu ajutorul fondurilor obţinute 
de la ţărani fiind decis să atace structurile tradiţionale ale lumii rurale 
ruse pentru a furniza industriei oamenii şi capitalurile necesare. 

2.4.1. Planificarea industrială 

Primul plan 

Industria 


Finanţarea 

industrializării 


Premisele planificării economice existau deja în Rusia bolşevică din 
1918 atunci când se crease Consiliul Naţional al Economiei iar Comisia 
pentru planificare, înfiinţată în 1921, a definit până în1928 conţinutul 
primului plan cincinal. Stalin a revizuit însă obiectivele fixate de 
economişti considerându-le prea timide şi primul plan cincinal, lansat în 
1929 conţinea perspective ambiţioase (a fost dealtfel încheiat în doar 4 
ani) necesare pentru depăşirea înapoierii economice, exact în momentul 
în care întreaga lume capitalistă intra în Marea Criză Economică. 

în privinţa industriei s-a prevăzut o rată anuală de creştere de 17-25% şi 
o mărire a producţiei globale cu aproape 180% în cinci ani, prioritatea 
absolută fiind acordată infrastructurii şi industriei grele (peste 80% din 
investiţiile totale). Au fost construite şantiere imense (combinatele 
siderurgice din Ural şi Siberia, calea ferată pentru Asia Centrală etc), 
modificându-se practic geografia Rusiei datorită sutelor de mii de tineri 
muncitori ce sunt amplasaţi în aceste noi locaţii. Producţia a fost 
raţionalizată şi uzinele grupate în combinate - asociaţii de întreprinderi 
complementare. Numărul de muncitori s-a dublat (peste 6 milioane în 
1932), s-a introdus o politică de şcolarizare serală şi a fost stimulată 
competiţia între muncitori atât prin mijloace propagandistice cât şi printr- 
o remuneraţie diferenţiată în funcţie de randament. 



Uriaşul combinat de la Magnitogorsk şi muncitorii săi. „Oraşul de Oţel” a fost construit 
în lipsa depozitelor de cărbune şi a forţei de muncă necesare în apropiere. 


Finanţarea acestui uriaş efort industrial s-a realizat prin mobilizarea de 
către stat a noi capitaluri - împrumuturi forţate pe salarii, mărirea 
impozitelor, cumpărarea de bunuri agricole cu preţuri mici şi revânzarea 
lor cu profit. Practic, în condiţiile lipsei de capital extern, industrializarea 
a fost finanţată atât de ţărănime cât şi de proletariat iar industria 
bunurilor de consum a fost sacrificată (nu şi-a revenit decât târziu după 
al doilea război mondial) în beneficiul industriei grele. 

De asemenea comerţul cu amănuntul a fost neglijat (tehnici de vânzare 
„capitaliste”) iar interesul minor pentru servicii a făcut ca în 1937 cozile 
lungi să nu dispară nici după oprirea raţionalizării (existau doar 137.000 
de puncte de vânzare în oraşe). 

Al doilea plan cincinal (1933 - 1938) a fost orientat spre consolidarea 
industriei grele. Industria chimică a devenit prioritară pentru a asigura 
îngrăşămintele necesare agriculturii, dezvoltarea industriei mecanice a 
fost accelerată pentru a se realiza independenţa în materie de 
echipamente. în sfârşit au fost prevăzute în plan obiective privind 
industria bunurilor de consum dar acestea nu au fost atinse iar 
transporturile rămân o problemă a Rusiei staliniste. Cel de-al treilea plan 
cincinal a fost întrerupt de izbucnirea celui de-al doilea război mondial şi 
de necesitatea înarmării statului sovietic. 

Practic în 1939, URSS-ul era cel de-al doilea producător mondial de 
petrol şi al treilea de oţel, avea cele mai mari centrale electrice din 
Europa iar geografia sa industrială se descentralizase, tot mai multe 
combinate gigantice fiind mutate spre est. Industrializarea rapidă s-a 
făcut însă cu costuri umane teribile, numai la Canalul pentru Marea Albă 
murind peste 200.000 de oameni. 

2.4.2. Colectivizarea 


în privinţa agriculturii, decizia lui Stalin pentru colectivizare a fost clară şi 
dacă în aprilie 1929 acesta propunea dezvoltarea sectorului colectiv prin 
sovhozuri (ferme de stat cu salariaţi agricoli) şi kolhozuri (cooperative 
de producţie), în toamna aceluiaşi an Stalin a ordonat „lichidarea clasei 
culacilor” iar autorităţile locale au fost somate să confişte bunurile 
ţăranilor îmbogăţiţi şi să-i expulzeze în vederea colectivizării. 

Planul a fost urmat cu promptitudine şi în 1934 mai mult de 88% din 
terenuri erau deja integrate kolhozurilor (faţă de 58% în 1930). 
„Deculacizarea” - eliminarea clasei culacilor şi cooperativizarea au atins 
însă şi ţăranii mijlocaşi, depăşind limitele planificate şi devenind un 
adevărat război împotriva ţărănimii. Pentru a-i obliga să intre în 
cooperativele de producţie şi să-şi abandoneze pământul şi animalele a 
fost mobilizat întreg aparatul de represiune al statului, sate întregi au fost 
deportate şi bilanţul tragic înregistrat a fost de peste 3 milioane de morţi. 



Campanie de colectivizare în anii 30. Sloganul este:” Noi kolhoznicii pentru 
colectivizarea completă lichidăm clasa kulacilor” 

Urmările imediate ale colectivizării forţate nu au fost însă benefice şi în 
1937 recoltele formelor cooperatiste nu înregistrau decât o creştere cu 
10% faţă de nivelul anului 1928, iar în ceea ce priveşte prelevările acest 
Concesiile puterii nivel nu va atins decât în 1958. Mai mult în 1932 foametea făcea mai 
sovietice mult de un milion de victime şi raţionalizarea a trebuit reintrodusă la sate 

până în 1935. în faţa acestor realităţi puterea sovietică a făcut unele 
concesii. După ce Stalin a criticat excesele, kolhozurile au primit dreptul 
de a comercializa excedentul după plata impozitelor, iar din 1933 ţăranii 
colectivizaţi au primit în folosinţă o mică parcelă a cărei recoltă putea fi 
vândută pe piaţa liberă. 

Bilanţul transformării profunde produse în lumea rurală de fenomenul 
colectivizării a rămas încă deschis. Treptat cele 260.000 de kolhozuri 
(19,3 mii. familii şi peste 125 mii. ha) au înregistrat o creştere importantă 
Bilanţ economic a producţiei, dar contribuţia terenurilor individuale (mai puţin de 3% din 
suprafaţa cultivată) a rămas decisivă, asigurând mai mult de 21% din 
producţia globală. Randamentul formulelor cooperatiste era de 7-8 ori 
mai mic decât al parcelelor individuale, în ciuda introducerii mecanizării 
şi modernizării agriculturii în kolhozuri şi sovhozuri şi chiar dacă în 1939 
URSS-ul devenea unul dintre primii producători la nivel mondial, 
producţia pe cap de locuitor era inferioară Europei Occidentale. 

Colectivizarea a contribuit însă la stabilizarea regimului politic, milioanele 
Efecte politice de victime şi periferizarea lumii rurale a permis eliminarea unei surse 
majore de opoziţie faţă de comunism şi în acelaşi timp a eliberat un 
substanţial volum de mână de lucru pentru industrie. 


Test de autoevaluare 6 

6.1. Explicaţi modul în care a fost finanţată industrializarea. 



Răspunsurile pot fi consultate la pagina 45 



Represiunea stalinistă cunoscută sub numele de „marea epurare” a 
Prima etapă cunoscut mai multe etape şi a fost îndreptată în primul rând împotriva 
membrilor PCUS. în condiţiile controlului total exercitat de Stalin, toate 
defecţiunile planurilor sale au fost puse pe seama birocraţiei de partid, 
într-o primă etapă, în 1933, sunt excluşi membrii vechii gărzi acuzaţi de 
trădare, sabotaj şi spionaj şi împreună cu ei aproape 22% din membrii 
de partid pentru motive morale - ineficienţă şi corupţie, majoritatea fiind 
executaţi. 

în iulie 1934 aparatul poliţienesc a fost profund remaniat şi a apărut 
NKVD-ui (Comisariatul pentru interior) ce putea deporta, exila închide şi 
executa fără judecată persoanele „socialmente periculoase”. După 
asasinarea în decembrie acelaşi an a lui Kirov, membru marcant în 
Biroul Politic, Stalin a luat o serie de măsuri excepţionale precum 
accelerarea proceselor, limitarea drepturilor la apărare şi creşterea 
numărului de condamnări la moarte. 

între 1936 şi 1938 URSS-ul a trecut printr-un nou val de epurări. 
Vâşinski, procurorul general al statului, a formulat teoria complotului 
general împotriva puterii sovietice şi vechea gardă bolşevică a fost 
decapitată până la nivel local iar în 1937 are loc procesul marilor şefi ai 
Armatei Roşii, Tuhacevski, lakir, Blucher, care sunt judecaţi rapid şi 
executaţi alături de alte mii de ofiţeri. în acelaşi timp represiunea s-a 
îndreptat spre membrii Internaţionalei comuniste - Komintern-ul, iar 
Gulag-ul, sistemul lagărelor de concentrare s-a generalizat. 

Proporţiile valurilor succesive de teroare stalinistă sunt încă puţin 
cunoscute şi estimări prudente indică pentru perioada 1936-1939 un 
număr de 4-5 milioane de persoane ce au suferit de pe urma epurărilor 
şi cel puţin 1,5 milioane executate. Practic după ce înregistrase în 1933 
3,5 milioane de aderenţi, în 1939 PCUS mai avea 2,3 milioane de 
membrii. Dintre aceştia doar 8% mai erau vechi bolşevici, 20% veneau 
din timpul războiului civil şi 25% din perioada NEP-ului, restul aproape 
47% erau membrii noi intraţi în partid datorită şi în timpul lui Stalin. Mai 
mult decât atât, dominaţia muncitorilor printre cadrele de partid a luat 
sfârşit, în 1939 aproape 50% din militanţii fiind funcţionari, partidul 
transformându-se într-un partid de cadre. 

Epurările nu au atins simplii cetăţeni ci cadrele şi militanţii de partid, au 
lovit grupurile care se opuseseră lui Stalin şi au condus la înlocuirea 
vechilor cadre cu oameni loiali până la fanatism conducătorului 
partidului. Au urmărit decapitarea elitei comuniste internaţionale (pentru 
preluarea controlului asupra partidelor din străinătate) şi a minorităţilor 
naţionale (pentru frânarea particularismeior locale şi rusificarea PCUS). 
Pe de altă parte, teroarea a fost generată de o adevărată psihoză a 
încercuirii apărută după venirea lui Hitler la putere în Germania cu un 
mesaj anticomunist virulent şi mai ales după semnarea în 1936 a 
Pactului AntiKomintern cu Italia şi Japonia. 

De asemenea, marile epurări au făcut parte dintr-un fenomen mai 
complex, al restabilirii raţiunii de stat. în ideologia marxistă menţinerea 
statului era legată de existenţa unor clase sociale antagonice iar 
dictatura proletariatului trebuia să fie doar o stare tranzitorie pentru 
stadiul societăţii fără clase. După 1934, aneantizarea kulacilor şi 
ultimelor elemente burgheze ar fi trebuit să conducă la deprecierea 
Statului şi implicit ia diminuarea puterii personale a lui Stalin. în schimb 
acesta a dezvoltat tema „încercuirii capitaliste”, a complotului general şi 
a justificat astfel nu numai necesitatea existenţei unui stat puternic, 
ierarhizat şi disciplinat, dar şi a unui conducător unic. 

„Bătălia” instruirii 


2.4.4. Societatea sovietică 


în ciuda terorii şi a crimelor comuniste în 1939 în URSS erau înregistrate 
aproximativ 170 milioane de persoane, cu 23 mai mult decât în 1920. 
Rata de creştere ridicată (30% o ) şi mortalitatea scăzută (17,7%o), 
dublarea numărului de doctori şi triplarea paturilor de spital contribuiseră 
la creşterea demografică şi la prezenţa într-o proporţie majoritară, peste 
63%, a tinerilor sub 30 de ani. 

Structura populaţiei URSS era în plină schimbare. De la 15% locuitori 
urbani în 1913, se ajunsese la 63% în 1936, Moscova având aproape 4 
milioane de locuitori. în 1940 erau 31 milioane de salariaţi, dintre care 11 
milioane în marea industrie, de 4 ori mai mulţi decât în 1914. 

în privinţa condiţiilor de viaţă, 63% din populaţia Moscovei era cazată 
încă în dormitoare comune şi nivelul de trai al muncitorilor fluctuase 
masiv, depăşind în timpul NEP-ului nivelul din 1914, pentru a scădea în 
era planificării şi a se ridica din nou după 1935. în ceea ce priveşte 
mediul rural, deşi au apărut elementele modernităţii - electricitatea, 
serviciile medicale, radioul - venitul kolhoznicilor a rămas scăzut, 18% 
din salariul mediu în 1940, datorită preţurilor reduse fixate de stat. 

Societatea sovietică nu era omogenă, plaja de salarizare fiind mai largă 
decât în perioada comunismului de război, un salariu mediu însemnând 
în jur de 120 de ruble, iar retribuţia unei muncitor „de şoc” (ce depăşea 
planul) putea ajunge la 2000 de ruble. Salariul funcţionarilor varia şi el 
între 150 şi, în cazuri excepţionale 5000 de ruble. Practic o nouă ierarhie 
socială tindea să o înlocuiască pe cea veche. Muncitorul manual şi 
birocratul erau privilegiaţi în detrimentul intelectualului iar ţăranul era 
absolut periferic. 

Statul sovietic stalinist se angajase într-o uriaşă bătălie împotriva 
analfabetismului (peste 50% din populaţie în 1922, iar în Asia Centrală 
cifrele ajungeau la 90%) şi odată cu planificarea, instruirea copiilor se 
accelerează. Practic în 1939 toţi copii până la 14 ani aveau cel puţin o 
educaţie elementară, existau 811.000 de studenţi, peste 1 milion de 
învăţători iar analfabetismul dispăruse la grupa de vârstă sub 50 de ani. 
Campania pentru instruire a fost însoţită însă de propagandă şi de 
înregimentarea tineretului ( începând de la cea mai fragedă vârstă) în 
structuri tipice regimului totalitar (pionieri, comsomolişti, etc) 



Demonstraţie a pionierilor pentru colectivizare. Unul dintre slogane este „Vom 
creşte recolta kolhozului” 

împotriva Bisericii, regimul sovietic a dus o luptă crâncenă încă din 1917 
atunci când a confiscat toate bunurile acesteia, pentru ca în 1922 să 
treacă la o campanie anti-clericală cruntă. După „epurarea” clerului şi 
supunerea Bisericii Ortodoxe Ruse (tradiţional subjugată voinţei statului) 
libertatea cultului a fost admisă în 1936, dar nu a fost recunoscută celor 
18 milioane de musulmani. 

Emanciparea femeii a urmat o sinuoasă evoluţie. în teorie femeia era 
egală cu bărbatul, dispunea de dreptul la vot, beneficia de ajutorul unor 
servicii colective (creşe, bucătării) iar Codul familial din 1918 transforma 
divorţul într-o simplă formalitate (a urmat un puseu al acestora - 7% din 
cupluri în 1936) şi liberaliza avorturile. în timpul NEP-ului însă s-a produs 
un recul al liberalizării femeilor, acestea având remuneraţii inferioare şi 
fiind minoritare în partid iar noul Cod din 1936 a reglementat complet 
diferit statul femeii. Divorţul a devenit restrictiv, libertatea avortului 
abolită, a fost exaltată maternitatea „socialistă” şi introdusă o politică 
natalistă de forţă. 

După 1934 chiar naţionalismul rus este recuperat, şi la ordinul lui Stalin 
(aceeaşi psihoză a inamicului din afară) a renăscut sentimentul patriotic 
rus prin exaltarea eroilor de tipul lui Petru cel Mare şi Alexandru Nevski, 
refolosirea termenilor de Patrie şi Rusia, reeditarea operelor lui Tolstoi 
(Război şi Pace - epopeea luptei anti-napoleoniene) şi filme (Eisenstein 
cu Alexander Nevski - 1939). 

Cultura sovietică, impregnată de propagandă şi autorizată de stat 
începea a se naşte. O cultură proletară în care realismul socialist era 
doctrina oficială, în care cinematograful ia avânt dar în care nu îşi mai 
găsesc locul scriitori şi poeţi importanţi precum Pasternak, Bulgakov sau 
Maiakovski. Arhitectura monumentală, recuperarea artei populare şi a 
trecutului istoric mitizat pot fi considerate elementele de bază ale noului 
fenomen cultural sovietic. 



Exemplu de arhitectură monumentală din era stalinistă - Universitatea de stat 
Lomonosov din Moscova 

Societatea sovietică era supusă unei îndoctrinări permanente şi 
profunde în care un rol esenţial l-a jucat cultul personalităţii lui Stalin. 
Acesta a devenit simbolul noului regim, subiect al adoraţiei programatic 
induse în educaţia şi activitatea tuturora. Numele său a fost preluat de 
sute de localităţi (Volgograd-Stalingrad, Duşanbe-Stalinabad, etc) şi era 
adesea însoţit de titulaturi extravagante - „Corifeu al Ştiinţei”, „Părinte al 
Naţiunii”, „Geniu Strălucitor al Umanităţii”, „Marele Arhitect al 
Comunismului”, „Grădinarul Fericirii Umane”, etc - a căror neutilizare 
putea avea consecinţe tragice. Istoria revoluţiei a fost rescrisă şi trucată 
pentru a i se acorda un rol mult mai important lui Stalin şi acestuia i-au 
fost dedicate poezii, cărţi, filme, picturi grandioase etc. După al doilea 
război mondial cultul personalităţii va lua proporţii grandioase numele lui 
Stalin fiind inclus în noul imn al Uniunii Sovietice. 


Cultul personalităţii în comunism 

Odă lui Stalin (1939). Muzica aparţine 
marelui compozitor Prokofiev. 

“Niciodată câmpurile noastre fertile nu au 
dat o asemenea recoltă, 

Niciodată satele noastre nu au cunoscut o 
asemenea fericire. 

Niciodată viaţa nu a fost la fel de bună şi 
înălţătoare, 

Niciodată până în prezent iarba nu a fost 
atât de verde. 

Deasupra întregului pământ, soarele trimite 
o lumină mai caldă, 

Deoarece chipul lui Stalin îl face să 
strălucească mai tare. 

Eu cânt pentru copilul meu ce mi se 
odihneşte-n braţe, 

Să creşti precum o floare, fără să-ţi fie 
teamă. 

Tu vei cunoaşte sursa soarelui ce ne scaldă 
ţara, 

Şi mânuţele tale vor copia portretul lui 
Stalin .” 



Peisaj urban moscovit 


Test de autoevaluare 7 


7.1. Indicaţi principalele etape ale epurărilor şi explicaţi motivele acestora. 

7.2. Priviţi fotografia de mai sus şi încercaţi să îi asociaţi unul dintre titlurile uzuale ce 
însoţeau numele lui Stalin. Explicaţi pe scurt. 


Răspunsurile pot fi consultate la pagina 45 


„Omul nou” 


Prevederile 

Constituţiei 


Ideologia marxistă îşi propunea dezvoltarea unui „om nou” superior 
pentru că trăia în adevărata libertate, într-un sistem just şi echitabil, 
nefiind exploatat şi primind de la stat retribuţii conforme cu valoarea 
muncii depuse pentru societate. Tot acest bagaj lexical nu ascunde însă 
adevăratele proporţii ale experimentului social realizat la o scară 
gigantică în URSS. „Omul nou” (Homo Sovieticus” - după titlul filosofului 
Al. Zinoviev) era sclavul unui sistem ce depindea de voinţa unui singur 
personaj, era obligat să accepte un singur adevăr oficial, era 
depersonalizat, supus prin teama de represiune, lipsit total de drepturile 
fundamentale ale omului. 

2.4.5. Constituţia din 1936 


URSS-ul lui Lenin a fost, în teorie nu şi în practică, o uniune voluntară a 
Republicii Ruse, Ucrainei, Bielorusiei şi TransCaucaziei. în 1936 erau 
însă 11 republici sovietice (RSFSR, Ucraina, Bielorusia, Azerbaijan, 
Georgia, Armenia, Turkmenistan, Kazahstan, Tadjikistan şi Khirghistan) 
şi s-a impus nevoia unei noi Constituţii. 

Adoptată în iulie 1939 noul Act Fundamental al URSS-ului recunoştea 
drepturile naţionalităţilor, egalitatea sexelor şi promitea respectarea 
tuturor libertăţilor. Constituţia codifica marile mutaţii economice 
petrecute, statul sovietic devenind Statul-Socialist, fiind astfel confirmată 
dispariţia proprietăţii private asupra mijloacelor de producţie. Sistemul 
electoral rămânea cel al sufragiului universal, egal şi secret dar numai 
pentru delegaţi aleşi din listele prezentate de instituţiile statului. 

Practic socialismul stalinist era triumfător în Rusia, statul-proletar domina 
cu autoritate societatea, partidul unic era singurul ce deţinea adevărul 
absolut pe care îl putea impune prin coerciţie şi persuasiune tuturor 
indivizilor până în cel mai mic amănunt al vieţii cotidiene iar deasupra 
tuturor se afla conducătorul care legitima structurile ierarhic inferioare. 
Totalitarismul în Uniunea Sovietică era desăvârşit. 


44 


Proiectul pentru învăţământul Rural 








Rusia de la Imperiul Ţarist la Uniunea Sovietică 


2.5. Bibliografie 

Berejkov, Valentin, în umbra lui Stalin , Ed. Lider, Bucureşti, 1994 
Pipes, Richard, Scurtă istorie a revoluţiei ruse, Ed. Humanitas, Bucureşti, 1997 
Conquest, Robert, Marea Teroare. O reevaluare, Ed. Humanitas, Bucureşti, 1998 
Hobsbawm, Eric, Secolul extremelor, Ed. Lider, Bucureşti, 1994 
Medvedev, Roy, Despre Stalin şi Stalinism, Ed. Humanitas, Bucureşti, 1991 
Pasternak, Boris ,_Doctor Jivago, Ed. Polirom, laşi, 1999 

Werth, Nicolas, Istoria Uniunii Sovietice. De la Lenin la Stalin, Ed. Corint, Bucureşti, 2000. 

2.6. Răspunsuri la testele de autoevaluare 

Test de autoevaluare 1 

1.1. Ritm de dezvoltare ridicat dar inegal, concentrare şi gigantism 

1.2. Apariţia unor noi segmente sociale: ţăranii îmbogăţiţi (culacii), burghezia mijlocie. 

1.3. Regimul autocratic, chestiunea naţionalităţilor, antagonismele sociale şi revendicările 
muncitoreşti. 

Test de autoevaluare 2 

2.1. Lipsa de legitimitate politică, descompunerea sistemului economic şi penuria, 
disoluţia puterii imperiale şi incapacitatea menţine ordinea internă şi apărarea externă. 

2.2. Revoltă populară bruscă transformată în insurecţie armată, apariţia a doi poli de 
putere (guvernul provizoriu şi Sovietul), abolirea de factor a monarhiei, caracterul burghez 
moderat al revoluţiei. 

2.3. Pace imediată, trecerea la revoluţia proletară, ruptura cu guvernul provizoriu burghez, 
obţinerea controlului asupra sovietelor, o republică a sovietelor ierarhizată, desfiinţarea 
instituţiilor esenţiale (armată, poliţie, birocraţie), confiscarea şi redistribuirea pământurilor, 
controlul asupra sistemului bancar. Un program radical, populist, greu de tradus în 
practică imediat fără convulsii sociale majore. 

Notă : în cazul în care nu ati răspuns corect la ultima sarcină de lucru, recitiţi textul 
documentului şi notati ideile principale ale fiecărui paragraf 

Test de autoevaluare 3 

3.1. în iulie 1917 atunci când sub conducerea bolşevicilor demonstranţi înarmaţi asaltează 
sediul Sovietului. 

3.2. A păstrat un discurs radical pentru încetarea imediată a războiului şi aprovizionarea 
maselor populare, nu a acceptat alianţa cu guvernul provizoriu, a ocupat un loc periferic 
pe scena politică rusă capitalizând nemulţumirile străzii şi a devenit singura alternativă 
necompromisă de guvernare. 

3.3. Tehnic, acţiunea din octombrie a aparţinut unei minorităţi politice, ce nu se bucura 
nici măcar de sprijinul majorităţii proletarilor din Petrograd. O revoluţie presupune un gest 
acceptat de o majoritate. însă schimbarea totală a realităţilor societale, chiar şi fără 
acceptul populaţiei, poate fi denumită în sens larg “revoluţie”. 

3.4. l-a fază: preluarea prin forţă, dar în numele Comitetul Militar Revoluţionar al 
Petrogradului (PVRK), instrument al Sovietului, a puterii şi trecerea la consolidarea 
controlului bolşevic asupra instituţiilor. Il-a fază: dizolvarea Adunării Constituante şi 
arestarea opoziţiei politice. 

Test de autoevaluare 4 

4.1. Mobilizarea şi eficientizarea rapidă a Armatei Roşii, poziţia strategică, in centrul 
Rusiei, comunismul de război şi mobilizarea tuturor resurselor economice pentru victorie, 
propagandă şi teroare, erorile politice şi militare ale “albilor”, incapacitatea occidentalilor 
de a interveni eficient. 

4.2. Cauze: haosul economic şi penuria, lipsa mijloacelor de transport, criza alimentară, 
tifosul, războiul civil. Efecte: producţie industrială fluctuantă, deteriorarea condiţiilor de 
viaţă, depopularea oraşelor, accentuarea penuriei, instaurarea controlului total al statului, 
mobilizarea tuturor resurselor pentru câştigarea războiului civil şi lichidarea fizică a 
opoziţiei interne. 

4.3. Statul represiv. 

Test de autoevaluare 5 

5.1. Restabilirea unui sector privat, concurenţial, alături de sectorul de stat, pentru a 
permite un progres economic general apărând astfel condiţiile instaurării unui comunism 
“eficient” şi eliminarea în final a sectorului privat. 

5.2. Prezidium-ul şi Consiliul Comisarilor Poporului 

5.3. A înţeles importanţa aparatului birocratic într-un partid centralizat şi ierarhizat şi a 
urmărit atent preluarea controlului asupra organismelor permanente. Tactici eficiente: a 
asigurat ascensiunea politică a oamenilor fideli, a evitat înfruntările directe şi şi-a gradat 
atacurile împotriva opozanţilor, a pozat în arbitru şi în gardian al leninismului, a beneficiat 
de cultul personalităţii lui Lenin, şi-a asigurat loialitatea aparatului represiv şi a elaborat 
tema „încercuirii” URSS-ului pentru a elimina opoziţia, a exploatat erorile politice ale 
adversarilor săi. 

Test de autoevaluare 6 

6.1. Finanţarea industrializării s-a realizat prin împrumuturi forţate pe salarii, mărirea 
impozitelor, cumpărarea de bunuri agricole cu preţuri mici şi revânzarea lor cu profit, prin 
sacrificarea industriei bunurilor de consum. 

6.2. deculacizarea - „lichidarea clasei culacilor”, confiscarea bunurile ţăranilor îmbogăţiţi, 
deportarea lor în vederea colectivizării. 

Test de autoevaluare 7 

7.1. 1933 - excluderea membrilor vechii gărzi bolşevice; 1934 - măsuri judiciare 
excepţionale; 1936-1938 - teoria complotului general împotriva puterii sovietice, procesul 
şefilor Armatei Roşii, al liderilor Internaţionalei comuniste. Eliminarea oricărei opoziţii 
interne şi internaţionale faţă de Stalin, consolidarea puterii personale prin înlocuirea 
vechilor cadre cu oameni loiali, frânarea particularismelor locale şi rusificarea PCUS, 
teama faţă de nazism şi fascism, exagerarea pericolului intern şi extern pentru a justifica 
necesitatea existenţei unui stat puternic, ierarhizat şi disciplinat şi a unui conducător unic. 

7.2. Sugestie: probabil că titlul cel mai adecvat ar fi „Părinte al Naţiunii”. Observaţi 
dimensiunile gigante ale portretului şi figura paternă ce exprimă grija faţă de „copiii” săi 
dar şi o severitate părintească. 

3.1. Obiective 

• Identificarea trăsăturilor caracteristice regimurilor politice europene în 
perioada interbelică. 

• Evaluarea transformărilor produse la nivelul structurilor sociale 
occidentale în secolul XX. 

• Relaţionarea fenomenelor economice cu cele mentale şi culturale 
perioade studiate 

• Interpretarea surselor istorice 


3.2. Franţa după Marele Război 


3.2.1. Criza demografică şi dezechilibru social 


Pierderi umane 


Consecinţe 


Din punct de vedere demografic Franţa înregistrează la sfârşitul 
Primului Război Mondial un bilanţ tragic - 1,3 milioane de morţi, 2,8 
milioane răniţi dintre care 600.000 de invalizi. Practic, în 1921 Franţa 
are o populaţie de 39,2 milioane, cu 400.000 mai puţin decât în 1911. 
Mai mult decât atât, problema demografică este agravată de faptul că, 
în ciuda politicii împotriva denatalizării (legea împotriva avortului), 
numărul de naşteri scade continuu (1906-1910 - medie de 830.000/an, 
1921-1926 - 770.000, 1936-1939 - 620.000). 

Consecinţele acestui fenomen sunt îngrijorătoare: statul francez 
cunoaşte un important deficit de producători şi consumatori (cu efecte 
împovărătoare asupra economiei) şi având în vedere că principală 
clasă de vârstă afectată este cea între 18 şi 35 de ani societatea 

Structuri sociale 
dezechilibrate 


Burghezia 


„Noii îmbogăţiţi” 


Proletariatul 


Agricultorii 


franceză în perioada imediat următoare războiului va cunoaşte un 
sentiment de îmbătrânire accentuat. Dintr-o altă perspectivă deficitul 
crescând de natalitate îşi va pune amprenta asupra potenţialului militar 
al Franţei. în 1936, atunci când Hitler provoacă comunitatea 
internaţională prin remilitarizarea Rhenaniei, rapoartele Statului Major 
francez prezintă o stare de fapt îngrijorătoare - efectul “claselor 
mobilizabile goale” - incapacitatea Franţei de a mobiliza la un nivel 
comparabil cu cel al Germaniei. 

Structura populaţiei franceze este una arhaică şi dezechilibrată. 
Majoritatea francezilor trăiesc fie în mediul rural (peste 47,5 %), fie în 
aglomerări urbane enorme (Paris - 6 milioane) în timp ce regiuni 
întregi, precum Aquitania, se depopulează masiv. 

în ceea ce priveşte societatea franceză clasele mijlocii au 
suportat din plin consecinţele financiare ale războiului, rentierii şi cei ce 
trăiau de pe urma economiilor fiind cel mai mult atinşi de criza 
monetară. Chiriile au rămas blocate şi după încheierea conflictului 
(problemele legate de reintegrarea combatanţilor) provocând 
compromiterea patrimoniului imobiliar, încetinirea ritmului de construire 
de noi locuinţe cu consecinţe severe în ceea ce priveşte bugetul de 
cazare disponibil. 

Inflaţia, creşterea costului vieţii, diminuarea salariului real au 
contribuit la degradarea condiţiilor de viaţă ale salariaţilor cu venituri 
fixe, angajaţilor, funcţionarilor. In acelaşi timp războiul a produs un nou 
segment social, cel al “noilor îmbogăţiţi’. Speculanţi, intermediari, 
industriaşi toţi prosperă datorită conflictului. 

Mişcarea muncitorească înregistrează un puseu efemer după 
1918. în decembrie 1918 Confederaţia Generală a Muncii (CGT) 
propune un proiect de revendicări destul de radical: ziua de muncă de 8 
ore, egalitatea salariilor masculine şi feminine, generalizarea 
convenţiilor colective şi chiar naţionalizarea unor sectoare economice. 
Cu excepţia ultimului deziderat, restul revendicărilor vor fi legiferate în 
aprilie 1919. Războiul contribuise la creşterea spectaculoasă a 
numărului membrilor de sindicat: de la 900.00 în 1913 la peste 2 mii. în 
1920 dar eşecul mişcărilor greviste din 1920 şi divizarea extremei 
stângi a provocat un reflux al mişcării sindicale. Muncitorimea încă nu 
se consideră integrată în societatea franceză, existând încă o falie 
adâncă între palierele societale iar condiţia muncitorului se ameliorează 
foarte lent, locuinţele sunt în general mediocre iar alimentele şi 
îmbrăcămintea ocupă încă un loc important în bugetul familiei. 

Ţărănimea are o evoluţie lentă mai ales în privinţa mentalităţii 
sale. După 1920 exodul rural se accelerează, iar în lumea satului 
francez îşi fac apariţia electricitatea, radioul şi autobuzul care face 
legătura între diferite localităţi. Mediul rural rămâne un spaţiu politic 
conservator fiind obiectul campaniilor electorale zgomotoase şi în 
acelaşi timp se remarcă o accentuare a dorinţei agricultorilor de a se 
organiza, una dintre primele forme fiind Jeunesse Agricole Chretienne. 

Noile industrii 


Carenţele 

economiei 

franceze 

3.2.2.Probleme economice 


Franţa, deşi învingătoare, iese din Primul război mondial cu 7% 
din teritoriu devastat de război şi cu o producţie de cărbune în scădere 
(1913 - 41 mil.t., 1918-22 mil.t.). reconstrucţia asigură însă refacerea 
economică şi retehnologizarea rapidă a regiunilor afectate. Dacă în 
1919 economia franceză se situa undeva la jumătatea nivelului atins în 
1913, în 1926 creşterea este de peste 25% iar în perioada 1924 - 1929 
economia Franţei atinge un ritm anual de creştere de 5%. 

La sfârşitul anilor ’20 industria franceză se dovedea deosebit de 
dinamică în domenii precum: electricitate (reţeaua feroviară fusese deja 
electrificată), industria auto (250.000 de vehicule în 1928 - mărcile 
franceze Renault, Peugeot sau Citroen ocupând locul 2 mondial cu 5% 
din producţia totală), prelucrarea cauciucului (Michelin), rafinarea 
petrolieră, siderurgie (producţie dublă faţă de 1913), industria chimică, 
prelucrarea aluminiului. Gestionarea infrastructurii industriale se 
modernizează fiind introduse metodele americane, o multitudine de 
inovaţii tehnice şi publicitatea. 

Economia franceză este marcată însă de un număr de carenţe: 
numărul ridicat de mici întreprinderi familiale fără ambiţii foarte mari, 
fiscalitatea grea (mai mult de 10% din vânzarea produselor), tarifele 
vamale ridicate (acestea protejau industria franceză dar reducând 
artificial concurenţa anihilau spiritul de iniţiativă cu efecte grave pe 
termen mediu), proprietatea agricolă era puţin rentabilă (dimensiuni 
prea mici) în majoritatea cazurilor deşi anumite regiuni cerealiere vor 
avea producţii record. 


3.2.3. Forţele politice franceze 
Sciziunea extremei stângi 

Partidul Socialist Francez (SFIO) reprezentase unul din pilonii de 
bază ai Internaţionalei a !l-a şi discreditarea acesteia datorată Primului 
Război Mondial a pus partidul în faţa unei alte opţiuni - aderarea la 
Internaţionala a lll-a ceea ce ar fi reprezentat ruptura cu atitudinea sa 
reformatoare precedentă. Astfel, SFIO a trimis la al ll-lea Congres al 
Komintern-ului doi observatori, M. Cachin şi L.O. Frossard care au 
revenit de la Moscova partizani ai “celor 21 de condiţii” privind 
transformarea partidelor socialiste în mişcări de extrema stângă, 
comuniste. 

în decembrie 1920, la Tours, are loc Congresul SFIO. L.BIum se 
opune aderării partidului la Internaţionala comunistă invocând principiile 
tradiţionale ale doctrinei socialiste franceze (refuzul dependenţei 
necondiţionate de faţă de Komintern, refuzul monolitismului doctrinal şi 
al supunerii sindicatelor faţă de partid). Majoritatea delegaţilor decid 
însă aderarea şi astfel apare Partidul Comunist Francez (Secţiunea 
Franceză a Internaţionalei Comuniste - SFIC), în timp ce Blum şi 
susţinătorii săi rămân în cadrul Partidului socialist - SFIO. 

Sciziunea 

socialistă 


Partidul comunist 
francez 


Radicalismul 


Forţele de dreapta 


Sciziunea este continuată şi în pian sindical. în 1921 comuniştii 
părăsesc CGT şi constituie Confederaţia Generală a Muncii Unite 
(CGTU). Confederaţia Generală a Muncii (CGT) se întăreşte însă prin 
adeziunea sindicatelor funcţionarilor, dezvoltă o strategie ce îmbină 
lupta sindicală cu negocierile şi rămâne cea mai mare centrală sindicală 
franceză. în plan ideologic SFIO adoptă poziţii mai moderate, 
recrutează şi în afara electoratului muncitoresc, din mica burghezie şi 
funcţionărime iar centrul său electoral se găseşte în Nordul 
industrializat. Partidul Socialist îşi propune a fi marxist, menţinând însă 
politica reformistă, dezbaterea şi diversitatea de idei. 

Spre deosebire de acesta SFIC afirmă opoziţia ireconciliabilă faţă 
de capitalism şi stânga tradiţională, se închide doctrinal iar în 1928, 
urmând directivele Kremlinului, adoptă politica “clasă contra clasă” ce 
interzicea orice apropiere de alte mişcări de stânga ce competitau pe 
acelaşi electorat. Deşi înregistrează unele succese electorale în 1924 şi 
1928 datorită discursului radical pierde numeroşi aderenţi şi îşi menţine 
fiefurile electorale din suburbiile pariziene şi departamentele rurale de 
la vest de Masivul central. 

Radicalismul 

Curentul politic radical francez se defineşte tradiţional prin 
ataşamentul faţă de Republică, laicitatea statului şi prin încrederea în 
Societatea Naţiunilor. în general radicalii îşi propuneau justiţia socială 
dar refuzau nivelarea şi postulau egalitatea şanselor de instruire 
(democratizarea învăţământului secundar). 

Electoratul radicalilor se compune mai ales din burghezia mică şi 
mijlocie dar şi din o fracţiune din ţărănime. Funcţionarii (electorii săi 
fideli înainte de război) se vor îndrepta după 1920 spre socialişti. 
Treptat, în această perioadă, radicalii alunecă spre dreapta păstrând 
însă sensibilităţi de stânga. 

în interiorul Partidului se manifestă două tendinţe opuse, cea 
moderată (E. Herriot) şi cea “de stânga”, mai agresivă (E. Daladier). 
Conflictele între cele două orientări vor accentua declinul partidului şi la 
începutul anilor ’30 pentru a depăşi “războiul celor doi Eduard” şi a 
surmonta tentaţiile centriste, o serie de personalităţi ale partidului (J. 
Zay, P. Coty, P.Mendes-France) vor renova doctrina radicală 
propunând un rol crescut al statului în viaţa economică şi preconizând 
alianţa cu socialiştii. Deşi participă la majoritatea coaliţiilor 
guvernamentale partidul îşi va continua evoluţia descendentă. 

Dreapta 

Franţa conservatoare este reprezentată de dreapta 
parlamentară. Caracteristicile acesteia sunt: ataşament faţă de ordinea 
socială, liberalism economic şi teamă de intervenţia statului, 
preocupare pentru a nu provoca conflicte religioase (deşi este în 
majoritate catolică). Acest curent politic nu se organizează în partide ci 
se constituie în grupuri parlamentare (“independenţii”, “alianţa 
democraţilor”), ce cuprind din personalităţi politice precum Poincare, 

P.Laval, A.Briand, A.Tardieu. 



Charles Maurras 


Extrema dreaptă este antirepublicană şi monarhistă. Se exprimă 
prin formaţiunea politică numită Acţiunea Franceză (Charles Maurras, 
Leon Daudet) ce obţine constant un număr redus de locuri în Adunarea 
Naţională, în ciuda condamnării pontificale din 1926 şi a discursului 
agresiv îndreptat (cu sprijinul cotidianului “Echo de Paris”) împotriva 
Republicii, evreilor şi a străinilor. Dispune de o grupare paramilitară 
numită “Ies camelots du roi’. 


Demonstraţii ale 
grupărilor de 
dreapta 



Opoziţia de dreapta se exprimă îndeosebi prin mişcări activiste, 
ligi, organizaţii ierarhizate, disciplinate dispunând de sprijinul financiar 
al unor mari industriaşi precum Renault, Michelin, Mercier. Exemple: 
Jeunesses Patriotes, Solidarite Frangaise, Crucea de Foc (asociaţie de 
foşti combatanţi condusă de colonelul Rocque ce se autoproclamă 
“mişcarea de uniune şi renaştere naţională destinată a face ordine în 
ţară”). în general aceste organizaţii se declară franceze, patriotice, 
apolitice, antimarxiste, antiparlamentare şi propun un regim de 
autoritate. 


“Le camelots du roi” 


“Crucea de foc” 


Doctrina fascistă nu pătrunde decât în cercuri restrânse 
(mişcarea politică condusă de Georges Valois, mici reviste politice şi 
literare precum cele animate de Robert Brasillach şi Driere LaRochelle). 
Marcel Deat, socialist, va desprinde din SFIO în 1933 un grup intitulat 
neosocialist ce se va apropia de fascism încercând să apropie 
proletariatul şi clasele mijlocii sub sloganul “ordine, autoritate, naţiune". 
In acelaşi sens, Marcel Bucard, un politician minor finanţat de 
Mussolini, va propune un curent iluzoriu - “francismul”. Un ecou minor 
în viaţa politică franceză îl va avea şi Partidul Popular Francez, fondat 
în 1936 de ex-comunistul Georges Doriot, partid care se revendică atât 
naţional cât şi socialist. 


Test de autoevaluare 1 


1.1. Menţionaţi consecinţele pierderilor demografice franceze la sfârşitul Primului Război 
Mondial. 


1.2. Precizaţi carenţele economiei franceze postbelice. 

1.3. Explicaţi sintagma "clasă contra clasă” ce caracteriza linia politică a partidului 
comunist francez. 


1.4. Menţionaţi caracteristicile curentului politic radical. 


Răspunsurile pot fi consultate la pagina 73 


3.3. Viaţa politică franceză în anii 20 

3.3.1. Guvernarea Blocului National 


Alegerile din 1919 


în noiembrie 1919 au loc alegeri legislative în urma cărora este 
compusă o Adunare Naţională conservatoare şi naţionalistă în care 
intră un număr mare de foşti combatanţi (“Camera bleu-horizon” - după 
culoarea uniformelor franceze). 433 de mandate din 613 sunt câştigate 
de reprezentaţi ai centrului şi dreptei, succes datorat atât prestigiului 
Victoriei cât şi temerilor generate de "pericolul bolşevic”. Deşi 
majoritatea deputaţilor sunt oameni politici noi, fără o experienţă 
anterioară, posturile de comandă în legislativ rămân în mâinile vechilor 
politicieni. Orizontul de aşteptare al societăţii faţă de noua Adunare este 
deosebit de înalt, dorindu-se un alt tip de politică, de moralitate. 


Alegerile Un an mai târziu, în ianuarie 1920, se desfăşoară alegerile 

prezidenţiale 1920 prezidenţiale care aduc o mare surpriză. în ciuda prestigiului său imens 
(era numit în epocă Tatăl Victoriei), Clemenceau este înfrânt atât 
datorită nemulţumirilor existente faţă de atitudinea sa la Conferinţa de 
Pace (nu obţinuse suficiente garanţii de securitate) cât şi neliniştii 
catolicilor faţă de laicismul său pronunţat. Preşedinte al Republicii 
devine P.Deschanel, înlocuit în acelaşi an de Al. Millerand. 


Viaţa publică 


Probleme 
economice şi 
sociale 


Viaţa publică franceză este dominată de dorinţa de a menţine 
solidaritatea naţională născută din război: asociaţii ale foştilor 
combatanţi, celebrarea victoriilor obţinute, ceremonii fastuoase în 
Alsacia şi Lorena, preocuparea intensă a statului pentru 
recompensarea eroilor săi. Anticlericalismul întâlnit înaintea de 1914 
pare depăşit, canonizarea Ioanei d’Arc (Franţa eternă şi Republica 
victorioasă) demonstrează bunăvoinţa pontificală iar Aristide Briand 
reface legăturile cu Sfântul Scaun. 

Conjunctura economică rămâne însă nesigură şi reluarea 
concurenţei străină perturbă afacerile “protejate”, consecinţele imediate 
fiind reapariţia falimentelor şi a şomajului. Mişcarea muncitorească se 

radicalizează şi la sfârşitul lui 1919 grevele se multiplică, guvernul 
reacţionând inclusiv prin măsuri de forţă (intervenţia armată). Greva 
feroviarilor izbucnită în 1920 şi organizată de CGT (centrala sindicală 
socialistă) eşuează şi marchează astfel încheierea cel puţin pe moment 
a mişcărilor de protest de acest tip. 

în acelaşi timp criza financiară şi monetară devine tot mai acută. 
Dacă în timpul războiului francul fusese susţinut artificial, la finalul 
conflictului valoarea reală a acestuia scade antrenând inflaţia, creşterea 
preţurilor, degradarea puterii de cumpărare, ceea ce va face din 
moneda naţională o problemă mult dezbătută în societate, o 
preocupare aproape cotidiană a tuturor mediilor publice. 

Neajunsurile financiare sunt complicate de un buget îngreunat 
de plata pensiilor de război şi de^ costurile reconstrucţiei, în consecinţă 
deficitul crescând îngrijorător. în plus, băncile reîncep specularea 
monedei ceea ce atrage ieşirea devizelor şi devalorizarea monedei. 
Această tendinţă tinde să se accentueze şi datorită aventurilor franceze 
în politica externă. Pe de o parte dorinţa liderilor francezi de a depăşi 
problemele financiare prin impunerea unei imense datorii de război 
Germaniei se dovedeşte greu de tradus în practică. Intervenţia militară 
în Ruhr din 1923 va aduce un deficit bugetar şi mai mare datorită 
costurilor ocupaţiei şi măsurilor de ordin economic luate de anglo- 
americani pentru a-i obliga pe francezi să renunţe la politica lor de forţă. 

Raymond Poincare, preşedinte a Consiliului de Miniştri între 
ianuarie 1922 şi mai 1924, şi-a propus oprirea inflaţiei prin asanare 
bugetară, creşterea impozitelor şi împrumuturi externe. Deşi a obţinut 
un succes parţial, măsurile sale nu s-au bucurat de multă popularitate şi 
cabinetul său a fost obligat să demisioneze. 

3.3.2.Guvernarea radicală 


în mai 1924 alegerile electorale vor da câştig de cauză coaliţiei 
dintre radicali şi socialişti. Nemulţumit de rezultatele alegerilor 
preşedintele Millerand demisionează şi este ales un republican moderat 
G.Doumergue. Şeful Partidului Radical, Eduard Herriot, devine prim- 
ministru conducând un guvern radical omogen, susţinut de socialişti, 
aceştia neparticipând însă la guvernare pentru a nu aliena mediile de 
afaceri franceze. 

Noul guvern urmăreşte un program politic complex obţinând 
recunoaşterea drepturilor sindicale pentru funcţionari (doleanţă 
socialistă), eşuând însă în impunerea unui program de învăţământ laic. 
Situaţia financiară rămâne însă dificilă, dezechilibrul bugetar şi 
dificultăţile Trezoreriei alarmează opinia publică, guvernul nu se mai 
bucură de sprijinul socialiştilor şi demisionează în aprilie 1925. în acel 
moment francul coborâse cu mai mult de 50 % 

3.3.3. Uniunea Naţională 


în iulie 1926, după negocieri îndelungate, se formează guvernul 

Raymond 

Poincare 


Alegerile din 1928 


Degradarea 
climatului politic 
francez 


de uniune naţională (de la dreapta la radicali) condus de Poincare, 
cabinet ce obţine puteri depline pentru rezolvarea crizei financiare. 
Măsurile luate (economii administrative severe, majorări fiscale limitate) 
au drept rezultat refacerea trezoreriei, amortizarea datoriei publice şi în 
final, redresarea francului. Aceasta din urmă s-a petrecut şi datorită 
faptului că după demisia guvernului susţinut de socialişti a revenit 
încrederea mediilor de afaceri urmată de repatrierea capitalurilor şi 
masive investiţii străine. 

în plan politic, în urma “crizei francului” societatea franceză trage 
următoarele concluzii: venirea stângii la putere înseamnă degradarea 
finanţelor publice, Poincare este omul-providenţial, statul bugetivor nu- 
şi gestionează corect finanţele şi stabilitatea monetară este singura 
cale spre reluarea expansiunii economice. 

în consecinţă, alegerile din 1928 sunt câştigate din nou de 
Uniunea Naţională dar după victorie radicalii se vor diviza, micşorând 
sprijinul parlamentar al noului guvern Poincare. Deşi acesta conservă 
majoritatea parlamentară necesară susţinerii guvernului, în 1929 şeful 
guvernului, bolnav, se va retrage, succesorii săi fiind personalităţi 
politice de centru (P.Laval, A.Tardieu). Ultimul, preşedinte al consiliului 
de Miniştri în 1930 şi 1932 va apela la măsuri de stânga (gratuitatea 
învăţământului secundar, plan de asigurări sociale) tocmai pentru a 
prelua electoratul socialist însă succesul său este limitat. 

La începutul anilor ’30 climatul politic francez oferă tot mai multe 
semnale de degradare: scandaluri politice, cazuri de corupţie, 
compromisuri dubioase între oamenii de afaceri şi politicieni, 
redeşteptarea unei atitudini difuze antiparlamentare şi previziuni 
economice sumbre contrazic speranţele unei societăţi încrezătoare 
până la euforie în instituţiile sale democratice şi în viitorul său 
spectaculos. 


Test de autoevaluare 2 


2.1. Identificaţi problemele financiare şi monetare franceze de la începutul anilor 20, 
precum şi soluţiile guvernului Poincare de depăşire a acestei crize. 


Răspunsul poate fi consultat la pagina 73 

3.4. Anii ’30 şi criza economică 


Efectele crizei 

economice 

mondiale 


Franţa este atinsă mai târziu de efectele crizei mondiale. în 1930 
se produce o diminuare considerabilă a preţurilor agricole (scăderea 
acestora este amplificată şi de recoltele foarte bune din anii respectivi), 
iar la sfârşitul lui 1931 devalorizarea Lirei Sterline şi a altor monede 
agravează disparitatea între preţurile mondiale aflate în scădere şi 
preţurile franceze formulate într-o monedă ţinută “sus” în mod artificial. 

Restrângerea puterii de cumpărare a agricultorilor şi micşorarea 
exporturilor a condus la contractarea producţiei şi şomaj (în 1933 - 
peste 300.000 de muncitori). Opinia publică şi mediile politice au 
apreciat în mod greşit gravitatea crizei bazându-se pe “lecţiile” învăţate 
în timpul crizei francului şi deşi guvernul lansează programe de munci 
publice destinate absorbirii forţei de muncă aflate în şomaj (canalul 
alsacian, fortificaţiile Maginot) efectele crizei mondiale vor fi 
devastatoare. 



Criza economică - marşurile foamei şi supa populară 


Prăbuşirea rapidă a veniturilor agricultorilor au avut drept 
Guvernări radicale consecinţă şi alunecarea acestora în alegerile din 1932 spre socialişti şi 
"" radicali (nevoia măsurilor de protecţie socială), dar guvernele de 

predominanţă radicală ce se succed între 1932 şi 1933 abordează criza 
fără un plan clar de măsuri generale. 


Se apelează la protecţionism, la subvenţionarea întreprinderilor 
aflate în dificultate, este încurajată reducerea producţiei agricole printr- 
un sistem de prime, dar măsurile sunt luate fără coerenţă, activitatea 
economică nu este redresată şi echilibrul bugetar este compromis. Mari 
firme precum Bugatti sau Citroen intră în faliment, deficitul reapare în 
1932, capitalul străin părăseşte Franţa, rezervele de aur şi devize ale 
Băncii Franţei se diminuează şi balanţa de cont devine deficitară. 

Criza financiară generează o criză politică. Guvernul întâmpină o 
opoziţie puternică la dorinţa sa de a creşte impozitele şi a comprima 
Criza politica cheltuielile bugetare. Stânga se opune impozitelor indirecte, dreapta 
celor directe, ceea are drept rezultat paralizia executivului, incapabil să 
redreseze bugetul. Urmarea este o instabilitate ministerială cronică (4 
guverne doar în 1933) exact în momentele cele mai grave ale crizei 
economice. 

Afacerea 

Stavinsky 


Violenţa stradală 


6 februarie 1934 


Regruparea 
forţelor de stânga 


Ineficienta executivului, lipsa de unitate a legislativului, 
scandalurile politico-financiare trezesc un adevărat val de anti- 
parlamentarism în rândul claselor mijlocii şi al ţărănimii, accentuând 
aspiraţia către o putere mai dură, multiplicându-se astfel audienţa ligilor 
de extremă dreaptă, în special a Crucilor de Foc. Apar în acelaşi timp 
numeroase “asociaţii de apărare profesională”, puternic politizate, 
formate din federaţii de întreprinderi mici şi mijlocii care se opun însă 
tezelor corporatiste. 

Afacerea Stavinsky (o operaţie frauduloasă cu bilete de bancă 
desfăşurată cu ajutorul relaţiilor politice la nivel înalt în mediile radicale) 
izbucneşte în decembrie 1934 atunci când Stavinsky, descoperit, 
moare în condiţii suspecte. Opinia publică reacţionează dur printr-un 
antiparlamentarism violent, Acţiunea Franceză, ligile şi presa de 
extremă dreaptă îşi amplifică discursurile împotriva evreilor şi străinilor, 
iar sloganul “Jos Hoţii!” aliază toţi adversarii regimului. 

La 6 februarie 1934, în momentul când noul Preşedinte al 
Consiliului de Miniştri, Daladier se prezintă în faţa Camerelor, mii de 
manifestanţi (majoritatea foşti combatanţi) se îndreaptă spre Palais 
Bourbon sub pretextul revocării prefectului poliţiei. Forţele de ordine 
intervin, se ajunge la confruntări violente cu manifestanţii încheiate cu 
numeroase victime. Daladier se retrage, dar manifestaţiile de dreapta 
vor continua în zilele următoare. în replică au loc adunări populare şi 
greve organizate de sindicate şi partidele de stânga ceea ce 
tensionează viaţa publică franceză. 



Momentul 6 februarie este însă interpretat de stânga ca o 
ameninţare reală venită din partea dreptei. Percepţia generală este ca 
precedentul german este oricând posibil şi în Franţa iar ascensiunea 
forţelor de extremă dreaptă într-un climat politic confuz, stimulată de 
lipsa de unitate a stângii pare a fi o certitudine pentru contemporani. în 
zilele următoare în cadrul adunărilor populare şi a manifestaţiilor 

organizate de sindicate şi partidele de stânga discursul este mult mai 
unitar şi se solicită regruparea forţelor de stânga împotriva “pericolului 
fascist”. 


3.4.1. A 2-a Uniune Naţională 


Soluţia 

„concentrării 

naţionale” 


în faţa previzibilei fracturi societale, se formează un guvern de 
“concentrare naţională”, condus de Doumergue, cu Tardieu, Herriot, 
Laval, Barthou, Petain, având o orientare mai pronunţată spre dreapta, 
în 1936, după apropierea lui Pierre Laval de poziţiile exprimate de 
Mussolini, radicalii (tradiţional ataşaţi de Societatea Naţiunilor) intră în 
opoziţie provocând demisia cabinetului. în plan economic guvernul 
încercase măsuri deflaţioniste, în 1935 Laval reducând cu 10% 
cheltuielile publice, scăzând salariile şi preţurile chiriilor dar şi trecând 
în şomaj peste 500.000 de muncitori. Măsurile sale amplifică 
nemulţumirile populaţiei creând condiţiile unei noi guvernări de stânga. 


3.4.2. Guvernarea Frontului Popular 

Persistenţa crizei economice, agitaţia ligilor de extremă dreaptă 
şi apariţia primelor ambiţii ale lui Hitler contribuie la regruparea 
Coaliţia electorală partidelor de stânga într-o coaliţie electorală - Frontul Popular. Astfel, în 
stângii iulie 1934 PCF şi SFIO încheie un prim pact de unitate de acţiune, 

urmat de mesajul liderului comunist francez Thorez pentru realizarea 
unui “front popular al muncii, libertăţii şi păcii”. Primele semne ale 
traducerii în realitate a acestor generoase intenţii se pot observa din 
iulie 1935 când, la Paris, au loc manifestaţii comune ale comuniştilor, 
socialiştilor şi radicalilor. 


Apoi, în ianuarie 1936 Confederaţia sindicală comunistă (CGTU) 
se unifică cu cea socialistă (CGT). Motivaţiile forţelor ce încep să se 
Unificarea coaguleze sunt fără îndoială diferite (comuniştii ascultă ordinul 

sindicală Kominternului ce doreşte experimentarea unei “bariere” eficiente 

împotriva ascensiunii nazismului, socialiştii au învăţat din greşelile 
omologilor germani, iar radicalii lui Daladier nu sunt de acord cu politica 
guvernului Laval), dar interesul lor pe termen scurt este acelaşi - 
doborârea guvernului de dreapta. 

în consecinţă, în alegerile desfăşurate în aprilie-mai 1936 
socialiştii, radicalii şi comuniştii participă cu un program comun, vag, 
fundamentat pe apărarea libertăţilor republicane şi progresul social. 
Frontul Popular câştigă majoritatea absolută în Camera Deputaţilor, iar 
noul guvern, condus de socialistul Leon Blum, conţine doar miniştrii 
socialişti şi radicali, susţinuţi din Adunare de PCF. 

Mişcările greviste 


Acorduri Matignon 


Contestarea 


Dificultăţile 

economice 



1936, victoria Frontului Popular - de la stâng la dreapta Leon Blum, Maurice Thorez 
secretarul Partidului Comunist Francez, Roger Salengro, ministre de interne. 


Succesul Frontului Popular are drept efect la sfârşitul lunii mai 
1936 debutul unei mişcări greviste de proporţii (peste 2,5 milioane de 
muncitori) ce pleacă uzinele auto din Paris dar se extinde în 
cvasitotalitatea sectoarelor economice, în sistemul bancar, în rândurile 
funcţionarilor, ameninţând cu paralizia totală a Franţei. Sub semnul 
sprijinirii guvernului de stânga, revendicările greviştilor (în general 
satisfacerea drepturilor muncitoreşti dar şi naţionalizarea unor sectoare 
economice) trezesc îngrijorarea patronatului francez. 

La 7 iunie 1936 sunt încheiate “acordurile de la Matignon” între 
reprezentanţii patronatului (CGPF) şi cei ai mişcării sindicale (CGT) sub 
arbitrajul guvernului. Aceste acorduri prevedeau încheierea contractelor 
colective de muncă, libertatea sindicală, revalorizarea salariilor cu 7- 
15%, reglementarea timpului de lucru săptămânal Ia 40 de ore, 
concediu anual plătit de 15 zile. Pacea socială pare a fi salvată. 

Guvernul Blum întâmpină însă o opoziţie multiplă. Stânga 
revoluţionară care în iunie 1936 considerase că a ajuns la punctul de 
unde poate demara schimbarea totală a societăţii franceze şi care 
atinsese efective impresionante (CGT - 5 mii. de membrii, PCF - peste 
300.000) reproşa din ce în ce mai mult guvernului nerealizarea unor 
reforme economice profunde precum şi neintervenţia în sprijinul 
republicanilor spanioli. 

La rândul său dreapta îşi vede rândurile întărite ca urmare a 
îngrijorării faţă de “comunizarea” Franţei. Crucile de Foc se transformă 
în Partidul Social Francez şi depăşesc 600.000 de membri, creşte 
audienţa Partidului Popular Francez, apar Comitetele secrete ale 
acţiunii revoluţionare care îl acuză în permanenţă pe “evreul” Blum, 
discursul antisemit şi antiparlamentar capătă tot mai multă consistenţă. 

Dificultăţile economice accentuează aceste probleme. Blum nu- 
şi poate respecta angajamentele electorale ce prevedeau reforme 
economice de structură, reuşind doar să mărească controlul statului 
asupra Băncii Franţei şi să naţionalizez uzinele de armament şi căile 
ferate franceze. Patronatul, nemulţumit de intervenţia guvernului în 

negocierile cu sindicatele este mereu în opoziţie, capitalul iese din ţară 
ceea ce produce o nouă criză financiară şi o nouă devalorizare a 
monedei în octombrie 1936. Şomajul creşte iar la începutul lui 1937 
avantajele salariale obţinute după alegeri sunt reduse de creşterea 
preţurilor şi devalorizarea monedei. în aceste condiţii mişcările greviste, 
îndreptate acum împotriva guvernului vor reîncepe, lipsind executivul 
de sprijin. 

în iunie 1937, Leon Blum se prezintă în faţa Senatului pentru a 
solicită depline puteri în domeniul financiar. Camera Superioară, 
insuficient controlată de Frontul Popular va refuza acordarea acestora 
ceea ce atrage demisia primului ministru. Leon Blum va reveni în martie 
1938, dar după o nouă încercare eşuată de a obţine puteri depline 
pentru a realiza reformele propuse se va retrage marcând astfel 
sfârşitul guvernării Frontului Popular. 


3.4.3. A 3-a Uniune Naţională 


Urmare a demisie guvernului Blum, în aprilie 1938 se 
instalează cabinetul Daladier (format din radicali, centru şi moderaţi). 
Acesta va obţine în final un mandat excepţional din partea Senatului 
decretând o serie de legi în domeniul economic privind economiile 
bugetare, apariţia unor noi impozite şi dispariţia reglementărilor asupra 
timpului muncii (limita de 40 de ore săptămânal). Grevele din 
noiembrie, organizate în replică de CGT, eşuează însă. Deşi 
nepopulare, aceste măsuri guvernamentale, cărora li se adaugă 
amplificarea efortului de înarmare reuşesc nu numai să oprească criza 
economică dar să obţină la sfârşitul lui 1938 şi începutul lui 1939 
recuperarea nivelului de creştere a producţiei industriale. 

Problemele interne sunt însă cu adevărat depăşite datorită 
evenimentelor internaţionale. La 1 septembrie 1939 Hitler atacă Polonia 
şi două zile mai târziu, după expirarea ultimatumului acordat de puterile 

Test de autoevaluare 3 

3.1. Prezentaţi pe scurt coordonatele crizei economice franceze de la începutul anilor 30 
şi măsurile luate pentru depăşirea acesteia. 


3.2. Explicaţi modul în care a fost interpretat momentul 6 februarie 1934 de stânga 
moderată şi comunistă franceză. 


3.3. Enumeraţi cauzele eşecului guvernării Frontului Popular. 


Răspunsurile pot fi consultate la pagina 73 


3.5. Marea Britanie în perioada interbelică 

3.5.1. Problemele economice 


Problemele 
economiei 
britanice înainte 
de Primul Război 
Mondial 


Deşi Primul război mondial a dat o lovitură decisivă pentru 
economia britanică, semne de sufocare apăruseră înainte de 1914. 
încă din anii 90 ai secolului XIX Marea Britanie pierduse monopolul 
huilei din cauza concurenţei americane şi germane precum şi apariţiei 
altor surse de energie (petrolul). Utilajele engleze erau îmbătrânite şi 
doar un sfert din cărbune era extras mecanic, in timp ce în Franţa şi 
mai ales Germania procentul era de peste 89%. Decalajul în 
tehnologizare avea o cauză paradoxală - echipamentele britanice 
aveau o calitate deosebită şi o durată de funcţionare foarte mare, 
consecinţa fiind că, mai ales în industria textilă şi metalurgică, marea 
Britanie pierde competiţia cu celelalte mari puteri industriale. După ce 
reprezentase un model economic de succes în tot secolul XIX, 
dominase autoritar prima revoluţie industrială, avusese rolul decisiv în 
comerţul mondial şi impusese, prin reţeaua sa bancară internaţională, 
primatul Lirei Sterline, Imperiul Britanic pierduse în 1914 primatul 
economic, fiind ajunsă din urmă de Germania şi Statele Unite. 


Războiul a precipitat declinul economic al Imperiului. Imediat 
Scăderea după război vechii clienţi ai Marii Britanii fie se află într-o gravă criză 

exporturilor politică (Rusia, China) fie sunt ruinaţi (Germania şi întreaga Europă 

Centrală), concurenţa pe pieţele externe este foarte puternică şi atât 
Statele Unite, prin metodele de fabricaţie în serie, cât şi Japonia, 
datorită salariilor joase, ameninţă pieţele şi sursele de materii prime 
tradiţional aflate în posesia britanicilor. Consecinţa ? în perioada 

interbelică exporturile au înregistrat o scădere considerabilă (în 1929, 
înainte de izbucnirea crizei economice mondiale, era observată o 
scădere cu aproape 15% faţă de nivelul anului 1913). 

Principalele carenţe ale economiei britanice erau însă de natură 
internă. Industriaşii englezi erau profund ataşaţi produselor tradiţionale, 
şi se adoptau cu întârziere la fenomenul de transformare a cererii 
(aceasta se concentra tot mai mult spre bunurile de consum - frigidere, 
gramofoane, aparate de radio etc.). Această atitudine ce duce la lipsa 
dinamismului economic este completată de individualitatea patronatului 
britanic ce se opune concentrării industriale, de rigiditatea costurilor 
salariale (care le depăşesc pe cele germane cu 30%, pe cele franceze 
cu 40%, pe cele italiene cu 50%) şi de greutatea impozitelor care 
descurajează investiţia. 

O altă problemă a Marii Britanii o reprezintă în acest moment 
accentuarea disparităţilor regionale. Nord-estul, centrul Scoţiei, 
Lancashire şi sudul Ţării Galilor devin „zone sinistrate”, puternic 
afectate de şomaj, în timp ce Midlands şi regiunea Londrei beneficiază 
de implantări industriale masive şi de creşterea ofertei de locuri de 
muncă. 

3.5.2. Regimul politic 

Viaţa politică britanică în perioada imediat următoare războiului 
este caracterizată de o aparentă stabilitate dar şi de schimbări cu 
efecte de durată - acordarea dreptului de vot pentru femei, eliminarea 
partidului liberal şi evoluţia ascendentă a laburiştilor. Cu toate acestea 
britanicii rămân refractari la mişcările extremiste, iar clasa de mijloc, în 
ciuda crizei economice, îşi păstrează instinctele şi valorile democratice 
oferind substanţă instituţiilor tradiţionale. 

Partidul Conservator 

în perioada interbelică Partidul Conservator britanic exercită 
puterea 18 ani din 21, iar scorul său electoral nu coboară niciodată în 
această perioadă sub 38% şi atinge chiar 55% în 1931 în plină criză 
economică. Partidul beneficiază de personaje politice importante 
precum Bonar Law, Stanley Baldwin, Austin Chamberlain, Winston 
Churchill (fost liberal) sau Samuel Hoare. 

Principiile doctrinare ale conservatorilor sunt concentrate pe 
apărarea tradiţiei, a liberei întreprinderi, a rigorii financiare şi a ordinii 
sociale. Partidul nu se doreşte reacţionar ci reformist şi beneficiază de 
susţinerea electorală a Establishment-ului (aristocraţia şi burghezia 
înaltă), a unei părţi consistente din clasele mijlocii (îndeosebi “gulerele 
albe” - cei cu un nivel înalt de educaţie) dar şi a unei fracţiune a lumii 
muncitoreşti. De asemenea se bucură şi de sprijinul unor prestigioase 
publicaţii de orientare conservatoare: Times, Daily Expres, Daily 
Telegraph, Daily Mail. 

Laburuştii 


Liberalii 


Comuniştii 


Fasciştii 


Partidul Laburist 

Partidul laburist britanic a fost fondat în perioada 1901-1906 ca o 
emanaţie politică a sindicatelor. în anii interbelici va obţine în medie 
30% din sufragii iar din 1926 devine partidul cu cel mai mare număr de 
aderenţi. Printre cei mai importanţi oameni politici laburişti găsim 
personalităţi precum Ramsay MacDonald, Sydney Webb, Philip 
Snowden şi Clement Attlee. 

Fidel Internaţionalei Socialiste, partidul laburist refuză în 1920 cu 
o imensă majoritate de voturi primirea nou-constituitului Partid 
Comunist Britanic. Programul său politic, radical, colectivist şi egalitar în 
1918, s-a modificat de fiecare dată când Partidul Laburist a ajuns la 
putere, devenind liberal şi prudent. Este un partid al justiţiei sociale, 
progresist, pacifist şi antifascist, absolut devotat evoluţiei democratice a 
societăţii britanice. 

Laburiştii îşi recrutau susţinătorii mai ales din rândurile 
muncitorilor calificaţi şi ai intelectualităţii şi era implantat, din punct de 
vedere geografic în special în Nord-Est, Yorkshire, districtele miniere 
din Ţara Galilor şi Londra. Principala publicaţie laburistă era Daily 
Herald. 

Partidul Liberal 

Partidul Liberal a înregistrat un inexorabil declin agravat de 
certurile dintre principalii conducători (Lloyd-George şi Asquith), în 
ciuda succeselor din trecut (progresele sociale - 1906, autonomia 
Irlandei - 1912, victoria în Primul Război Mondial). Din 1923 s-a plasat 
permanent pe locul 3 în opţiunile electoratului iar din 1928 programul 
său politic va deveni mai radical fiind desenat după concepţiile 
intervenţioniste ale lui Keynes. Principalele personalităţi ale partidului 
vor fi şi în această perioadă Sir John Simon, Walter Runciman, iar 
publicaţia liberală cea mai însemnată era Manchester Guardian. 

Partidul Comunist Britanic (BCP) 

Mişcarea politică comunistă a fost creată în 1920, a avut în 
perioada interbelică puţin peste 10.000 de aderenţi şi a reuşit să trimită 
cel mult doi deputaţi în Parlamentul britanic. Chiar în perioada unor 
tensiuni sociale grave (1931 - 1932) Partidul comunist britanic nu a 
reuşit să antreneze în acţiunile sale (“marşul foametei” - 1932) un 
număr important de nemulţumiţi deşi beneficia de sprijinul unei 
publicaţii de relativ succes în rândul muncitorilor - Daily Worker. 

Uniunea Britanică a Fasciştilor 

Tentaţia extremei drepte, atât de populară în Europa în perioada 
interbelică s-a materializat în Marea Britanie în 1931 atunci când fostul 
ministru laburist Oswald Mosiey a creat Partidul Nou (The New Party), 
transformat în anul următor în “Uniunea Fasciştilor Britanici”. Această 
mişcare, ce înregistrează 20.000 de susţinători proveniţi mai ales din 
partea inferioară a claselor mijlocii, majoritatea proveniţi din Londra, se 
discreditează în faţa opiniei publice prin expediţiile punitive executate în 
cartierele evreieşti din estul Londrei. în consecinţă, în 1936 este votată 
Public Order Act (Legea Ordinii Publice) ce interzice portul uniformelor 

politice şi, în iulie 1940, după izbucnirea războiului, Uniunea este 
dizolvată. 

Instituţiile politice 

După Primul Război Mondial puterea Cabinetului britanic este 
întărită, dar echilibrul instituţional şi controlul parlamentului asupra 
executivului rămân intacte iar regula “jocului” democratic este 
neschimbată: partidul majoritar guvernează sub controlul opoziţiei şi 
sub arbitrajul naţiunii (8 guverne şi doar 5 premieri în perioada 
interbelică), electorii fiind chemaţi să tranşeze dezbaterile parlamentare 
care agită ţara (1918 - 1939 - au loc 7 consultări electorale). 

Parlamentul britanic rămâne singurul depozitar al suveranităţii 
naţionale. Deşi Camera Lorzilor nu va suferi nici o modificare, Camera 
Parlamentul Comunelor îşi vede legitimitatea crescând odată cu introducerea 

dreptului universal de vot pentru persoanele peste 21 de ani. Salariul 
unui parlamentar era de trei ori salariul mediu al unui muncitor. Deşi 
rolul legislativ al Parlamentului se diminuează într-o oarecare măsură 
datorită faptului că tot mai multe proiecte vin de la executiv, guvernele 
sunt dependente (datorită redistribuirii mandatelor, numeroaselor 
sciziuni si necesităţii coaliţiilor) de evoluţiile ideologice ale propriilor 
suporteri din Parlament. începând cu 1923, odată cu numirea lui 
MacDonald, apartenenţa premierului la Camera Comunelor devine o 
tradiţie „obligatorie”. în 1937 prin „Crown Act” - Legea Coroanei - este 
recunoscut titlul de prim-ministru si existenţa Cabinetului. Deşi nu are 
un caracter constituţional, această lege consacra definitiv regimul 
parlamentar pluralist în Marea Britanie. 

Monarhia îşi conservă prestigiul, singura problemă serioasă - 
criza dinastică din 1936 - fiind repede depăşită. Instituţia monarhică nu 
Monarhia rămâne pasivă faţă de mutaţiile din societatea britanică şi contribuie 

direct la evoluţia vieţii politice prin numirea în două rânduri a unor 
premieri laburişti. 


3.5.3. Cabinetul Lloyd-Georqe -1918 -1922 



David Lloyd- 
George 


Liberalul Lloyd-George conduce din 1916 un guvern de uniune 
naţională împreună cu conservatorii şi laburiştii iar pe durata războiului 
guvernează fără a consulta Camerele cu ajutorul unui Cabinet de 
război format din cinci membrii. Odată conflictul încheiat sarcina 
executivului devine întoarcerea la normal şi lichidarea urmărilor 
războiului. 

în decembrie 1918 au loc alegeri şi conservatorii obţin 48% din 
sufragii (382 mandate), liberalii 14% (133), laburiştii 22% (63). Se 
formează un cabinet de coaliţie (conservatori şi liberali) datorită 
puternicului curent naţionalist şi a temerilor generate de efectele 
revoluţiei bolşevice. 


Prima problemă a noului guvern, manifestată între 1918 şi 1920 
este legată de reluarea consumului şi a investiţiilor ce provoacă o 

Reconversie 

dificilă 


Tensiuni sociale 


“supraîncălzire” a economiei - un exces de cerere pe piaţa internă - 
ceea ce conduce la creşterea preţurilor. La acest fenomen s-a adăugat 
emisia masivă de bilete de bancă din timpul conflictului (una dintre 
sursele de finanţare a efortului de război), rezultatul fiind deprecierea 
lirei sterline în raport cu alte monede şi agravarea datoriei externe. 

în consecinţă executivul (ministrul de finanţe A. Chamberlain) 
apelează la măsuri deflaţioniste (reducerea cheltuielilor statului în 
apărare, sănătate, educaţie). Preţurile se stabilizează, valoarea lirei 
creşte dar apar alte efecte negative - scăderea exporturilor (produsele 
britanice sunt scumpe pentru o Europă cu grave dificultăţi financiare) 
urmată de o diminuare a producţiei şi şomaj. 

în acelaşi timp dificultăţile sociale se agravează deşi guvernul 
încerca să introducă un program de reforme -210.000 locuinţe sociale, 
îmbunătăţirea statutului femeii. Sindicatele sunt însă mult mai 
combative (revoluţia rusă şi dublarea efectivelor între 1914 şi 1920 
datorită demobilizării - 3,5 milioane de soldaţi reintră în viaţa civilă) şi 
solicită creşteri salariale, reducerea duratei muncii şi chiar 
naţionalizarea unor sectoare de producţie. Au loc numeroase greve şi 
guvernul acordă anumite concesii (1918 - durata zilnică a muncii devine 
8 ore iar în 1920 este reglementată problema ajutorului de şomaj). 

în acelaşi timp apare o lege (Emergency Power Act - 1920) care 
conferă executivului puteri excepţionale în caz de tulburări sociale şi 
conflicte de muncă. Momentul culminat al mişcărilor de protest se 
petrece în aprilie 1921 când, în urma tentativelor executivului de a 
raţionaliza industria minieră şi a reforma sistemul căilor ferate minerii 
intră în grevă generală, urmaţi de muncitorii din alte sectoare 
economice. Protestul va eşua datorită retragerii feroviarilor şi a 
lucrătorilor din transporturi. 



Greva generală din 1921 


în plan extern cabinetul Lloyd-George are de înfruntat o serie de 
dificultăţi în Irlanda, India şi Orientul Mijlociu. Conservatorii îşi retrag 
sprijinul şi primul ministru demisionează în octombrie 1922. 

3.5.4. Cabinet conservator - 1922 - 1923 


Alegerile din noiembrie 1922 dau câştig de cauză partidului 
conservator creditat cu 38% din voturi - 347 de mandate, în timp ce 
liberalii obţin doar 29% - 117 mandate fiind depăşiţi de către laburişti - 
30% voturi şi 142 de mandate. 

Bonar Law 


Prim-ministru este numit Bonar Law, dar din cauza sănătăţii 
precare acesta va ceda în mai 1923 mandatul lui Stanley Baldwin. 
Susţinut de marile bănci şi de majoritatea patronatului, cabinetul 
conservator îşi propune o politică favorabilă claselor înalte ale societăţii 
(va scădea chiar impozitul pe venit). Pentru a resorbi şomajul prin 
încurajarea producţiei interne iniţiază o serie de măsuri protecţioniste 
care produc dezbateri intense în Parlament şi în decembrie 1923, 
pentru a obţine sprijinul electorilor, guvernul organizează alegeri 
generale. 


3.5.5. Primul cabinet laburist din istoria Marii Britanii 1923 -1924 


în mod surprinzător însă, alegerile din decembrie 1923 nu conferă 
majoritatea nici unei formaţiuni politice (conservatorii obţin 38% - 258 
mandate, laburiştii 31% - 191, liberalii 30% - 159) şi numai după ce 
obţin sprijinul parlamentar al liberalilor, laburiştii pot guverna. 



Ramsay 

MacDonald 


în ciuda temerilor existente în societatea britanică guvernul 
condus de moderatul Ramsay MacDonald propune o versiune “moale” 
a socialismului - reduce impozitele indirecte, dezvoltă reţeaua 
căminelor sociale, democratizează învăţământul secundar, creşte 
ajutoarele pentru şomeri şi bătrâni. în politica externă practică o politică 
de deschidere spre Rusia Sovietică, ceea ce va aliena o parte din 
suportul liberal şi atacat puternic de conservatori, guvernul laburist 
organizează în octombrie 1924 o nouă consultare a electoratului 
britanic. 


3.5.6. Conservatorismul de soc -1924 - 1929 

B Alegerile din octombrie 1924 sunt însă câştigate confortabil de 

către conservatori care obţin 47% din voturi (419 mandate), faţă de 
laburişti - 33% (151) şi liberali - 18% (40). Guvernul Baldwin, cu 
W.Churchill la finanţe, îşi propune aducerea valorii lirei sterline la cotele 
antebelic şi în 1925 prin legea Standardului Aur convertibilitatea în aur 
a lirei revine la valoarea din 1914. Măsura va agrava problemele 
Stanley Baldwin economice, supraevaluarea monedei frânând exporturile britanice. 

Reducerea firească a preţurilor impune reducerea costurilor de 
producţie şi în lipsa retehnologizării eficiente se apelează la reducerea 
salariilor. 


în 1926 guvernul propune scăderea salariilor minerilor ceea ce va 
O nouă grevă conduce în mai la declanşarea grevei generale. Timp de 8 zile (4-12 
generală mai) ţara este paralizată de mişcări greviste. Guvernul obţine puteri 

depline şi presează sindicatele pentru reluarea lucrului. Minerii sunt 
singurii care rezistă timp de 8 luni după care vor accepta reducerile 
salariate. 


După această victorie, cabinetul Baldwin obţine în 1927 votarea 
legii Conflictelor de Muncă ce interzicea pichetele de grevă, priva 
funcţionarii de drepturile sindicale şi suprima cotizaţia obligatorie a 
membrilor de sindicat către partidul laburist. Aceste măsuri au dus la 

slăbirea sindicalismului dar tensiunile sociale au continuat a se face 
simţite. 

Test de autoevaluare 4 


4.1. Menţionaţi deficienţele economiei britanice după Primul Război Mondial. 


4.2. Indicaţi 2 personalităţi politice ale principalelor trei partide din perioada interbelică. 


4.3. Precizaţi elementele caracteristice ale programului guvern laburist MacDonald. 


Răspunsurile pot fi consultate la pagina 73 


3.6. Marea Britanie în anii 30 

3.6.1. Criza economică mondială 


Criza anilor ’30 nu are aceleaşi efecte asupra Marii Britanii în 
Marea Criză pian politic (nu antrenează derapajele spre extreme) iar pe plan 

economic, constituie ocazia reaşezării pe baze noi, retehnologizării şi 

modernizării. Efectele imediate ale crizei vor fi: 

în plan economic 

■ contracţia schimburilor internaţionale produce scăderea exporturilor 
şi a veniturilor obţinute din construcţii navale şi servicii 

Efecte economice internaţionale; scăderea producţiei duce la şomaj (mai ales în 

industria minieră, construcţii navale, siderurgie şi textile) iar plata 
indemnizaţiilor de şomaj complică problemele unui buget deficitar. 

■ venirea la putere a laburiştilor în 1929 nelinişteşte mediile de afaceri 
britanice ce vor vinde în exces Lire Sterline pentru Franci, 
provocând o ieşire masivă a devizelor şi amplificând efectul 
retragerii fondurilor americane. Criza financiară este amplificată de 
falimentul bancar al Europei centrale (mai-iulie 1931). 

în plan politic 

■ probleme generate de divergenţele apărute în spaţiul politic în 

Efecte politice privinţa modurilor de ieşire din criză. 

■ în urma alegerile din mai 1929 configuraţia parlamentară se 
schimbă: Conservatorii - 38% (288 mandate), Liberalii 23% (59), 

Laburiştii 37% (288) şi prim-ministru devine laburistul MacDonald . 

■ conservatorii, în opoziţie îşi vor menţine unitatea, opţiunea lor pentru 
ieşirea din criză fiind tipic deflaţionistă (creşterea impozitelor, 
diminuarea cheltuielilor bugetare prin scăderea salariilor 
funcţionarilor şi a cheltuielilor de protecţie socială) 

■ liberalii sunt divizaţi între o aripă dreaptă (condusă de Sir John 
Simon), partizană a deflaţionismului şi o aripă stângă (Lloyd- 
George) ce propune metode tipic Keynesiene (sporirea consumului 
populaţiei prin ieftinirea creditelor şi mărirea deficitului bugetar). 

■ laburiştii, aflaţi la putere, suferă cel mai mult de pe urma diviziunilor 
interne; majoritatea politicienilor laburişti se declară de acord cu 
impozitarea marilor averi, dar oscilează între măsuri deflaţioniste 
(MacDonald, Snowden) şi metode dirijiste (Maxton, Mosley). 
Fracturat de aceste divergenţe, cabinetul MacDonald demisionează 
în august 1931. 

3.6.2. Eforturile de adaptare si ieşire din criză 1931 -1934 

în faţa crizei economice societatea şi mediile politice britanice vor 
reacţiona cu inteligenţă şi flexibilitate acceptând abandonarea unora 
dintre principiile care ghidaseră Marea Britanie de secole. 

■ Abandonarea temporară a regimului guvernării unipartinice 
sau de coaliţie. înaintea alegerilor din august 1931, regele 
George V invită forţele politice la formarea unui guvern de 
uniune naţională. Guvernele succesive de acest tip vor fi 
prezidate de MacDonald (1931-1935), S.Baldwin (1935-1937), 
Neville Chamberlain (1937-1940) şi, în urma secvenţelor 
electorale desfăşurate în 1931 şi 1935, vor fi dominate de 
conservatori (55% şi 473 de mandate în 1931 şi 48% şi 387 
mandate în 1935) 

■ Abandonarea etalonului Aur (21 septembrie 1931). Valoarea 
Lirei depinde de oferta şi cererea de pe piaţă şi scade cu 30%. 
Produsele britanice redevin competitive pe piaţa internaţională 
iar reluarea exporturilor redresează balanţa comercială şi aduce 
fonduri consistente bugetului. Cabinetul Macdonald poate trece 
la economii bugetare şi creşterea impozitelor această politică 
ducând la echilibrarea bugetului. In acelaşi timp pentru 
relansarea investiţiilor dobânda este scăzută de la 6% la 2% 
(1932) iar piaţa interna este protejată prin tarife vamale. 

■ Abandonarea liberului schimb (20 noiembrie 1931). O serie de 
măsuri punctuale luate în 1931 (Import Duties Act) şi 1932 vor 
reprezenta o adevărată revoluţie vamală, impunând în final un 
tarif general destinat protejării producţiei şi pieţei interne. în 
acelaşi timp guvernul declanşează o uriaşă campanie publicitară 
sub semnul “Buy British!” (“Cumpăraţi produse britanice”) pentru 
a încuraja achiziţionarea produselor britanice. în august 1932 
prin acordurile de la Ottawa se stabileşte o “preferinţă imperială” 
între ţările din Commonwealth şi organizarea unei “zone sterling” 

Concentrare 

economică 


Rezultate 


pentru a proteja economia Imperiului. 

■ Abandonarea individualismului economic. încă din 1930 prin 
Coal Mines Act se produce concentrarea activităţii miniere, apoi 
apar marile trusturi britanice în siderurgie (British Iron and Steel), 
chimie (Unilever), textile (prin Cotton Industrial Reorganization 
Act - 1936), industria auto (Rootes). Industrii noi (electricitate, 
prelucrarea cauciucului) creatoare de locuri de muncă sunt 
implantate în bazinul Londrei, profesiunea de agricultor se 
reorganizează, guvernul practicând o politică de subvenţii şi 
preturi garantate (Agricultural Marketing Acts - 1931-1933, 
Wheat Act - 1932). 

în urma acestor măsuri producţia industrială îşi regăseşte nivelul 
din 1929, şomajul se resoarbe regulat iar din 1935 balanţa plăţilor 
devine pozitivă, investiţiile sunt reluate şi se observă creşterea venitului 
real. 


Test de autoevaluare 5 


5.1. Menţionaţi principalele direcţii ale eforturilor de depăşire a crizei economice. 


Răspunsul poate fi consultat la pagina 73 


3.7. Viaţă cotidiană şi evoluţii societale în Marea Britanie 


3.7.1. Schimbări sociale în Marea Britanie (1919-1939) 


Polarizarea 
societăţii britanice 


Societatea britanică înregistrează o evoluţie lentă spre o societate 
a claselor mijlocii sprijinite de un stat puternic, redistribuitor al avuţiei 
naţionale. Inegalităţile sociale rămân însă considerabile: 

■ Inegalităţile de venituri . în 1929, doar 4% dintre britanici îşi împart 
1/3 din venituri, iar 4 familii din 5 câştigă mai puţin de 4 Lire pe 
săptămână. în această perioadă veniturile din proprietăţi (chirii, 
arende, rente) scade de la 35% din venitul naţional (1913) la 22% 
(1938), în timp ce veniturile din muncă vor creşte de la 50% la 60%. 

■ Inegalitatea de patrimoniu . în 1937, 1/3 din familiile engleze nu 
aveau nici o proprietate, 1/3 deţineau 4% din bogăţia naţională, 1/3 
deţineau 96% din patrimoniul naţional. Situaţia este însă pe cale de 
a se schimba, deşi dinamica transformărilor socială rămâne lentă: în 
această perioadă greutatea fiscală se măreşte şi mulţi proprietari 
sunt obligaţi să-şi vândă domeniile fermierilor, aceştia exploatându- 
le şi reinvestind în industrie şi comerţ. 


Ascensiunea 

burgheziei 


Ascensiunea clasei mijlocii. 

Fenomenul social pregnant al acestei perioade îl reprezintă însă 
creşterea treptată a rolului şi importanţei sociale a burgheziei mijlocii. în 
1931 sectorul terţiar al economiei (serviciile) ocupau deja 50% din forţa 
de muncă (sectorul primar - 7,5% iar cel secundar - 42%) iar 

distribuirea populaţiei active masculină pe categorii socio-profesionale 
indica o schimbare importantă: cadrele mijlocii şi superioare, patronii 
reprezentau 15%, angajaţii şi muncitorii cu înaltă calificare - 49%, 
muncitorii semicalificaţi - 18% iar simplii muncitori doar 18%. Practic 
proporţia “gulerelor albe” (tehnicienii, funcţionarii, cei cu profesii 
liberale, comercianţii, patronii mici şi mijlocii, spre deosebire de 
“gulerele albastre” - muncitorii) crescuse de la 19 la 23% din populaţia 
totală, ceea ce indica o creştere substanţială a clasei de mijloc, cu 
efecte în plan politic şi economic. 



în plus, această clasă mijlocie dobândeşte acces la confort şi 
loisir graţie creditelor şi progresului înregistrat de magazinele cu 
distribuţie de masă (Woolworth), iar din 1924, Housing Act - o lege a 
caselor - introduce un vast program de locuinţe sociale pentru 
rezolvarea problemelor ridicate de cazare. Practic în 1939, aproape 
fiecare cămin burghez dispune de un grad ridicat de confort casnic 
(automobil, bunuri de consum variate) şi de concediu plătit de cel puţin 
o săptămână. 


Cartier de locuinţe sociale 


Prin extinderea sistemului de burse şi aplicarea legii Fischer 
(1918) care declară obligatorie şcolarizarea până la 14 ani, clasa de 
mijloc se bucură de asemenea de un larg acces la cultură şi 
învăţământ. Mai mult, aspiră la ascensiune socială, se identifică drept 
un grup social distinct de muncitorimea simplă, îşi ia drept model de 
referinţă Establishmentul (elita socială şi politică) şi votează constant cu 
conservatorii. Pentru a accede rapid la un grad sporit de confort îşi 
limitează fecunditatea şi numărul mediu de copii pe familie scade de la 
3 la 2 între 1919 şi 1939. 


Problema sărăciei 

Sărăcia subzistă în perioada interbelică dar intra într-un declin 
substanţial. Astfel dacă la sfârşitul secolului XIX statisticile arătau că 
aproape 30% din populaţia londoneză era pauperă, în 1929 procentul 
atinge doar 10% şi doar 1/5 din acesta se datorează salarizării 
inconsistente, restul aparţinând şomerilor, bolnavilor etc. Sărăcia 
regresează în special datorită creşterii salariilor, mai lent în perioada 
1919-1924 (erodate de inflaţie şi presiune patronală), mai rapid după 
1925 (acţiunea sindicală împiedică scăderea salariilor, căderea 
preţurilor şi politica deflaţionistă în timpul crizei mondiale ameliorează 
salariul real). 

“Sărăcia în Marea Britanie între 1915 şi 1924”, extrase din studiul realizat de A.L. 
Bowley şi Margaret Hood - London School of Economics (1927) 

“Se pot determina două origini ale sărăciei: cea a familiilor incomplete (tatăl şi soţul este 
decedat sau invalid) şi cea a familiilor în care bărbatul munceşte, dar nu câştigă suficient, 
în primul caz, existenţa depinde de ceea ce câştigă femeia şi copiii (tineri sau adulţi). în 
ciuda existenţei văduvelor de război, numărul acestor familii s-a modificat proporţional în 
mică măsură.[...] 

Săracii sunt mai rari aproape peste tot cu excepţia [districtului minier] Stanley... Situaţia 
s-a ameliorat din 1915; căminele în care venitul este inferior venitului mediu şi care sunt 
susţinute de acţiunile de caritate nu reprezintă decât 2,5% din familiile muncitoreşti; nu 
am găsit decât 350 de cazuri într-un oraş de 100.000 de locuitori. Totalul este 
aproximativ la jumătate faţă de 1913. [...] 

Al doilea tip de sărăcie (salariu insuficient în ciuda unei munci regulate) a regresat cu 
mult mai mult. Practic, salariile cele mai joase au crescut. Bineînţeles, putem să ne 
imaginăm că anumite sectoare industriale nu pot suporta un asemenea nivel salarial, dar 
nici nu se poate susţine că salariile sunt cauza şomajului.]...] Evidenţa arată că salariile 
muncitorilor necalificaţi au crescut în ultimii zece ani mai mult decât cele ale lucrătorilor 
calificaţi. Astfel, în timp ce salariul lunar al muncitorilor s-a dublat, creşterea costului vieţii 
nu s-a ridicat, cel puţin până în vara anului 1924, decât cu 70%. Salariul actual mediu 
este de 42-46 de şilingi pe săptămână şi permite întreţinerea unei familii cu un copil de 
vârstă şcolară în plus. Numărul familiilor cu trei şi patru copii aflate sub limita de sărăcie 
s-a diminuat considerabil. 

Pe de o parte salariile au crescut mai mult decât articolele de primă necesitate, iar pe de 
altă parte, numărul copiilor a scăzut. Aceşti doi factori au antrenat o diminuare relativă a 
sărăciei. [...]” 

Creşterea salariilor muncitoreşti, chiar dacă lentă, s-a tradus prin 
îmbunătăţirea alimentaţiei, locuinţe mai confortabile, acces sporit la 
Muncitorimea produsele de consum, inclusiv cele mai moderne - radio-ul şi 
cinematograful. Habitatul muncitoresc, reprezentat de noile suburbii, se 
apropie tot mai mult de modelul burghez, iar guvernările interbelice vor 
fi preocupate de programe de construire de locuinţe sociale, 
standardizate, dotate cu săli de baie, gaz şi electricitate, Marea Britanie 
fiind unul dintre primele state care dezvoltă astfel de programe sociale. 

3.7.2. Viata cotidiană 


Anii „furtunoşi” 


Anii 20 sunt denumiţi în Marea Britanie „the roaring twenties” - 
deceniul furtunos, zgomotos - cu referire la ritmul trepidant al vieţii 
cotidiene britanice din acea perioadă. Fenomenul este însă unul 
specific marilor centre urbane, nu lumii rurale sau centrelor industriale 
aflate în declin. în mediul urban, ce concentrează peste 80% din 
populaţia britanică, atmosfera este tinerească, frivolă, creşterea 
veniturilor şi dorinţa de a recupera anii grei de război schimbând 
mentalităţile colective. Petrecerea timpului liber (loisir-ul) constituie 
preocuparea esenţială: staţiuni turistice precum Blackpool, Clacton sau 
Yarmouth, altădată destinate numai elitei, înregistrează recorduri de 
afluenţă, scuterele şi automobilele invadează străzile, patinele cu rotile 
(introduse în 1925) sunt la modă. 

Londra în anii 20 


Femeile continuă emanciparea juridică şi culturală începută încă 
din secolul trecut. Legea din 1919 le deschide accesul spre toate 
profesiunile, inclusiv avocatura, divorţul este facilitat, în 1920 Biserica 
Anglicană acceptă diaconese, prestigioasele universităţi Oxford şi 
Cambridge admit studente şi în 1919, prima femeie deputat, Lady 
Astor, este introdusă ceremonios Parlamentului. Emanciparea este şi 
de natură socială, psihologică şi vestimentară, anii 1923-24 lansând 
moda femeii-flapper (frivolă, non-conformistă) ce poartă fustă scurtă şi 
tocuri înalte, este tunsă scurt, ascultă jazz (inclusiv la BBC - compania 
naţională de radiodifuziune înfiinţată în 1922), dansează charleston şi 
black bottom, joacă mah-jong şi rezolvă puzzle-uri - într-un cuvânt 
femeia activă, femeia modernă. 

Este epoca exoticului vestimentar şi deputatul John Hodge 
şochează parlamentul atunci când apare în costum galben, şosete de 
aceeaşi culoare şi pălărie panama. 

Cinematograful interesează acum toate categoriile sociale. Mut 
Cinematograful până în 1927, filmul reflectă nevoia dominantă de fantezie şi bucurie. 

Se bucură de succes filmele de comedie (cu actori precum Charlie 
Chaplin, Harold Lloyd, Buster Keaton), de aventuri (Tarzan), de desene 
animate (apare personajul Felix the Cat) 

Prin contrast, setea de modernism a anilor 20 este înlocuită în 
Anii „trişti” deceniul următor de nostalgiile victoriene, anii 30 („the gloomy thirties” 

- anii „trişti”) fiind dominaţi de stilul neo-victorian. Fuste lungi, coafuri 


Emanciparea 

femeii 



Flapper’ 


Proiectul pentru învăţământul Rural 


71 





Democraţiile interbelice (I) Franţa, Marea Britanie 


ondulate, culori discrete, maternitatea şi fecunditatea repuse în drepturi 
în clasele superioare. în teatru romantismul şi umorul victorian sunt 
favoriţii publicului, baletul îşi recâştigă audienţa iar filmele de artă ale 
regizorului francez Rene Clair competitează pe ecranele britanice cu 
reţeta formidabilă a comediilor fraţilor Marx. Interesul pentru natură se 
dezvoltă la nivelul tuturor categoriilor sociale, apar parcuri, se 
organizează croaziere în Scandinavia, Maroc sau Insulele Canare. 

Societatea britanică rămâne în perioada interbelică puternic 
ancorată în tradiţie, dar receptivă la nou şi cu o substanţială 
disponibilitate pentru schimbare. Mutaţiile societale se află în plină 
desfăşurare, burghezia urbană mijlocie devine tot mai importantă 
numeric, economic şi politic şi umple astfel fisura dintre elita 
aristocratică şi segmentele inferioare. Profund ataşată valorilor 
democratice, cosmopolită şi întreprinzătoare, societatea britanică este 
îngrijorată spre sfârşitul anilor 30 de o singură temă majoră - evoluţia 
periculoasă a evenimentelor internaţionale. 


Test de autoevaluare 6 


6.1. Menţionaţi principalele caracteristici ale evoluţiilor sociale în Marea Britanie în 
perioada interbelică. 


Răspunsul poate fi consultat la pagina 73 

3.9. Răspunsuri pentru testele de autoevaluare 

Test de autoevaluare 1 

1.1. Deficit important de producători şi consumatori, un accentuat sentiment de 
îmbătrânire, efectul “claselor mobilizabile goale. 

1.2. Multe întreprinderi familiale mici, fiscalitatea grea, tarifele vamale ridicate, 
rentabilitatea redusă a proprietăţilor agricole. 

1.3. Politica partidelor comuniste europene, impusă de Moscova prin Komintern, ce 
interzicea orice apropiere de alte mişcări de stânga ce competitau pe acelaşi electorat. 

1.4. Curentul politic radical francez se definea prin ataşamentul faţă de Republică, 
laicitatea statului, încrederea în Societatea Naţiunilor, justiţia socială, egalitatea şanselor 
de instruire, un rol crescut al statului în viaţa economică. 

Test de autoevaluare 2 

2.1. Problemele: valoarea reală a francului scade antrenând inflaţia, creşterea preţurilor, 
degradarea puterii de cumpărare, bugetul îngreunat de plata pensiilor de război, de 
costurile reconstrucţiei şi ale ocupaţiei Ruhr-ului, specularea monedei şi ieşirea devizelor. 
Măsurile: economii administrative severe, majorări fiscale limitate au drept rezultat 
refacerea trezoreriei, amortizarea datoriei publice şi redresarea francului, repatrierea 
capitalurilor şi masive investiţii străine. 


Test de autoevaluare 3 

3.1. Restrângerea puterii de cumpărare a agricultorilor şi micşorarea exporturilor a 
condus la contractarea producţiei şi şomaj iar măsurile luate - protecţionism, 
subvenţionarea întreprinderilor, reducerea producţiei agricole prin sistemul de prime, - nu 
redresează activitatea economică şi echilibrul bugetar este compromis, falimentele 
continuă, capitalul străin părăseşte Franţa, rezervele de aur şi devize ale Băncii Franţei 
se diminuează şi balanţa de cont devine deficitară. Măsurile guvernului Laval, 
deflaţioniste, de reducere a cheltuielilor publice nu au succes şi şomajul se accentuează. 

3.2. Momentul 6 februarie este interpretat de stânga politică franceză ca o manifestare 
ameninţătoare a ascensiunii forţelor de extremă dreaptă, stimulată de lipsa de unitate a 
stângii. 

3.3. Nemulţumirile venite din partea stângii revoluţionare, nerespectarea angajamentelor 
electorale, nemulţumirea patronatului. Dificultăţile economice, criza financiară, creşterea 
preţurilor, devalorizarea monedei, reducerea avantajelor salariale obţinute după alegeri, 
creşterea şomajului. 

Notă : în cazul în care nu ati răspuns corect la două dintre întrebările ultimului test 
europene, s-au schimbat, Statele Unite dar şi Japonia devenind competitoare 
defortă pentru principalele puteri-studiati capitolul 3.4. şi bibliografia indicată. 

Test de autoevaluare 4 

4.1. Ataşamentul faţă de produsele tradiţionale, adaptarea greoaie la noul tip de cerere, 
lipsa dinamismului economic, individualismul patronatului britanic, rigiditatea costurilor 
salariale, greutatea impozitelor, scăderea exporturilor, accentuarea disparităţilor 
regionale 

4.2. Partidul Conservator - Bonar Law, Stanley Baldwin, Partidul Laburist - Ramsay 
MacDonald, Clement Attlee, Partidul Liberal - Sir John Simon, Walter Runciman. 

4.3. Cabinetul MacDonald reduce impozitele indirecte, dezvoltă reţeaua căminelor 
sociale, democratizează învăţământul secundar, creşte ajutoarele pentru şomeri şi 
bătrâni iar în politica externă practică o politică de deschidere spre Rusia Sovietică. 

Test de autoevaluare 5 

5.1. Abandonarea temporară a regimului guvernării unipartinice sau de coaliţie, a 
etalonului Aur, a liberului schimb, a individualismului economic. 

Test de autoevaluare 6 

6.1. Creşterea numerică, dezvoltarea economică şi ascensiunea politică a burgheziei 
mijlocii, creşterea salariilor şi îmbunătăţirea nivelului de viaţă pentru muncitori şi declinul 
sărăciei. 


3.10. Lucrare de verificare 1 

Pe baza textului Unităţilor de învăţare 1, 2 şi 3 precum şi a bibliografiei aferente, 
rezolvaţi următoarele sarcini de lucru: 

1. Analizaţi consecinţele sociale ale Primului Război Mondial în Europa? (2 puncte) 

2. Explicaţi premisele şi mecanismele instaurării regimului comunist în Rusia 1917- 
1924. (4 puncte) 

3. Comparaţi evoluţiile politice şi sociale din Franţa şi Marea Britanie în contextul 
Marii Crize Economice. (3 puncte) 

Barem de corectare: 

1. a. Apariţia unor noi tipologii sociale - 1 pct. 

b. Efectele războiului asupra lumii rurale şi a proletariatului - 0,5 pct. 

c. Concluzii - 0,5 pct. 

2. a. Premisele economice, sociale şi politice ale evenimentelor 1917-1 pct. 

b. Mecanismele loviturii de stat bolşevice şi măsurile de transformare a statului 
şi a sistemului economico-social -1,5 pct. 

c. Comunismul de război, războiul civil, NEP-ul - 1 pct. 

d. Concluzii - 0,5 pct. 

3. a. Contextul economic şi măsurile de depăşire a crizei - 1 pct. 

b. Evoluţiile politice din Franţa şi Marea Britanie în anii 30 - 0,5 pct. 

c. Consecinţele economice, politice şi sociale - 1 pct. 

d. Concluzii - 0,5 pct. 

Notă: Este obligatorie rezolvarea a cel puţin două sarcini de lucru. 1 pct se acordă 
din oficiu. 

Instrucţiuni privind testul de evaluare: 

a. dacă este posibil, tehnoredactat, Arial 12, 1,5 rînduri, max. 5 pagini 

b. se trimite prin poştă tutorelui. 

c. se foloseşte în primul rând cursul dar pentru obţinerea unui punctaj ridicat este 
necesară parcurgerea bibliografiei indicate. 

Criteriile de evaluare sunt: 

- claritatea exprimării şi absenţa formulărilor nesigure, 

- şirul logic al argumentelor, 

- utilizarea bibliografiei. 

Unitatea de învăţare Nr. 4 

9 

DEMOCRAŢIILE INTERBELICE (II) STATELE UNITE ALE 
AMERICI11919-1939 


Cuprins 


4.1. Obiective.75 

4.2. Statele Unite ale Americii după Primul Război Mondial.75 

4.3. Primul deceniu interbelic.78 

4.4. Marea criză economică.86 

4.5. F.D.Roosevelt şi politica de New Deal.90 

4.6. Bibliografie.94 

4.7. Răspunsuri la testele de autoevaluare.95 


4.1. Obiective 

• Descoperirea trăsăturilor specifice sistemului politic şi economic american 

• Identificarea principalelor evoluţii economice şi sociale 

• Analizarea particularităţilor societăţii americane interbelice 

• Relaţionarea fenomenului american cu cel european în perioada interbelică 

• Interpretarea surselor istorice 


4.2 Statele Unite ale Americii după Primul Război Mondial 


4.2.1 .Prosperitatea de război 

în intervalul 1914-1918 SUA devine principalul furnizor al Europei 
Dezvoltarea pentru materii prime, produse finite şi capital, cucerind în acelaşi timp 
economică pieţele sud-americane şi asiatice. în timpul Primului Război Mondial 

impetuoasă venitul naţional creşte de la 33 mld.$ (1914) la 61 mld.$ (1918), ritmul 

de creştere mediu al producţiei industriale este de 15%, producţiile de 
cărbune, fier, oţel se dublează, SUA ajunge să deţină a 2-a marină 
comercială a lumii. 

Excedentul balanţei comerciale creşte de la 435 mil.$ (1914) la 
3.000 mil.$ (1918), creditează Europa cu peste 10 mld.$ deşi în 1914 
datora 3.7 mld $ şi la sfârşitul conflictului va deţine mai mult de 
jumătate din stocul mondial de aur. 

W. Wilson 


Victoria 

republicană 


Criza economică 
postbelică 


Politica 

economică 

postbelică 


Problemele economice ale acestei perioade ţin de cheltuielile de 
război - 24 mld.$ (36 mld.$ cu împrumuturile acordate de guvernul 
federal Aliaţilor) dintre care doar 10 mld.$ acoperiţi prin impozite, 
datoria publică (1 mld.$ în 1914 creşte la 25 mld.$ în 1918), emisiunea 
monetară masivă (de la 357 mil.$ în 1914 la 2.687 mil.$ în 1918) 
precum şi de creşterea preţurilor agricole cu 106% şi a preţurile 
produselor industriale cu 98%. Cu toate acestea inflaţia nu pune în 
pericol puterea financiară şi economică a SUA. 

4.2.2.Eşecul politicii wilsoniene 


Metodele preşedintelui Woodrow Wilson (ales în 1914 şi reales 
în 1916) în politica internă şi externă sunt criticate de colaboratorii 
democraţi (creşterea costului vieţii în timpul războiului), de republicani 
(extinderea atribuţiilor guvernului federal în 1918 spre controlul 
producţiei prin agenţii guvernamentale şi impunerea de taxe 
suplimentare asupra beneficiilor de război), de etnicii germani (intrarea 
în război de partea Antantei), de irlandezi şi italieni (nesatisfacerea 
revendicărior dorite de ţările lor de origine). 

în consecinţă la alegerile parţiale ale Senatului din noiembrie 
1918, profitând de starea generală de iritare, Partidul republican 
reuşeşte să impună în Senatul SUA o majoritate republicană (condusă 
de Henry Cabot Lodge, preşedintele Comisiei Senatoriale pentru 
Afaceri Externe) ostilă ratificării Tratatului de la Versailles şi Pactului 
Societăţii Naţiunilor. în ciuda campaniei active în favoarea ratificării 
realizate de preşedintele Wilson, acestea nu vor obţine majoritatea 
necesară (iulie-noiembrie 1919) şi Statele Unite intră într-o perioadă de 
izolaţionism în politica externă. 


4.2.3. Criză economică 


litatie socială 1920 


După încheierea armistiţiului şi ridicarea controlului federal 
asupra sectoarelor economice implicate în producţia de război Statele 
Unite trec printr-o scurtă perioadă de criză generată de anularea 
contractelor de război, consecinţele fiind scăderea producţiei cu 15%, 
scăderea preţurilor, peste 100.000 de falimente, se înregistrează 4,7 
milioane şomeri iar 450.000 de fermieri îşi pierd pământurile ipotecate 
la bănci. 


Cauzele acestei crize ţin şi de politica economică a guvernului 
federal. Liderii americani nu înţeleg noul rol, de centru economic al 
lumii, ce era rezervat Statelor Unite în condiţiile în care restul puterilor 
europene erau devastate de urmările războiului. în consecinţă o politică 
deflaţionistă combinată cu revenirea brutală la echilibrul bugetar, 
mărirea dobânzii la credite şi încetarea creditelor pentru Europa produc 
frânarea economiei americane. De asemenea creşterea producţiei 
agricole favorizată de condiţii naturale foarte bune duce la scăderea 
preţurilor agricole cu 25-30% şi la recesiune în mediul rural. 

Sindicalismul 


Agitaţia socială 



Warren Harding 

Programul 

republican 


războiului (oprirea imigrării şi mobilizarea) şi ameliorarea condiţiei 
muncitorilor (guvernul federal acordă drepturi mai mari) duce la 
creşterea curentului sindicalist American Federation of Labor (AFL) cu 
un program moderat are 4 mii. membrii în timp ce Industrial Workers of 
the World (IWW), cu tendinţe comuniste şi anarhiste rămâne o centrală 
sindicală activă dar minoritară. 

Criza este însoţită de agitaţie socială şi în 1919 au fost 2665 
greve cu peste 4 milioane de muncitori implicaţi. Revendicările sociale 
au produs însă reacţia celorlalte categorii sociale şi conduc la apariţia 
unui val antibolşevic („Red Scare” - Frica Roşie) în care se implică 
Procurorul General al SUA, A. Mitchell Palmer precum şi guvernatorii 
unor state (New York, Massachussets) care solicită pedepse mari 
pentru simpla apartenenţă la Partidul Socialist (periferic pe scena 
politică americană cu doar 100.000 de membrii şi susţinători). 



Greva în transportul comun din Chcago -1919 


4.2.4. întoarcerea la normal - “Back to Normalcv” 

în noiembrie 1920 au loc alegeri prezidenţiale, pentru prima oară 
participă femeile (al 19-lea amendament) şi candidatul republican 
Warren Harding câştigă cursa pentru Casa Albă cu 61% din voturi sub 
“Rapida întoarcere Ia normal” definită astfel: „Nu eroism ci vindecare, 
nu remedii miraculoase ci normalitate, nu revoluţie ci restauraţie, nu 
agitaţie ci adaptare, nu dramă ci micşorarea pasiunilor, nu experienţe ci 
echilibru. ” 

Administraţia republicană, legată de marile afaceri, refuză 
intervenţia guvernamentală în domeniul economic şi insistă asupra 
ridicării taxelor vamale pentru a proteja economia americană în faţa 
concurenţei europene, japoneze (în industrie) sau canadiene (în 
agricultură). Programul republican mai cuprinde măsuri pentru protecţia 
forţei de muncă americane şi evitarea penetrării influenţei comuniste 
(din 1921 imigrarea persoanelor de origine europeană este 
restricţionată) şi pentru reprimarea agitaţiei sociale (marile firme 
dezvoltă sindicalismul de întreprindere pentru a se opune centralelor 

sindicale, recrutează poliţii private şi grupuri de spărgători de grevă). 

Warren Harding moare în 1923, îi urmează vice-preşedintele 
Calvin Coolidge (reales în 1924) iar în 1928 alegerile sunt câştigate tot 
de către republicani - Herbert Hoover. 



Calvin Coolidge Herbert Hoover 


4.3. Primul deceniu interbelic 


4.3.1. Prosperitatea economică 

Anii 20 au însemnat pentru Statele Unite o perioadă de 
Expansiunea expansiune economică extraordinară. Beneficiind de o piaţă largă (SUA 

economică în 1929 are 129mil. locuitori), venitul naţional creşte de la 61mld.$ 

(1918) la 87mld.$ (1929) iar venitul pe cap de locuitor de la 553$ ia 
716$. în perioada 1923-1929 producţia industrială americană creşte cu 
64% (oţel cu 70%, produse chimice cu 95%, petrol cu 156%), industria 
bunurilor de consum urmează acelaşi ritm. 

Simbolică este dezvoltarea industriei auto: în 7 ani producţia se 
dublează şi ocupă peste 7% din mâna de lucru iar în 1929 atinge 
5.622.000 de vehicule (26.5 milioane înmatriculate faţă de 10,4 
milioane în 1921) respectiv o maşină la 5 locuitori. 


Scurta criză postbelică demonstrase din plin că dezvoltarea 
Creşterea puterii economiei americane depinde mai puţin de piaţa externă nesigură şi 
de cumpărare ma i mu | t ^ lărgirea pieţei interne. în consecinţă, urmând exemplul lui 
Henry Ford, industriaşii americani au creat o politică de salarizare care 
a avut drept rezultat creşterea puterii de cumpărare a angajaţilor, 
venitul real mediu mărindu-se cu 30% în timp ce preţurile au rămas 
stabile, mai ales datorită intervenţiei Departamentului Trezoreriei. 
Vânzarea pe credit a dobândit o extindere deosebită, în 1929 totalul 
creditelor acordate era de 7mld.$ reprezentând 40% din tranzacţiile 
imobiliare şi 60% din vânzările auto. 


Producţia de 
masă 


Creşterea economică explozivă era generată şi de producţia de 
masă, de fabricaţia în serie, de standardizare precum şi de creşterea 
productivităţii prin folosirea sistematică a maşinilor şi a lucrului pe 
bandă (în 1919 erau necesare în medie 74 ore/unitatea de producţie, 
în 1929 - 42 ore). 

Concentrarea 

întreprinderilor 


Progres 

tehnologic 


Modificarea 

peisajului 

industrial 



Linie de asamblare la uzinele Ford 


Concentrarea întreprinderilor se accelerează. Republicanii nu 
aplică legislaţia anti-trust, Curtea Supremă dă verdicte care autorizează 
alianţele economice concentrate asupra pieţelor şi preţurilor (US Steel 
Corporation controlează 60% din producţia de oţel, General Motors şi 
Ford - 67% din industria auto, Standard Oii, Socony Vacuum şi Gulf Oii 
- peste 60% din totalul rafinăriilor şi distribuţia petrolului, Du Pont de 
Nemours - 23% din industria chimică, Goodyear şi Firestone - 64% din 
industria cauciucului). Practic 200 de afaceri controlează 50% din 
venitul comercial şi 20% din produsul SUA şi concurenţa se manifestă 
mai degrabă în inovaţii tehnice, confort şi rafinament decât în preţuri. 

Anii 20 înseamnă şi accelerarea progreselor tehnice, 
perfecţionarea şi integrarea unor invenţii până atunci experimentale şi 
generalizarea electricităţii şi a motorului cu explozie internă. Domeniul 
energetic se dezvoltă, producţia de electricitate se dublează şi 
cantitatea de energie pe cap de locuitor creşte cu 20%. Tot acum se 
înregistrează demarajul transportului aviatic care trece de la 50.000 
pasageri în 1928 la 173.000 în 1929. 



(stânga), DC-3, avion comercial la sfârşitul anilor 30. 

în urma revoluţiei în domeniul energetic şi în transporturi peisajul 
industrial se schimbă, apar noi tipuri de întreprinderi iar cele vechi se 
modernizează rapid (peste 70% sunt electrificate în 1929). Nord-estul 
Statelor Unite pierde supremaţia industrială şi regiunile sudice, ale 
Marilor Lacuri, ale Coastei de Vest cresc în importanţă începând să 
concentreze industrii de vârf precum siderurgia, industria auto, industria 
petrolieră, cea chimică şi cea a construcţiilor. 


Proiectul pentru învăţământul Rural 


79 







Democraţiile interbelice (II) Statele Unite ale Americii 


Surse ale 

fragilităţii 

economice 


Această creştere economică extraordinară a creat mitul 
prosperităţii permanente, în 1928 preşedintele Hoover declarând 
“Suntem mai aproape de triumful final asupra sărăciei decât orice altă 
ţară în istorie". 

Cu toate acestea, în ciuda entuziasmului general, economia 
americană prezenta o serie de coordonate fragile, prea puţin înţelese 
de liderii politici sau analiştii contemporani: 

■ prosperitatea nu era generală , ramurile industriale atinse de criza 
din 1920 nereluându-şi activitatea normală (extragerea cărbunelui, 
textilele, construcţiile navale). 

■ persistenta şomajului parţial (peste 2 mii. persoane), deşi era în 
principal datorat restructurării industriale - “şomaj tehnologic”. 

■ criza agricolă . Preţurile rămâneau scăzute, sute de mii de fermieri 
nu-şi puteau echilibra exploatarea, pământurile lor fiind ipotecate 
marilor societăţi cele mai atinse regiuni fiind Vestul Mijlociu şi sudul, 
această situaţie generând un veritabil exod către Oceanul Pacific 
sau Nord-Est (în 10 ani, peste 2 mii. de oameni părăsesc câmpurile 
urmând această traiectorie). Datorită mecanizării producţia agricolă 
a crescut dar achiziţiile europene au scăzut treptat (refacerea 
potenţialului agricol) şi piaţa internă nu putea absorbi excedentele. 

■ bazele financiare ale prosperităţii erau precare . Amploarea profitului 
a generat o mişcare ascendentă pe piaţa valorilor (indicele general 
a trecut între 1925-1929 de la 105 la 220) anumite creşteri fiind 
spectaculoase (în 1929 acţiunile General Motors ating de 5 ori 
valoarea iniţială). Vânzarea de acţiuni devine o operaţie fructuoasă, 
emiterea de acţiuni continuă, speculaţia dezordonată se intensifică 
(totalul acţiunilor la Bursa din New York creşte de 3 ori în această 
perioadă). 

■ dispariţia “supapelor de siguranţă” ale expansiunii economice 
anterioare (frontiera, imperialismul sau războiul), singurul debuşeu 
rămas fiind consumul de masă. Dar politica de salarizare fusese 
puţin inovatoare, iar puterea de cumpărare a unor categorii - serios 
amputată (criza agricolă - subconsum al satelor, şomajul). Politica 
de credit pe termen scurt trebuia să rezolve această problemă, 
amplificând puterea de cumpărare existentă şi această opinie, 
împărtăşită de Benjamin Strong (guvernatorul general al Federal 
Reserve Bank of New York) şi de Norman Montagu (guvernatorul 
Bank of England), a dus la o adevărată inflaţie de bani la nivel 
american şi mondial, dar nu în numerar ci în credit cu dobânzi mici 
păstrate artificial. Mai mult, această inflaţie nu s-a îndreptat spre 
consumator ci spre speculaţia bursieră. 

■ specularea exagerată a creditului . Societăţile de investiţii s-au 
multiplicat (din 1928 una pe zi), fără a forma o structură financiară ci 
un eşafodaj nesigur. 

■ existenţa unui sistem bancar slab structurat , puţin reglementat şi 
conţinând prea multe bănci (30.812 în 1921). 

■ percepţie incompletă asupra realităţilor economice postbelice . 

înainte de război, SUA era un stat debitor, practicând în consecinţă 
o politică protecţionistă. După conflict deşi situaţia se schimbase, 
opinia publică şi majoritatea oamenilor politici nu au perceput 
implicaţiile acestui fapt. Comerţul exterior a rămas o activitate 
secundară, asigurând puţin peste 5% din venitul naţional, iar mediile 
politice erau în general favorabile tarifelor vamale ridicate apărând 
astfel riscul de a paraliza chiar comerţul mondial. SUA trebuia să 
renunţe ori la protecţionism, ori la poziţia creditoare, dar s-a adoptat 
cea de-a treia cale: au fost autorizate împrumuturi ieftine ţărilor 
cumpărătoare de mărfuri din SUA, dar cum aceste credite erau pe 
termen scurt treptat s-a ajuns la hipertrofiere creditului în exterior. 

Prosperitatea americană şi politica preţurilor şi a salariilor preconizată de Henry 
Ford 

“Principiul meu este să scad preţurile, să extind operaţiile şi să perfecţionez maşinile 
noastre. Trebuie notat că reducerea preţurilor vine pe primul loc. Nu am considerat 
niciodată costul de fabricaţie ca un lucru fix. în consecinţă, am început prin reducerea 
preţurilor pentru a vinde mai mult, înaintea competiţiei. Nu m-a preocupat costul de 
fabricaţie. Preţul nou de vânzare a obligat costul de fabricaţie să scadă, a forţat toate 
serviciile uzinei să dea cel mai înalt randament posibil: scăderea preţului a obligat pe 
fiecare să caute cel mai mic profit. Această provocare m-a ajutat să găsesc mai multe 
idei noi, în materie de fabricaţie şi vânzare [...]. 

Din fericire salariile mari au contribuit la scăderea costului de fabricaţie, muncitorii au 
devenit din ce în ce mai industriali o dată scutiţi de preocupări exterioare muncii lor. 
Fixarea salariilor pentru ziua de 8 ore la 5 dolari a fost una dintre cele mai bune economii 
pe care le-am făcut, dar ridicând acest preţ la 6 dolari, am câştigat mai mult. Probabil că 
aş fi putut găsi oameni care pentru 3 dolari pe zi să muncească cât plătesc pentru 6 
dolari, totuşi ar fi fost necesar doi sau trei dintre aceşti muncitori de trei dolari pentru a 
înlocui unul dintre oamenii mei mai bine plătiţi. Munca primilor ar fi însemnat mai multe 
maşini, mai multă forţă motrice şi o creştere considerabilă a confuziei şi cheltuielilor. 
Preţul de vânzare fixat de noi, ne-a adus întotdeauna beneficii, şi aşa cum nu-mi 
imaginez până unde voi urca salariile, nu-mi închipui până unde vor scădea preţurile de 
vânzare. Nu este nici o îndoială însă că acest proces va continua.[...]” (Henry Ford, “My 
life and my work “, Brace, New York, 1925, pg. 167.) 


Test de auto evaluare 1 


1.1. Precizaţi cauzele scurtei perioade de criză economică 1919-1920 


1.2. Menţionaţi caracteristicile şi coordonatele expansiunii economice americane în 
primul deceniu interbelic. 

1.3. Enumeraţi sursele fragilităţii sistemului economic american. 


Răspunsurile pot fi consultate la pagina 95 


4.3.2. Societatea americană în anii prosperităţii 

Din punct de vedere demografic Statele Unite au trecut în acest 
Creştere deceniu de la 106 mii. locuitori la 129 mii. locuitori, o creştere mai puţin 

demografică şi rapidă datorită unei imigraţii mai lente (4,1 mii. la sfârşitul acestei 

urbanizare perioade faţă de 5,7mil. la început), a scăderii natalităţii (23,7% în 1920 

- 18,9% în 1930) mai repede decât rata mortalităţii (13% - 11,9%). 



Urbanizarea accentuată (în 1930 - 56% din populaţia americană) 
a fost însoţită de modificarea peisajului urban: cartiere specializate de 
afaceri invadate de zgârie-nori, mahalale sordide dominate de imigranţii 
recenţi, periferii rezidenţiale unite cu centrul de mijloace de transport 


New York - Trafic 


Empire State Building Chrysler Building 


Oraşele mici şi mijlocii altădată somnolente se integrează în viaţa 
activă, atrag sucursalele marilor firme, ale băncilor, ale societăţilor de 
credit iar imaginea lor este tot mai asemănătoare datorită civilizaţiei 
automobilului (garaje, parcări, benzinării, pieţe de ocazie, autostrăzi). 

Stilul de viaţă 
american 



Durant, Oklahoma - Centrul oraşului - Filiala lanţului de magazine JCPenney 

în această perioadă stilul de viaţă american are o identitate 
proprie fiind caracterizat de atenuarea diferenţelor sociale, un număr tot 
mai mare de persoane satisfăcându-şi necesităţile materiale, populaţia 
SUA (6% din populaţia mondială) consumând între 50 şi 80% din 
producţia mondială. Se consacră astfel tiparul „americanului mijlociu”, 
situat între multimilionari şi şomeri, producătorul prin excelenţă, 
consumatorul căutat de toate firmele şi companiile americane, ale cărui 
venituri, în creştere, îi asigură o identitate socială specială. 


Petrecerea timpului liber şi organizarea acestuia era o 
preocupare constantă pentru americanul mijlociu - turism, meciuri de 
box, de fotbal american, de baseball, cluburi de dans (jazz, 
charlestone), iar revistele reprezentau pentru majoritatea americanilor 
singura lectură cotidiană, în condiţiile unei prese absolut libere în faţa 
actorilor politici dar în mare parte dependentă de marile medii de 
afaceri (magnatul W. Hearst controla 40 de publicaţii). 



Deschiderea stadionului Yankee Stadium - New York, 1923 


Ambiţiile americanului mijlociu erau legate în principal de 
obţinerea unei case plină de confort şi a unui automobil cât mai 
performant Decorul vieţii familiale a fost completat cu telefon, radio, 

Lumea rurală 


fonograf, diverse aparate electro-casnice care pentru Europa 
constituiau încă obiecte de lux, publicitatea era omniprezentă şi 
impunea gusturi identice. Din mult puncte de vedere automobilul era cel 
sintetiza transformările societale din Statele Unite - munca 
standardizată, dezvoltarea periferiilor, turismul, panourile publicitare, 
gangsterismul şi libertăţile sexuale. 

Regiunile rurale conservau însă tradiţiile puritane în condiţiile în 
care peste 20 mii. de agricultori trăiesc în comunităţi izolate şi doar 8 
mii. aproape de marile aglomerări urbane. în 1930 doar 10% din ferme 
aveau apă curentă, 7% gaz şi electricitate, 38% la telefon. 




Originalitatea civilizaţiei americane provenea şi din adoptarea 
foarte rapidă a formelor de expresie nou apărute care concurau cartea: 
radioul, fonograful, cinematograful. în acest ultim caz evoluţia a fost 
spectaculoasă - la Hollywood, între 1927- 1929 se produceau peste 
800 de filme pe an iar “staruri” ca Rudolf Valentino, Douglas Fairbanks, 
Charlie Chaplin erau cunoscute în toate colţurile lumii. în 1927 apărea 
primul film sonor - „Cântăreţul de Jazz”, un an mai târziu Walt Disney îl 
crea pe Mickey Mouse iar în 1929 filmul sonor îl detrona practic pe cel 
mut. Este şi perioada în care femeile se eliberează treptat de 
constrângerile juridice şi sociale şi cinematograful aduce în prim-plan 
erotismul într-o societate ancorată încă în puternice mentalităţi puritane. 



Literatura 


Sinclair Lewis 


Deşi se vorbea despre o civilizaţie de masă iar cultura în sens 
european părea absentă, literatura americană a acestei perioadei era 
strălucitoare: Sinclair Lewis (primul american onorat cu premiul Nobel 
pentru literatură) în „Main Street” (1920) denunţa atmosfera sufocantă a 
marilor oraşe iar în „Babbit” (1922) explica traseele noilor îmbogăţiţi; 
John Don Passos aducea un nou stil - juxtapunerea unor acţiuni 
simultane integrate în povestire şi tot acum William Faulkner şi Ernest 
Hemingway au publicat primele opere. 


Reacţia 

conservatoare 


Mutaţiile apărute în această perioadă în societatea americană, 
dinamica crescută a acestor transformări au provocat structurile 
tradiţionaliste, dând naştere unei reacţii „americaniste” sintetizată poate 
de cuvintele preşedintelui Harding în 1920: “Salvaţi mai întâi America, 
gândiţi-vă la America, exaltaţi America". în această zonă mentală pot fi 
găsite dorinţa de moralitate şi renaşterea tradiţiilor puritane ce apar în 
acţiunea asociaţiilor confesionale şi a ligilor de temperanţă, precum şi 
creşterea numărului sectelor ce cultivau respectul pentru practica 
religioasă şi denunţau atacurile Ia adresa spiritului Bibliei (în 1925 la 

Dayton s-a desfăşurat “procesul maimuţelor” intentat de către 
autorităţile municipale profesorului J.Th. Scopes pentru că preda teoria 
darwinistă asupra originii omului). 

Tot acestei reacţii conservatoare i s-a datorat în perioada 1920- 
1929 valul de intoleranţă cu tendinţe moralizatoare tradus inclusiv prin 
prohibiţie, restricţia de imigrare şi resurecţia Ku-Klux-KIanului. Deşi era 
deja practicată în 9 state, prohibiţia căpăta o nouă valenţă în 1919 când 
legea Volstead se transforma în al 18-lea amendament al Constituţiei şi 
interzicea consumul şi producţia băuturilor alcoolice. Rezultatul a fost 
însă dezastruos - 500.000 de arestări, 300.000 de condamnări, amenzi 
de peste 2 mil.$, dar şi gangsterism, contrabandă şi creşterea cazurilor 
de alcoolism. 


Cotele de 
imigrare 


Ku-Klux-KIan 


Limitarea imigrării s-a datorat şi saltului spectaculos din 1920 
(peste 900.000 de noi-veniţi mai ales din Europa slavă şi 
mediteraneană) iar dorinţa sindicatelor de a păstra o piaţă scumpă a 
muncii, preocuparea pentru a păstra patrimoniul protestant şi anglo- 
saxon, frica de intrarea în ţară a agitatorilor bolşevici au condus spre 
apariţia legislaţiei privind “cotele de imigrare” (1921-1924) - 2% din 
numărul etnicilor existenţi în 1891 pentru fiecare naţiune. 

Reconstituirea Ku-Klux-KIanului în Sud şi în marile metropole a 
reprezentat o altă coordonată a reacţiei „americaniste” ce propunea 
apărarea valorilor americane împotriva imigranţilor, catolicilor, evreilor, 
negrilor. în 1920 KKK-ul avea peste 4 mii. de aderenţi şi se constituia 
într-o veritabilă forţă politică, în 1924 convenţia democrată neîndrăznind 
să condamne această mişcare. Datorită scandalurilor interne, a 
violenţei proliferate a pierdut însă din audienţă, rămânând cantonată în 
sudul sărac. 


Test de autoevaluare 2. 


2.1. Identificaţi elementele caracteristice ale stilului de „viaţă american” în anii 
prosperităţii. 


2.2. Menţionaţi reacţiile conservatoare la schimbările dinamice din societatea americană. 


Răspunsurile pot fi consultate la pagina 95 

4.4. Marea criză economică 

4.4.1. Cauzele crizei din 1929 


Cauzele crizei din 
1929 


tendinţa descendentă a economiei americane în 1929, chiar şi cele 
mai dinamice sectoare, automobilele şi construcţiile, înregistrând o 
reducere a profiturilor cu un an înainte de Marea Criză. în construcţii 
profiturile scăzuseră cu 2 miliarde faţă de anul de vârf 1926, iar 
vânzările de automobile au scăzut cu o treime în primele nouă luni 
ale lui 1929. în acelaşi an peste 600 de bănci au falimentat. Piaţa 
era saturată, stocurile fiind de trei ori mai mari decât într-o situaţie 
normală. între octombrie şi decembrie 1929 producţia industrială a 
scăzut cu 9%. Şomajul creşte rapid şi în aceste condiţii cei care 
cumpăraseră cu ajutorul creditelor nu-şi mai puteau onora ratele şi 
dobânzile. 

distribuirea defectoasă a veniturilor: 0,1% din americani aveau 
venituri egale cu 42% dintre americanii aflaţi la capătul ierarhiei 
sociale. Aceiaşi americani controlau 34% din economiile făcute în 
SUA, în timp ce 80% din americani nu dispuneau de aşa ceva. în 
timp ce creşterea medie a veniturilor pe cap de locuitor între 1920 si 
1929 a fost de 9%, pentru cei mai bogaţi 1% din americani veniturile 
au crescut cu 75%. Politica guvernamentală a favorizat această 
inegalitate prin diminuarea impozitelor pe venit (pentru un milion de 
dolari taxele erau reduse de la 600.000 la 200.000 de dolari) iar în 
1923 Curtea Supremă a stabilit că o legislaţie privind salariul minim 
garantat este neconstituţională. 

supraoferta continuă de bunuri, compensată însă temporar de 
creşterea artificială a puterii de cumpărare (credit şi investiţii din 
partea înstăriţilor) şi de cheltuielile acestora din urmă pentru bunuri 
de consum. Dată fiind această distribuţie inechitabilă a veniturilor, 
economia americană se baza în anii ’20 într-un grad excesiv pe 
încrederea actorilor economici. 

creşterea valorilor acţiunilor a depăşit cu mult creşterea reală a 
productivităţii. între septembrie 1928 şi septembrie 1929 indicele 
compozit Dow Jones a crescut de la 191 la 381 (în iulie 1932 avea 
să ajungă la 58). Mai mult, o mare parte a acţiunilor erau cumpărate 
din nou pe credit şi căutarea de profituri rapide a dus piaţa la niveluri 
absurd de înalte. în 1929 speculaţia bursieră a atins cifre-record, 
acţiunile erau practic negociate pe credit fiind acoperită doar 10% 
din valoarea lor. 

creşterea productivităţii a depăşit creşterea salarială. Creşterea 
lentă a salariilor a fost parţial compensată de scăderea preţurilor la 
produsele manufacturate datorită producţiei crescute însă nu 
suficient pentru a asigura o absorbţie eficientă pe termen lung. 

distribuţia dezechilibrată a firmelor industriale : în 1929 200 de 
corporaţii controlau jumătate din veniturile tuturor firmelor şi 
prăbuşirea marilor firme va afecta cu atât mai grav economia 

„Joia Neagră” 


americană. 

■ politica protecţionistă a guvernului american pune în dificultate 
celelalte mari naţiuni industrializate: Statele Unite încercau să fie 
bancherul lumii, mare exportator, principalul producător de alimente 
şi de bunuri manufacturate, dar să importe cât mai puţin şi să îşi 
protejeze piaţa internă în faţa concurenţei produselor străine - ceea 
ce lipseşte mediul economic internaţional de un flux liber de dolari. 
Tendinţa de a compensa această situaţie prin credite pentru statele 
europene avea să contribuie esenţial la răspândirea şi acutizarea 
crizei. 

■ criza ia nivelul agriculturii : venitul mediu în agricultură este de 273 
de dolari faţă de media pe ţară de 750. Guvernul nu are nici un 
program coerent de asistare a lumii rurale afectate de o scădere 
severă a preţurilor după 1920-1921 iar în 1928 participarea 
agriculturii la venitul naţional scade de la 15% la 9%. 


4.4.1. Criza economică - “Marea Depresiune” 

Debutul crizei l-a constituit panica bursieră. La mijlocul lunii 
octombrie 1929 diverşi indici nelinişteau mediile profesionale de pe 
Wall Street iar statisticile relevau pentru trimestrul respectiv o scădere a 
preţurilor la fier, oţel, piele, precum şi o scădere a beneficiilor provenite 
din industria auto. Pe 21 octombrie s-a înregistrat o acumulare de 
ordine de vânzare, preţul acţiunilor a scăzut dar 6 mari bănci au 
intervenit cumpărând masiv pentru a salva situaţia. Trei zile mai târziu, 
pe 24 octombrie („Joia Neagră”) panica se agravează şi în ciuda 
îndemnului preşedintelui Hoover (" Cumpăraţi acum, prosperitatea este 
la colţul străzii”) peste 16 mii. de titluri sunt aruncate pe piaţă fără a găsi 
cumpărători chiar şi la preţurile cele mai mici. 



Pierderile investitorilor pentru luna octombrie au atins cifra 
astronomică de 16 miliarde de dolari iar în noiembrie acţiunile 
industriale americane au pierdut până la 1/3 din valoarea lor, însă, în 

Falimente, şomaj, 

prăbuşirea 

producţiei 


Măsuri ineficiente 


Punctul culminant 


ciuda amplitudinii, prăbuşirea bursieră este văzută pentru un timp ca un 
simplu accident de parcurs şi se consideră că poate fi izolată fără prea 
multe efecte negative pentru economie. în realitate prăbuşirea cursului 
acţiunilor a constituit momentul trecerii de la recesiune la depresiune 
economică. 

Apoi, în primăvara anului 1930, trustul bancar "Morgan", ce 
intervenise în octombrie, vinde titlurile achiziţionate atunci, provocând o 
nouă panică şi ruinând sute de mii de acţionari (numărul de falimente - 
23.000 în 1929, 36.000 în 1930, 28.000 în 1931, 32.000 în 1932). 
Prăbuşirea bursei a continuat până în 1930 afectând valori considerate 
sigure - acţiunile US Steel Corporation cad de la 250 $ la 22 $, Chrysler 
de la 135$ la 5$. Lipsită brusc de finanţare producţia s-a prăbuşit (fier, 
de la 56 mil.t. în 1929 la 13 mil.t. în 1933), şomajul a crescut (de la 
8,2% la 24,3%) iar exporturile au fost dramatic limitate (de la 5,2 mld.$ 
la 1,6 mld.$). 

Preşedintele Hoover, ataşat de individualismul şi liberalismul clasic, a 
refuzat însă intervenţia directă a guvernului federal în domeniul 
economic şi a recurs la paliativele clasice - politică deflaţionistă, 
stocare, susţinerea întreprinderilor aflate în dificultate. Federal Reserve 
Bank a aruncat încă 300 mil.$ pe piaţa creditelor pentru a susţine 
consumul şi au fost menţinute salariile mari şi taxele mici. Aceste 
măsuri au agravat însă criza întrerupând temporar falimentele şi 
împiedicând băncile să se salveze. Anul 1930 va aduce şi prima panică 
bancară (a doua în primăvara lui 1931 şi o a treia în martie 1933), 
panică ce se soldează cu masive retrageri de fonduri şi cu falimente în 
lanţ. Produsul naţional brut a scăzut cu 9,4%, iar şomajul a crescut de 
la 3,2 la 8,7%. 



Panica bancară -1930 


Punctul culminant al crizei a fost înregistrat în perioada 1932- 
1933. Venitul naţional se afla la jumătatea celui din 1929, valorile 
bursiere au pierdut peste 80 din valoarea lor, salariile au scăzut cu 25- 
60%, producţia a scăzut în medie cu 40% (în industria auto însă 
pierderile erau de peste 75%), şomajul a atins cifra de 13 mii. (1/4 din 

Factorul extern 


Tentative de 
depăşire a 
efectelor crizei 


populaţia activă) iar în agricultură peste 15 mii. de fermieri au dat 
faliment provocând un şi mai mare deficit de consumatori. Numai în 
1932 PNB a scăzut cu 13,4% (31% faţă de 1929), au falimentat peste 
10.000 de bănci (40% din cele existente în 1929). 

Circulaţia monetară se prăbuşeşte, contractându-se cu 31% faţă 
de 1931, ceea ce forţează guvernul federal să pompeze lichidităţi în 
economie pentru a evita o prăbuşire totală a circulaţiei monetare şi deci 
a preţurilor şi consumului. Preşedintele Hoover a refuzat însă 
introducerea alocaţiei de şomaj şi condiţiile de viaţă ale şomerilor s-au 
înrăutăţit: au apărut "oraşele Hoover" (Hoovervilles), cartiere 
improvizate unde criminalitatea şi vagabondajul au crescut, s-a 
diminuat numărul de căsătorii şi natalitatea. 



Hooverville - Seattle, 1933 


în final criza a fost agravată de boomerangul extern - transferată 
din Statele Unite, criza economică devasta şi Lumea Veche, exporturile 
americane spre Europa s-au diminuat dramatic, a scăzut încrederea în 
moneda americană şi din SUA s-a cumpărat masiv aur astfel încât în 
1933 sistemul bancar american era aproape de oprirea totală. 

începând cu 1931 Hoover a decis totuşi o serie de măsuri pentru 
redresarea situaţiei din agricultură (Agricultural Marketing Act- 
acordarea de 500 mil.$ fermierilor) şi pentru înfiinţarea unui program de 
munci publice (începutul construirii barajului din Nevada - cel mai mare 
din lume la acea oră). Apoi în 1932 a apărut Emergency Relief and 
Construction Act (Legea pentru construcţii şi ajutor de urgenţă), ce 
acordă 2,3 mld.$ în credite şi 1,6 mld.$ în cash şi au fost mărite taxele, 
deşi incoerent. Era însă prea târziu pentru administraţia republicană, 
din 1930, datorită nemulţumirii populare, democraţii aveau majoritatea 
în Congres. 

în noiembrie 1932 au loc noi alegeri prezidenţiale şi ambele 
Campania partide desfăşoară o campanie electorală prudentă. în rândul opiniei 

electorală din publice se petrecuse însă o schimbare radicală fiind acceptată şi chiar 

1932 cerută intervenţia guvernului federal pentru rezolvarea crizei. în 

consecinţă, candidatul democrat Franklin Delano Roosevelt a câştigat 
cu 23 mii. de voturi (şi electori din 42 state) în faţa lui Herbert Hoover - 
16 mii. (6 state). Democraţii reveneau la Casa Albă. 

Test de autoevaluare 3 


3.1. Enumeraţi cauzele izbucnirii crizei din 1929. 


3.2. Prezentaţi pe scurt tentativele administraţiei Hoover de a rezolva criza economică şi 
consecinţele acestora. 


Răspunsurile pot fi consultate la pagina 95 


4.5. F.D.Roosevelt şi politica de New Deal 



F.D.Roosevelt 


4.5.1. Primul „New Deal” 

Programul electoral al candidatului democrat la alegerile 
prezidenţiale din 1932, Franklin Delano Roosevelt, conţinea o serie de 
principii inovatoare: controlul de către guvernul federal al operaţiunilor 
bancare şi bursiere, colaborarea între lumea afacerilor şi guvernul 
federal pentru a se interveni în viaţa economică şi pentru a se ajunge la 
un echilibru bugetar, intervenţia federală în diferite domenii economice 
(intervenţie ce putea lua forma şi unui minimum de planificare). 


Programul 


în viziunea noului preşedinte american, pentru depăşirea crizei 
economice era nevoie de o soluţie nu rigidă şi doctrinală (conform 
doctrinei liberale clasice existau anumite mecanisme ce se activau 
automat în cazul unei crize de supraproducţie - scăderea dobânzii şi 

Premisele 


Măsurile de 
urgenţă 


Proiecte publice 
pe valea 
Tennessee 


creşterea şomajului), ci experimentală şi circumstanţială {“Bunul simţ 
înseamnă să alegi o metodă şi să o experimentezi. Dacă eşuează, s-o 
recunoaştem deschis şi să încercăm o alta. Dar mai presus de toate să 
încercăm ceva!’), bazată în special pe ideile economistului britanic 
J.M.Keynes ("Teoria generală a muncii, dobânzii şi monedei" - 1936). 

Premisele fundamentale ale noului program erau: 

■ criza se datora unei proaste repartizări a veniturilor la 
nivel naţional (fiind necesară o nouă împărţire - "a new 
deal"); 

■ prosperitatea depinde de investiţii şi nu de economii, iar 
investiţiile nu depind doar de dobânzi şi salarii ci de 
consum şi cerere; 

■ ieşirea din criză se poate face prin cheltuieli bugetare 
masive. 

Roosevelt era decis să angajeze autoritatea guvernului federal în 
lupta împotriva crizei şi împreună cu specialişti în probleme economice 
(Raymond Mole, Adolf Berle, Thomas Corcoran, Robert Sherwood, 
Rexford Tregwell, Hopkins) elaborează primele măsuri de urgenţă: 

■ măsuri financiare riguroase (martie 1933) - prin Emergency Banking 
Act s-a dispus închiderea temporară a băncilor, inspectarea lor de 
către agenţi federali, redeschiderea numai a celor solvabile şi 
sancţionarea drastică a speculanţilor. 

■ politică de inflaţie controlată pentru a permite relansarea circulaţiei 
monetare şi a împiedica tezaurizarea. Dolarul a fost detaşat de 
etalonul Aur şi a fost stabilizat în ianuarie 1934 după o devalorizare 
de 41%. Prin această măsură s-a reuşit scăderea greutăţilor 
datoriilor, revalorizarea stocurilor de marfă şi a salariilor precum şi 
creşterea preţurilor. 

■ măsuri împotriva şomajulu i (mai 1933) - pentru prima dată guvernul 
federal a acordat peste 500 mil.$ drept ajutor de şomaj, a fost 
înfiinţată Administraţia Muncilor Civile (Civil Work Administration) 
care gestiona un fond de 3 mld.$ pentru munci publice (tabere de 
muncă pentru tineri, construirea de şosele, căi ferate, case, şcoli) şi 
care a administrat şi realizarea celui mai ambiţios proiect al 
perioadei, adevărat simbol pentru societatea americană - 
amenajarea Văii Tennessee. 



Barajul de la Fort Loudon şi turbinele de la barajul Pickwick 

Legile-cadru 


Aceste măsuri au fost urmate, după o dură bătălie legislativă, de 
legile-cadru pentru reorganizarea şi stabilizarea economiei, creşterea 
puterii de cumpărare, reglementarea concurenţei şi controlul producţiei: 

■ Aqricultural Adiustment Ac t (AAA - legea reformei agricole, mai 
1933) prin care s-au înfiinţat organisme de credit care ofereau 
fermierilor împrumuturi cu dobânzi mici (4-5%) şi pe termen lung, 
permiţând astfel ridicarea ipotecilor şi reluarea activităţilor bancare 
din mediul rural, în acelaşi timp fiind încurajată reducerea producţiei 
prin indemnizaţii compensatorii. 

■ National Industry Recovery Act (NIRA - legea refacerii industriei 
naţionale 16 iunie 1933) prin care fiecare branşă industrială sau 
comercială trebuia să realizeze după încheierea de acorduri între 
patronat şi angajaţi un "cod al concurenţei loiale" care să garanteze 
salariul minimal, libertatea sindicală, timpul de lucru (35 ore- 
săptămână), stabilirea preţului minimal de vânzare şi a limitelor de 
producţie. 

A fost deasemenea creată o agenţie guvernamentală specializată 
pentru accelerarea programului de munci publice - Public Work 
Administration (Administrarea Muncii Publice) iar guvernul federal a 
obţinut dreptul de a impune aceste dispoziţii. 



Ca urmare a acestor noi măsuri, din 1933 a reînceput urcarea 
preţurilor şi a salariilor iar scăderea produsului Intern Brut a fost 
diminuată. în anul următor nivelul de producţie începe să crească (în 
1936 se atinge nivelul din 1929) odată cu venitul naţional (PNB-ul 
creşte pentru prima oară după 1929 cu 7,7%) iar şomajul regresează 
(de la 26% la 24%). 

4.5.2. Al doilea „New Deal” 

Renaşterea 

sindicală 

Cu toate acestea însă, „New Deal-ul” reprezenta un program 
atipic pentru mentaliatea economică americană şi adversarii politici ai 
preşedintelui au profitat de apariţia unor dificultăţi. Legislaţia nouă 
favoriza renaşterea sindicală şi AFL-ul a devenit tot mai combativ, a 
apărut CIO (Congres of Industrial Organisation) o nouă federaţie 
sindicală cu acoperire naţională, numărul de greve s-a amplificat. în 
cazurile în care patronatul nu respecta "codul", sub presiunea 
sindicatelor, guvernul federal a intervenit şi în 1935 a fost votată legea 
Wagner ce confirma drepturile sindicale şi contractul colectiv de muncă. 

Opoziţia 

Treptat însă s-a constituit un curent de opinie (consumatori, mici 
întreprinzători, membrii Congresului ostili trusturilor) neliniştit de 
măsurile adoptate. Opoziţia cea mai fermă s-a manifestat la nivelul 
Curţii Supreme de Justiţie care a declarat neconstituţionale majoritatea 
legilor adoptate în cadrul „New Deal-ului” (NIRA, AAA şi legea Wagner). 


în consecinţă, preşedintele Roosevelt a trebuit să apeleze la 
soluţia deficitului bugetar, deschizând astfel a doua etapă a programului 
său de reforme. în august 1935 a apărut Social Security Act (Legea 
Securităţii Sociale) ce prevedea un regim sporit de pensii, asigurări de 
şomaj (acesta scăzuse la 20% din populaţia activă) şi diverse ajutoare 
pentru persoanele defavorizate (peste o jumătate din populaţia 
americană fiind astfel protejată). 

încetinirea 

reformelor 

în noiembrie 1936 F.D.Roosevelt câştiga din nou alegerile 
prezidenţiale şi reformele sale continuau însă ritmul refacerii economice 
a încetinit treptat. în agricultură, reducerea suprafeţelor cultivate nu a 
dat rezultatele scontate deoarece randamentul foarte mare a avut drept 
rezultat o producţie crescută, preţuri mici şi venituri scăzute pentru 
agricultori. în industrie, sincopele au continuat, o nouă sufocare a 
economiei în 1938 provocând peste 11 mii. şomeri. 

Depăşirea în 
totalitate a crizei 

în anul 1938 s-a înregistrat o nouă recesiune provocată de 
încetinirea investiţiilor marilor firme, de reducerea cheltuielilor federale 
destinate evitării inflaţiei precum şi de deficitul excesiv. Creşterea 
achiziţiilor europene (mai ales în produse industriale şi militare) şi 
efortul propriu de înarmare împreună cu noi măsuri politice au 
îndepărtat însă acest nou puseu de criză. în 1941, în Statele Unite erau 
încă aproape 7 milioane de şomeri, însă în anii următori, perioadă în 
care a fost practicată masiv una din tehnicile keynesiene, cheltuirea în 
deficit, Produsul Intern Brut american aproape s-a dublat, criza fiind 
total depăşită. 

Bilanţ 

în concluzie se poate afirma că bilanţul New Deal-ului este încă 
ambiguu: rezultatele imediate au fost spectaculoase doar în sensul că 
au redat speranţa refacerii economice şi au repornit un motor economic 
complet blocat. Pe termen lung, deşi criza a fost depăşită tot datorită 
mecanismelor capitaliste clasice şi conjuncturii internaţionale, se poate 
afirma că depresiunea economică în ansamblul ei şi politica lui 
Roosevelt au condus la abandonarea totală a liberalismului clasic şi la 

introducerea unor instrumente de siguranţă cu mult mai eficiente 
precum şi a unei preocupări reale pentru protecţia socială. 

în acelaşi timp „New Deal-ul” a marcat o transformare profundă 
în evoluţia societăţii americane: ingerinţa guvernului federal în domenii 
rezervate tradiţional iniţiativei private a permis deplasarea centrului 
motor al economiei americane de la Wall Street (locaţia din New York a 
bursei şi celor mai importante bănci americane) la Washington, iar 
Statul Bunăstării Sociale (Welfare State) a însemnat şi o dezvoltare fără 
precedent a puterii prezidenţiale. Al doilea Război Mondial va accentua 
aceste tendinţe. 


Test de autoevaluare 4 

4.1. Menţionaţi principiile şi premisele „New Deal-ului” 


4.2. Enumeraţi măsurile de urgenţă luate de administraţia Roosevelt. 


4.3. Explicaţi pe scurt cauzele invalidării de către Curtea Supremă de Justiţie a SUA a 
legilor AAA, NIRA şi Wagner. 


Răspunsurile pot fi consultate la pagina 95 

4.6. Bibliografie 

Philip Jenkins, O istorie a Statelor Unite, Ed. Artemis, Bucureşti, 2002 
Rene Remond, Istoria Statelor Unite ale Americii, Ed. Corint, Bucureşti, 2000 
Paul Johnson O istorie a lumii moderne 1920-2000, Bucureşti, Humanitas, 2003 
Pierre Milza, Serge Bernstein, Istoria secolului XX, voi 1, Bucureşti, AII, 1998 

4.7. Răspunsuri la testele de autoevaluare 

Test de auto evaluare 1 

program de munci publice şi au fost mărite taxele, dar fără succes. 

Test de autoevaluare 4 

4.1. Principiile : controlul de către guvernul federal al operaţiunilor bancare şi bursiere, 
colaborarea între lumea afacerilor şi guvernul federal pentru a se interveni în viaţa 
economică şi pentru a se ajunge la un echilibru bugetar, intervenţia federală în diferite 
domenii economice (intervenţie ce putea lua forma şi unui minimum de planificare). 
Premisele : criza se datora unei proaste repartizări a veniturilor la nivel naţional (fiind 
necesară o nouă împărţire - "a new deal"); prosperitatea depinde de investiţii şi nu de 
economii, iar investiţiile nu depind doar de dobânzi şi salarii ci de consum şi cerere; 
ieşirea din criză se poate face prin cheltuieli bugetare masive. 

4.2. Măsurile de urgentă : măsuri financiare riguroase, politică de inflaţie controlată, 
măsuri împotriva şomajului (programe de munci publice şi ajutor de şomaj) 

4.3. Legile respective reprezentau punctul central al unui program atipic pentru 
mentaliatea economică americană şi adversarii politici ai preşedintelui au profitat de 
apariţia nemulţumirilor în rândul consumatorilor, micilor întreprinzători, membrilor 
Congresului ostili trusturilor, toţi neliniştiţi de profunzimea intervenţiei statului în domeniul 
economic. Curtea Supremă de Justiţie a SUA a anulat pachetul legislativ respectiv 
deoarece realmente permitea încălcarea principiilor constituţionale, iar măsurile luate, 
deşi pe termen scurt salvaseră economia Statelor Unite şi reporniseră „motorul” 
economic, se puteau dovedi nefaste pentru capitalismul american pe durată lungă. 

Unitatea de învăţare Nr. 5 

j 

GERMANIA ÎN PERIOADA INTERBELICĂ. DE LA REPUBLICA DE LA 
WEIMAR LA AL TREILEA REICH 


Cuprins 


5.1. Obiective.96 

5.2. Republica de la Weimar.96 

5.3. Viaţa politică şi economică în Germania 1919 - 1933.104 

5.4. Instalarea regimului politic nazist.109 

5.5. Germania nazistă.116 

5.6. Bibliografie.122 

5.7. Răspunsuri pentru testele de autoevaluare.122 


5.1. Obiective 

• Identificarea etapelor specifice fenomenului istoric studiat şi plasarea 
lor în contextul cronologic respectiv. 

• Analizarea factorilor politici, sociali, economici, culturali care au 
determinat evoluţiile specifice ale societăţii germane în perioada 
interbelică. 

• Familiarizarea şi utilizarea corectă a bagajului conceptual propriu 
analizei fenomenului totalitar german. 

• Recunoaşterea şi acceptarea perspectivelor multiple asupra faptelor 
şi proceselor istorice specifice perioadei studiate 

• Exprimarea de judecăţi de valoare utilizând limbajul istoric. 

• Utilizarea surselor istorice 


5.2. Republica de la Weimar 

5.2.1. Revoluţia din 1918 

La sfârşitul lunii octombrie, comandamentul Marinei Imperiale 
începutul decidea executarea unui atac sinucigaş al flotei germane împotriva 

insurecţiei în Aliaţilor. Marinarii din baza navală Kiel au refuzat însă executarea 

Germania ordinelor şi autorităţile au arestat un număr de rebeli ceea ce a produs 

scânteia necesară revoluţiei. în consecinţă după ce pe data de 3 
noiembrie 1918 marinarii manifestează pentru a obţine eliberarea 
camarazilor închişi, garnizoana din Kiel trece de partea răsculaţilor. O zi 
mai târziu, muncitorii din Arsenal intră în grevă, se formează primele 

consilii (Rate) ale muncitorilor şi marinarilor iar revolta se extinde în marile 
oraşe germane. 


Revoluţia 
socialistă de la 
Berlin 


Momentul este exploatat cu succes de forţele politice de stânga si 
pe 7 noiembrie socialistul independent Kurt Eisner proclamă în Bavaria o 
Republică a Sfaturilor după model sovietic. Stânga socialistă este însă 
divizată între majoritatea membrilor Partidului Social-Democrat German 
(SPD) ce solicită armistiţiul, amnistierea arestaţilor politici şi abdicarea 
Kaiserului şi socialiştii minoritari grupaţi în USPD (organizaţia radicală 
Spartakus) ce propun o revoluţie de tip bolşevic. Divizarea este evidentă 
pe 9 noiembrie atunci când revoluţia ajunge la Berlin şi socialistul 
Scheidemann proclamă Republica în timp ce spartakistul Liebknecht 
anunţă Republica Socialistă. Practic nici o forţă politică nu mai susţinea 
monarhia şi împăratul Wilhelm al ll-lea abdică. 



Revoluţia ajunge la Berlin - 9.11.1918, demonstranţi socialişti la Brandenburg 
Tor 


Guvernul 

Comisarilor 

poporului 


în următoarea perioadă, în timp ce revoluţia socialistă se 
organizează, se adânceşte totodată ruptura dintre moderaţi şi radicali. 
Astfel între 10-15 noiembrie sunt create peste 10.000 de sfaturi ale 
muncitorilor şi soldaţilor în toată Germania iar la Berlin se constituie un 
guvern format din 6 comisari ai poporului (3 SPD, 3 USPD) şi condus de 
socialistul Ebert. în plus, pe 15 noiembrie se încheie un acord între 
patroni şi sindicate prin care se obţine o ameliorare considerabilă a 
situaţiei muncitorilor: ziua de lucru de 8 ore, libertatea sindicală, 
posibilitatea organizării de comitete de uzină. Reprezentanţii socialişti ai 
muncitorilor renunţă în schimb la revendicările privind naţionalizarea. 


Insurecţia 

comunistă 


Armata îşi defineşte poziţia după o serie de negocieri cu guvernul 
provizoriu, declarându-se neutră dacă ordinea va fi restabilită. Din 28 
noiembrie SPD începe pregătirile pentru alegerea Constituantei iar la 
sfârşitul lunii reapar partidele de dreapta, în timp ce spartakiştii devin 
liderii extremismului de stânga. 

în condiţiile extreme provocate de sfârşitul războiului şi de 
profundele transformări prin care trece Germania, conflictul dintre 
socialişti şi spartakişti se acutizează şi la 6 decembrie Guvernul decide 

dizolvarea Comitetului Sfaturilor din Berlin, aflat sub controlul USPD. 
Comisarii USPD părăsesc guvernul iar spartakiştii fondează pe 30 
decembrie Partidul Comunist. O lună mai târziu, după ce capitala este 
cuprinsă de înfruntări violente între susţinătorii USPD şi cei ai SPD, 
guvernatorul Berlinului, Noske, îl destituie pe prefectul comunist al poliţiei. 
In replică Spartakiştii organizează manifestaţii ce degenerează în 
conflicte armate cu forţele de ordine. Armata este chemată pentru a apăra 
guvernul şi între 9-12 ianuarie în Berlin au loc lupte sângeroase în urma 
cărora insurecţia spartakistă este înfrântă. Şefii spartakişti Roşa 
Luxembura si Karl Liebknecht sunt arestaţi si aooi executaţi. 


Insurecţia Spartakistă 


Cauzele eşecului insurecţiei comuniste erau, în opinia Rosei 
Luxemburg exprimată în ziarul Rote Fahne din 14 ianuarie 1919 : “lipsa 
de maturitate politică a soldaţilor care au ascultat de ofiţerii lor, satele au 
rămas neatinse de revoluţie, conflictele economice aflate încă în stadiul 
iniţial. ” 


Reformarea 

Germaniei 

tradiţionale 


Contestarea 

republicii 

5.2.2. Noua Germanie si dezechilibrele sale 

Revoluţia din noiembrie plasează Germania în tabăra 
democraţiilor atât din punct de vedere politic (republica parlamentară 
reprezintă o ruptură bruscă cu Imperiul autoritar) cât şi din punct de 
vedere social (intrarea sindicatelor în viaţa publică şi apariţia comitetelor 
de uzină). Treptat, sub amprenta socialiştilor, începe reformarea 
Germaniei tradiţionale, sufragiul feminin, liberalizarea moravurilor, 
politizarea tineretului aducând un suflu de libertate ce desparte noul regim 
de mediile conservatoare. 

Republica este însă contestată din două direcţii: represiunea 
insurecţiei spartakiste din ianuarie 1919 a separat comuniştii (şi odată cu 
aceştia un număr crescând de muncitori) de republica represivă şi 
“socialiştii trădători”. în al doilea rând, noul regim este nevoit să-şi asume 
responsabilitatea Tratatului de la Versailles, iar dreapta va dezvolta ideea 
“loviturii de pumnal dată de socialişti în spatele armatei germane” ce, fără 
a fi înfrântă, a trebuit să se predea. 

Conştiinţa 

„germanităţii” 


Prima Adunare 
Constituantă 


Dezbateri 

constituţionale 


Prevederile 

Constituţiei 


în ciuda pierderilor teritoriale Germania şi-a păstrat echilibrul şi 
restrângerea teritorială a avut drept efect accentuarea conştiinţei 
apartenenţei la o “germanitate” - comunitatea definitorie de sânge şi limbă 
- mai largă decât suprafaţa aflată sub autoritatea Berlinului. în consecinţă 
revendicarea spaţiilor germane situate în afara Germaniei a devenit tema 
naţionalistă majoră după 1919. 


5.2.3. Constituţia de la Weimar 


La 19 ianuarie 1919 este aleasă Adunarea Constituantă 
dominată de “coaliţia Weimar” - SPD, Zentrum, Partidul Liberal. Cei 421 
deputaţi sunt distribuiţi astfel: 


Partidul Liberal 
18 , 0 % 



Partidul Naţional- 
German (foştii 
conservatori) 

10 , 6 % 

Partidul Populist (fost 
naţional-liberal) 
4 , 6 % 

USPD (socialiştii 
independenţi, delimitaţi 
de spartakişti) 
5 , 3 % 


După îndelungate negocieri, la 31 iulie 1919, Adunarea votează 
proiectul de constituţie al liberalului Hugo Preuss în ciuda obiecţiilor 
dreptei ce consideră proiectul “nespecific germanităţii”. Proiectul iniţial 
propunea un stat puternic centralizat pentru a sparge hegemonia prusacă. 
Landurile urmau să câştige o autonomie relativă în domeniul religios, 
şcolar şi economic dar constituţiile şi instituţiile lor trebuiau să se 
conformeze dreptului federal. Reich-ul deţinea exclusivitatea 
competenţelor financiare, militare şi cele privind politica externă. Opoziţia 
dreptei, tensiunile frecvente între autoritatea centrală şi landuri 
(separatismul Rhenan, insubordonarea Bavariei, tentaţiile revoluţionare 
din Saxa şi Thuringia) au făcut ca proiectul iniţial să fie amendat, în locul 
“statului federal” fiind preferat “statul poporului”. 

Constituţia de la Weimar prevedea egalitatea în faţa legilor, 
libertăţi publice, apelul la referendum la iniţiativa a 10% din corpul 
electoral considerat suveran (“puterea emană de la popor”). Reich-ul 
german devenea o republică cu 17 landuri. Parlamentul era compus din 
două adunări: Reichstag (ales prin sufragiu universal pentru 4 ani, vota 
legile, controla activitatea executivului) şi Reichsrat (aduna reprezentanţii 
landurilor, având însă un rol redus). Puterea executivă era reprezentată 
atât de preşedintele Reich-ului (ales prin sufragiu universal pentru 7 ani, 
numea guvernul) cât şi de Cancelar (şeful executivului). 

Lacune 


Prerogativele 

Preşedintelui 



von Hindenburg 


SPD 


Zentrum 


Deşi clar de inspiraţie liberală şi democratică Constituţia ascundea 
lacune importante. Neîncrederea în forma de guvernământ republicană 
transpare din folosirea extrem de rară a termenului (o singură dată) chiar 
în textul fundamental al statului. în schimb este preferat constant 
conceptul tradiţional de “Reich” - stăpânire, autoritate, imperiu. 

Apoi, ruptura cu tradiţia autorităţii centrale puternice, paternaliste 
nu a fost rezolvată pe deplin în Constituţie. Preşedintele Reichului era 
abilitat, conform articolului 48, “dacă securitatea şi ordinea publică sunt 
grav compromise sau ameninţate, să ia măsurile necesare restabilirii 
securităţii şi ordinii publice, inclusiv să folosească forţa armată”. 
Prerogativele preşedintelui includeau suspendarea libertăţilor 
fundamentale şi dizolvarea Reichstag-ului. Bucurându-se de aceeaşi 
legitimitate ca şi legislativul, fiind ales prin sufragiul universal, 
preşedintele deţinea instrumente constituţionale de a controla puterea 
executivă. 


5.2.4. Repere ale vieţii politice în Germania de la Weimar 

■ Preşedinţii Germaniei de la Weimar 

1919-1925 socialistul Friedrich Ebert - a lăsat cancelarul să 
guverneze şi nu a intrat în conflict cu executivul. 

1925-1934 mareşalul Hindenburg, monarhist convins, erou al 
războiului. Până în 1929 acesta va respecta textul 
Constituţiei apoi, în faţa instabilităţii ministeriale va capta 
din ce în ce mai mult atenţia opiniei publice. Reales în 
1932, va discredita treptat poziţia parlamentului (prin 
sprijinul acordat unor cabinete minoritare incapabile să 
guverneze şi să rezolve gravele probleme economice) în 
dauna statutului autorităţii centrale. 

■ Partidele politice 

Partidul Socialist-Democrat (SPD) 

Este principala forţă politică între 1919 şi 1930, respinge modelul 
bolşevic, renunţă la principiul luptei de clasă, îşi propune o politică de 
reforme democratice. Imediat după război are peste 1 milion de membrii, 
dar influenţa sa va intra treptat în declin, înregistrând 38% din sufragii în 
1919 şi 20% în 1932. Din 1923 SPD-ul nu va mai participa efectiv la 
guvernare, cu excepţia marilor coaliţii din perioada 1928-1930, dar sprijinul 
său parlamentar, neutralitatea sau absenţa sa sunt indispensabile 
supravieţuirii cabinetelor minoritare. Lideri: F.Ebert, Scheidemann, Muller. 
Baza sa electorală se afla îndeosebi în regiunile industriale. 

Zentrum 

Partid al catolicilor, pe locul I înainte de 1914, după război, ocupă 
constant al doilea loc în preferinţele electoratului. Ostil revoluţiei, acceptă 
noul regim şi va participa la toate guvernările. Fiind un partid confesional 

dispune de un electorat stabil ce se va dovedi refractar la naţional- 
socialism. Din 1925 va evolua treptat spre conservatorism şi Cancelarii 
Zentrumului (în special Bruning şi von Papen) vor contribui prin practicile 
guvernamentale la degradarea democraţiei germane. Lideri: Bruning, von 
Papen, Wirth. Zone electorale: nobilimea sileziană, industriaşii din 
Rhenania, muncitorii din zona Ruhr-ului, ţăranii bavarezi. 

Partidul Liberal 

Reprezintă aripa stângă a liberalismului german, un partid de 
Partidul Liberal personalităţi şi nu de masă, partizan al unei republici liberale şi 
parlamentare. Ostil dictaturii şi violenţei, va participa aproape la toate 
guvernările perioadei. Conducători: Rathenau, Max Weber. Votat 
îndeosebi de burghezia urbană. 

Partidul Comunist (KPD) 

Respinge regimul de la Weimar, va încerca în diverse moduri 
doborârea acestuia (1920 - insurecţie reprimată în Ruhr, 1921 - grevă 
v ~ l generală transformată în insurecţie de asemenea eşuată, 1923 - reuşeşte 

să impună guverne comuniste în Saxa şi Thuringia, dar insurecţia ce 
urmează destituirii acestora de către autoritatea centrală este înăbuşită în 
sânge). Din 1925 sub conducerea lui Ernst Thălmann, KPD se supune 
total Internaţionalei a lll-a aşteptând momentul revoluţiei şi practică, la 
ordinul Moscovei, politica “clasă contra clasă” refuzând orice alianţă cu 
SPD-ul. începând cu 1930 îşi va uni în Reichstag vocea cu naţional- 
socialiştii împotriva regimului democratic de la Weimar, deşi în stradă se 
înfruntă violent. Marchează progrese însemnate la alegerile din 1932 (15% 
din electorat), dispune de peste 330.00 de membrii disciplinaţi precum şi 
de propriile trupe de şoc - “Frontul Roşu”. 


Partidul Populist 


Partidul Populist 

Reprezintă burghezia de afaceri a Germaniei protestante, este ostil 
socialismului şi tradiţional monarhist. După 1925 îşi schimbă tactica 
încercând “cucerirea” Republicii, practicând o politică ambiguă de raliere 
şi susţinere a noilor instituţii. Personalităţi: Stresemann, Schacht, 
H.Stinnes, Thyssen. Sprijin masiv din partea marii finanţe şi a marilor 
industriaşi. 


Partidul National-German 

9 

Formaţiune politică susţinută îndeosebi de pangermanişti, ierarhia 
Bisericii Lutherane şi marii proprietari funciari din landurile estice. Ostil 
Partidul Naţional- Tratatului de la Versailles, menţine nostalgia Germaniei Imperiale. Susţin 
German totuşi guvernul în momentele de tensiuni externe (1923 - ocupaţia 

franceză a Ruhr-ului). Din 1928 aflat sub conducerea unui mare magnat al 
presei - Hugenberg - va aluneca spre extrema dreaptă, colaborând în final 
cu NSDAP. 


■ Forţele politice extra-parlamentare 

Armata 


Formaţiunile 

paramilitare 


Armata 

Reichswehr-ul rămâne ostilă revoluţiei. Deşi contribuie decisiv la 
înfrângerea insurecţiei spartakiste şi salvarea socialiştilor nu se 
resemnează în faţa democraţiei. Ofiţeri activi (proveniţi mai ales din rândul 
trupelor aflate la frontiera estică a Germaniei) participă la tentativele de 
puci de la Berlin (1920) sau Munchen (1923). 

Conducerea superioară a armatei este preocupată de 
reconstituirea potenţialului militar german (antrenarea clandestină a 
voluntarilor, testarea de noi arme în URSS) precum şi de formarea unor 
noi generaţii de ofiţeri. Recrutarea acestora rămâne aristocratică şi este 
însoţită de epurarea treptată a ofiţerilor republicani. Din 1926 corpul de 
cadre necesar este constituit, iar din 1930 armata poate lua poziţie în faţa 
agitaţiei politice. Deşi ofiţerii în vârstă, conservatori şi monarhişti, doresc 
să menţină tradiţionala rezervă politică a armatei, noua generaţie de 
cadre militare este sedusă de naţional-socialism şi, formată în timpul 
confruntărilor violente din spaţiul politic, va dori un rol al armatei mult mai 
activ. în 1932 armata susţine ultimele două guverne ale Republicii de la 
Weimar dar, după instaurarea regimului nazist, îşi regăseşte idealul 
patriotic în personalitatea Fuhrer-ului. 

Grupurile paramilitare 

o încă din 1918 apar Căştile de Otel (Stahlhelm). Numără aproximativ 
500.000 de oameni, posedă drapel propriu, uniforme, desfăşoară 
antrenamente militare. Luptă împotriva comuniştilor, Tratatului de Ia 
Versailles, parlamentarismului, evreilor. 

o Secţiile de Asalt (Sturmabteilung - SA) - aparţin naţional-socialiştilor, 
în 1932 numără peste 300.000 de membrii. 

o 1930 - Frontul de Fier - trupe de şoc antifasciste organizate de 
socialişti şi sindicate. 


o Frontul Roşu - trupele paramilitare ale comuniştilor, numără peste 
100.000 de membrii, va fi interzis în 1929. 



Grupări paramilitare: Stalhelm (stânga) şi Secţiile de Asalt naziste (dreapta) 

■ Dinamica forţelor politice 

Evoluţia vieţii politice a Republicii de la Weimar a fost marcată de o 
serie de caracteristici ce pot fi sintetizate astfel: 

• alunecarea spre dreapta spectrului politic - creşterea rezultatelor 

electorale ale dreptei de la 15% (1919) la 44%(1932) în detrimentul 
socialiştilor şi democraţilor. 

Caracteristici ale • alunecarea în favoarea extremelor, tot mai accelerată după 1930. 
evoluţiilor politice 

• guvernarea de coaliţie datorită faptului că nici un partid nu obţine 
majoritatea în Reichstag : 

o 1919-1923 - coaliţia Weimar, 

o 1923-1928 - partidele de centru şi dreapta, 

o 1928-1930 - marea coaliţie (de la socialişti la naţional-germani); 
doar comuniştii şi naţional-socialiştii nu intră în jocul ministerial 
în această perioadă. 


• din 1930 - cabinetele sunt minoritare, numite de preşedinte, 
guvernează fără sprijinul parlamentului prin decrete, contribuind la 
subminarea Constituţiei. 

• dizolvarea repetată a Reichstag-ului, în 1930, 1932 (de două ori) 
discreditează sufragiul universal. 

• instabilitatea ministerială - 19 guverne în 13 ani - este apreciată drept 
o dovadă a eşecului politic al Republicii şi contribuie la dezvoltarea 
aspiraţiilor pentru o autoritate puternică. 

Abandonată treptat de mase, prost servită de o administraţie, 
justiţie şi poliţie superficial epurate după 1918 şi încă impregnate de 
spiritul autoritar, Republica Germană se afla practic la dispoziţia 
presiunilor extraparlamentare şi a manevrelor oamenilor politici. 


Test de autoevaluare 1 


1.1. Menţionaţi principalele probleme cu care se confruntă primul guvern postbelic german. 


1.2. Explicaţi pe scurt direcţiile de contestare a Republicii germane. 


1.3. Precizaţi elementele pozitive şi punctele slabe ale Constituţiei de la Weimar. 


1.4. Enumeraţi factorii, instituţionalizaţi sau nu, care influenţează viaţa politică a Republicii 
de la Weimar. 

1.5. Menţionaţi coordonatele evoluţiilor în plan politic ale Republicii de la Weimar. 


Răspunsurile pot fi consultate la pagina 122 


5.3. Viaţa politică şi economică în Germania 1919 -1933 

5.3.1. De la dezordine la stabilitate 1919 -1923 


Situaţia noului regim este deosebit de precară în 1919. Mizerie, 
Agitaţie politică şi agitaţie socială, agitaţie politică. Extrema stângă se manifestă violent şi în 
violenţe 1920 o “armată roşie” ocupă câteva oraşe din Ruhr iar în 1921 o grevă 

insurecţională este înăbuşită în sânge. 


Dreapta îşi exprimă opoziţia inclusiv prin puciul din 1920 (în martie, 
Puciul Kapp 1920 0 brigadă a corpurilor france de la Baltica intră în Berlin şi instalează, cu 
sprijinul comandantului militar al capitalei, un înalt funcţionar naţionalist - 
Kapp, în fruntea guvernului. Puciul este înfrânt datorită grevelor generale 
declanşate în Berlin şi Ruhr). 


Problemele 

externe 


Stabilitatea 

Republicii 



Un alt indicator al violenţei politice extreme este şi numărul imens 
de asasinate. în perioada 1919 - 1922 se poate vorbi de o adevărată 
“teroare albă” - 376 de crime dintre care 354 îndreptate împotriva stângii 
sau a 


începând cu anul 1922 problemele interne sunt mult complicate de 
cele externe. Guvernul Cuno (cabinet de dreapta şi moderaţi) frânează 
livrările în natură destinate reparaţiilor de război datorate de Germania. 
Pe 11 ianuarie 1923 Franţa ocupă Ruhr-ul şi guvernul german 
organizează “rezistenţa pasivă” prin nesupunere civilă. Economia se 
dezorganizează rapid, inflaţia face ravagii. Un nou guvern de coaliţie, 
condus de Stresemann pune capăt rezistenţei pasive şi reia plata 
reparaţiilor. 


104 


Proiectul pentru învăţământul Rural 








Germania în perioada interbelică. De la Republica de la Weimar la al Treilea Reich 


Anul 1923 este în fapt anul ultimelor crize - Rhenania îşi proclamă 
independenţa (cu sprijinul trupelor franceze de ocupaţie) fără a avea 
succes însă, în Saxa şi Thuringia sunt înfrânte insurecţiile comuniste, iar 
în noiembrie 1923 este rezolvată şi criza bavareză (8-9 noiembrie Hitler 
cu ajutorul guvernului Bavariei şi al generalului Luddendorf proclamase 
“revoluţia naţională” însă fără susţinători puciul a eşuat). Regimul 
rezistase şi venirea lui Gustav Streseman la putere anunţa ralierea 
momentană a dreptei conservatoare la Republica moderată şi burgheză. 


5.3.2. Criza financiară din 1923 

Germania a finanţat efortul său de război prin emitere abundentă de 
Scăderea monedă (în 4 ani masa monetară a crescut de 5 ori) şi mai puţin prin 

nivelului de trai împrumut extern. La finalul conflictului preţurile erau deja umflate în 

condiţiile în care oferta de bunuri rămăsese aceeaşi sau chiar regresase 
(în domeniul alimentar) şi inflaţia s-a agravat (1914 - 1 $=4,2 Mărci, 1920 - 
84 Mărci, 1922 - 186 Mărci). 

Guvernul a acuzat reparaţiile pentru această situaţie economică, 
Germania achitând în bani sau în natură 8,2 miliarde Mărci/Aur în 
perioada 1919 - 1923. Dar în aceeaşi măsură situaţia financiară a fost 
agravată de rezistenţa pasivă a Germaniei în timpul episodului Ruhr din 
1923 ce a costat peste 3,5 miliarde M/Aur. După acest episod marca se 
prăbuşeşte (1$ valora în iulie 1922 - 410 mărci, în ianuarie 1923 - 7,260, 
în iulie 1923 - 260.000, în sept.1923 - 13 milioane, în nov.1923 - 4,200 
miliarde mărci). 

Urmarea? Viaţa cotidiană a germanilor a fost puternic bulversată. 
Preţurile şi salariile variau în aceeaşi zi, oraşele şi satele au fost 
autorizate să emită monede auxiliare, ţăranii refuzau să vândă contra 
biletelor de bancă revenindu-se la troc. Nivelul de viaţă al salariaţilor se 
prăbuşeşte (în 1923 la 1/4 din nivelul 1914), deţinătorii de venituri fixe 
sunt ruinaţi, micile întreprinderi falimentează. Situaţia este agravată de 
speculaţiile financiare ale prăbuşirii mărcii executate cu complicitatea 
guvernului dornic să argumenteze imposibilitatea Germaniei de a plăti 
reparaţiile de război. Republica de la Weimar pierde treptat sprijinul 
burgheziei mici şi mijlocii care, tot mai sărăcite, se îndreaptă spre dreapta 
spectrului politic. 

Criza financiară în Germania văzută de contemporani (1923) 

“Marca a încetat complet să reprezinte un etalon al valorilor. Nici un comerciant nu putea 
să mai afişeze preţurile; trebuiau schimbate din oră în oră. Muncitorii, mai ales angajaţii 
lunari, cereau să fie plătiţi zilnic; chiar şi aşa, mărcile pe care le primeau dimineaţa, uneori 
saci întregi, îşi pierdeau până la prânz cea mai mare parte din puterea lor de cumpărare. 
[...] nu se mai putea cumpăra în magazine decât cu franci, dolari sau mărci-aur. Marca a 
încetat de a mai fi un mijloc de plată şi trocul, schimbul în natură a fost repede dezvoltat, 
revenindu-se la economia popoarelor sălbatice. Agricultorii refuzau să-şi vândă animalele 
sau frânele pe mărci şi pieţele s-au golit. Foametea ameninţa oraşele. Aceasta a fost 
‘blocada interioară ’. S-a ajuns la razii armate împotriva satelor, la jefuirea hambarelor. Era 
întoarcerea la Evul Mediu. ” 

Planul Schacht 


Restabilirea 

monedei 

producţiei şi 

industrială 


Alegerile 

economică 


5.3.3. Redresarea financiară şi industrială 1923 -1924 

în octombrie 1923, Ministrul de Finanţe Schacht lansează o 
bancnotă provizorie - Rentenmark - acoperită nu de aur ci de 
recunoaşterea datoriilor industriale şi agricole de către stat. Moneda , 
calculată la valoarea de 1RM = 1 miliard de mărci, reprezintă o formulă 
teoretică de calcul al cuantumului forţelor productive ale economiei 
germane la un moment iniţial. Practic prin acest experiment, moneda 
naţională este detaşată de etaloanele şi criteriile de valoare tradiţionale, 
corupte datorită speculaţiilor şi obligată să reprezinte realitatea economică 
germană. 

Emiterea cu prudenţă a Rentenmark, practicarea unei politici de 
austeritate bugetară, fixarea şi blocarea dobânzilor pentru credite de către 
Reichsbank au contribuit la stabilizarea masei monetare. în august 1924, 
Schacht poate restabili Reichsmark, monedă definită prin raportul la 
etalonul aur dar neconvertibilă încă. Capitalismul german, intact în pofida 
crizei, se adaptează rapid şi profită de restabilirea monedei. 


5.3.4. Prosperitate si stabilizare aparentă 1924 - 1928 

Treptat prosperitatea se reinstalează, producţia creşte într-un ritm 
susţinut, şomajul este absorbit. Germania mizează pe raţionalizarea 
producţiei şi pe exporturile industriale şi în 1927 72% din exporturi sunt 
reprezentate de produse manufacturate. Concentrarea capitalului se 
accentuează şi până în 1930 apar peste 3000 de carteluri, iar în 1932 
45% din societăţi controlează 84% din capitalul industriei germane. 

Punctele slabe ale economiei germane se manifestă în agricultură 
- soluri supraexploatate, proprietăţi îndatorate, preţuri rămase în urma 
celor industriale, marii proprietari funciari ai Germaniei orientale se 
bazează pe stat pentru rezolvarea dificultăţilor. De asemenea balanţa 
comercială rămâne deficitară. 

Alegerile din 1924 şi 1928 confirmă legătura între euforia 
redresării economice şi aparenta victorie a Republicii. în acelaşi timp însă, 
alegerile prezidenţiale din 1925 demonstrează ambiguitatea alianţelor 
electorale: după un prim tur de scrutin în care realizează un scor bun 
(40%) dar insuficient pentru următorul tur, partidul Naţional-German 
avansează candidatura mareşalului Hindenburg pentru a putea ralia 
voturile dreptei. Socialiştii susţin candidatul Zentrum-ului iar comuniştii 
menţin candidatura lui Emst Thălmann. Rezultat - Hindenburg câştigă cu 
15 mii. de voturi la mică distanţă de candidatul Zentrumului. Mareşalul 
este un monarhist convins, va respecta Constituţia, dar Republica devine 
conservatoare. 

în ceea ce priveşte domeniul economic, spre sfârşitul perioadei 
deficienţele financiare încep să se facă observate. Astfel, balanţa plăţilor 
fusese echilibrată prin afluxul de capital străin, între 1924 - 1929 
Germania devenind cel mai mare importator de capital (peste 50% din 

forţelor politice 


Tentative de 
depăşire a crizei 


Alegerile din 
1932 


acesta de provenienţă americană). Structura acestui aflux de capital era 
însă problematică: doar 1/4 din întreprinderile germane beneficiau de 
investiţii, restul primind împrumuturi pe termen scurt. în 1929, datorită 
debutului crizei financiare în SUA, aceste fonduri încep a fi retrase ceea 
ce va contribui la dezechilibrarea unei economii aparent prospere, dar cu 
baze financiare precare şi criza economică va avea dimensiuni 
necunoscute în restul Europei, oferind noi argumente inamicilor 
Republicii. 

Deşi viaţa politică se stabilizează, ambiguităţile acesteia se 
păstrează şi în 1925 Stresemann declara “Dacă se va produce o 
catastrofă economică, nimeni nu ştie încotro se va îndrepta poporul”. 


5.3.5. Criza economică şi politică 1929 - 1933 

în 1930, brusc privată de credite, Germania supraindustrializată nu 
poate exporta (datorită recesiunii generale) suficient pentru a plăti 
importurile de materii prime. Producţia se prăbuşeşte (în 1932 scade cu 
50% faţă de 1929), criza afectează mai ales întreprinderile mici şi mijlocii 
care cuprindeau mai mult de 50% din forţa de muncă industrială a 
Germaniei. Şomajul creşte rapid (1,5 mii. în 1929, peste 6 mii. în 1931) şi 
în toate clasele sociale se dezvoltă o antipatie împotriva capitalismului 
internaţional, considerat principalul vinovat al crizei. 

Dezorientate, forţele politice încearcă diferite soluţii pentru ieşirea 
din criză. Marea industrie solicită din 1929 relansarea investiţiilor prin 
scăderea fiscalităţii şi economie bugetară, în 1931 încearcă să impună 
scăderea salariilor muncitorilor, pentru ca din 1932 să ceară relansarea 
economică prin intervenţia masivă a statului. Sindicatele reclamă 
indemnizaţii crescute pentru şomaj, marii proprietari funciari solicită 
ajutoare consistente din partea statului. Partidele de dreapta se opun 
creşterii impozitelor care defavorizează electoratul lor în timp ce partidele 
de stânga refuză o politică de austeritate deoarece salariaţii reprezintă 
primele victime. 

Guvernul Bruning (martie 1930 - mai 1932) încearcă rezolvarea 
crizei prin creşterea impozitelor, iar din 1931 trece la măsuri deflaţioniste 
clasice (scăderea salariilor, preţurilor, chiriilor). De asemenea preia o 
parte din capitalul bancar pentru a controla şi proteja sistemul financiar, 
instaurează un control asupra schimburilor externe pentru a reduce 
importurile. Reuşeşte să echilibreze balanţa comercială, însă nu obţine 
redresarea balanţei de plăţi. Şomajul este agravat. în aceste condiţii, 
Cabinetul Bruning devine minoritar după retragerea sprijinului de către 
socialişti (nemulţumiţi de măsurile sale deflaţioniste) şi se sprijină pe 
coaliţii efemere, guvernând prin decrete-legi. SPD duce o politică de 
absenteism fără a vota proiectele guvernului dar şi fără a-l răsturna. 
Parlamentul nu mai legiferează, lupta politică nu mai are substanţă reală, 
conflictul se desfăşoară în stradă între miliţiile comuniste şi SA. 

în perioada martie - aprilie 1932 au loc alegeri prezidenţiale. La 
capătul a două tururi de scrutin, Hindenburg este reales cu peste 19 

von Papen 


milioane de voturi în dauna candidatului NSDAP, Hitler, ce obţine mai 
mult de 13 milioane de sufragii. în mai 1932 guvernul Bruning cade, 
înlocuit de von Papen (de asemenea reprezentant al Zentrum-ului). 
Acesta încearcă să obţină o majoritate viabilă dizolvând de două ori 
Reichstagul (iunie şi noiembrie 1932). La alegerile din iulie 1932 , marcate 
de incidente sângeroase între stânga şi naţional socialişti, partidul condus 
de Hitler (NSDAP) obţine 37% din voturi (peste 14 milioane), respectiv 
230 locuri în Parlament. în noiembrie 1932 partidul nazist înregistrează, 
din nou, un scor redutabil (33,1%), la mare distanţă de SPD (20,4%) şi 
Von Papen propune o coaliţie cu Partidul Nazist, dar preşedintele 
Hindenburg se opune. 


Prăbuşirea 
regimului de la 
Weimar 


Ianuarie 1933 - 
instalarea 
cabinetului Hitler 


în faţa refuzului preşedintelui şi incapabil sa rezolve criza 
economică şi sa readucă stabilitatea într-o Germanie răvăşită de violenţe 
stradale cotidiene, von Papen demisionează în decembrie 1932. 
Succesorul său, generalul Schleicher, vrea să zdrobească atât 
comunismul cât şi nazismul prin instaurarea unei dictaturi corporatiste 
după model italian. Prin programul său de reforme sociale atrage antipatia 
capitalismului german ce se apropie tot mai mult de Hitler şi exercită o 
presiune crescândă asupra preşedintelui Hindenburg pentru a-I numi pe 
conducătorului naţional-socialist în funcţia de cancelar. în ianuarie 1933 
eşecul cabinetului Schleicher este evident şi Hindenburg îl investeşte pe 
Adolf Hitler în funcţia de Cancelar al Reich-ului. 



Test de autoevaluare 2 

2.1. Precizaţi problemele politice al Republicii de la Weimar între 1919 şi 1923 şi 
exemplificaţi. 


2.2. Menţionaţi efectele crizei financiare din 1923. 

2.3. Identificaţi principalele coordonate ale contextului istoric în care Adolf Hitler preia 
puterea în Germania. 


Răspunsurile pot fi consultate la pagina 122 

5.4. Instalarea regimului politic nazist 

5.4.1. Ascensiunea Naţional-Socialismului 

în 1919, în contextul unei vieţi politice agitate şi violente, Partidul 
Fondarea Muncitoresc German, fondat la Munchen de Anton Drexler, se transformă 

nsdap în Partidul Naţional Socialist al Muncitorilor Germani (NSDAP). Printre 

noii săi membrii se numără şi Adolf Hitler, un fost caporal în armata 
germană, recrutat datorită talentelor sale oratorice şi însărcinat cu 
mobilizarea soldaţilor împotriva pericolului bolşevic. Partidul se afla la 
marginea eşicherului politic şi nu este remarcat de electorat în ciuda 

mesajului său de stânga şi a discursului radical. Un an mai târziu, în 

februarie 1920 este lansat un nou program politic în 25 de puncte. Vag, 
anticapitalist, populist programul NSDAP nu reuşeşte să atragă masele. 

Programul NSDAP în 1920 - fragmente: 

“1.[...]cerem constituirea unei Germanii Mari, care să reunească toţi germanii pe baza 
dreptului popoarelor la autodeterminare. 

2. Vrem egalitatea în drepturi a poporului german cu celelalte naţiuni, abrogarea tratatelor 
de la Versailles şi Saint-Germain. 

3. Cerem pământ şi colonii pentru a ne hrăni populaţia şi a resorbi suprapopularea noastră. 

4. Doar cetăţenii trebuia să beneficieze de drepturi civice. Pentru a fi cetăţean, trebuie să ai 

sânge german, fără deosebire de confesiune. Nici un evreu nu poate fi cetăţean.[...] 

6. Dreptul de a fixa direcţia şi legile statului este rezervat doar cetăţenilor. Cerem ca toate 

funcţiile publice, indiferent de natura lor, să fie deţinute doar de cetăţenii germani. Noi 
combatem practica parlamentară, generatoare de corupţie, cea care atribuie posturi prin 
relaţiile de partid fără a se respecta caracterul şi capacitatea persoanelor.[...] 

11. Cerem suprimarea veniturilor celor leneşi şi celor ce doresc o viaţă facilă, suprimarea 
sclaviei faţă de dobânzi. 

12. Luând în consideraţie enormele sacrificii de sânge şi bani pe care toate războaiele le 
solicită de la popor, îmbogăţirea personală datorată războiului trebuie să fie stigmatizată 
drept o crimă împotriva poporului. Cerem deci confiscarea tuturor beneficiilor de război[...]. 

13. Cerem naţionalizarea tuturor intreprinderilor aparţinând astăzi trusturilor.[...] 

15. Cerem o creştere substanţială a pensiilor. 

16. Cerem crearea şi protejarea unei clase de mijloc sănătoase.[...] 

25. Pentru a se realiza acest program, cerem crearea unei Stat puternic.” 

în iulie 1921 Adolf Hitler se află printre conducătorii mişcării şi 
trece la reorganizarea acesteia, înfiinţând ziarul NSDAP “Volkischer 
Beobachter” (Observatorul popular) şi organizaţiile paramilitare Secţiile de 
asalt (SA) conduse de Ernst Rohm. Discursul partidului devine tot mai 
agresiv împotriva guvernului, a formaţiunilor politice democratice şi a 
comuniştilor. în acelaşi timp partidul se organizează pe baze ierarhice mai 
stricte şi începe să atragă figuri politice importante. în ianuarie 1923 are 
loc primul congres al NSDAP la care participă şi generalul Luddendorf, 
fost comandant al armatei germane în timpul primului război mondial, 
personaj emblematic pentru militarismul şi dorinţa de revanşă specifice 
epocii. 

După ce în septembrie 1923 Hitler anunţă noul program al 
nazismului (antimarxist, antisemit şi revizionist) precum şi voinţa sa de a 
doborî Republica de la Weimar, Partidul Naţional Socialist încearcă să 
dea o lovitură de stat în Bavaria. Membrii şi susţinători ai partidului 
contesta violent autoritatea guvernului de la Berlin şi anunţă instaurarea 
statului naţional-socialist. Desfăşurată între 8-9 noiembrie 1923 şi 
denumită ironic în epocă “Puciul de la berărie” (locul unde se adunau 
simpatizanţii NSDAP), tentativa nazistă, lipsită de un suport real din 
partea populaţiei eşuează în confruntarea cu autorităţile locale iar liderii 
mişcării sunt arestaţi. 



Tentativa de lovitură de stat de la Munchen, noiembrie 1923 


Judecat în 1924 Hitler este condamnat la 5 ani de închisoare dar 
Bazele ideologiei va fi eliberat după 6 luni în urma unei amnistii generale. în timpul detenţiei 
naziste va scrie lucrarea „Mein Kampf” (Lupta mea) în care îşi precizează 

intenţiile ideologice: superioritatea rasei germane, nevoia de spaţiu vital, 
concepţiile anti-democratice, revizionismul şi politica externă revanşardă, 
exaltarea mistică şi cultul conducătorului, anticomunismul dar mai ales 
antisemitismul virulent. 


Rasă “ariană” şi rasele inferioare, antisemitism şi problema spaţiului vital în lucrarea 
lui Adolf Hitler “Mein Kampf”. 

“[...] Toate realizările artei, ştiinţei şi tehnicii sunt aproape exclusiv fructele geniului creator 
al Arianului. [.. .Jacesta este singurul fondator al unei umanităţi superioare [...] el reprezintă 
prototipul a ceea ce noi înţelegem prin cuvântul ‘om’. Arianul este Prometeul umanităţii. Din 
toate timpurile, scânteia geniului său a izbucnit din fruntea sa luminoasă şi a întreţinut 
flacăra cunoaşterii ce a împrăştiat noaptea misterelor mute, asigurând omului stăpânirea 
asupra celorlalte fiinţe pământeşti.[...] primele civilizaţii s-au născut acolo unde Arianul a 
întâlnit rasele inferioare, le-a înfrânt şi le-a impus voinţa sa.[...] Atât timp cât Arianul şi-a 
menţinut riguros atitudinea sa de dominator, nu numai că a rămas stăpân, dar a fost şi 

protectorul civilizaţiei [...]. Dar atunci când popoarele aservite au început să se ridice şi să 
se apropie de cuceritor, [...] bariera ce separa sclavul de stăpân a cedat. Arianul a renunţat 
la puritatea sângelui său şi a pierdut astfel, [...] facultatea creatoare de civilizator.[...] 
Amestecarea sângelui, cu scăderea nivelului rasial care a urmat, este singura cauză a 
declinului civilizaţiilor trecute. Războaiele nu s-au pierdut prin moartea oamenilor ci datorită 
scăderii forţei de rezistenţă pe care numai sângele pur o poate menţine. Toţi cei care, în 
această lume, nu aparţin rasei pure, sunt doar nişte deşeuri. 

“[Evreul] lucrează sistematic pentru a provoca o dublă revoluţie: economică şi politică.]...] 
Ei prăbuşesc economic statele până când întreprinderile, devenite neproductive, sunt 
desprinse de stat şi ajung sub controlul lor financiar. Din punct de vedere politic, ei refuză 
statului mijloacele de subzistenţă, ruinează baza rezistenţei şi apărării naţionale, ruinează 
încrederea populaţiei în guvernul său, aruncă oprobiul asupra istoriei şi trecutului şi 
sfărâmă tot ceea ce este grandios.]...] în momentul în care evreul a cucerit puterea 
politică, el aruncă ultimile voaluri care-l mai ascund. Evreul democrat şi amic al poporului 
dă naştere evreului sângeros şi tiran al poporului.]...] 

Politica externă a statului rasist trebuie să asigure mijloacele de existenţă pe această 
planetă a rasei grupate în stat, stabilind un raport sănătos, viabil şi în conformitate cu legile 
naturale între numărul şi creşterea populaţiei, pe de o parte, şi dimensiunea şi valoarea 
teritoriului, pe de altă parte.]...] Noi, naţional-socialiştii, anulăm deliberat orientarea politicii 
externe antebelice. Noi vom reîncepe de acolo de unde s-a încheiat cu şase sute ani în 
urmă. Vom opri eternul marş al Germanilor spre sud şi spre vest şi ne vom arunca privirile 
spre est.]...] Noi încheiem cu politica colonială şi comercială antebelică şi inaugurăm 
politica teritorială a viitorului. Dacă vorbim astăzi de pământuri noi în Europa, ne gândim în 
primul rând la Rusia şi la ţările limitrofe care depind de aceasta. ” 

Test de autoevaluare 3 

3.1. Precizaţi şi caracterizaţi pe scurt principalele prevederi ale programului NSDAP din 
1920. 


3.2. Parcurgeţi documentul de mai sus (fragmentele din Mein Kampf), sintetizaţi ideile 
principale, urmăriţi cuvintele care se repetă şi explicaţi relevanţa în contextul istoric 
respectiv a celor trei mari teme - rasa, antisemitismul şi spaţiul vital - precum şi 
caracteristicile discursului. 


Răspunsurile pot fi consultate la pagina 122 

în 1925 Hitler îşi consolidează poziţia în partid, îndepărtează 
membrii fondatori şi creează Secţiile de protecţie ale partidului 
(Schutzstaffeln - SS). Totuşi, între 1924 şi 1928 NSDAP-ul rămâne un 
partid periferic, ignorat, în ciuda unui discurs agresiv, de electoratul 
german care trăieşte o perioadă de prosperitate economică şi stabilitate 
politică. 

Spre sfârşitul deceniului, partidul nazist începe însă a repurta o 
serie de succese electorale. în timpul crizei economice, Hitler a văzut 
oportunităţile deschise şi a accentuat în discursurile sale (peste 100 în 
1929) acuzaţiile la adresa democraţilor, marxiştilor dar mai ales a evreilor 
denunţaţi drept principalii vinovaţi ai problemelor germane. Demagog şi 
populist, agresiv şi bun orator, Hitler promitea dispariţia şomajului, 
garantarea proprietăţii pentru ţărani, apărarea micilor comercianţi, lupta 
împotriva socialismului şi a capitalismului sălbatic, refacerea Marii 
Germanii fără a ţine cont de contradicţiile programului său. 

în 1929 cucereşte câteva municipalităţi în timpul alegerilor locale 
pentru ca în anul următor să introducă miniştri nazişti în guvernul regional 
al Thuringiei. în această perioadă baza electorală a partidului se mărise 
de la 2,3%, 800.000 de voturi şi 12 mandate în 1928, la 18,3%, 6,4 
milioane de voturi şi 107 mandate, în 1930. Ascensiunea politică a 
nazismului îi oferă lui Hitler în 1931-1932 sprijinul material al mediilor de 
afaceri (îngrijorate de creşterea substanţială a electoratului comunist), 
primind importante subvenţii din partea unor mari industriaşi precum 
Krupp sau I.G.Farben. în schimb Hitler îl elimină pe Gregor Strasser, 
liderul fracţiunii anticapitaliste din partid. 

NSDAP dispunea deja de o forţă considerabilă (peste 1,4 milioane 
de aderenţi, 350.000 de membrii SA) şi succesul său se datora susţinerii 
masive a claselor mijlocii ruinate, a ţărănimii, precum şi a unei părţi din 
muncitorimea disperată de şomaj şi avidă de soluţii radicale. Ideile 
propagate sunt simple, iar tehnica de propagandă bine executată (presă, 
radio, manifestaţii grandioase la Nuremberg cu ocazia “zilei Partidului”, 
etalarea sistematică a forţelor paramilitare, simboluri cu impact vizual 
puternic - steagul roşu şi crucea famată) şi arta oratorică a lui Hitler au 
avut succes în faţa unui electorat pasionat de imaginea unei Germanii 
renăscute, puternice şi dominatoare. 

în plus, Republica de la Weimar nu reuşeşte să îşi apropie masele, 
îndeosebi clasele de mijloc pauperizate, dezamăgite de ineficacitatea 
liderilor politici şi îngrijorate de ascensiunea stângii extreme. Proletariatul 
la rândul său, nemulţumit de republica burgheză oscilează între socialiştii 
moderaţi şi compromişi şi comuniştii radicali. Aceştia însă consideră că 
dezastrul economic va crea condiţiile propice revoluţiei bolşevice şi nu 
cooperează cu celelalte forţe politice care îşi erodaseră masiv capitalul 
electoral în ezitările şi erorile guvernărilor trecute. 

Iraţionalul, frustările naţionaliste şi antisemite, erodarea identităţilor 
sociale şi personale, confuzia valorică, lipsa unui ataşament profund faţă 
de achiziţiile democratice, fragilitatea instituţiilor republicii, violenţa 
cotidianului toate aceste elemente concură în 1932 pentru a favoriza 
cucerirea puterii de către Adolf Hitler şi partidul Nazist. 

5.4.2. “Revoluţia legală” (februarie - iulie 1933) 

La 30 ianuarie 1933, Hitler formează guvernul în care vor intra doar 
doi miniştrii nazişti (Goering-Ministerul Aerului şi Frick - Ministerul de 
Interne). Pentru menajarea mediilor conservatoare dreapta naţionalistă va 
primi portofolii importante (Afaceri Externe - von Neurath, Economie - 
Hugenberg). Pentru a obţine ralierea catolicilor, Hitler anunţă intenţia sa 
de a “redresa naţiunea” prin restaurarea valorilor familiale şi creştine 
(după ce în “Mein Kampf îl denumise pe “evreul” Isus “fondatorul 
Internaţionalei Negre”) şi invită la guvernare Partidul catolicilor însă 
Zentrum-ul refuză şi Hitler obţine de la Hindenburg dizolvarea 
Parlamentului cu scopul de a obţine o majoritate legislativă care să îi 
permită guvernarea. 

Naţional-socialiştii încep să pregătească noile alegeri fixate pe 5 
martie: pe 4 februarie este promulgat “decretul pentru salvarea poporului 
german" ce autorizează prefectul de poliţie să împiedice prin orice 
mijloace presa şi reuniunile politice ale opozanţilor în cazul insultării 
Reich-ului şi a guvernului (era vizată presa de stânga) şi percheziţiile la 

sediile partidelor adverse se înmulţesc, iar “legea revalorizării funcţiilor 
publice” permitea guvernului să îndepărteze orice funcţionar sau 
magistrat de origine evreiască sau cu opinii suspecte. Regimul nazist 
avea nevoie de funcţionari supuşi şi până în 1934 toţi comuniştii şi peste 
2.000 de “non-arieni” sunt îndepărtaţi din funcţiile publice. Epurarea în 
administraţie va continua şi în 1937 peste 87% din funcţionarii germani la 
nivel central erau membrii ai NSDAP, faţă de doar 11 % în 1933. 

întărirea mijloacelor de represiune fidele regimului s-a făcut 
concomitent prin apelul public la voluntari (22 februarie 1933), creându-se 
astfel Secţia Politică a Ministerului de Interne - poliţie auxiliară formată din 
membrii SS şi SA, organizaţie transformată în 1934 în Gestapo (Geheime 
Staatpolizei - Poliţia secretă de stat). 

Pe 27 februarie 1933 şomerul, fost comunist Van der Lubbe 
incendiază în condiţii neclare clădirea Reichstagului şi, pregătit sau nu de 
nazişti, evenimentul este exploatat de Hitler pentru a ataca decisiv 
partidul comunist. Atentatul a servit drept pretext pentru “decretul privind 
protecţia poporului şi a statului’ (28 februarie) ce prevedea suspendarea 
libertăţilor presei, a reuniunilor şi asocierilor, instaurarea “detenţiei de 
securitate” şi apariţia lagărelor de concentrare (în plină campanie 
electorală sunt arestaţi peste 4.000 de comunişti, jurnalele de stânga sunt 
agresate iar în trei săptămâni mai mult de 20.000 de persoane sunt 
închise), suprimarea controlului judiciar asupra arestărilor, restabilirea 
pedepsei cu moartea pentru delictul de “crimă politică”. 

în ciuda acestor măsuri abuzive şi a terorii angajate în campania 
electorală nazistă, alegerile din 5 martie 1933 au următoarele rezultate: 
NSDAP - 43,9% (288 mandate), PNG - 8%, Zentrum şi alţi democraţi - 
18%, SPD - 18% (121 mandate). KPD - 12% (81 mandate). Stânga 
acumulase deci 30%, iar Hitler nu avea majoritatea necesară nici 
împreună cu Partidul Naţional German. Singura soluţie era obţinerea 
sprijinului Zentrumului şi în acest scop Hitler încheie o înţelegere cu 
Sfântul Scaun urmată de acordarea unui Concordat papal în iulie 1933. 

După alianţa cu Zentrum, Hitler obţine invalidarea mandatelor 
comuniştilor, ceea ce slăbeşte mult forţa stângii şi în acest context, la 23 
martie 1933, prin “legea pentru eliminarea mizeriei poporului şi Reichului’, 
Hitler primeşte puteri depline pentru 4 ani, iar guvernul este autorizat să 
promulge legi fără aprobarea Reichstagului. Mandatul excepţional va fi 
reînnoit în aprilie 1937 şi 1939, pentru ca în 1943 să fie acordat pe 
termen nelimitat. 

Pasul următor îl constituie atacul împotriva partidelor şi sindicatelor. 
Partidul Comunist şi cel Social-Democrat nu sunt încă interzise oficial, dar 
bunurile şi ziarele acestora sunt confiscate, membrii brutalizaţi şi arestaţi 
iar partidele democrate se auto-dizolvă în perioada iunie-iulie 1933. La 
începutul lui mai sediile sindicatelor sunt ocupate de către poliţie, bunurile 
ridicate, membrii somaţi să se înscrie în Frontul Muncii Naţional- 
Socialiste. Partidul Naţional German (aliatul naziştilor) îşi pierde 
majoritatea membrilor care trec ia NSDAP, formaţiunile sale paramilitare 
sunt integrate în SA şi Hugenburg părăseşte guvernul în iunie 1933. Pe 

14 iulie 1933 este promulgată legea împotriva reconstituirii partidelor, iar 
partidul nazist este singurul autorizat să desfăşoare activitate politică în 
Germania rezultatul fiind vizibil în decembrie 1933 când NSDAP câştigă 
92,5% din mandatele parlamentare în urma unor alegerilor cu listă unică. 

încă din martie 1933 apare la Dachau primul lagăr de concentrare 
pentru opozanţii regimului şi este format un tribunal special pentru crimele 
politice. La 1 iulie 1933 Hitler anunţă stabilizarea “revoluţiei” şi debutul 
unei noi faze, aceea a formării naţional-socialiştilor. 


5.4.3. Stabilirea violentă a dictaturii personale (1934) 

în această fază de fapt Hitler se concentrează asupra elementelor 
potenţial adverse din propriul partid precum şi spre instaurarea unui 
control personal asupra ultimelor structuri instituţionale. în aprilie 1934 se 
înfiinţează Curtea Populară Supremă care judecă delictele de înaltă 
trădare, sentinţele sale fiind finale iar pe 30 iunie are loc “noaptea cuţitelor 
lungi” - asasinarea celor mai importanţi conducători ai grupării 
paramilitare naziste Secţiile de Asalt (S.A.) 

S.A.-ul, condus de Ernst Rohm, rămăsese căminul efervescenţei 
„Noaptea cuţitelor revoluţionare a partidului, forţa sa crescândă datorită recrutărilor masive 
din rândul tinerilor şomeri devenind tot mai periculoasă pentru NSDAP. 
Prin gesturile sale agresive şi permanentele tulburări ale ordinii publice 
Rohm intrase în conflict cu armata pe care Hitler încerca să o fidelizeze. 
Lichidarea S.A-ului a dat satisfacţie şi industriaşilor speriaţi de 
anticapitalismul difuz al şefilor Secţiilor de Asalt dar şi aparatului de partid 
şi S.S.-ului. Tot cu acest prilej sunt asasinaţi Gregor Strasser şi naţional- 
socialiştii de stânga, von Schleicher (fost cancelar), von Kahr (cel ce 
înfrânsese puciul de la Munchen, şefi ai Acţiunii Catolice din Berlin. 
Oficial, represiunea a făcut 70 de victime dar în realitate numărul celor 
asasinaţi a fost între 150 şi 200. Prin acest gest, armata s-a compromis 
definitiv şi din august 1934, corpul militar va jura credinţă lui Hitler şi nu 
naţiunii germane. Epurarea a reprezentat practic sfârşitul violenţei 
stradale “spontane”. 


lungi” 



Ernst Rohm 


Pe 2 august 1934, Preşedintele Republicii, von Hindenburg 
instaurarea încetează din viaţă şi Hitler cumulează funcţia de Cancelar şi Preşedinte 

dictaturii sub titlul de Reichsfuhrer iar noua configuraţie a puterii executive este 

personale aprobată de către populaţie cu peste 84% din voturi în referendumul din 

19 august 1934. Dictatura personală a lui Hitler era desăvârşită. 


Test de autoevaluare 4 


4.1. Enumeraţi actele legale prin care se produce instaurarea regimului nazist. 


4.2. Menţionaţi prevederile decretului “privind protecţia poporului şi a statului” din 28 
februarie 1933. 

4.3. Precizaţi motivele şi semnificaţiile asasinatelor din „noaptea cuţitelor lungi” 



Răspunsurile pot fi consultate la pagina 122 


5.5. Germania nazistă 

5.5.1. Coordonate economice 

Momentul preluării puterii de către nazişti este dramatic din punct 
Contextul de vedere economic: peste 6 milioane de şomeri, o datorie externă 

economic uriaşă, rezerve monetare limitate. Germania nu poate ieşi din criza 

economică prin devalorizare şi inflaţie lejeră datorită atât efectelor asupra 
datoriei externe, cât şi a amintirilor încă vii despre inflaţia galopantă a 
anului 1923 şi Hitler optează pentru relansarea economică în circuit 
închis, mobilizându-se toate resursele naţionale. 

Redresarea economiei germane se realizează într-un context 
specific. Hitler este interesat în primul rând de o politică externă agresivă 
şi are nevoie de susţinerea trusturilor şi mediilor de afaceri germane dar 
în egală măsură înţelege că stabilitatea internă a regimului nazist depinde 
de găsirea unor soluţii eficiente pentru depăşirea crizei economice. în 
acest context evoluţia economiei Germaniei naziste va prezenta 
următoarele caracteristici: 

■ o economie dirijată pe baza a două planuri cvadrienale : 

o Planul Schacht (1933 - 1936) - propune resorbirea şomajului 
printr-un vast program de munci publice (autostrăzi, aeroporturi, 
reînnoirea parcului feroviar, construirea liniei Siegfried). Aceste 
măsuri, însoţite de o liberalizare a creditelor, împreună cu 
restabilirea serviciului militar obligatoriu (1935) vor duce la 
scăderea şomajului de la 6 milioane la 1 milion în 1936. 

o Planul Goerinq (1936 - 1939) - are ca direcţii principale 
reînarmarea Germaniei şi politica autarhică. în 1938 şomajul 
dispare, se instaurează un corporatism al marilor unităţi 
productive şi cele 7 principale sectoare de producţie sunt 
supuse autorităţii unui singur conducător. Conflictele de muncă 
dintre patroni şi muncitori sunt reglementate de Consilii de 
încredere dominate de nazişti. Grevele sunt interzise, în 1935 
apare cartea de muncă un alt instrument de control al 
populaţiei. Proprietarii agricoli sunt integraţi într-o Corporaţie 
alimentară, iar muncitorii în Frontul Muncii. Concentrarea 
intreprinderilor este încurajată, legea din 15 iulie 1933 
autorizează Statul să formeze carteluri obligatorii iar concurenţa 

liberă este limitată prin apariţia unui plafon minimal necesar 
înfiinţării de noi societăţi. Urmarea este creşterea producţiei 
industriale cu peste 29% în perioada 1934 - 1937. 

■ o economie izolată. Sunt înfiinţate 25 de departamente specializate 
pentru limitarea importurilor şi evitarea ieşirii de numerar. în comerţul 
exterior se practică politica de clearing, iar produsele vitale obţinute 
din import sunt plătite în Kreditspenmark - o monedă teoretică cu 
ajutorul căreia furnizorii externi puteau cumpăra produse germane. 
Această politică se adresează mai ales ţărilor din Europa centrală şi 
Balcani, state ce sunt rapid aservite din punct de vedere economic, 
între 1933 şi 1939 exportul german creşte de la 4,8 la 5,2 miliarde 
mărci, reprezentând 9% din comerţul mondial. Autarhia impune o serie 
de restricţii şi cartelarea alimentelor şi textilelor începe chiar înainte de 
război. 

■ o economie de forţă orientată spre război. Bugetul militar creşte de 8 
ori între 1933 şi 1939 în detrimentul consumului civil, impozitele se 
măresc (pentru societăţile comerciale, de la 20% în 1935 la 40% în 
1939), este adăugată taxa pe celibat şi pentru familiile fără copii. 
Investiţiile se adresează mai ales industriei grele şi între 1933 şi 1938 
investiţiile în acest sector sunt de 4 ori mai mari decât în industria 
producătoare de bunuri de consum. Resursele miniere mai puţin 
rentabile sunt exploatate direct de către stat. Preţurile se stabilizează, 
inflaţia este de 1% pe an, dar puterea de cumpărare stagnează, în 
1938 înregistrând nivelul din 1928. 

Relaţia dintre capitalismul german şi naţional-socialism a avut 
aspecte seducătoare (interzicerea grevelor, reducerea rezistenţei 
muncitorilor, aservirea sindicatelor, sprijin financiar din partea statului, 
perspectiva expansiunii pieţelor) dar şi dezavantaje (blocarea 
dividendelor, mărirea impozitelor, interzicerea investiţiilor în industria 
bunurilor de consum). Această colaborare a fost însă profitabilă pentru 
marile trusturi germane, beneficiul acestora asigurând permanent în jur 
de 12-18% din venitul naţional iar pentru 3000 de societăţi mai 
importante, deşi impozitele se măresc de 11 ori, profiturile cresc de peste 
30 de ori. 

Alianţa dintre marele capital german şi nazism a condus la 
înfruntarea dintre două politici economice cu impact important asupra 
politicii externe germane. Planul Schacht era sprijinit de o parte 
consistentă a marii industrii a cărbunelui şi oţelului interesată de 
demantelarea Tratatului de la Versailles dar şi de menajarea Statelor 
Unite şi de un război limitat în Europa Orientală. în antiteză, planul 
Goering, susţinut de marile bănci şi de companii gigantice precum 
I.G.Farben sau Krupp, preconiza măsuri îndreptate spre dezvoltarea unui 
arsenal grandios în vederea războiului total. Având în vedere intenţiile 
expansioniste ale lui Hitler, a doua variantă a fost în final urmată şi 
câştigurile trusturilor germane sunt enorme (I.G.Farben primeşte între 
1936 şi 1937 nu mai puţin de 67% din investiţiile industriale şi 87% din 
investiţiile în industria chimică ale statului german). 

5.5.2. Controlul şi politizarea cotidianului 

Instaurarea regimului naţional-socialist şi transformarea societăţii 
germane după perceptele ideologiei naziste a însemnat şi un efort 
concentrat pentru impunerea regulilor totalitarismului la toate nivelele şi 
pe toate palierele sociale. Astfel, încă din martie 1933 este înfiinţat 
Ministerul Culturii şi Propagandei sub conducerea iui Goebbels. Acesta 
controlează presa (foarte repede o treime din ziare dispare şi presa 
nazistă este singura autorizată), editarea, reuniunile publice şi acordă o 
atenţie specială formelor moderne de comunicare. Dezvoltarea industriei 
radiofonice este stimulată de stat (in 1933 începe producţia în serie a 
aparatelor de radio şi în 1938 sunt peste 8 milioane de aparate), numărul 
de posturi de radio controlate de stat creşte de 4 ori (1933 - 1942), audiţia 
colectivă este încurajată fiind instalate difuzoare pe străzi, în şcoli şi 
unităţi de producţie şi radio-ul devine una din instrumentele propagandei 
naziste. 

în septembrie 1933 Goebbels inaugurează Camera Culturii 
destinată domesticirii actului cultural şi impunerii, cu ajutorul terorii 
poliţieneşti, unei culturi rasiste şi naţionaliste, distrugând libertatea 
intelectuală ce caracteriza Republica de la Weimar şi demantelând elita 
artistică şi literară a Germaniei. Acest organism ce supraveghea artiştii şi 
intelectualii a ordonat arderea cărţilor lui Voltaire, Marx, Freud, Reich, 
Rolland (consideraţi “subversivi”) şi la 9 mai 1933 studenţii din Berlin ard 
zeci de mii de volume. Sunt interzişi scriitori şi artişti de renume mondial - 
Mann, Brecht, Remarque, Zweig, Offenbach, Mendelsohn-Bartoldi, 
Cezanne, Van Gogh, Rembrandt. Regizori de succes precum Fritz Lang 
şi Max Reichard emigrează. Din Universitate sunt eliminaţi peste 1.000 de 
profesori printre care 8 laureaţi ai Premiului Nobel pentru fizică (Einstein 
şi Bohr sunt obligaţi să emigreze) şi literatură. Autorităţile culturale naziste 
se concentrează asupra distrugerii “artei degenerate” şi va crea 
adevărate "muzee ale artei decadente" interzise minorilor şi destinate 
dispreţului public. 

în schimb arta cinematografică este capturată de totalitarismul 
nazist concentrându-se pe exaltarea eroilor germani (Bismarck, “martirii 
nazişti”) şi denunţarea inamicilor regimului (opozanţii politici, bolşevicii, 

Afişe pentru “Evreul etern” - 
film nazist de propagandă 
antisemită. 

Observaţi deformarea 

» 

fizionomiei “evreului” până la 
pierderea calităţilor umane 
precum şi simbolurile ce îi sunt 
asociate: secera şi ciocanul 
(bolşevismul), biciul, banii. 

înregimentarea 

tinerilor 


Relaţia cu 
Biserica 


Rasismul 


în Reich-ul nazist înregimentarea tinerilor este un obiectiv 
fundamental al noului regim. Partidul supraveghează atent educaţia 
desfăşurată în cadrul familiei, în şcoală sau în organizaţiile naziste. De la 
vârsta de 8 ani copiii sunt înregimentaţi în Jungvolk iar adolescenţii devin 
membrii ai Tineretului Hitlerist (Hitlerjugend - organizaţie devenită 
obligatorie din 1936) unde în afara învăţământului ideologic aceştia sunt 
pregătiţi să devină soldaţi loiali ai Reich-ului. Fetele primesc o educaţie 
diferită în şcoli şi organizaţii speciale de genul Ligii tinerelor germane, 
destinate pregătirii pentru a corespunde modelului celor trei “K” (Kinder, 
Kirche, Kuche-copii, biserică, bucătărie). 



Marşuri, steaguri, uniforme-înregimentarea tinerilor în Germania Nazistă 


Timpul liber al germanilor de toate vârstele este gestionat cu 
ajutorul statului care înfiinţează în 1933 organizaţia "Forţă prin bucurie" 
(KDF - Kraft durch Freude) ce asigură finanţele necesare sejururilor în 
centre de vacanţă, reprezentaţiilor teatrale sau întâlnirilor sportive. 

Relaţia nazismului cu Biserica catolică şi diferitele culte protestante 
existente în Germania a reprezentat de asemenea o preocupare pentru 
noul regim. în 1934 protestanţii, peste 40 de milioane - 62% din populaţia 
Germaniei - sunt grupaţi într-o "Biserică a Reich-ului", iar în 1936, după 
ce mai mulţi pastori luterani denunţă incompatibilitatea dintre creştinism şi 
ideologia nazistă, aproape 700 de clerici sunt arestaţi. 

Biserica catolică (cu peste 20 milioane de credincioşi) încearcă să- 
şi normalizeze relaţiile cu noul regim dar după ce şcolile şi mişcările de 
tineret catolice sunt dizolvate în 1934 în ciuda Concordatului semnat cu 
un an înainte, Papa Pius al Xl-lea condamnă abuzurile şi rasismul nazist, 
în 1939 însă, papa Pius al Xll-lea, fost nunţiu apostolic la Munchen, se 
arată dispus să reia colaborarea cu autorităţile germane şi evită să se 
pronunţe în legătură cu politica antisemită a Berlinului. în acelaşi timp, 
conducători naţional-socialişti violent anti-clericali precum Himmler 
încearcă să ocupe spaţiul sacru şi fondează Mişcarea Creştină Germană, 
rasistă şi antisemită, ce mărturiseşte credinţa într-un "Dumnezeu 
German". 


5.5.3. Politica antisemită 


Superioritatea rasei germane (ariane) era unul din elementele de 
bază ale ideologiei naziste şi, în consecinţă, începând cu 1933 institutele 
de studii rasiale se înmulţesc, primesc fonduri importante şi imaginează o 

Boicotarea 

magazinelor 

evreieşti 


Legile de la 
Nuremberg 


biologie şi o antropologie naţional-socialistă. Rasismul german se 
desfăşoară pe cel puţin două coordonate principale: îmbunătăţirea rasei 
ariene prin favorizarea natalităţii şi eliminarea germanilor “degeneraţi” 
(sterilizarea bolnavilor mentali şi gazarea celor incurabili) şi persecutarea, 
apoi lichidarea, populaţiilor non-ariene în special a evreilor. 

Politica antisemită a regimului nazist începe încă din aprilie 1933 
când la ordinul lui Goebbels se declanşează o campanie de boicotare a 
magazinelor evreieşti şi violenţele sunt momentan oprite numai de o 
opoziţie aproape generalizată. Totuşi, în aceeaşi lună începe excluderea 
non-arienilor din funcţiile publice, apoi din Universitate, din profesile 
liberale, din viaţa culturală. în septembrie 1933 îşi pierd licenţa de 
funcţionare 3.000 de doctori, 4.000 de avocaţi, 2.000 de artişti evrei. 



Campania de boicotare a afacerilor evreieşti. 


Următorul pas se produce în septembrie 1935 când sunt elaborate 
legile de la Nuremberg asupra "cetăţeniei Reich-ului şi protejării sângelui 
şi onoarei naţiunii germane" prin care evreii pierd naţionalitatea germană 
şi căsătoriile dintre evrei şi arieni sunt interzise. 


Legea asupra protecţiei sângelui german (15 septembrie 1935) 

“[...] 1 .Căsătoriile între evrei şi cetăţenii germani sau de sânge înrudit sunt interzise. 
Căsătoriile efectuate în contradicţie cu această lege sunt declarate nule, chiar dacă sunt 
celebrate în străinătate. 

2. Relaţiile în afara mariajului între evrei şi cetăţenii germani sau de sânge înrudit sunt 
interzise. 

3. Evreii nu au dreptul să angajeze în gospodăria lor cetăţeni germani sau de sânge înrudit 
sub 45 de ani. 

4. Este interzis evreilor să arboreze culorile naţionale ale Reichului. [...].” 

Odată ce regimul îşi impune autoritatea asupra statului şi societăţii 
germane nivelul violenţelor împotriva evreilor a crescut semnificativ şi, 
după ce la Paris este asasinat un diplomat german de către un tânăr 
„Noaptea de evreu, naziştii folosesc evenimentul drept pretext pentru declanşarea unui 

cristal” cumplit progrom. Pe 9 noiembrie 1938 în "noaptea de cristal" sunt 

distruse peste 7.000 de magazine evreieşti, aproape toate sinagogile sunt 

incendiate, 91 de evrei sunt ucişi iar comunitatea evreiască este obligată 
să plătească 1,25 miliarde mărci. Politica antisemită continuă cu arestări 
tot mai numeroase şi cu introducerea de măsuri economice “speciale” 
pentru populaţia evreiască. 

Măsuri economice împotriva evreilor din 1938 

“[...] Toţi evreii trebuie să evalueze şi să declare totalitatea bunurilor din teritoriul naţional şi 
din străinătate aflate în posesia lor la data de intrare în vigoare a acestei ordonanţe ”.{22 
aprilie) 

“Stabilirea medicilor evrei trebuie să înceteze la data de 30 septembrie 1938. ”(25 iulie) 

“O contribuţie de un miliard de mărci va fi impusă [comunităţii] evreilor de naţionalitate 
germană în profitul statului german.]...]” (12 noiembrie) 

“începând cu 1 ianuarie 1939 se interzice evreilor să se ocupe cu micul comerţ, 
transporturi, agenţii comerciale şi de asemenea să exercite meseria de artizan 
independent. Dacă un evreu ocupă un post de angajat într-o întreprindere comercială el 
poate fi concediat cu un preaviz de şase săptămâni. ” (18 noiembrie) 



Urmările “Nopţii de cristal” - magazine distruse, evrei arestaţi, sinagogi incendiate, 91 victime. 


Deşi există o relativă opoziţie a societăţii germane faţă de această 
politică, regimul o continuă şi în 1938 aproape un sfert din populaţia 
evreiască emigraseră. în noiembrie însă plecarea definitivă a acestora din 
Germania a fost interzisă şi războiul va accelera procesul de eliminare a 
evreilor, trecându-se la un alt nivel, cel al genocidului care va avea drept 
rezultat milioane de victime, evrei germani şi europeni. 

Test de autoevaluare 5 

5.1. Menţionaţi principalele caracteristici ale economiei naziste. 


5.2. Precizaţi avantajele şi dezavantajele alianţei dintre marile medii de afaceri germane şi 
nazism. 


5.3. Enumeraţi instrumentele propagandei naziste. 

5.4. Prezentaţi pe scurt secvenţele politicii antisemite a regimului nazist în perioada 1933- 
1938. 


Răspunsurile pot fi consultate la pagina 122 


5.6. Bibliografie 

Geoff Layton, De la Bismarck la Hitler: Germania, 1890-1933, Bucureşti: AII, 1999 
Geoff Layton, Germania : Al Treilea Reich : 1933-45, Bucureşti : AII,1999 
lan Kershaw, Hitler: între trecut si viitor, Filipestii de Târg : Antet, 2000 
Adelin Guyot, Arta nazista : o arta de propaganda, Bucureşti : Corint, 2002 
Christian von Krokow, Germanii în secolul lor: 1890-1990, Bucureşti : ALL, 1999 


5.7. Răspunsuri pentru testele de autoevaluare 

Test de autoevaluare 1 

1.1. Divizarea forţelor socialiste între moderaţi şi radicali, preluarea puterii după colapsul 
statului wilhelmian, acordurile dintre patroni şi sindicate, poziţia armatei, pregătirile pentru 
alegerea Constituantei, insurecţia spartakistă. 

1.2. Republica este contestată din cel puţin două direcţii: represiunea insurecţiei 
spartakiste din ianuarie 1919 a separat comuniştii (şi odată cu aceştia un număr crescând 
de muncitori) de republica represivă şi “socialiştii trădători”. în al doilea rând, noul regim 
este nevoit să-şi asume responsabilitatea Tratatului de la Versailles, iar dreapta 
naţionalistă va dezvolta ideea “loviturii de pumnal dată de socialişti în spatele armatei 
germane” ce, fără a fi înfrântă, a trebuit să se predea. 

1.3. Constituţia de la Weimar prevedea egalitatea în faţa legilor, libertăţi publice, apelul la 
referendum, adunarea legislativă bicamerală (Reichstag şi Reichsrat), atribuţii executive 
specifice pentru preşedintele Reich-ului şi pentru Cancelar. însă terminologia folosită 
demonstra neîncrederea în forma de guvernământ republicană iar prerogativele 
preşedintelui includeau suspendarea libertăţilor fundamentale şi dizolvarea Reichstag-ului 
în caz de necesitate permiţând alunecarea spre dictatură. 

1.4. Preşedinţii (datorită prerogativelor specule), partidele politice (Partidul Socialist- 
Democrat, Zentrum, Partidul Liberal, Partidul Comunist, Partidul Populist, Partidul Naţional- 
German), armata, grupurile paramilitare. 

1.5. Alunecarea spre dreapta spectrului politic, alunecarea în favoarea extremelor, 
guvernarea de coaliţie, cabinetele minoritare, dizolvarea repetată a Reichstag-ului şi 
instabilitatea ministerială. 


Test de autoevaluare 2 

2.1. Perioada 1919-1923 este dominată de majore tensiuni sociale şi politice şi de o 
violenţă politică extremă. Extrema stângă se manifestă violent şi în 1920 o “armată roşie” 
ocupă câteva oraşe din Ruhr, în 1921 o grevă insurecţională este înăbuşită în sânge, în 
1923 în Saxa şi Thuringia sunt înfrânte insurecţii comuniste. Dreapta îşi exprimă opoziţia 
prin puciul lui Kapp din 1920 şi criza bavareză din 1923. Violenţa politică este demonstrată 
de numărul imens de asasinate politice. Problemele interne sunt mult complicate de cele 
externe - în 1923 Franţa ocupă Ruhr-ul şi guvernul german organizează “rezistenţa 
pasivă” cu efecte economice grave iar Rhenania îşi proclamă independenţa (cu sprijinul 
trupelor franceze de ocupaţie). 

2.2. Criza financiară din 1923 a bulversat viaţa cotidiană a germanilor. A provocat 
scăderea nivelului de viaţă al salariaţilor, ruinarea deţinătorilor de venituri fixe, falimentarea 
micilor întreprinderi. în plan politic datorită crizei, Republica de la Weimar a pierdut treptat 
sprijinul burgheziei mici şi mijlocii care, tot mai sărăcite, se îndreaptă spre dreapta 
spectrului politic. 

2.3. Criza economică, pauperizarea clasei de mijloc, presiunile diferitelor segmente sociale 
ce propun soluţii divergente, incapacitatea guvernelor minoritare de a depăşi criza, 
disensiunile dintre forţele politice (mai ales în cazul stângii), agitaţia socială şi tentativele 
de dictatură militară ce alienează cercurile de afaceri germane, slăbiciunile instituţionale 
ale Republicii de la Weimar, violenţa stradală. 


Test de autoevaluare 3 

3.1. Revizuirea prevederilor Tratatului de la Versailles, antisemitimismul, 
antiparlamentarismul, anularea datoriilor, combaterea îmbogăţiţilor de război, 
naţionalizarea intreprinderilor, creşterea pensiilor, susţinerea clasei de mijloc, instaurarea 
unei stat puternic. Programul corespunde haosului valoric şi politic al momentului şi 
combină în mod populist şi demagogic elemente antisemite, antidemocratice, 
anticapitaliste cu atitudini pro-burgheze, socialiste, naţionaliste, dictatoriale şi revizioniste. 

3.2. Arianismul şi teoria rasei superioare sunt destinate reconstruirii identităţii şi prestigiului 
german, grav afectate de pierderea războiului şi a unor importante teritorii germane, de 
haosul politic, de acutele probleme economice şi de vulnerabilitatea resimţită datorită 
limitării forţelor militare. “Evreul” reprezintă motivul tuturor problemelor germane, poate fi 
identificat cu uşurinţă datorită religiei specifice, este vinovatul perfect fiind considerat a fi 
altfel şi exterior cumva corpului naţional. “Spaţiul vital” reprezintă soluţia tuturor acest 
probleme - o dată în plus cultura superioară a Arianului se va impune în faţa raselor 
inferioare din est şi neajunsurile economice vor fi depăşite. Caracteristice pentru discursul 
totalitar, în special cel nazist, sunt: ideile simple dar însoţite de termeni exaltanţi şi lipsiţi de 
conţinut real, misticismul, antitezele repetate între eroul pozitiv şi inamicul non-uman, între 
un “noi” vag şi un “ei” foarte precis definit, obsesia pericolului iminent, folosirea şi repetarea 
obsesivă a formulelor verbale ce surprind sau impun acţiuni imediate. 

Notă : în cazul în care ati avut dificultăţi în a răspunde la acest exerciţiu recitiţi 
documentul şi subliniaţi în text pasajele, apoi verbele , substantivele, adjectivele, 
adverbele , etc, care susţin explicaţiile de mai sus şi recititi-le odată scoase din 
context. 


Test de autoevaluare 4 

4.1. decretul pentru salvarea poporului german, legea revalorizării funcţiilor public, decretul 
privind protecţia poporului şi a statului, legea pentru eliminarea mizeriei poporului şi 
Reichului, legea împotriva reconstituirii partidelor. 

4.2. suspendarea libertăţilor presei, a reuniunilor şi asocierilor, instaurarea “detenţiei de 
securitate” şi apariţia lagărelor de concentrare, suprimarea controlului judiciar asupra 
arestărilor, restabilirea pedepsei cu moartea pentru delictul de “crimă politică”. 

4.3. Prin gesturile sale agresive şi permanentele tulburări ale ordinii publice SA-ul intrase în 
conflict cu armata pe care Hitler încerca să o fidelizeze, îngrijorase prin anticapitalismul 
difuz al şefilor săi marii industriaşi, reprezenta o ameninţare pentru aparatul de partid şi 
S.S.. Prin uciderea lui E.Rohm şi a altor indezirabili, Hitler a obţinut loialitatea armatei 
germane, compromisă definitiv şi sfârşitul violenţei stradale “spontane”. 

Test de autoevaluare 5 

5.1. o economie dirijată pe baza a două planuri cvadrienal, o economie izolată, o economie 
de forţă orientată spre război, 

5.2. Avantaje: interzicerea grevelor, reducerea rezistenţei muncitorilor, aservirea 
sindicatelor, sprijin financiar din partea statului, expansiunea pieţelor, beneficii economice 
directe. Dezavantaje: blocarea dividendelor, mărirea impozitelor, interzicerea investiţiilor în 
industria bunurilor de consum. 

5.3. presa, editarea, radio-ul, arta cinematografică. 

5.4. 1933 - campania de boicotare a magazinelor evreieşti, excluderea din funcţiile publice, 
apoi din Universitate, din profesile liberale, din viaţa culturală; 1935 - legile de la 
Nuremberg asupra "cetăţeniei Reich-ului şi protejării sângelui şi onoarei naţiunii germane" 
prin care evreii pierd naţionalitatea germană şi căsătoriile dintre evrei şi arieni sunt 
interzise; 1938 - diverse măsuri economice discriminatorii dar mai ales "noaptea de cristal" 
când sunt distruse peste 7.000 de magazine evreieşti, aproape toate sinagogile incendiate, 
91 de evrei ucişi iar comunitatea evreiască este obligată să plătească 1,25 miliarde mărci 
despăgubiri. 

Unitatea de învăţare Nr. 6 

9 

ITALIA ÎN PERIOADA INTERBELICĂ 


Cuprins 


6.1. Obiective.125 

6.2. Criza italiană după Primul Război Mondial.125 

6.3. Ascensiunea fascismului.130 

6.4. Italia fascistă.135 

6.5. Evoluţia Italiei mussoliniene.140 

6.6. Italia în apropierea celui de-al doilea război mondial.143 

6.7. Bibliografie.144 

6.8. Răspunsuri pentru testele de autoevaluare.145 

6.9. Lucrare de verificare 2.147 


6.1. Obiective 

• Identificarea reperelor cronologice esenţiale pentru fenomenul studiat 

• Identificarea şi descrierea secvenţelor istorice proprii fenomenului totalitar 
fascist în Italia 

• Analizarea cauzelor de ordin social, economic şi politic ale apariţiei 
fascismului 

• Interpretarea surselor istorice şi decriptarea vocabularului totalitar. 

• Emiterea de judecăţi de valoare privind contextul istoric şi evoluţiile în plan 
economic, social şi politic ale fenomenului totalitar. 


6.2. Criza italiană după Primul Război Mondial 

6.2.1. Italia la începutul secolului XX 

Un stat fragil şi Unificată târziu, în anii 70 ai secolului XIX, Italia prezintă 

contrastant înaintea Primului Război Mondial imaginea unui stat fragil cu o 

economie inegal şi insuficient dezvoltată şi cu o societate contrastantă. 

Economie 

Probleme în această epocă economia italiană prezintă semne ale 

economice dezechilibrului în ciuda unui decolaj industrial de dată recentă. Cele 

Industria 


Agricultura 


Sistemul electoral 


mai moderne industrii, apărute în special în perioada 1890 - 1910, sunt 
concentrate în preajma Alpilor şi în câmpiile Padului (beneficiind de 
dezvoltarea rapidă a sistemului hidro-electric), în marile oraşe din Nord 
(Milano, Torino) şi în porturi. Apărute relativ târziu şi majoritatea cu 
sprijinul capitalului străin, marile industrii (textilele, matalurgice, 
mecanice) sunt dominate de grupuri monopoliste (llva - siderurgie, 
Olivetti - mecanică, Fiat - auto). Aceste industrii beneficiază de mână 
de lucru abundentă şi ieftină dar sunt puternic dependente de importul 
de materii prime, în special de cărbune. 

Artizanatul tradiţional şi agricultura rămân domeniile ce 
grupează peste 55% din populaţia activă a Italiei, în condiţiile în care 
9/10 dintre proprietarii funciari posedau un teren absolut insuficient, 
sub 3 acri. Agricultura este inegal dezvoltată nereuşind să asigure o 
aprovizionare regulată a ţării. Piemontul, Lombardia, Toscana şi 
câmpiile Padului sunt zone de excelenţă agricolă, dar marea problemă 
rămâne sudul Italiei (Mezzogiorno). Aici pământul se află în 
proprietatea marilor proprietari funciari neinteresaţi în investiţii masive. 
Subindustrializată şi suprapopulată, cu resurse naturale mediocre, 
retardată economic şi neinteresantă pentru mediile de afaceri din Nord, 
această regiune alimentează şomajul cronic şi emigraţia masivă spre 
Franţa, America Latină şi Statele Unite. 



Casă ţărănească din sudul Italiei 


Viaţa politică 

Italia este o monarhie constituţională, condusă de Victor 
Emmanuel al lll-lea (1900 - 1946). Sistemul electoral era grevat de 
sufragiul cenzitar foarte restrâns (până în 1913), de recomandarea 
papală adresată catolicilor în 1879 de a nu participa la viaţa politică, 
precum şi de faptul că mai mult de o treime din electori erau analfabeţi. 

Din aceste motive preponderenţa electorală aparţine unei 
burghezii urbane, liberale şi laice pe plan politic dar conservatoare în 

plan social. Practic statul este guvernat de partide liberale sau 
moderate şi gestionată de o clasă politică abilă dar fără o susţinere 
profundă în ţară. Simbolul său îl reprezintă Giolitti, prim-ministru în 
1892, apoi aproape fără întrerupere între 1903 şi 1914 şi din nou în 
perioada 1920-1921. 

în 1913 dreptul de vot este lărgit iar sufragiul universal va fi 
aplicat pentru prima oară în 1919. Tot în acest an papa Benedict al 
XV-lea autorizează participarea fidelilor la viaţa politică naţională şi 
catolicii vor reprezenta o imensă forţă electorală, în general 
conservatoare şi monarhistă, mai ales în Sud unde influenţa clericală 
este determinantă. De altfel preotul sicilian don Luigi Sforzo fondează 
Partidul Popular ce reclama profunde reforme sociale şi se afirmă 
drept o forţă politică catolică însă nu confesională. 

încă de la începutul secolului o fracţiune din mica burghezie 
abandonată la periferia vieţii politice, găsindu-şi cu greu locul în 
evoluţia industrială va fi câştigată de ideile anticapitaliste şi 
antiparlamentare în timp ce proletariatul industrial de dată recentă este 
adeptul unui anarho-sindicalism juxtapus tezelor marxiste. Partidul 
Socialist, activ dar puţin numeros înainte de război va înregistra 
progrese rapide (1914 - 50.000, 1920 - peste 300.000 de membrii) şi 
va domina stânga politică şi cele mai importante centrale sindicale - 
Confederaţia Generală a Muncitorilor Italieni şi Federaţia Muncitorilor 
Agricoli. La sfârşitul primului război mondial socialiştii se vor diviza 
între o minoritate reformistă (lider - Turatti) şi o majoritate maximalistă 
(Serrati, Bordiga) ce susţine tezele leniniste privind necesitatea 
cuceririi puterii de către proletariat. în 1921 se adaugă gruparea lui 
Gramsci şi Togliatti, desprinsă din aripa maximalistă, ce fondează 
Partidul Comunist Italian, intrând în Internaţionala a treia. 

6.2.2. Efectele războiului si “victoria mutilată” 

Italia se află la sfârşitul conflictului în tabăra învingătorilor, 
monarhia Habsburgică este învinsă, Triestul şi Taranto revin statului 
italian. Contele Sforza, ambasadorul Italiei la Paris în timpul 
Conferinţei de Pace afirma că “Italia era singura dintre marile puteri 
aliate care îşi atinsese scopul suprem, distrugerea completă a 
duşmanului secular - Imperiul Habsburgic ”. însă victoria fusese 
obţinută cu pierderi grele, 670.000 de morţi şi peste 950.000 de răniţi, 
nord-estul industrial era răvăşit iar neacordarea la Conferinţa de Pace 
de ia Paris a altor teritorii revendicate (Dalmaţia şi Albania) creează, 
pentru milioane de italieni, senzaţia unei “victorii mutilate”. 

Deziluzia ce a urmat războiului era cu atât mai amară cu cât 
Italia antebelică trecea printr-o fază de exaltare naţionalistă explicabilă 
prin “tinereţea” statului naţional italian. Acest spirit era simbolizat de 
Enrico Corradini ce afirma primordialitatea onoarei naţionale şi 
grandoarea cuceririlor coloniale, sau Fillippo Marinetti ce de pe poziţii 
estetice absolut revoluţionare sublinia valoarea virilă a forţei şi a 
războiului considerate “singura igienă a lumii”. 


t 



Giovanni Giolitti 
1842-1928 


Partidul Popular 


Partidul Socialist 



Antonio Gramsci 
1891-1937 


„Victoria mutilată” 


Naţionalismul 

italian 

Marinetti - “Manifestul Futurismului” - 1909 


“[...] noi vrem să cântăm dragostea pentru pericol, obişnuinţa energiei şi a curajului; lipsa 
de teamă, îndrăzneala, revolta vor fi elementele esenţiale ale poeziei noastre [...]. Noi 
vrem să exaltăm mişcarea agresivă, insomnia febrilă, cursa, saltul mortal, lovitura de 
pumn [...]. Noi vrem să glorificăm războiul, singura igienă a lumii, ideile frumoase pentru 
care merită să mori [...]. Din Italia noi lansăm lumii întregi manifestul nostru de violenţă 
impetuoasă, deoarece noi vrem să eliberăm această ţară de cangrena fetidă de 
profesori, arheologi, ciceroni şi anticari [...]. ” 


Voinţa de a depăşi umilirea Italiei după Conferinţa de Pace este 
simbolizată de gestul poetului Gabriele D’Annunzio care, în 1919, a 
Spiritul revanşard 0CU P at cu un grup de militanţi oraşul Fiume ce fusese cedat noului stat 
iugoslav. Această stare de spirit îşi găseşte un ecou puternic printre 
foştii combatanţi din primul război mondial, demobilizaţi şi incapabili să 
se reintegreze în viaţa civilă. Astfel apar grupurile de şoc (arditi) 
conduse de ofiţeri de rezervă (majoritatea proveniţi din mica şi marea 
burghezie) ce găsiseră în război ocazia unei vieţi noi, fascinaţia 
violenţei şi gustul autorităţii. 


Dezechilibre 

economice 


Războiul a accentuat şi dezechilibrul economic. Industriile 
moderne se dezvoltă spectaculos în timpul conflictului datorită 
comenzilor de stat. Cele mai active sectoare, caracterizate de 
creşterea mijloacelor de producţie şi de concentrarea structurilor, sunt 
industria chimică, prelucrarea cauciucului, metalurgia şi industria 
mecanică (compania Fiat a lui Giovanni Agnelli a crescut de la 400 la 
peste 100.000 de muncitori în perioada 1914 - 1919). Caracteristica 
acestor industrii de excelenţă este şi strânsa legătură cu mediile 
bancare şi administrative. 


Şomajul 


Deprecierea 

monetară 


La sfârşitul războiului se pune problema reconversiei economiei 
de război dar piaţa naţională nu este aptă pentru a susţine singură 
dezvoltarea anterioară a industriei şi falimentele nu întârzie să apară 
(1921 - falimentează doi dintre giganţii industriali llva şi Ansaldo), 
generând şomaj (600.000 în 1921). In marile oraşe italiene, unde 
dezvoltarea industrială crease masive aglomerări muncitoreşti se 
instalează şomajul iar emigraţia, reluată lent, nu asigură un debuşeu 
semnificativ pentru forţa de muncă neangajată. 

Apoi, datoria enorma contractată în timpul războiului şi 
deprecierea lirei italiene vor produce o creştere substanţială a 
preţurilor şi criză monetară. în timpul conflictului, marile concentrări 
industriale reuşesc cu ajutorul băncilor să deţină controlul asupra 
monedei naţionale practicând o depreciere conştientă a acesteia 
pentru stimularea profiturilor provenite atât din cauza creşterii 
importurilor cât şi din mai lenta armonizare a salariilor. 


Toate aceste fenomene vor accentua mizeria clasei populare 
Erodarea statului urbane şi rurale şi vor produce brusca pauperizare a clasei mijlocii pe 
liberal care se sprijinea înainte de 1914 toată viaţa politică italiană. Aceste 

segmente sociale îşi pierd încrederea în tradiţionalele partide de 
guvernământ şi în statul liberal burghez. 

6.2.3. Puseul revoluţionar 


Agitaţia 

revoluţionară 


Această criză socială va lua treptat o orientare revoluţionară, 
începând cu 1919 grevele se multiplică, sunt adesea spontane şi 
însoţite de revolte şi jafuri. Efectivele Confederaţiei Generale a 
Muncitorilor Italieni (CGLI - cea mai puternică organizaţia sindicală) îşi 
sporeşte numărul de membrii de ia 600.00 în 1918 la peste 2 milioane 
în 1920. 


în august 1920, un conflict de muncă la uzinele Alfa Romeo din 
Milano reprezintă punctul de plecare al unei vaste mişcări de protest 
Grevele din 1920 (9 reve cu ocuparea întreprinderilor) care cuprinde peste 1/2 milioane 
de metalurgişti lombarzi şi piemontezi. Uzinele arborează drapelul 
roşu, sunt alese consilii muncitoreşti pentru a le conduce, sunt 
înfiinţate “gărzi roşii” pentru a le proteja. Experimentul duce la 
epuizarea rapidă a stocurilor de materii prime iar băncile nu acordă 
creditele necesare. Sub arbitrajul Preşedintelui Consiliului de Miniştri 
Giolitti se desfăşoară negocieri între patronat şi reprezentanţi ai 
Partidului Socialist şi ai CGLI în urma cărora se obţine evacuarea 
uzinelor în schimbul unor vagi promisiuni sociale. 

Tulburările ating însă Italia în întregime. în sud o lege agrară 
acordată în 1919, ce prevede ocuparea terenurilor necultivate, 
Conflictele rurale generează conflicte dure între ţăranii care revendică şi împărţirea 
în Sud latifundiilor şi marii proprietari care înfiinţează propriile miliţii pentru 

protecţie declanşând adevărate războaie civile în Sicilia. 


Alegerile din 1919 


Soluţia rezolvării tensiunilor sociale pare a fi lupta politică şi la 
alegerile din 1919 socialiştii şi catolicii populişti obţin majoritatea 
sufragiilor dar nu reuşesc să ajungă la un acord pentru a impune 
reformele necesare. Italia continua astfel să fie guvernată de partidele 
tradiţionale care refuză reforme consistente dar se dovedesc 
incapabile să menţină ordinea. Electoratul acestor forţe politice, 
nemulţumit, se va apropia de un grup politic, iniţial insignifiant, dar 
opus revoluţiei şi dornic de a instaura ordinea socială - formaţiunea 
politică fascistă condusă de Mussolini. 


Test de autoevaluare 1 


1.1. Precizaţi problemele macro-economice ale Italiei înainte şi după Primul Război 
Mondial. 


1.2. Indicaţi caracteristicile vieţii politice italiene antebelice. 

1.3. Menţionaţi consecinţele contextului politic, economic şi social italian postbelic. 


Răspunsurile pot fi consultate la pagina 145 


6.3. Ascensiunea fascismului 


6.3.1. Mussolini şi fasciile italiene 


■ Mişcarea fascistă a apărut ca o expresie tipică a crizei politice şi 

sociale existente în Italia postbelică iar traseul liderului acestei mişcări- 
Vl f Benito Mussolini este tipică pentru o perioadă confuză şi violentă. 

Născut în Romagna în 1883, fiu al unui muncitor anarhist, proprietar al 
unui mic local, Mussolini creşte într-un mediu sărac. Devine educator, 
pleacă în Elveţia pentru a scăpa de serviciul militar, petrece scurte 
, perioade în închisoare pentru activităţi subversive. Se întoarce în Italia 

în 1908, militează pentru socialişti iar în 1912 devine director al ziarului 
de stânga “Avânţi” unde este campionul idei pacifiste. 

B. Mussolini 1883- 
1945 

In 1914 Mussolini îşi schimbă brusc opiniile şi fondează (cu 
ajutorul subsidiilor oferite de ambasada Franţei) ziarul “Poporul Italiei” 
în care face propagandă pentru intrarea Italiei în război de partea 
aliaţilor. Participă apoi la război şi este rănit. în 1919 reia conducerea 
ziarului şi militează în favoarea reintegrării foştilor combatanţi 
adoptând teze ultranaţionaliste, în acelaşi timp reclamând măsuri 
sociale (deşi fusese exclus Partidul Socialist). Discursul său se 
concentrează asupra eforturilor necesare pentru a împiedica 
degradarea statului, propunând un regim de forţă. 


Apariţia Fasciilor 
de Luptă 


La 23 martie 1919, la Milano, Mussolini fondează primele 
“Fascii Italiene de Luptă” ce grupează anarho-sindicalişti, naţionalişti 
de extremă dreaptă şi foşti combatanţi. Simbolul ales (fascia) are 
valenţe ambigue desemnând la sfârşitul sec. XIX grupurile de ţărani 
revoltaţi din Sicilia (având deci conotaţii revoluţionare), dar Mussolini 
va face referinţe la fasciile antice “simbol al unităţii, forţei, justiţiei”. 
Organizaţia are un program vag şi demagogic şi nu se bucură de o 
audienţă largă. 


La alegerile din 1919 mişcarea fascistă va suferi o înfrângere de 
proporţii nereuşind să trimită vreun reprezentant în Parlament (în fief-ul 

Cămăşile Negre 


lor electoral, Milano, nu obţin decât 4.800 de voturi). Mussolini găseşte 
explicaţia acestui rezultat în lipsa de disciplină şi va transforma Fasciile 
în formaţiuni paramilitare înarmate - “Cămăşile Negre” ( simbolizând 
doliul Italiei), consacrându-se cuceririi puterii şi alternând oportunismul 
cu atitudinea intransigentă. 



6.3.2 Violenţa fascistă şi drumul spre putere. 

Scopul declarat al mişcării fasciste era în acel moment 
doborârea adversarilor socialişti şi comunişti, demonstrarea 
slăbiciunilor forţelor politice liberale şi democratice şi poziţionarea 
Acţiunile violente mişcării în imaginea electoratului ca singura alternativă viabilă pentru 
apărarea ordinii sociale. în acest sens, de la mijlocul anului 1920 
Cămăşile Negre încep să execute expediţii de pedeapsă împotriva 
sediilor locale ale organizaţiilor politice şi sindicale ale extremei stângi. 
Declanşate iniţial în regiunea Triestului şi Pad-ului, aceste acţiuni vor fi 
extinse în toată Italia. în acelaşi timp, Mussolini lărgeşte bazele 
mişcării fasciste acceptând alianţe cu cei ce se aflau în opoziţie faţă de 
regim. Numărul aderenţilor creşte în consecinţă (1919 - 20.000, 1921 - 
320.000,1922 -720.000). 


Metodele punitive ale fascismului 

“Expediţiile pleacă aproape întotdeauna dintr-un centru urban şi se răspândesc în zonele 
rurale adiacente. Urcaţi în camioane, înarmaţi, cămăşile negre se îndreaptă spre o 
localitate învecinată. Odată ajunşi, încep să lovească cu bastoanele pe toţi cei care nu 
salută fanioanele fasciste, sau pe cei care poartă vreun însemn vestimentar roşu. Se 
precipită apoi spre sediul sindicatului sau al cooperativei, sparg uşile, aruncă în stradă 
mobilierul, stropesc peste tot cu benzină : câteva minute mai apoi, totul este în flăcări. 
Grupe fasciste pleacă în căutarea ‘şefilor’, primari sau consilieri comunali: le impun 
demisia, îi gonesc din localitate, sub ameninţarea cu moartea sau cu distrugerea caselor. 
Dacă nu îi găsesc, se răzbună asupra familiilor lor. 

(Angelo Tasca “La naissance du fascisme", Gallimard, 1938, pg 157.) 

Crearea Partidului 
Fascist 


Alegerile din 1921 


„Marşul asupra 
Romei 


Pentru a nu înspăimânta clasele proprietarilor şi pentru a 
asigura disciplina echipelor sale, Mussolini transformă Fasciile în 
Partidul Naţional Fascist (PNF - noiembrie 1921) şi amendează 
programul politic susţinând respectul proprietăţii private şi menţinerea 
monarhiei. Va căpăta astfel sprijinul financiar al industriaşilor şi al 
marilor proprietari funciari speriaţi de pericolul exploziei sociale şi de 
agitaţia de stânga. PNF îşi creează propriile sindicate, recrutându-şi 
membrii dintre numeroşii şomeri şi utilizându-i ca spărgători de grevă 
în profitul patronatului. 

în 1921 Italia se afla practic între ameninţarea unei revoluţii 
bolşevice şi reacţia naţionalistă şi fascistă. Opţiunea fascistă pare tot 
mai apropiată în momentul în care o parte a politicienilor moderaţi 
consideră mişcarea condusă de Mussolini drept un fenomen pasager 
care va fi resorbit de sistemul parlamentar. în acelaşi an, în faţa 
violenţelor ce se propagă în toată Italia şi a ineficienţei legislative, 
Giolitti dizolvă camerele şi organizează noi alegeri. Socialiştii obţin 154 
de mandate, Partidul Popular - 106, Liberalii, moderaţii - 158, Fasciştii 
- 32, Comuniştii - 16. Mussolini intră în Parlament după ce candidase 
la Milano pe o listă comună guvernamentală şi fascistă. După alegeri, 
Giolitti va fi răsturnat, succesorii săi se vor dovedi inconsistenţi, nu 
este posibilă realizarea unei majorităţi stabile şi instituţiile statului sunt 
aproape paralizate. 

în acest context politic confuz, în iulie 1922, extrema stângă şi 
sindicatele lansează o mare mişcare grevistă în nordul Italiei. Partidul 
fascist reacţionează cu duritate şi sub presiunea violenţelor stradale 
greva încetează afirmând mişcarea fascistă drept singura forţă politică 
capabilă să menţină ordinea în stat. 

Pe 24 octombrie 1922 la Neapole se desfăşoară Congresul 
PNF. Mussolini ameninţă guvernul că 40.000 de cămăşi negre sunt 
gata să înceapă marşul asupra Romei pentru a prelua puterea, iar pe 
26 octombrie prezintă executivului un ultimatum solicitând acordarea 
puterii. Patru zile mai târziu, după consultări cu liderii forţelor politice şi 
şefii armatei, regele Vittorio Emmanuel al lll-lea încredinţează 
conducerea guvernului lui Mussolini, în ciuda opoziţiei liderilor militari. 
O zi mai târziu cămăşile negre defilează la Roma. 

Compoziţia socială a Partidului Fascist în 1921 


Burghezia 

68.000 

Industriaşi 

4.000 

Proprietari agricoli 

18.000 

Mici comercianţi 

14.000 

Angajaţi în sectorul privat 

15.000 

Profesiuni liberale 

10.000 

Mici funcţionari 

7.000 



Clasele populare 

60.000 

Muncitori agricoli 

37.000 

Muncitori industriali şi şomeri 

23.000 

Mandatul 

excepţional 


Alegerile din 1924 


Instaurarea 

dictaturii 


Poliţia politică 


6.3.3. Instaurarea dictaturii 


După cucerirea puterii, din raţiuni tactice, Mussolini încearcă să 
ofere imaginea destinderii societale, păstrând faţada parlamentară şi 
monarhia, dar a solicitat un mandat excepţional Camerei Deputaţilor 
anunţând că doreşte “asumarea deplinelor responsabilităţi”. Cu 
excepţia socialiştilor şi comuniştilor aceasta îi va oferi puterile depline 
cerute şi primul guvern mussolinian va cuprinde doar 4 miniştrii fascişti 
din cei 13 membrii ai executivului. 

însă alegerile parlamentare din 1924 sunt pregătite cu atenţie 
de către Partidul Fascist. în 1923 este votată legea Acerbo ce rezervă 
2/3 din mandatele legislative listelor câştigătoare iar Confindustria (cea 
mai importantă organizaţie patronală) acordă partidului fascist 2,5 
milioane lire aur. 

Alegerile din august 1924 marchează triumful PNF care obţine 
356 de mandate (4,3 mii. voturi faţă de cele 2,5 mii. ale opoziţiei). La 
deschiderea sesiunii noului legislativ, socialistul Matteoti face un 
rechizitoriu deosebit de dur împotriva violenţei fasciste manifestate din 
plin pe durata campaniei precum şi a fraudelor electorale, reclamând 
invalidarea alegerilor. Pe 10 iunie 1924 Matteoti este însă asasinat şi 
opinia publică reacţionează: sunt organizate manifestaţii în memoria 
victimei, opoziţia nu mai participă la sesiunea parlamentară, ziarele cer 
retragerea de la guvernare a fasciştilor, membrii marcanţi ai PNF îşi 
dau demisia din partid (Bennedetto Croce). 

Reacţia lui Mussolini este însă fermă: plasează în fruntea 
partidului un adept al violenţei (Roberto Farinacci), ia măsuri împotriva 
dizidenţilor şi îndepărtează din guvern miniştrii non-fascişti. Pe 3 
ianuarie 1925, în timpul unui discurs în Cameră, revendică 
responsabilitatea evenimentelor declarând “îmi asum singur 
responsabilitatea politică, morală, istorică pentru tot ceea ce s-a 
întâmplat [...]. Dacă fascismul a fost o asociaţie criminală, eu sunt 
şeful acestei asociaţii criminale!” în faţa violenţei fasciste şi a 
proclamării acesteia drept legitimă, opoziţia nu răspunde organizat ci 
doar prin petiţii, declaraţii şi manifeste. 

în consecinţă Mussolini poate acţiona şi în 1925 sunt 
promulgate legile “fascistissime” de apărare a statului (iniţiate de 
ministrul de justiţie Alfredo Rocco) destinate în fapt organizării 
dictaturii. Ducele este responsabil doar în faţa regelui şi poate guverna 
prin ordonanţe; Consiliul de Miniştri păstrează doar un rol consultativ 
iar Parlamentul pierde puterea reală. în anul următor, sub pretextul 
unui atentat, Mussolini proclamă starea de asediu, iar decretele din 
noiembrie 1926 suspendă libertăţile individuale, suprimă sindicatele şi 
organizaţiile politice nefasciste iar toţi deputaţii opoziţiei sunt 
deposedaţi de mandatele lor. 

Este creată o poliţie politică (OVRA - Organizaţia voluntară 
pentru reprimarea antifasciştilor) care se adaugă miliţiilor fasciste. 

Presa, radioul, cinematografia sunt supuse unei cenzuri stricte, iar 
administraţia, armata şi învăţământul sunt epurate de adversarii 
regimului. 


Arderea cărţilor “periculoase” pentru ideologia fascistă 


Au loc numeroase arestări şi deportări (liderul comunist Gramsci 
este arestat şi va muri în închisoare în 1937, alţi opozanţi cunoscuţi 
precum socialistul Pietro Neni, moderaţii Nitti şi Sforza, comunistul 
Togliatti, catolicul don Sturzo sunt exilaţi). 


Fascismul se impune prin intimidare şi violenţă dar succesul său 
se datorează şi erorilor adversarilor politici: grevele neîncetate şi de 

adversarilor ontici cele mai mu,te ori infructuoase epuizaseră combativitatea unei clase 
a versari or po i ici munc i toare |jp S jţă încă de maturitate politică. Ineficacitatea, chiar 

îngăduinţa, guvernărilor moderate au facilitat extinderea agresiunilor 
fasciste asupra unui regim parlamentar fără rădăcini profunde. Lipsa 
de reacţie a opiniei publice şi primele realizări sociale ale regimului 
mussolinian au condus rapid la supunerea Italiei. 


Test de autoevaluare 2 


2.1. Identificaţi şi explicaţi pe scurt cel mai important simbol al mişcării fasciste. 


2.2. Identificaţi principalele instrumente folosite de Mussolini în tentativa de a prelua 
puterea. 


2.3. Menţionaţi etapele cucerii puterii şi instalării dictaturii personale. 

2.4. Explicaţi factorii ce au facilitat victoria fascismului. 


Răspunsurile pot fi consultate la pagina 145 


6.4. Italia fascistă 

6.4.1. Statul totalitar şi partidul fascist 

Mussolini opune principiilor democratice conceptul de “Stat 
Totalitar”, fondat pe forţa sentimentului colectiv şi pe mistica şefului ce 
Statul Totalitar reprezintă singur voinţa maselor. în viziunea lui Mussolini "totul este în 
stat, nimic în afara statului, nimic împotriva statului' şi toate activităţile 
desfăşurate în ţară sînt înglobate acestuia - “Statul totalitar” afirmă 
Mussolini “centralizează organizarea politică, economică, juridică, 
intelectuală a naţiunii”. 

în concepţia fascistă statul trebuie să fie dinamic, trebuie să 
creeze individul (permiţându-i să se manifeste în societate, ghidând-ul 
pentru a-şi găsi valoarea socială) şi naţiunea (numai statul îi poate 
insufla un adevărat ideal -al “măreţiei romane” şi doar el îi poate cere 
sacrificiul suprem). Dar cum acest tip de stat puternic nu exista în Italia, 
“Ducele” se autoproclamă singurul capabil să-l creeze iar regimul 
fascist reprezintă practic dictatura personală a lui Mussolini. 

Acesta este şeful statului italian dar şi al partidului fascist, 
identitatea absolută dintre partid şi stat fiind una dintre caracteristicile 
Statui-Partid regimului. în cadrul partidului sunt aleşi toţi funcţionarii statului şi 
acesta este prezent la toate nivelele vieţii administrative. Din 1928, 
Marele Consiliu Fascist desemnează candidaţii pentru legislativ, 
aceştia fiind supuşi ratificării populare. încă din 1923, formaţiunile 
paramilitare ale partidului au devenit organe oficiale ale statului - 
Miliţiile Voluntare pentru Securitatea Naţională (efective - 200.000 în 
1925, 750.000 în 1930). însă, deşi a dorit fascizarea profundă a 
armatei şi a administraţiei de stat, fenomenul nu a atins nivelul regăsit 
în Germania nazistă şi Rusia bolşevică, unde armata şi statul au 
devenit funcţii subordonate ale mişcării ideologice. 

Partidul Fascist 


Partidul fascist a oscilat între un partid elitist, minoritar, care să 
ghideze poporul pe calea trasată de Duce şi o organizaţie de masă. în 
timpul ascensiunii sale fascismul înregistrase o creştere constantă a 
efectivelor sale dar, după cucerirea puterii, Mussolini a încercat 
epurarea cadrelor de partid cu un succes relativ, neputând îndepărta 
potentaţii fascişti de la nivelele locale. Mai mult decât atât carnetul de 
membru de partid aduce avantaje importante şi mulţi italieni fără 
convingeri fasciste vor intra în partid, în 1933 acesta numărând peste 3 
milioane de membrii. 


Doctrina fascistă: Statul totalitar în viziunea lui Mussolini. 


“[...] Fascismul neagă (faptul că) numărul, prin calităţile sale, poate dirija societăţile 
umane: el neagă că acest număr poate guverna graţie unei consultări periodice. El 
afirmă inegalitatea de neşters, fecundă, binefăcătoare a oamenilor, ce este imposibil de 
a fi nivelată printr-un fapt mecanic şi exterior precum sufragiul universal.[...] 

Liberalismul pune statul în serviciul individului ... Pentru fascist, totul se află în stat, nimic 
uman sau spiritual nu există în afara statului. în acest sens, fascismul este totalitar, iar 
statul fascist, sinteză şi unitate a tuturor valorilor, interpretează, dezvoltă şi dă forţă vieţii 
întregului popor.[...] fascismul este opus şi socialismului care îngustează mişcarea 
istorică până la punctul în care o reduce la lupta între clase şi care ignoră statul ce 
cuprinde clasele într-un bloc unic economic şi moral. Pentru aceleaşi motive, fascismul 
este inamicul sindicalismului. Indivizii formează clasele în funcţie de interesele lor; ei 
sunt sindicalizaţi după diferitele activităţi economice care au interese asemănătoare; dar 
înainte de toate ei fac parte din Stat. 

Statul fascist, care este forma cea mai înaltă şi cea mai puternică a personalităţii, este o 
forţă, dar o forţă intelectuală şi morală care rezumă toate formele vieţii umane. în 
consecinţă el nu se poate limita la funcţiile simple de supraveghere şi tutelă cum doreşte 
liberalismul. Statul nu este un simplu mecanism destinat a limita libertăţile individuale, El 
reprezintă o formă şi o regulă interioară, o disciplină totală: el pătrunde în voinţă şi în 
inteligenţă [...]. 

Statul fascist [...] aduce soluţii pentru probleme universale în domeniul politic, datorită 
fracţionării partinice, abuzurilor de putere ale parlamentarismului, iresponsabilităţii 
adunărilor; în domeniul economic, datorită funcţiilor sindicale mereu mai numeroase şi 
tot mai apăsătoare atât pentru muncitori cât şi pentru patroni; în domeniul moral, datorită 
necesităţii ordinii, disciplinei, supunerii regulilor morale ale patriei. 

Un stat care se sprijină pe milioane de indivizi care îl recunosc, îl simt şi sunt gata să-l 
servească, nu este statul tiranic al Seniorului medieval. Nu are nimic în comun cu Statul 
absolutist dinainte sau de după 1789. Individul nu este anulat în statul fascist, ci mai 
degrabă multiplicat, la fel cum un soldat al unui regiment nu este diminuat ci multiplicat 
de numărul tovarăşilor săi de arme.j...]” 

Test de autoevaluare 3 


3.1. Citiţi documentul de mai sus şi rezolvaţi următoarele sarcini de lucru, 
a. Identificaţi inamicii ideologici ai fascismului în viziunea lui Mussolini. 


b. Descrieţi motivele invocate de dictator pentru lupta împotriva acestor ideologii. 

c. Identificaţi definiţia prezentă în text a statului fascist, subliniaţi pasajele respective şi 
încercaţi să o caracterizaţi. 


Răspunsurile pot fi consultate la pagina 145 

6.4.2. înregimentarea tineretului si a naţiunii 

Pentru a-şi impune dominaţia regimul fascist a urmărit 
anihilarea oricărui spirit critic şi transformarea comunităţii de indivizi 
într-o “colectivitate” amorfă, supusă voinţei conducătorului. 

Această intenţie s-a realizat în practică pornind de ia nivelul 
tinerelor generaţii deoarece în viziunea fascistă copiii, viitorii cetăţeni ai 
înregimentarea patriei, trebuiau să aparţină mai mult Statului decât familiilor lor. Astfel 
copiilor şi tinerilor sun t cre ate organizaţii de copii (încă de ia 6 ani) şi tineret (8-18 ani) cu 
uniforme, drapele, activităţi proprii. Adolescenţii sunt supuşi 
antrenamentelor militare, tinerele fete intră în organizaţii specifice, 
învăţământul general este strict controlat, profesorii trebuie să predea 
ideile regimului, învăţătorii apar la clase în uniforma fascistă iar elevii 
sunt crescuţi în cultul fanatic al Ducelui (motto-ul tinerei generaţii era 
“Crede!, Supune-tel, Luptă!”. 



Copii din organizaţia fascista Ballila 


Odată adult, italianul se afla în continuare sub controlul statului. 
Aproape omniprezente, organele de represiune ale statului (poliţia 
Supravegherea politică) eradicau orice formă de critică. Profesiunile liberale erau 
adu| ţ' lor supravegheate prin intermediul “ordinelor” (asociaţiilor) profesionale la 

care adeziunea era obligatorie. Clasa muncitoare a fost organizată în 

Propaganda 


Controlul 
mijloacelor de 
expresie 


Corporatismul 


sindicate fasciste, singurele autorizate, iar timpul liber a fost supus la 
rândul său controlului prin evenimente culturale, divertisment, călătorii 
colective toate desfăşurate la iniţiativa şi sub autoritatea statului. 


O propagandă agresivă însoţeşte manifestările publice ale 
Statului Totalitar. “Ducele” - conducătorul suprem este pretutindeni: 
călătoreşte des în toată Italia, participă la grandioase parade militare, 
este fotografiat în toate circumstanţele. în discursurile sale publice, 
radiodifuzate în toată Italia, care comentează marile evenimente sau 
anunţă deciziile sale, Mussolini utilizează cuvinte simple dar cu impact 
asupra maselor, elocvenţa sa oratorică, populistă şi demagogică, 
entuziasmând astfel marile adunări populare. 



Partidul controlează toate mijloacele de expresie - presă, radio, 
carte - prin intermediul Ministerului Presei şi Propagandei, iar 
începând cu anii 30 regimul a stimulat creşterea cinematografiei 
italiene (Festivalul Internaţional de la Veneţia, studiourile Cinecitta). 
Producţiile cinematografice ale perioadei fasciste au fost însă 
mediocre, evitând problemele reale ale societăţii şi concentrându-se 
asupra divertismentului sau exaltării naţionalismului prin mitizarea 
trecutului (Imperiul Roman mai ales), în timp ce documentarele au fost 
destinate exclusiv “realizărilor” regimului. 


6.4.3. Statul corporatist 


Fascismul afirma că este capabil să ofere problemelor sociale o 
altă soluţie decât cea marxistă şi, în consecinţă, regimul a promovat o 
legislaţie socială avansată - concedii plătite, asigurări medicale şi 
sociale, programe de formare profesională. Dar, datorită tensiunilor din 
anii 20, antagonismele sociale nu au dispărut şi fascismul, ostil ideii de 
luptă de clasă, a considerat că Statul trebuie să realizeze “o singură 
realitate economică şi politică ”, corporatismul care îi permitea 
eliminarea sindicatelor de inspiraţie marxistă, supunerea raporturilor 
economice şi sociale unei discipline comune şi integrarea lor în statul 

fascist. 


Astfel în 1926 legea Rocco asupra corporaţiilor declară 
monopolul sindicatelor fasciste şi grevele sunt interzise. în 1927 apare 
Charta Muncii (completată prin legea din februarie 1934) ce instituie 
statul corporatist: muncitorii şi angajaţii sunt grupaţi în 22 de corporaţii 
(grupuri profesionale organizate pe ramuri de producţie). Un Consiliu 
Naţional reuneşte conducătorii corporaţiilor şi reprezentanţi ai 
Partidului şi Statului, iar în 1938 acest organism va înlocui Camera 
deputaţilor sub denumirea de Camera Fasciilor şi Corporaţiilor. Practic 
pentru fiecare profesiune era recunoscut un singur sindicat 
muncitoresc şi un singur sindicat patronal, toate conflictele de muncă 
aflându-se sub arbitrajul statului. 

6.4.4. Reconcilierea cu Biserica catolică 


Una dintre primele preocupări politice ale lui Mussolini a fost de 
a rezolva “chestiunea romană” - problema apărută după 1870 datorită 
anexării Romei de noul stat italian, gest pe care Biserica Catolică 
Concordatul de la refuza a-l recunoaşte. După trei ani de negocieri, în 1929, sunt 
Laterano încheiate acordurile de la Laterano prin care se garantează 

suveranitatea papală asupra oraşului Vatican şi este acordată o 
compensaţie financiară serioasă pentru pierderea statului papal. Un alt 
act (Concordatul) normalizează apoi relaţiile dintre Biserică şi stat: 
catolicismul este recunoscut drept religie oficială, mariajul religios 
primeşte valoare legală, divorţul este interzis, învăţământul religios 
reintră în procesul de educaţie. 

Prin aceste gesturi, care asigură Bisericii avantaje importante, 
Mussolini îşi raliază majoritatea catolicilor deşi tensiunea nu este 
complet îndepărtată (partidul popular rămâne interzis, publicaţiile 
catolice sunt atent supravegheate iar puternicile organizaţii grupate în 
Acţiunea Catolică îşi continuă existenţa). în ansamblu însă regimul 
fascist reuşise o spectaculoasă apropiere de Biserică iar relaţiile 
cordiale sunt vizibile în epocă, adeseori figuri importante ale ierarhiei 
catolice participând la ceremoniile oficiale ale statului fascist. 

Test de autoevaluare 4 

4.1. Explicaţi motivele introducerii corporatismului. 


Răspunsurile pot fi consultate la pagina 145 

6.5. Evoluţia Italiei mussoliniene 

9 


6.5.1. De la economia liberală la “ marile bătălii” 


în domeniul economic, fascismul, care în 1921 afirma solemn 
ataşamentul faţă de proprietatea privată asupra mijloacelor de 
producţie, a trecut treptat la măsuri etatiste datorită atât nevoii 
sistemului de a elimina formele de libertate individuală existente cât şi 
unor conjuncturi economice nefavorabile. 

Astfel până în jurul anului 1925 politica economică a noului 
regim va fi una liberală. După instaurarea dictaturii şi revenirea la 
ordinea publică, mediile de afaceri şi-au recăpătat încrederea iar 
Ministrul de finanţe De Ştefani a introdus o serie de măsuri ce au 
contribuit la redresarea economică. Cheltuielile statului au fost reduse 
şi fiscalitatea severă pentru veniturile înalte abolită, concomitent cu 
crearea unui sistem mult mai echilibrat de impozite pe venit. 

Au fost încheiate tratate de reducere a taxelor vamale cu 
Franţa, Austria şi Germania ceea ce a condus la relansarea comerţului 
exterior şi s-a ajuns la acorduri speciale cu Statele Unite şi Anglia prin 
care rambursarea datoriilor de război a fost eşalonată pe 62 de ani cu 
o dobândă fixă. în plus, în această perioadă investiţiile străine în Italia 
cresc în volum şi sunt contractate noi împrumuturi fiind finanţată astfel 
redresarea economică. în consecinţă, producţia industrială îşi revine, 
dublându-se practic între 1921 şi 1926, iar şomajul regresează 
puternic. 

Creşterea importurilor a provocat însă o presiune puternică 
asupra lirei care scade de la 5 cenţi SUA (1923) la 3,3 (1926). 
Majoritatea economiştilor propun o politică a inflaţiei controlate dar, în 
numele prestigiului statului şi al monedei naţionale, Mussolini va rupe 
cu liberalismul şi se va orienta spre o economie dirijistă, reprezentată 
în mod propagandistic de “marile bătălii”. 

■ “bătălia lirei” (1926) - Banca Italiei primeşte monopolul 
emisiunilor monetare, preţurile sunt controlate de guvern, sunt 
contractate importante împrumuturi americane, este practicată o 
politică deflaţionistă clasică însoţită de un buget de austeritate. 
Valoarea lirei urcă spectaculos, în decembrie 1927 moneda fiind 
stabilizată la valoarea de 79 mg aur, respectiv 28% din valoarea 
antebelică. Supraevaluarea lirei a atras însă frânarea 
exporturilor şi încetinirea expansiunii economice. Sudul este 
practic sacrificat datorită dependenţei sale de exporturile 
agricole. 

■ “bătălia grâului’ - insuficienţa producţiei agricole italiene este 
recuperată prin reluarea, cu o amploare necunoscută până 
atunci, a politicii preconizate încă din 1880 legea bonificării 


Politica 

economică 

liberală 

mondială 



integrale (1920) pune în valoare terenuri necultivate şi 5 
milioane de hectare sunt reamenajate şi reintroduse în circuitul 
agricol. Succesul cel mai puternic mediatizat este asanarea 
mlaştinilor pontine unde sunt instalate mii de exploatări agricole 
şi edificate localităţi agrare noi (Littoria, Pontinia). Practic, în 
1933 producţia agricolă este dublă faţă de 1925 (de la 5 
milioane tone la 8,5 milioane) şi Italia poate renunţa la 
importurile de cereale care dezechilibrau puternic balanţa 
comercială. 


Mussolini în timpul “bătăliei grâului”, fără cămaşă, între muncitorii agricoli. 


■ este declanşat un vast program de munci publice, necesar 
absorbţiei şomajului: peste 600 de km de autostrăzi, 
electrificarea reţelelor ferate, marele tunel din Apenini (18 km), 
apeducte, gări, redimensionarea Romei (construirea de locuinţe 
sociale, apariţia unor cartiere şi bulevarde noi, a unui ansamblu 
sportiv monumental, a Forului Italic, degajarea siturilor 
arheologice). 


■ ampla politică în favoarea natalităţii : propagandă în favoarea 
mariajului, acordarea de avantaje familiilor numeroase, 
introducerea impozitului pe celibat, interzicerea emigraţiei în 
1928. Rezultatul: Italia numără în 1939 45 milioane de locuitori, 
aproximativ cât Franţa dar pe o suprafaţă de două ori mai mică. 
Trebuie însă luat în considerare faptul că această creştere 
demografică s-a datorat în special scăderii mortalităţii, 
interzicerii emigraţiei şi întoarcerii a numeroşi imigranţi. 


6.5.2. Criza economică 


în 1930 Italia este sever atinsă de criza economică mondială. 
Valorile bursiere cad la 50%, comerţul exterior pierde peste 2/3 
(inclusiv datorită diferenţei între preţurile mondiale şi cele italiene, 
superioare din cauza cursului supraevaluat al monedei) iar numărul de 
şomeri atinge 1,3 milioane în 1932. 

Implicarea statului 
în industrie 

naţionale 

în faţa crizei regimul fascist adoptă un plan riguros de măsuri. 
Statului îi este încredinţat monopolul comerţului exterior, schimburile 
comerciale sunt strict controlate, sunt introduse tarife protecţioniste. Se 
încheie o serie de acorduri tip clearing cu Germania şi România pentru 
a se procura materii prime fără a fi scoase devize din ţară. 

Opţiunea preferată pentru ieşirea din criză este politica 
autarhică, ceea ce presupunea o accentuare a rolului statului în 
economie. Exemplul exista deja, în 1931 Banca Comercială fusese 
salvată prin intervenţia statului şi acesta obţinuse în schimb majoritatea 
acţiunilor. Cu ajutorul fondurilor publice, diverse societăţi de stat 
accelerează cercetarea şi exploatarea produselor necesare economiei 
italiene (este creată Agip - Agenţia generală a petrolului italian). 

în 1933 este creat IRI (Institutul pentru reconstrucţie industrială) 
destinat sprijinirii băncilor aflate în dificultate prin cumpărarea de către 
stat a acţiunilor industriale posedate de către acestea. Statul, devenit 
pe această cale un proprietar important, va gestiona aceste acţiuni 
dezvoltând diferite holding-uri (Finsider - metalurgie, Finmare - 
construcţii navale), implicându-se prin această uriaşă agenţie naţională 
ce beneficiază de resursele publice, direct în efortul de producţie. Din 
1937, IRI devine instituţie a statului iar în 1940 puterea centrală 
controlează practic peste 20% din totalul investiţiilor italiene. 

Cu toate acestea, participarea statului fascist la viaţa economică 
nu a implicat nici naţionalizare, nici socialism, capitalul privat 
continuând să deţină părţi însemnate din avuţia naţională şi din 
societăţile controlate de IRI. Marile grupuri industriale au fost în 
continuare preponderente în industrii precum construcţia de 
autovehicule, textile, chimică, electrică dar capitalul privat, datorită 
intervenţiei statului în domeniul investiţiilor s-a putut degaja de 
sectoarele mai puţin rentabile. 

Depăşirea crizei economice printr-o politică de autarhie a 
însemnat şi mobilizarea resurselor naţionale (de la aurul deţinut de 
populaţie ia fierul din insula Elba sau modestele rezerve de cărbune 
din Sardinia) precum şi reorientarea schimburilor comerciale în profitul 
aliatului german devenit principalul client şi furnizor al Italiei. în acelaşi 
timp, în octombrie 1936, lira italiană este devalorizată pentru a permite 
echilibrarea balanţei comerciale. 

Bilanţul politicii economice mussoliniene este inegal: autarhia nu 
a reuşit asigurarea independenţei energetice şi nu a redus penuria de 
materii prime siderurgice. Bunurile de consum au fost raţionalizate şi 
puterea de cumpărare a populaţiei a stagnat, suprapopularea din sud 
nu a fost absorbită iar sacrificiile impuse populaţiei au fost substanţiale. 
Dezvoltarea economică s-a realizat în favoarea nordului, a marilor 
aglomerări urbane şi a porturilor. însă în această epocă s-au pus 
bazele infrastructurii “capitalismului de stat” care va permite miracolul 
economic italian de după cel de-al doilea război mondial. 


142 


Proiectul pentru învăţământul Rural 





Italia în perioada interbelică 


Test de autoevaluare 5 

5.1. Menţionaţi principalele măsuri introduse de ministrul de finanţe De Ştefani pentru 
redresarea economică. 


5.2. Precizaţi elementele constitutive ale politicii italiene de autarhie economică. 


Răspunsurile pot fi consultate la pagina 145 


6.6. Italia în apropierea celui de-al doilea război mondial 


Perioada 

consensului 


La începutul anilor ’30, elementul esenţial al consensului 
naţional şi al apropierii dintre mase şi partidul fascist îl reprezenta 
mândria italienilor de a deveni o mare putere iar până în 1935 
adeziunea ţării la programul propus de Mussolini este reală, deşi nu 
toată Italia este fascistă. 


Clasele mijlocii susţineau regimul chiar dacă nivelul şi condiţiile 
de viaţă sunt în scădere (dificultăţile monetare şi creşterea preţurilor) 
deoarece exista posibilitatea compensării acestor neajunsuri prin 
promovare socială prin administraţie sau partid. Muncitorii sunt flataţi 
de regim, dar atent supravegheaţi şi îşi văd nivelul de trai ameliorat. 
Practic, în această perioadă, regimul fascist renunţă la veleităţile 
revoluţionare declarate la debutul ascensiunii sale şi devine treptat un 
instrument al claselor conducătoare reuşind să echilibreze interesele 
contradictorii ale marelui capital, ale burgheziei şi ale lumii 
muncitoreşti. 

Erodarea După 1935 însă, regimul devine tot mai dur. Aventurile externe 

legitimităţii ambiţioase ale Italiei (războiul etiopian, intervenţia din Spania, 

apropierea de Germania nazistă) angajează la maximum resursele 
economice şi militare italiene, iar în ţară se instalează economia de 
război. Tot mai multe sacrificii sunt solicitate din partea populaţiei şi 
după propaganda pentru reducerea voluntară a consumului în timpul 
războiului din Etiopia, în 1939 statul fascist trece la raţionalizarea 

Proiectul pentru învăţământul Rural 143 

















Italia în perioada interbelică 


strictă a unor alimente, a benzinei şi electricităţii. 

în acelaşi timp, puterea personală a Ducelui creşte şi în 1939 
„Omul nou” suprimă Camerele de deputaţi înlocuindu-le cu Camera Fasciilor şi a 

Corporaţiilor. Regimul derapează treptat de la intenţiile proclamate 
anterior şi sub impulsul secretarului general al partidului Achille 
Starace fascismul încearcă să impună societăţii italiene tiparul “omului 
nou” - determinat, sportiv, viril - după modelul nazist şi comunist printr- 
o campanie majoră îndreptată împotriva stilului de viaţă “decadent” al 
burgheziei. Totodată, în 1938, este introdusă “legislaţia de apărare a 
rasei” împotriva evreilor (după acelaşi model german) dar aceasta va fi 
aplicată cu numeroase derogări şi rasismul italian rămâne limitat. 

Tentativa regimului de a accentua controlul asupra tineretului a 
Dezacordurile cu produs apariţia dezacordurilor cu Biserica. în 1931 tensiunile sunt 
Biserica legate de autonomia mişcărilor de tineret catolice şi Papa Pius al Xl-lea 

deşi nu condamnă în mod deschis fascismul, va declara că a acordat 
regimului “ o favoare şi o încredere excesivă”. Deşi urmaşul său, Pius 
al Xll-lea, ales în 1939, se va dovedi mult mai conciliant faţă de regim, 
îndepărtarea bisericii de fascism va duce la îndepărtarea catolicilor faţă 
de puterea politică şi la slăbirea substanţială a bazei populare a 
acesteia. 

Totodată, în apropierea regelui, se produce ralierea forţelor 
Ralierea opoziţiei nefasciste (aristocraţi, militari) ce scapă controlului absolut şi care 
solicită regelui eliminarea lui Mussolini. De altfel, chiar în partidul 
acestuia luptele dintre clanurile administrative şi corupţia generalizată 
contribuie la declinul treptat al autorităţii statului fascist. 

în aceste condiţii - o dictatură tot mai abuzivă şi tot mai mult 
lipsită de sprijinul popular, o economie salvată doar de intervenţia 
masivă a statului şi o societate în care subzistă contradicţii profunde - 
Italia mussoliniană se aventurează în cea de-a doua conflagraţie 
mondială ca va accelera dezagregarea regimului şi va conduce la 
eşecul final al experimentului fascist. 

6.8. Răspunsuri la testele de autoevaluare 

Test de autoevaluare 1 

1.1. Dezechilibrele economice (industrii moderne, dezvoltate rapid şi sectoare deficitare, 
o agricultura inegal dezvoltată incapabilă să asigure necesarul alimentar) şi geografice 
(un Nord industrial, dezvoltat şi un Sud suprapopulat şi retardat economic). Problema 
reconversiei economiei de la război la pace, falimentele numeroase după 1918 şi 
şomajul galopant, criză monetară, deprecierea lirei italiene şi creşterea substanţială a 
preţurilor. 

1.2. înainte de război sistemul electoral italian era grevat de sufragiul cenzitar foarte 
restrâns, de recomandarea papală adresată catolicilor de a nu participa la viaţa politică, 
de faptul că mai mult de o treime din electori erau analfabeţi. Forţa politică conducătoare 
aparţinea burgheziei urbane, liberale şi laice pe plan politic dar conservatoare în plan 
social. Existenţa chiar în rândurile burgheziei a ideilor anticapitaliste şi antiparlamentare 
şi un proletariat atras de anarho-sindicalism şi marxism radical. 

1.3. Problemele economice majore au produs pauperizarea clasei mijlocii moderate şi 
democrate. Deziluzia provocată de “victoria mutilată” şi reacţia naţionalistă, agitaţia 
revoluţionară postbelică şi conflictele rurale în Sud au constituit premisele unei 
confruntări sociale între o stângă tot mai radicală şi o dreaptă speriată de o eventuală 
explozie socialistă. Italia continuă să fie guvernată de partide tradiţionale care refuză 
reforme consistente dar se dovedesc incapabile să menţină ordinea iar segmentele 
sociale de mijloc îşi pierd încrederea în statul liberal burghez şi se vor apropia de un 
grup politic opus revoluţiei şi dornic de a instaura ordinea socială , partidul fascist. 

Test de autoevaluare 2 

2.1. Fascia are valenţe ambigue desemnând la sfârşitul sec. XIX grupurile de ţărani 
revoltaţi din Sicilia dar Mussolini va face referinţe la fasciile antice - simbol în Imperiul 
Roman al autorităţii, “al unităţii, forţei, justiţiei”. 

2.2. Grupările paramilitare - Fasciile de Luptă, apoi Cămăşile Negre; Partidul Naţional 
Fascist şi programul său moderat; sindicatele fasciste; violenţa permanentă împotriva 
reprezentanţilor stângii. 

2.3. “Marşul asupra Romei” şi momentul în care regele îi oferă lui Mussolini mandatul de 
prim-ministru. Mandat excepţional obţinut de la Camera Deputaţilor. Alegerile din august 
1924 şi triumful PNF urmat de îndepărtarea din guvern a miniştrilor non-fascişti. Legile 
“fascistissime” de apărare a statului prin care “Ducele” era responsabil doar în faţa 
regelui şi putea guverna prin ordonanţe, Consiliul de Miniştri avea doar un rol consultativ 
iar Parlamentul pierdea puterea reală. Decretele din noiembrie 1926 care suspendau 
libertăţile individuale, suprimau sindicatele şi organizaţiile politice nefasciste iar toţi 
deputaţii opoziţiei erau deposedaţi de mandatele lor. 

2.4. Fascismul s-a impus atât prin intimidare şi violenţă dar şi datorită erorilor 
adversarilor politici: grevele neîncetate şi de cele mai multe ori infructuoase epuizaseră 
combativitatea unei clase muncitoare lipsită încă de maturitate politică. Ineficacitatea, 
chiar îngăduinţa, guvernărilor moderate au facilitat extinderea agresiunilor fasciste 
asupra unui regim parlamentar fără rădăcini profunde. Lipsa de reacţie a opiniei publice 
şi primele realizări sociale ale regimului mussolinian au condus rapid la supunerea Italiei. 
Notă : în cazul în care nu ati răspuns corect la două dintre întrebările ultimului test, 
europene, s-au schimbat, Statele Unite dar şi Japonia devenind competitoare de 

forţă pentru principalele puteri-studiati capitolul 6.3. şi bibliografia indicată. 

Test de autoevaluare 3 

3.1. a. Liberalismul, Socialismul, Sindicalismul. 

b. Liberalismul pune statul în serviciul individului şi îi limitează funcţiile la supravegherea 
respectării libertăţilor individuale iar democraţia liberală a dus la fracţionare partinică, 
abuzuri de putere ale parlamentarismului şi la iresponsabilitatea adunărilor 
reprezentative. Socialismul şi sindicalismul reduc 

mişcarea istorică la lupta între clase, ignoră statul, caută în domeniul economic funcţii 
sindicale numeroase şi apăsătoare atât pentru muncitori cât şi pentru patroni. Toate la 
un loc, în viziunea fascistă au un rol nefast asupra ordinii sociale, discipline colective şi 
regulilor morale. 

c. “Statul fascist, sinteză şi unitate a tuturor valorilor, interpretează, dezvoltă şi dă forţă 
vieţii întregului popor.... cuprinde clasele într-un bloc unic economic şi moral.... este 
forma cea mai înaltă şi cea mai puternică a personalităţii.... este o forţă, dar o forţă 

intelectuală şi morală care rezumă toate formele vieţii umane.reprezintă o formă şi o 

regulă interioară, o disciplină totală: el pătrunde în voinţă şi în inteligenţă.aduce soluţii 

pentru probleme universale în domeniul politic.... economic... moral.” Practic avem de-a 
face cu un discurs tipic mussolinian, demagogic şi populist, folosind cuvinte şi expresii 
care entuziasmează auditoriul fără a avea vreo însemnătate concretă, dar răspunzând 
frustrărilor şi complexelor identitate colective ( sinteză, unitate, forţă, bloc, formă, regulă, 
disciplină, voinţă, inteligenţă, soluţii, universale, moral) 

Notă : în cazul în care nu ati răspuns corect la ultima sarcină de lucru reluaţi 
lectura documentului urmăriţi cuvintele care se repetă, subliniati-le şi puneti-vă în 
locul auditorului. 


Test de autoevaluare 4 

4.1. corporatismul - organizarea sindicatelor muncitoreşti şi patronale pe grupuri 
profesionale şi ramuri de producţie - îi permitea lui Mussolini eliminarea sindicatelor de 
inspiraţie marxistă, supunerea raporturilor economice şi sociale unei discipline comune şi 
integrarea lor în statul fascist. 

Test de autoevaluare 5 

5.1. Cheltuielile statului au fost reduse şi fiscalitatea severă pentru veniturile înalte 
abolită, a fost creat un sistem mult mai echilibrat de impozite pe venit, au fost încheiate 
tratate de reducere a taxelor vamale cu Franţa, Austria şi Germania şi acorduri speciale 
cu Statele Unite şi Anglia prin care rambursarea datoriilor de război a fost eşalonată pe 
62 de ani cu o dobândă fixă, au fost contractate noi împrumuturi. 

5.2. Politica autarhică presupunea o accentuare a rolului statului în economie astfel încât 
acestuia îi este încredinţat monopolul comerţului exterior, schimburile comerciale sunt 
strict controlate, sunt introduse tarife protecţioniste, se încheie acorduri tip clearing cu 
Germania şi România pentru a se procura materii prime fără a fi scoase devize din ţară 
sunt acordate fonduri publice pentru exploatarea produselor necesare economiei italiene. 
Este creat IRI, destinat sprijinirii băncilor aflate în dificultate prin cumpărarea de către 
stat a acţiunilor industriale posedate de către acestea, sunt mobilizate resursele 
naţionale iar schimburilor comerciale sunt reorientate spre Germania. 

6.9. Lucrare de verificare 2 

Pe baza textului unităţii şi a bibliografiei, alcătuiţi un eseu structurat pe tema 
"Fascismul italian: ideologie şi regim politic 

Punctele care trebuie atinse sunt: ideologia fascistă - statul totalitar, partidul-stat, 
conducătorul suprem, corporatismul, “omul nou” - , regimul politic - instaurare, 
cucerirea şi transformarea instrumentelor puterii, evoluţii economice, declin-, 
concluzii. 

Instrucţiuni privind testul de evaluare: 

a. dacă este posibil, tehnoredactat, Arial 12, 1,5 rânduri, max. 5 pagini 

b. se trimite prin poştă tutorelui. 

c. se foloseşte în primul rând cursul dar pentru obţinerea unui punctaj ridicat este 
necesară parcurgerea bibliografiei indicate. 

Criteriile de evaluare sunt: 

- claritatea exprimării şi absenţa formulărilor nesigure, 

- şirul logic al argumentelor, 

- utilizarea bibliografiei. 

Unitatea de învăţare Nr. 7 

9 

EUROPA OCCIDENTALĂ DUPĂ 1945 


Cuprins 


7.1. Obiective.148 

7.2. Europa Occidentală după al doilea Război Mondial.148 

7.3. Evoluţii în plan economic ale democraţiilor occidentale.152 

7.4. Viaţa politică vest-europeană.157 

7.5. Societatea occidentală postbelică.161 

7.6. Repere cronologice.162 

7.7. Bibliografie.165 

7.8. Răspunsuri pentru testele de autoevaluare.165 


7.1. Obiective 

• Identificarea elementelor constitutive ale contextului istoric postbelic în care au 
evoluat democraţiile occidentale. 

• Analizarea schimbărilor politice din Europa de Vest în perioada postbelică. 

• Relaţionarea secvenţelor istorice de ordin economic, politic şi social. 

• Interpretarea fenomenelor economice şi politice specifice acestei perioade. 


7.2. Europa Occidentală după al doilea Război Mondial 


7.2.1. Reconstrucţia postbelică 

Istoria construcţiei europene ar putea fi denumită la fel de bine 
istoria reconstrucţiei europene. în 1945, Europa a încetat să fie un 
subiect al relaţiilor internaţionale şi soarta sa era decisă în afara 
graniţelor sale, la Moscova sau Washington. 

După al doilea război mondial distrugerile fizice erau imense iar 
pierderile umane inestimabile. în Europa numărul morţilor a atins 40 de 
milioane, cel al refugiaţilor 30 de milioane. Dincolo de pierderile de vieţi 
omeneşti, e dificil de calculat care a fost impactul războiului în termeni 
de deficit de naşteri sau în termeni de mortalitate şi de îmbătrânire a 
populaţiei. La fel în cazul pierderilor economice: distrugerile propriu- 
zise erau completate de o teribilă uzare morală a investiţiilor. în 
Germania, de exemplu, pierderile urcau până la aproape 20% din 


Pierderi umane şi 

distrugeri 

materiale 

Probleme 

economice 

postbelice 


Obiectivele 

reconstrucţiei 


Modalităţi de 
depăşire a crizei 


Parametrii 

creşterii 

economice 


potenţialul industrial german, dar industria constructoare de maşini, 
foarte puţin afectată, probabil că nu ar fi avut probleme în a le înlocui. 
Marea dificultate era reprezentată însă de „disoluţia” infrastructurii şi 
distrugerile din zonele urbane unde în jur de 25% din fondul de locuinţe 
la nivelul întregii Germanii a dispărut. 

în Franţa, 80% din instalaţiile portuare au fost distruse, 25% din 
locomotive şi jumătate din vagoane, 20% din capitalul imobiliar, 60000 
de întreprinderi industriale şi agricole. Instalaţii industriale în valoare de 
peste 10 miliarde de franci au fost demontate şi trimise în Germania (în 
contrapartidă, în Danemarca şi Norvegia mecanizarea industriei a 
crescut cu 15-20% în timpul conflictului). 

Producţia de carne a scăzut cu o treime pe parcursul războiului, 
cea de pâine cu 60%, exporturile erau în unele cazuri egale cu zero. 
Criza exporturilor europene avea să dea naştere aşa-numitului „dollar 
gap”, un deficit imens în relaţiile comerciale cu Statele Unite care 
cauzează o penurie de dolari la nivelul Europei Occidentale. 

Obiectivele centrale ale primelor guverne postbelice erau 
evitarea unui nou eşec al păcii şi a revenirii crizei economice mondiale, 
în consecinţă, în majoritatea statelor occidentale răspunsul 
guvenamental a fost de două tipuri: 

■ dirijist : dirijismul naţionalizărilor, al planificării şi al investiţiilor 
publice în Italia şi Franţa, dirijismul politicilor financiare ca în 
Germania şi Japonia (planificarea vizează de fapt o liberalizare a 
economiei în etape) 

■ empiric : cazul Marii Britanii unde chiar dacă au existat 
naţionalizări masive, acestea nu erau cuplate cu o planificare 
bine pusă la punct. 

Reconstrucţia economică a înregistrat succese remarcabile 
după criza de reconversie din 1946 -1947: 

Producţia manufacturieră în principalele state vest-europene 
(1938=100) 


Statul 

1947 

1948 

1949 

1950 

Marea Britanie 

115 

129 

137 

151 

Franţa 

> 

95 

108 

118 

128 

Germania 

33 

50 

75 

95 

Italia 

93 

93 

101 

115 

Belgia 

105 

115 

122 

125 

Olanda 

104 

113 

126 

139 

Planul Marshall 

7.2.2. Rolul Statelor Unite ale Americii în reconstrucţia europeană 

Rolul Statelor Unite în reconstrucţia Europei Occidentale a fost 
crucial. Din punct de vedere american, stabilitatea lumii depindea de 
reconstrucţia rapidă a Europei de Vest. America nu a contribuit numai 
financiar (circa 25 de miliarde de dolari în credite şi sume 
nerambursabile în primii şase ani postbelici), dar a oferit şi un model 
politico-economic şi social. 

Rezultatele planificării americane în ceea ce priveşte Europa 
Occidentale erau în bună măsură o extindere a filosofiei, metodelor şi 
chiar a politicilor New Deal-ului în Europa: aceasta însemna mai mare 
eficienţă economică prin planificare, încurajarea schimbării sociale 
pentru a da naştere unei societăţi prospere, sensibile la schimbare, dar 
şi stabile. 

Mai mult, Germaniei nu i s-a permis crearea unei ideologii 
proprii a reconstrucţiei. Chiar şi în 1949 tutelajul aliat este complet şi 
înainte de această dată Germania nu a fost stăpână peste propria 
reconstrucţie. Golul este umplut de modelul american în principal şi, dat 
fiind locul ocupat de Germania de Vest în Europa Occidentală, Statele 
Unite au dobândit şi în acest fel o pondere uriaşă în reconstrucţia 
Europei ca întreg. 

Planul Marshall (după numele secretarului de stat George 
Marshall) dădea măsura rolului american în Europa postbelică. în 
spatele acestuia se afla viziunea americană a unei Europe unite şi 
eficiente, a unei arii economice unice, bazate pe liber schimb, dar şi pe 
principiile democratice. Programul, aprobat de Congresul american în 
aprilie 1948, implica furnizarea a 13 miliarde de dolari pe parcursul a 4 
ani. 90% din sumă era reprezentată de bani nerambursabili, restul de 
împrumuturi cu dobândă mică (2,5%/an, plătibili începând cu 1956). 
Planul era administrat de la Washington de către Economic 
Cooperation Administration care avea birouri în fiecare ţară. 


Statul 

Suma primită prin Plan 

Marea Britanie 

3, 176 mld 

Franţa 

2,706 mld 

Italia 

1,474 mld 

Germania Occidentală 

1,389 mld 

Olanda 

1,079 mld 

Grecia 

700 mii. 

Austria 

700 mii. 


Rezultatul în Europa al lansării planului în iulie 1947 a fost 
crearea în 1948 a Organizaţiei pentru Cooperare Economică în Europa 
(din martie 1948 avea 15 membri prin adăugarea Germaniei 
Occidentale) şi punerea bazelor procesului de construcţie europeană. 

O dimensiune importantă a procesului de reconstrucţie a fost 
denazificarea societăţii vest-germane. Ea a presupus arestarea şi 
pedepsirea liderilor nazişti, „denazificarea” societăţii germane prin 
îndepărtarea unui mare număr de membri de partid, oficiali şi oameni 
politici, interzicerea oricăror manifestări publice ale nazismului, 
distrugerea literaturii naziste, reorganizarea curriculei şcolare şi 
universitare, îndepărtarea omniprezentelor însemne ale partidului, 
condamnarea publică a atrocităţilor regimului (filme despre lagărele de 
concentrare unde prezenţa este obligatorie). Denazificarea a fost, însă, 
un proces lent şi în mod necesar incomplet întrucât era imposibil să 
asiguri funcţionarea statului şi societăţii germane în condiţiile în care ar 
fi trebuit să marginalizezi mare parte a celor cinci milioane de membri 
ai NSDAP. 

La nivel social, pierderile masive în rândurile populaţiei 
masculine (Germania pierde 2,5 milioane de militari, mulţi dintre ei între 
18 şi 23 de ani) s-au tradus în Germania printr-o disproporţie între 
populaţia feminină şi cea masculină: 79 de bărbaţi la 100 de femei. 
Celelalte state occidentale nu au trebuit să facă faţă unei probleme de 
o asemenea magnitudine. 

Peste tot în Europa războiul a generat aşteptări de mai bine, 
presiuni populare pentru reforme sociale. Dificultăţile economice au 
descurajat, însă, reformele de acest tip (cu excepţia Marii Britanii şi a 
Suediei). 

în paralel, a început procesul de „americanizare” a societăţilor 
europene (nivelul de viaţă american la sfârşitul războiului era de 1,6 ori 
mai ridicat decât în Anglia şi de peste 3 ori decât în Austria). Această 
discrepanţă a dat naştere tendinţa imitării stilului de viaţă şi a valorilor 
americane. Planurile americane de reconstrucţie a continentului 
includeau o dimensiune considerabilă a americanizării culturale, acum 
neglijată în parte tocmai datorită succesului ei. 

în Germania, datorită ocupaţiei, influenţa modelului american la 
nivelul societăţii era cea mai vizibilă. Programe radio şi instrucţiuni au 
fost create pentru soldaţi privind modul de abordare a populaţiei 
germane. Ocupaţia americană a Germaniei, mult mai generoasă pe 
plan personal decât cea britanică, a creat un mare entuziasm pentru 
stilul american de viaţă. Soldaţii americani, în ciuda a numeroase 
incidente în perioada iniţială, erau mai apreciaţi decât cei francezi sau 
britanici. Prizonierii germani deţinuţi în America fuseseră în general 
bine trataţi, iar bazele americane ofereau slujbe într-o perioadă foarte 
dificilă (în 1951 248000 de germani lucrează pentru armata 

americană.) 

Test de autoevaluare 1 


1.1. Explicaţi pe scurt termenul de dollar gap. 


1.2. Menţionaţi principalele obiective ale guvernelor postbelice. 


1.3. Identificaţi perspectiva americană asupra reconstrucţiei Europei post-belice, tradusă 
prin Planul Marshall. 


1.4. Precizaţi în ce a constat denazificarea Germaniei. 


Răspunsurile pot fi consultate la pagina 165 


7.3. Evoluţii în plan economic ale democraţiilor occidentale 

7.3.1. Miracolul economic 

Creşterea economică agresivă ce a purtat denumirea de 
„miracolul economic” a durat numai timp de o generaţie (1950-1973). 
între 1950 şi 1975, 12 economii vest-europene au crescut în medie cu 
4,7% anual şi amploarea fenomenului este vizibilă daca ne raportăm la 
creşterea economică pe termen lung a acestor state (2,2% intre 1775 şi 
1992). Ca termen de comparaţie, o rată de creştere comparabilă a fost 
atinsă numai în cele patru decenii premergătoare primului război 
mondial. 

Termenul de „miracol economic” este aplicabil în special 
Consensul social evoluţiei economice a Germaniei Federale, Italiei şi Franţei în perioada 
postbelic. Una dintre precondiţiile de bază ale acestui fenomen a fost 
consensul între lumea sindicală, cercurile patronale şi autorităţile 
guvernamentale adepte ale statului-providenţă. Cele trei elemente 
(guvernul, sindicatele şi patronatul), tradiţional aflate pe poziţii adverse, 
au reuşit să ajungă la un acord care avea drept obiectiv pe termen lung 
creşterea economică. 


„Miracolul 

economic” 

Odată intrate într-o fază de creştere economică rapidă, statele 
vest-europene au consolidat acest consens prin construirea unui set de 
politici sociale menite să asigure în esenţă egalitatea de şanse: 
educaţie şi asistenţă medicală gratuită, diferite forme de protecţie 
socială. Acest consens avea să fie, însă, erodat de creşterea preţurilor 
petroliere în perioada 1973-1979, creştere care creează riscul inflaţiei 
şi care generează mari presiuni pentru o intervenţie a statului în sens 
deflaţionist, în special prin îngheţarea salariilor. 


Cauzele 

„miracolului 

economic” 


Printre cauzele punctuale ale „miracolului economic” pot fi 
enumerate: 

■ expansiunea comerţului internaţional sub impactul liberalizării 
susţinute de GATT: performanţa exporturilor europene în 
perioada postbelică a fost remarcabilă; 

■ stabilitatea sistemului financiar internaţional creat la Bretton 
Woods (convertibilitatea majorităţii monedelor europene 
reprezintă în 1958 un obiectiv împlinit); 

■ existenţa unor surse de energie ieftină (petrol şi energie 
atomică); 

■ impactul integrării europene: constituirea treptată a unor 
organisme economice europene precum Uniunea Europeană 
a Plăţilor, Comunitatea Europeană a Cărbunelui şi Oţelului şi 
Comunitatea Economică Europeană a avut drept rezultat 
creşterea comerţului intra-european de la 10 miliarde de 
dolari în 1950 la 23 de miliarde în 1959; 

■ rata mare a investiţiilor în economie (aproape dublă faţă de 
anii ’30) combinată cu creşterea rapidă a forţei de muncă; 

■ explozia demografică (populaţia vest-europeană a crescut cu 
un sfert între 1945 şi 1970) combinată cu o piaţă a muncii 
foarte generoasă din cauza imigraţiei şi a scăderii dramatice 
a ponderii agriculturii în ansamblul forţei de muncă. 


Tabel 1. 

Exemplu pentru „miracolul economic” - Dezvoltarea economică a Franţei între 
1945 şi 1958(1938 = 100) 



1945 

1950 

1952 

1954 

1956 

1958 

Producţia agricolă 

61 

102 

103 

117 

112 

116 

Producţia industrială 

50 

128 

145 

159 

188 

213 

Volumul importurilor 

34 

104 

116 

126 

166 

174 

Volumul exporturilor 

10 

161 

161 

196 

202 

233 

Produsul Naţional Brut 

54 

118 

129 

140 

156 

167 


Extrem de important a fost rolul activ asumat de guverne în 
Neocapitaiismui gestionarea economiei prin manipularea fiscalităţii şi a cheltuielilor 
bugetare pentru a susţine o creştere constantă, o economie fără şomaj. 
Neocapitalism este termenul care desemnează acest nou tip de 

John M. Keynes 
1883-1946 


Interconectarea 
politicilor 
economice şi 
sociale 


Creşterea 
nivelului de viaţă 


economie în care proprietatea de stat coexistă cu cea privată şi statul 
îşi asumă un rol proeminent în economie. 

Evoluţiile în gândirea economică au avut, de asemenea, un 
impact decisiv: cea mai importantă consecinţă a keynesianismului 
poate fi considerată a fi abandonarea ortodoxiei bugetare care se 
dovedise atât de dăunătoare în timpul Marii Crize. Obiective guvernului 
erau în general: creşterea venitului naţional, stabilitatea preţurilor, 
echilibrul balanţei de plăţi, o distribuire mai echitabilă a veniturilor, 
protecţie socială. 

Toate acestea erau considerate posibile datorită teoriei 
economice keynesiene. De vreme ce adoptarea politicilor keynesiene 
presupunea asumarea obiectivului de natură socială al unei economii 
fără şomaj, politicile sociale şi cele economice erau interconectate. 
Dacă economia fără şomaj era primul obiectiv, al doilea era egalitatea 
de şanse în educaţie, sănătate şi pensii. 

Amploarea acestor obiective a modificat radical natura statului 
postbelic. Sistemele cele mai extensive puteau fi întâlnite în Marea 
Britanie şi Suedia. Cheia de boltă era sistemul de sănătate care, din 
nefericire, a devenit din ce în ce mai greu de susţinut financiar odată cu 
creşterea duratei medii de viaţă, cu apariţia unor noi tratamente pentru 
boli până atunci incurabile, cu utilizarea unor instrumente tot mai 
scumpe. 

Amploarea miracolului economic vest-european a fost cu 
adevărat extraordinară. Anii ’50 sunt anii în care se manifestă o 
creştere spectaculoasă, cu mult deasupra tendinţelor istorice, calculate 
fie plecând de la perioada 1870-1913 sau de la cea interbelică. Nivelul 
de viaţă la sfârşitul anilor ’80 faţă de 1929 este de cinci ori mai ridicat în 
Italia, de 4,5 ori în Germanie Federală, în Franţa 3,5, în Marea Britanie 
de 3 ori. Transformările din viaţa de zi cu zi sunt în egală măsură 
miraculoase şi dacă în ecuaţie sunt introduse transformările aduse de 
noile categorii de bunuri de consum, indicele este 10 în cazul Italiei, 9 
pentru RFG, 7 pentru Franţa, şi 6 pentru Marea Britanie. 

Glosar: 


Keynesianism - teorie economică aparţinând economistului 
britanic John Maynard Keynes, foarte influentă în primele decenii 
postbelice. Keynes susţinea intervenţia activă a guvernului în economie 
prin controlul politicilor monetare şi prin investiţii publice (cheltuind, 
dacă era nevoie, în deficit) pentru a stimula consumul în perioadele de 
recesiune. Criza anilor 70 şi perioada următoare avea să aducă 
abandonarea treptată a keynesianismului în condiţiile în care guvernele 
au fost incapabile să rezolve problema şomajului de masă şi să revină 
la un ritm de creştere susţinut. 

Welfare state - în traducere "statul bunăstării”. Termen 
consacrat de politica guvernului laburist din perioada 1945 - 1951 şi 
care a ajuns să definească într-o oarecare măsură politicile duse de 

statul-providenţă. "Statul bunăstării” este statul intervenţionist, statul 
care redistribuie, statul care prin intermediul politicilor sociale şi 
economice încearcă să asigure egalitatea de şanse cetăţenilor săi, 
pornind de la crearea de locuri de muncă până la sănătate şi educaţie 
gratuite 

Creşterea medie anuală a Produsului Intern Brut în principalele state europene în 
comparaţie cu principalele puteri economice extra-europene: 


Ţara 

1950-5 

1955-60 

1960-6 

1964-9 

1969-73 

1970-80 

Regatul Unit 

2,9 

2,5 

3,4 

2,5 

2,8 

1,9 

Franţa 

> 

4,4 

4,8 

6,0 

5,9 

6,1 

3,6 

Germania 

9,1 

6,4 

5,1 

4,6 

4,5 

2,8 

Italia 

6,3 

5,4 

5,5 

5,6 

4,1 

3,0 

Japonia 

7,1 

9,0 

117 

10,9 

9,3 

4,9 

SUA 

4,2 

2,4 

4,4 

4,3 

3,4 

3,0 


(Anthony Sutcliffe: An Economic and Social Hitory of Western Europe since 1945 , London, Longman, 
2002, p.240) 


7.3.2. Particularităţile cazului britanic 


Evoluţia economică a Marii Britanii cel puţin până la sfârşitul 
anilor 70 a fost complet diferită. S-a vorbit de excepţionalismul britanic, 
de declinul sau criza britanică, de „omul bolnav al Occidentului”. în 
termeni absoluţi, perioada miracolului economic continental a 
corespuns în Marea Britanie unor decenii de creştere economică 
rezonabilă, considerabil deasupra tendinţei istorice. 

Ritm lent de Impresia de criză era dată însă de ritmul mult mai lent de 

dezvoltare dezvoltare în comparaţie cu state precum Franţa, Italia sau Germania. 

Nivelul de trai mediu, cel mai înalt din Europa în 1950, este depăşit 
treptat de unele state continentale, iar la sfârşitul anilor 70 PNB-ul 
italian îl depăşeşte pe cel britanic. Paradoxal este că această perioadă 
este asimilată în Regatul Unit cu societatea abundenţei: în 1964 88% 
dintre casele britanice aveau televizor, 39% frigider şi 56% maşini de 
spălat. 


Deşi la sfârşitul celui de-al doilea război mondial se afla, spre 
Declin industrial deosebire de alte state vest-europene, într-o poziţie extrem de 
favorabilă, Marea Britanie şi-a pierdut relativ rapid poziţiile de vârf 
deţinute în industrii precum cea auto, electronică sau de construcţii 
navale, iar produsele britanice s-au văzut puse în dificultate chiar pe 
piaţa internă. 

Declinul relativ al Marii Britanii ca mare putere economică 
mondială a fost practic inevitabil iar amploarea acestui declin a devenit 
domeniu de cotroversă. lată câteva din explicaţiile acestui declin relativ: 

■ Marea Britanie era unică în Europa prin lipsa unui rezervor 
de forţă de muncă agricolă care să poată alimenta 
expansiunea industrială; 


Motivele 
declinului 
economic britanic 


Proiectul pentru învăţământul Rural 


155 






Europa Occidentală după 1945 


■ fiscalitatea ridicată din cauza costurilor exorbitante ale 
welfare state-ului şi a cheltuielilor militare ridicate; 

■ implicarea mult prea mare a statului în economie prin 
naţionalizări, mai ales dacă ţinem seama că pe termen mediu 
naţionalizările au reprezentat un eşec economic; 

■ forţa mult prea mare a sindicatelor şi fărâmiţarea lumii 
sindicale (180 faţă de 16 în RFG); 

■ nivelul scăzut al investiţiilor în economie şi orientarea 
capitalului britanic spre investiţii în exterior. 

Abia în anii ’80, printr-o infuzie brutală de liberalism, economia 
britanică a reuşit să se revigoreze. 


Test de autoevaluare 2 

2.1. Identificaţi şi explicaţi pe scurt principala pre-condiţie a “miracolului economic”. 


2.2. Observaţi datele din Tabelul 1 şi identificaţi şi explicaţi pe scurt cele două perioade 
de creştere economică. 


2.3. Explicaţi pe scurt termenul de “neocapitalism”. 


2.4. Enumeraţi cauzele ritmului lent de creştere economică în Marea Britanie. 


Răspunsurile pot fi consultate la pagina 165 

7.4. Viaţa politică vest-europeană 


Impactul 

totalitarismelor 

interbelice 


7.4.1. Ora zero a politicii Europei Occidentale 

In ansamblul său, după al doilea război mondial, Europa 
Occidentală s-a unit în jurul valorilor democraţiei şi capitalismului. 
Impactul devastator al totalitarismului a determinat asumarea de către 
majoritatea forţelor politice postbelice a unui set de principii de sorginte 
liberală. Pentru Germania, mai 1945 reprezintă Stunde nuli - ora zero, 
momentul unui nou început. 


Forţele politice democratice vest-europene aveau câteva 
caracteristici în comun : anticomunismul, o abordare specifică a 
Caracteristici ale spaţiului economic, secularizarea. Există o adevărată cultură a 

forţelor politice consensului, liniile de demarcaţie ideologice devenind mult mai puţin 

clare. Există bineînţeles şi excepţii. Franţa a reprezentat din acest 

punct de vedere un caz particular: în vreme ce Republica a IV-a a fost 
permanent ameninţată de existenţa a două forţe radicale care îi 
contestau însăşi existenţa (gaulliştii şi comuniştii), Republica a V-a a 
însemnat marginalizarea unor importante forţe politice (în special, 
socialiştii) şi lipsa unei alternanţe la putere. 


Politica consensului a fost favorizată în ţări precum Marea 
Britanie sau Republica Federală Germană unde sistemul bipartinic a 
încurajat competiţia dintre cele două formaţiuni pentru centrul spectrului 
politic, în vreme ce sistemele multipartinice au încurajat partidele să-şi 
scoată în evidenţă individualitatea. 


Preponderenţa 

conservatoare 


în cazul primelor trei decenii postbelice se poate vorbi de o 
preponderenţă conservatoare în Vestul Europei. în Germania 
Occidentală (RFG) creştin-democraţii conduşi de K.Adenauer au 
guvernat singuri sau în coaliţie de la crearea statului până în 1969, în 
Italia tot creştin-democraţii - conduşi de De Gasperi - nu au lipsit din 
nici un guvern format în Italia până în 1994. în Marea Britanie, între 
1951 şi 1964, s-au succedat la putere o serie de guverne 
conservatoare, dar adevăratul simbol al preponderenţei menţionate mai 
sus a fost fără îndoială venirea lui De Gaulle la putere în 1958. 



Trei dintre conducătorii Europei Occidentale după al doilea război mondial: germanul 
Konrad Adenauer (1876-1967), italianul De Gasperi (1881-1954) şi francezul De 
Gaulle (1890-1970) 

7.4.2. Curente politice postbelice 

Creştin-democraţia a fost probabil cea mai importantă mişcare 
politică la nivelul Europei Occidentale după cel de-al doilea război 
mondial. O mişcare destul de eterogenă, creştin-democraţia a apărut 
Creştin- ca un re f uz a | capitalismului şi marxismului, ambele văzute ca 

ripmnrratia 1 

manifestări ale materialismului opus învăţăturilor Bisericii (sugestiv, 
programul din 1947 al Uniunii Creştin-Democrate din Germania se 
numea CDU depăşeşte capitalismul şi marximul). Ea avea să evolueze 
tot mai spre dreapta începând cu anii 70. 

Tendinţa a fost foarte vizibilă şi anterior pentru că în cele mai 
multe cazuri partidele creştin-democrate au luat locul dreptei 
tradiţionale, ceea ce a însemnat că adeseori se adresau unui electorat 
mai conservator decât ideologia partidului. Forţa aceste mişcări a venit 
exact din compromiterea vechii drepte, din anticomunismul foarte ferm 
afişat, dar şi din flexibilitatea cu care se raporta la reformele sociale. în 
Germania Federală, doctrina creştin-democrată - "economia socială de 
piaţă” era menită să îmbine principiile pieţei cu o doză de reformism 
social, chiar dacă nu se mergea atât de departe ca în cazul Marii 
Britanii. 


Legăturile creştin-democraţiei cu Biserica, foarte importante la 
început, au devenit tot mai diluate odată cu secularizarea societăţii 
occidentale în ansamblu. Spre exemplu, în 1972 Partidul Creştin- 
Democrat Austriac se declara deschis "tuturor creştinilor şi celor care 
din alte motive îşi asumă o viziune umanistă asupra omului’. 

Socialismul vest-european a devenit tot mai influent după al 
doilea război mondial, chiar dacă momentele de criză nu au lipsit. In 
Socialismul şi 1951, la Frankfurt, a fost reconstituită Internaţionala Socialistă, 
sociai-democraţia R eun j unea a reafirmat ataşamentul partidelor socialiste faţă de 
democraţia politică, văzută ca o condiţie indispensabilă a realizării 
socialismului. în paralel, partidele socialiste au devenit tot mai dispuse 
să accepte regulile sistemului capitalist, chiar dacă în prima etapă 
acest reformism mergea în paralel cu reafirmarea purităţii doctrinare. 


Dorinţa de a deveni parte a consensului de care vorbeam mai 
sus a făcut ca unele dintre partidele socialiste vest-europene să-şi 
revizuiască dramatic atitudinile: între 1957 şi 1959 social-democraţii 
germani au respins marxismul ca bază a propriei doctrine. Programul 
social-democraţilor germani de la Godesberg (1958) afirma renunţarea 
la marxism şi la obsesia luptei de clasă, dar enunţa şi principiul „ piaţă 
oriunde este posibilă, statul oriunde este necesar 7 


Evoluţia social-democraţilor spre centru le-a permis să ajungă la 
putere în Germania în 1966, mai întâi în coaliţie cu creştin-democraţii, 
Cazul german apoi, din 1969 până în 1982, singuri (sub conducerea mai întâi a lui 
Willy Brandt şi apoi a lui Helmut Schmidt). 

Italia 


Marea Britanie 


Franţa 


Schmidt 



Cancelarii vest-germani social democraţi ai anilor 70 - Willy Brandt şi Helmut 


în Italia , încă din a doua jumătate a deceniului al şaselea, 
Partidul Socialist s-a distanţat de comunişti, şi-a revizuit atitudinea faţă 
de NATO şi s-a arătat dispus să intre la guvernare alături de creştin- 
democraţi, lucru care s-a şi întâmplat în 1963. 

în Marea Britanie , după marea guvernare laburistă din 
perioada 1945 -1951 care a modelat întreaga evoluţie postbelică a ţării, 
Partidul Laburist nu a reuşit în guvernările din perioada 1964 -1970 şi 
1974 -1979 să elimine sursele crizei structurale britanice. Divizaţi în 
ceea ce priveşte aderarea Regatului Unit la Comunitatea Economică 
Europeană, incapabili să se distanţeze de lumea sindicală şi să iniţieze 
o reformă economică radicală, laburiştii au fost excluşi de la guvernare 
în perioada 1979-1997. 

în cazul Franţei , socialiştii francezi erau complet integraţi în 
viaţa politică a Republicii a IV-a, după cum o arată participarea lor la 
guvernările din perioada 1945 -1951, dar au avut dificultăţi în a se 
desprinde de trecutul marxist. De altfel, desprinderea ideologică de 
marxism se va realiza abia la sfârşitul anilor 70 în contextul în care 
socialiştii depăşesc pentru prima dată ca rezultate electorale Partidul 
Comunist Francez aflat în declin. în ciuda lipsei de inovaţie ideologică, 
spre deosebire de naţionalismul practicat de Partidul Social-Democrat 
German (SPD) şi de izolaţionismul laburiştilor britanici, socialiştii 
francezi sprijină consecvent proiectul european. Modernizarea 
partidului premerge revenirea partidului la guvernare în anii ’80, pe 
fondul victoriei în alegerile prezidenţiale a Iui Francois Mitterand. 

Liberalismul 


Comunismul 


1995 



Francois Mitterand, preşedintele socialist al Franţei între 1981 şi 


Liberalii vest-europeni s-au regăsit după 1945 într-o situaţie 
specială. In vreme ce la sfârşitul secolului XIX, formaţiunile liberale 
fuseseră cele mai fervente susţinătoare ale ideii de reformă socială şi 
instituţională, după al doilea război mondial şi-au asumat rolul de 
principali critici ai statului-providenţă. Mai mult, valorile susţinute 
anterior de liberali au în cea mai mare parte asumate de toate partidele 
democratice, astfel încât formaţiunile liberale au fost condamnate la un 
rol marginal. 


Cu toate acestea, în Germania Federală Partidul Liber 
Democrat a putut reveni în centrul scenei datorită rolului său în 
formarea majorităţilor parlamentare, fie cu creştin-democraţii, fie cu 
SPD. In Marea Britanie, renaşterea liberală a început în anii 70, când 
Partidul Liberal a obţinut scoruri electorale de peste 20%, dar 
rezultatele nu au putut fi transformate în influenţă politică din cauza 
sistemului electoral britanic care favorizează bipartidismul. 


O evoluţie interesantă la nivelul partidelor politice vest-europene 
a fost înregistrată de partidele comuniste care, după mai mult de 
douăzeci de ani de izolare şi de plasare în afara consensului politic (în 
mai 1947 comuniştii fuseseră excluşi din guvernele de coaliţie în 
Franţa, Belgia şi Italia), pun bazele a ceea ce avea să se numească 
eurocomunism. 


Această orientare spre moderaţie survine, paradoxal, într-un 
moment de criză economică de care partidele comuniste ar fi trebuit să 
profite. în realitate, cele două decenii de miracol economic şi 
degradarea imaginii URSS le obligă să condiţioneze suportul pe care îl 
oferă Uniunii Sovietice şi să-şi afirme sprijinul pentru valorile 
democratice în încercarea de a devei mai atractive pentru categoriile 
mijlocii. în 1968 Partidul Comunist Italian condamnă intervenţia 
sovietică în Cehoslovacia şi devine astfel vârful de lance al distanţării 
de Moscova. 


Eurocomunismul a fost apanajul partidelor comuniste mari, 
precum cel francez, italian sau spaniol (după 1975), în vreme ce 
partidele mici, spre exemplu cel britanic, au rămas profund fidele 

Moscovei. Actul de naştere oficial al eurocomunismului l-a reprezentat 
reuniunea de la Madrid din 1977 unde comuniştii francezi, italieni şi 
spanioli au proclamat "noua cale”. încercarea comuniştilor de a se 
plasa în interiorul consensului prin apelul la eurocomunism nu putea 
avea succes. Spaţiul lor de manevră în plan ideologic era extrem de 
redus, orice pas prea radical spre moderaţie putând duce la asimilarea 
lor cu socialiştii sau social-democraţii. 

Ultimele decenii au fost martorele şi unei oarecare 
recrudescenţe a extremei drepte în Europa Occidentală. Exista, însă, 

Extrema dreaptă o mare diferenţă faţă de extrema dreaptă interbelică : la baza lor nu se 
mai află un construct ideologic major, un proiect de societate şi sistem 
politic alternativ, ci o temă unică precum imigraţia, separatismul sau 
corupţia. Frontul Naţional începând cu anii ’80 sau Blocul Flamand un 
deceniu mai târziu au devenit partide respectabile ca reprezentare 
electorală (spre exemplu, în anii ’90 în Franţa Frontul Naţional a obţinut 
constant scoruri între 12 şi 15%). 

Test de autoevaluare 3 

3.1. Precizaţi caracteristicile vieţii politice occidentale în primele trei decenii postbelice. 


3.2. Menţionaţi elementele constitutive comune ale politicilor socialiste vest-europene. 


3.3. Explicaţi pe scurt diferenţa dintre extrema dreaptă postbelică şi cea interbelică. 


Răspunsurile pot fi consultate la pagina 165 


7.5. Societatea occidentală postbelică 


Perioada de prosperitate postbelică a transformat profund 
societatea vest-europeană. Dispariţia şomajului de masă (cel puţin 
Creşterea până în anii ’80), precum şi creşterea rapidă a veniturilor reale a 

nivelului de trai însemnat că tot mai multe persoane şi-au putut dedica o proporţie 

crescândă a câştigurilor altor lucruri decât alimentele sau întreţinerea 
căminului. 


Bunurile de folosinţă îndelungată au devenit tot mai accesibile, 
modificând stilul de viaţă al majorităţii populaţiei, de la modul de 
petrecere a timpului liber (din ce în ce mai generos odată cu scăderea 
numărului de ore muncite în fiecare săptămână) la alegerea unei 
locuinţe. 

Răspândirea autovehiculelor individuale a stimulat expansiunea 
suburbiilor, mai ales în Marea Britanie, deşi nici aici fenomenul nu a 
Suburbiile şi atins nivelul Statelor Unite. Apariţia televiziunii în 1946 (în Anglia) şi 

televiziunea răspândirea sa a avut un impact extraordinar care nu s-a limitat la 

timpul liber. Televiziunea a modificat preocupările şi comportamentul 
politic al audienţelor din ce în ce mai mari, a contribuit decisiv la 
formarea unei noi culturi populare. 


Modificarea 
statutelor sociale 


La fel de importante ca transformarea stilului de viaţă au fost o 
serie de tendinţe sesizabile în cadrul acestor societăţi : secularizarea s- 
a tradus nu numai prin scăderea drastică a credincioşilor practicanţi şi 
disputele privind învăţământul religios, ci şi printr-o raportare diferită la 
o serie de probleme, inclusiv cea a sexualităţii. Simplificarea 
procedurilor de divorţ, introducerea pilulei contraceptive anunţau înainte 
de toate o modificare a statutului femeii în structura societăţii. 


Criza anilor 70 şi revenirea Europei la o creştere economică 
Criza anilor 70 moderată a readus în Occident un fenomen considerat dispărut: 

şomajul de masă. Şomajul afectează în special în mod disproporţionat 
femeile (poate cu excepţia Marii Britanii) şi tinerii (aici Germania 
constituia excepţia) 


Rata şomajului (procentaj din populaţia activă) 



1973 

1979 

1983 

1987 

1990 

Statele Unite 

4,8 

5,8 

9,5 

6,1 

5,3 

Marea Britanie 

3,3 

5,6 

13,2 

10,6 

6,1 

Franţa 

> 

2,6 

5,9 

8,1 

10,6 

9,3 

Germania Federală 

0,8 

3,2 

7,5 

6,4 

6,1 








Noile probleme economice au corespuns unei stopări a 
expansiunii demografice. Natalitatea s-a prăbuşit în perioada 1975- 
1978, dar deficitul a fost parţial contracarat prin recurgerea la imigraţie. 
Imigraţia nu reuşeşte, însă, să atenueze o nouă realitate: îmbătrânirea 
populaţiei europene, îmbătrânire ce apasă foarte greu pe umerii 
statului-providenţă. 

7.6. Repere cronologice 

7.6.1. Franţa 


■ 1946 -1958 : din punct de vedere politic este perioada Republicii a 
IV-a, marcată de instabilitate guvernamentală şi de cele două 
conflicte coloniale din Indochina şi Algeria. în ciuda acestora acum 
sunt puse bazele proiectului european şi ale miracolului economic 
francez. în 1958 venirea generalului De Gaulle la putere şi votarea 
unei noi constituţii au condus la introducerea Republicii a V-a. 

■ 1962 : sfârşitul războiului din Algeria. 

■ 1968 : val de greve şi demonstraţii studenţeşti care demonstrează 
scăderea popularităţii generalului. în anul următor, în urma unui 
referendum, acesta avea să demisioneze. 

■ 1969 - 1974 : preşedinţia lui Georges Pompidou. Sunt ultimii ani ai 
miracolului economic, o perioadă de succese majore în construcţia 
europeană. 

■ 1974 - 1981 : septenarul (mandatul preşedintelui francez este de 7 
ani) lui Valery Giscard d'Estaing este marcat de crizele petroliere, de 
instalarea recesiunii economice şi de euro-pesimism (scade 
încrederea opiniei publice în eficienţa Comunităţii Europene). 

■ 1981 - 1995 : cele două mandate ale lui Francois Mitterand. Primul 
mandat este marcat de incapacitatea Franţei de a reveni la 
creşterea economică rapidă şi de a rezolva problema şomajului. O 
parte a marilor firme este naţionalizată şi recesiunea este depăşită 
atât de lent încât mediile de afaceri sunt alienate de guvernarea 
socialistă. 

■ 1986 : victoria dreptei în alegerile legislative, prima coabitare între 
preşedintele socialist Mitterand şi primul-ministru de dreapta 
Jacques Chirac. Şeful guvernului, bazându-se pe majoritatea 
legislativă lansează un program de re-privatizare care readuce 
creşterea economică dar cu costuri sociale majore 

■ 1988 : Mitterand este reales şi stânga recâştigă majoritatea în 
alegerile parlamentare. 

■ 1993 : victoria dreptei politice franceze şi a doua coabitare. 

■ 1995 : Jacques Chirac câştigă alegerile prezidenţiale. 

7.6.2. Republica Federală Germană 

■ 1949: votarea Legii fundamentale a RFG ; înfiinţarea Uniunii 
Creştin-Democrate (CDU) ; Konrad Adenauer devine primul 
cancelar postbelic al Germaniei. 

■ 1950- 1951 : debutul miracolului economic 

■ 1961 : ridicarea Zidului Berlinului ce va despărţi poporul german 
pentru 38 de ani. 

■ 1966 : creştin-democratul Kurt-Georg Kiesinger îi succede lui 
Adenauer în funcţia de cancelar. Germania este condusă de coaliţie 
legislativă şi guvernamentală compusă din social-democraţi (SPD) 
şi creştin-democraţi (CDU). 

■ 1969 : social-democraţii formează singuri guvernul. Promovarea 
Ostpolitik (“politica spre est”) de deschidere spre lagărul comunist şi 
Uniunea Sovietică. 

■ 1970 : prima întâlnire dintre liderii Germaniei Federale şi ai 
Germaniei de Est. 

■ 1972: alegerile sunt câştigate de social-democraţi care devin cel 
mai mare partid din Bundestag (Parlamentul german) 

■ 1974 : demisia cancelarului social-democrat Willy Brandt. Locul său 

este luat de Helmut Schmidt. 

■ 1980 : socialiştii reuşesc să rămână la guvernare şi după alegerile 
organizate în acest an, dar în coaliţie cu liberal-democraţii. 

■ 1982 : în urma dizolvării coaliţiei dintre socialişti şi liberali, creştin- 
democraţii preiau puterea. Cancelar devine Helmut Kohl. 

■ 1983 : victorie substanţială a partidului creştin-democrat în alegeri. 
Mişcarea ecologistă (“verzii”) intră pentru prima dată în parlament. 
Guvernul câştigă şi alegerile din 1987. 

■ 1989 : căderea Zidului Berlinului. Helmuth Kohl lansează apelul la 
reunificarea Germaniei. 

■ 1990 : în martie formaţiunile politice favorabile unificării câştigă 
alegerile din Germania de Est iar în iulie se produce unificarea 
economică a celor două Germanii. în luna octombrie 1990 este 
parcurs ultimul pas, unificarea politică. 

■ 1991 : H.Kohl suferă prima înfrângere în alegerile locale. Costurile 
economice ale integrării fostei Republici Democrate Germane 
nemulţumesc electoratul din vest. 

■ 1994 : Kohl şi creştin-democraţii rămân la guvernare, în ciuda 
rezultatelor mai slabe obţinute în alegeri. Economia germană începe 
să dea semne de sufocare, iar ecuaţia politică este complicată de 
fractura socială majoră între partea de est şi de vest a Germaniei. 

■ 1998 : social-democratul Gerhard Schroeder câştigă alegerile după 
şaisprezece ani de dominaţie creştin-democrată cu sprijinul masiv al 
populaţiei din fosta Germanie comunistă. 

7.6.3. Marea Britanie 


■ 1945 - 1951. în ciuda imensului prestigiu deţinut de W. Churchill, 
laburiştii câştigă alegerile din 1945 şi guvernul de stânga, în frunte 
cu Clement Attlee, introduce un program masiv de naţionalizări 
încercând să pună în practică proiectul “welfare state” - cu rezultate 
controversate în plan economic. 

■ 1951 - 1964 : guverne conservatoare conduse de Winston Churchill, 
Anthony Eden şi Harold MacMilIan. Conservatorii se dovedesc 
incapabili să rezolve problemele economice ale Marii Britanii. 

■ 1964 - 1970 : o nouă guvernare laburistă. Prim-ministru este Harold 
Wilson. Agravarea problemei nord-irlandeze. 

■ 1970 : conservatorii revin la guvernare sub conducerea iui Edward 
Heath. 

■ 1973 : aderarea Marii Britanii la Comunitatea Economică 
Europeană. Declararea stării de urgenţă ca urmare a grevei 
minerilor. 

■ 1974 : revenirea laburiştilor la guvernare sub Wilson. Va fi succedat 
în 1976 de James Gallaghan. 

■ 1979 : alegerile generale o aduc la putere pe Margaret Thatcher 

"doamna de fier” 

■ 1982 : războiul din insulele Falkland (Malvine). Argentina încearcă 
să rezolve prin forţă litigiul teritorial cu Marea Britanie şi ocupă 
militar acest grup de insule din Atlanticul de Sud. Primul-ministru 
britanic Thatcher reacţionează ferm şi insulele sunt recucerite. 

■ 1983 - 1984 : perioadă de greve şi tensiuni sociale ca urmare a 
politicilor liberale dure aplicate de conservatori. 

■ 1987 : M.Thatcher câştigă al treilea mandat de prim-ministru, lucru 
fără precedent în istoria politică a Marii Britanii. 

■ 1990 : Margaret Thatcher este înlocuită de John Major. Acesta va 
conduce Partidul Conservator la un nou succes în 1992. 

■ 1997 : victorie laburistă majoră în frunte cu Tony Blair. 


7.7. Bibliografie 

Beaud, Michel : Istoria capitalismului, Bucureşti, Cartier, 2001 

Gaillard, Jean-Michel, Rowley, Anthony : Istoria continentului european. De la 1850 până 

la sfârşitul secolului XX, Bucureşti, Cartier, 2003 

Milza, Pierre, Berstein, Serge : Istoria secolului XX, Bucureşti, AII, 1998 


7.8. Răspunsuri pentru testele de autoevaluare 

Test de autoevaluare 1 

1.1. dollar gap - penuria de dolari la nivelul Europei Occidentale generată de deficitul 
imens în relaţiile comerciale cu Statele Unite. 

1.2. Evitarea unui nou eşec al păcii şi a revenirii crizei economice mondiale. 

1.3. Viziunea americană asupra reconstrucţiei europene era fundamentată pe imaginea 
unei Europe unite şi eficiente, a unei arii economice unice, bazate pe liber schimb şi pe 
principiile democraţiei politice. 

1.4. Denazificarea societăţii germane a presupus arestarea şi pedepsirea liderilor nazişti, 
îndepărtarea unui mare număr de membri de partid, oficiali şi oameni politici ai regimului 
totalitar, interzicerea oricăror manifestări publice ale nazismului, distrugerea literaturii 
naziste, reorganizarea curriculei şcolare şi universitare, îndepărtarea omniprezentelor 
însemne ale partidului, condamnarea publică a atrocităţilor regimului. 

Test de autoevaluare 2 

2.1. Precondiţia de bază ale acestui fenomen a fost consensul între lumea sindicală, 
cercurile patronale şi autorităţile guvernamentale, materializat sub forma unui acord care 
avea drept obiectiv pe termen lung creşterea economică şi prin construirea de către stat 
a unui set de politici sociale menite să asigure în esenţă egalitatea de şanse: educaţie şi 
asistenţă medicală gratuită, diferite forme de protecţie socială. 

2.2. Se poate observa o creştere rapidă a tuturor indicatorilor de la nivelul anului 1945 
(efectele războiului sunt identificabile) la cel al anului 50 într-o primă perioadă de 
dezvoltare agresivă generată de efectele Planului Marshall. Apoi, asistăm la „miracolul 
economic” - reprezentativă este accelerarea producţiei industriale care aproape se 

dublează în decurs de opt ani (1950 - 1958). 

2.3. Neocapitalism este termenul care desemnează un nou tip de economie în care 
proprietatea de stat coexistă cu cea privată iar statul îşi asumă un rol proeminent în 
economie prin manipularea fiscalităţii şi a cheltuielilor bugetare pentru a susţine o 
creştere constantă, fără şomaj. 

2.4. Lipsa forţei de muncă agricolă necesară pentru susţinerea expansiunii industriale, 
fiscalitatea ridicată, naţionalizările substanţiale, forţa mult prea mare a sindicatelor, 
nivelul scăzut al investiţiilor în economie şi orientarea capitalului britanic spre investiţii în 
exterior. 

Notă : în cazul în care nu ati răspuns corect la două dintre întrebările ultimului test, 
europene, s-au schimbat, Statele Unite dar şi Japonia devenind competitoare de 
forţă pentru principalele puteri-studiati capitolul 7.3. şi bibliografia indicată. 

Test de autoevaluare 3 

3.1 .Anticomunismul, o abordare specifică a spaţiului economic, secularizarea, o 
adevărată cultură a consensului social şi preponderenţa guvernărilor conservatoare. 

3.2. Ataşamentul partidelor socialiste faţă de democraţia politică, văzută ca o condiţie 
indispensabilă a realizării socialismului, acceptarea regulilor de bază ale sistemului 
capitalist, renunţarea (mai mult sau mai puţin rapidă) la marxismul rigid şi la obsesia 
luptei de clasă, distanţarea de comunişti, revizuirea atitudinii faţă de Alianţa Nord- 
Atlantică şi un sprijin consecvent proiectului integrării europene. 

3.3. Diferenţă faţă de extrema dreaptă interbelică constă în faptul că la baza doctrinelor 
de dreapta întâlnite în perioada postbelică în diferite state vest-europene nu se mai află 
un construct ideologic major, un proiect de societate şi un sistem politic alternativ, ci o 
temă unică şi specifică precum acuzarea imigraţiei, separatismul regional sau lupta 
împotriva corupţiei politice. 

Unitatea de învăţare Nr. 8 

9 

EUROPA DE EST DUPĂ 1945 


Cuprins 


8.1. Obiective.167 

8.2. Europa de Est şi instaurarea regimurilor comuniste.167 

8.3. Crize în blocul comunist în anii '50 şi '60.172 

8.4. Europa de Est în anii 70.180 

8.5. Colapsul comunismului.182 

8.6. Bibliografie.186 

8.7. Răspunsuri pentru testele de autoevaluare.187 

8.8. Lucrare de verificare 3.188 


8.1. Obiective 

• Identificarea reperelor cronologice importante pentru fenomenul istoric studiat. 

• Selectarea elementelor caracteristice secvenţelor istorice studiate. 

• Interpretarea evoluţiilor politice, economice, sociale, culturale în concordanţă 
cu contextul istoric respectiv. 

• Utilizarea bagajului conceptual specific analizei fenomenului politic, economic 
şi social. 

• Utilizarea corectă a surselor istorice de diferite tipuri. 


8.2. Europa de Est şi instaurarea regimurilor comuniste 

Beneficiind de pe urma intrării Armatei Roşii pe teritoriile statelor 
din regiune, la sfârşitul celui de-al doilea război mondial, partidele 
comuniste est-europene au devenit brusc actori importanţi pe scena 
politică din aceste ţări. Preluarea puterii de către partidele comuniste nu 
Roiul Armatei a avut nimic de-a face cu ideea de revoluţie. Din punct de vedere al 

Roşii metodelor, se baza pe utilizarea forţei statului care fusese deja penetrat 

din interior, totul mascat de o amplă mişcare de masă al cărei rol se 
reducea la legitimarea şi validarea unui proces care avusese deja loc. în 
ciuda ascensiunii partidelor comuniste, nu există nici o îndoială că rolul 
determinant a fost jucat de Armata Roşie şi de intervenţiile sovietice, 
excepţii fiind Albania şi, bineînţeles, Iugoslavia. 

Europa de Est 
1945-1949 

Sistemul sateliţilor sovietici în Europa de Est după al doilea Război Mondial, Atlas de 
Istorie Mondială, v.ll, RAO, Bucureşti, 2003, pg. 508. 

Etapa coaliţiilor 
reale 


Etapa coaliţiilor 
fictive 


Etapa 

transformării totale 


8.2.1 .Etapele instaurării regimurilor comuniste 

Preluarea puterii de către partidele comuniste şi instaurarea 
regimurilor de democraţie populară are loc în mai multe etape : 

1) faza coaliţiilor reale în care comuniştii nu erau întotdeauna 
majoritari, dar treptat ajung să controleze posturile cheie, în 
special ministerele de interne şi ale apărării. 

2) marginaiizarea opoziţiei politice prin identificarea acesteia cu 
vechile regimuri „fasciste”, prin stimularea divergenţelor din 
interiorul ei (în condiţiile în care aceste partide erau slăbite deja de 
anterioarele regimuri autoritare), prin terorizarea opozanţilor. 

Aceasta este faza coaliţiilor fictive în care partidele comuniste 
devin principalii actori şi se înconjoară de formaţiuni - satelit cu rol 
de legitimare. Specifică acestei etape a fost încercarea de a 
demantela în primul rând formaţiunile de orientare socialistă. 

Asaltul din exterior asupra partidelor democratice a luat forma aşa- 
numitei „tactici a salamului”, tactică aplicată în mai multe ţări est- 
europene. Aripa dreaptă a partidului vizat era identificată ca fiind 
extremistă, fascistă şi era treptat izolată. Ulterior, comuniştii 
identificau o nouă aripă reacţionară în interiorul aceluiaşi partid şi 
procedeul era repetat. Liderii care nu puteau fi compromişi (Nikola 
Petkov, liderul agrarian bulgar, luliu Maniu în România sau Bela 
Kovacs, liderul Partidului Micilor Proprietari în Ungaria) au fost 
implicaţi în comploturi fictive, judecaţi şi închişi sau executaţi. 



luliu Maniu (1873-1953) - lider al Partidului Naţional Ţărănesc, condamnat la 
închisoare pe viaţă în 1947 de autorităţile comuniste, moare în Penitenciarul de la 
Sighet 


3) Instaurarea propriu-zisă a regimurilor comuniste: dacă primele 
două etape s-au desfăşurat aparent în interiorul normelor 
„Vechiului Regim”, această a treia etapă a adus chiar denunţarea 
violentă a respectivelor norme. 

După o perioadă de moderaţie impusă de necesităţile 

Controlul asupra 
aparatului de stat 
şi modificarea 
structurii 
economice 


Transformări 

sociale 


„Realismul 

socialist” 


Dinamica diferită a 
comunizării 


reconstrucţiei, s-a trecut de la remodelarea planului politic la 
remodelarea structurilor social-economice (într-un anumit sens 
transformările la nivel politic continuă şi ele întrucât această a treia 
etapă corespunde dispariţiei oricărei forme de pluralism politic şi 
stalinizării partidelor comuniste). 


A fost impus foarte rapid un control strict asupra tuturor instituţiilor 
statului, a fost organizat un aparat represiv şi după consolidarea 
controlului asupra întregului aparat de stat s-a trecut la 
modificarea structurii economice a statelor est-europene prin 
naţionalizarea industriei şi colectivizarea agriculturii, dar şi prin 
crearea unor structuri centralizate de gestionare şi planificare a 
activităţii economice. 

Industrializarea forţată şi colectivizarea au avut printre consecinţe 
şi modificarea dramatică a structurii societăţilor est-europene. Ponderea 
agriculturii şi a populaţiei rurale a început să scadă, procesul de 
urbanizare fiind accelerat. Pentru a asigura creşterea economică rapidă 
nu erau, însă suficiente, doar planificarea şi o redirecţionare a resurselor 
spre anumite sectoare. Era vizată, în egală măsură, crearea unei noi 
etici a muncii: modelul era furnizat din nou de Uniunea Sovietică a anilor 
’30, „stahanovismul” fiind cuvântul de ordine. 



Komlo, Ungaria - un sat transformat în „oraş” al minerilor 


Şi dacă în economie „emulaţia socialistă” era menită să stimuleze 
brigăzile de muncitori să depăşească ţintele de producţie, în cultură 
„realismul socialist” trebuia să înlocuiască manifestările culturale 
tradiţionale şi să elimine „ereziile” intelectualilor. 


Importanţa diferitelor etape, precum şi transpunerea lor în practică 
a depins de la ţară la ţară. în Bulgaria, de pildă, comunizarea a fost 
foarte rapidă, în Albania şi Iugoslavia nu a avut nevoie de asistenţa 
trupelor sovietice, în România şi mai ales în Polonia instaurarea 
regimului comunist a însemnat presiuni sovietice imense, dar în Ungaria 
evoluţia a fost mult mai lentă din cauza slăbiciunii partidului comunist, în 
timp ce în Cehoslovacia instaurarea unui regim dominat de comunişti a 
trebuit să aştepte lovitura de la Praga din februarie 1948. 

Reacţia populară la lovitura de stat de la Praga (1948) - protest în faţa statuii lui Jan 
Hus. In final poliţia controlată de comunişti va interveni violent. 

Test de autoevaluare 1 


1.1. Observaţi cu atenţie harta de la pagina 180 şi rezolvaţi următoarelor sarcini de lucru: 

a. Identificaţi datele instalării regimurilor comuniste în Polonia, Cehoslovacia, Ungaria, 
România, Bulgaria. 


b. Identificaţi teritoriile ocupate de URSS înaintea intrării statului sovietic în cel de-al doilea 
război mondial. 


c. Identificaţi cele două oraşe împărţite în zone de ocupaţie. 


1.2. Menţionaţi etapele instalării regimurilor comuniste în estul Europei. 


1.3. Precizaţi cele mai importante modificări impuse societăţilor est-europene prin 
comunizare. 

Răspunsurile pot fi consultate la pagina 187 


8.3. Crize în blocul comunist în anii 50 şi 60 

Criza de succesiune din Uniunea Sovietică (1953-1956) şi 
Efectele crizei de CO nfuzia pe care aceasta a generat-o la nivelul conducerii sovietice au 
siK.L,eaiune oferit şansa unei reaşezări în interiorul grupurilor aflate la putere în 

statele satelit. Primele semne de relaxare controlată au dat naştere şi 
primei crize: revoltele din Berlinul de Est, iunie 1953. 



Revoltele din Berlinul de Est -1953 


în 1955, reluarea relaţiilor dintre Iugoslavia şi Uniunea Sovietică a 
demonstrat indirect că era posibilă o cale proprie spre socialism. 
Modelul sovietic nu mai era obligatoriu, dar aparenta continuare a 
liberalizării cu Congresul al XX-lea şi al său Raport secret a avut, din 
punct de vedere sovietic, un impact mult prea radical în Europa de Est. 


8.3.1. Revoluţia din Ungaria 1956 


Dependenţa totală a regimului comunist maghiar de Moscova a 
făcut ca ezitările Kremlinului datorate crizei de succesiune şi 
începuturilor destalinizării să se traducă la Budapesta prin tulburări 
similare. încă din iunie 1953, Imre Nagy propune „Noul curs”, un 
document moderat care critica excesele politicii economice şi ale 

Imre Nagy 1896-1958 


campaniilor represive iniţiate de Rakosi. 

Esenţa documentului avea să fie reluată într-o rezoluţie a 
Comitetului Central din 28 iunie 1953: „ Plenul Comitetului Central al 
Partidului Comunist Maghiar declară că actuala conducerea partidului, 
în frunte cu tovarăşul Rakosi, a comis greşeli grave în programul politic 
şi în activitatea concretă din ultimii ani. 

Aceste erori au avut consecinţe negative pentru nivelul de viaţă 
al populaţiei în general şi pentru cel al clasei muncitoare în special; au 
slăbit legătura dintre partid şi clasa muncitoare şi au influenţat negativ 
relaţia dintre partid, stat şi masele muncitoare. 


Rezoluţia 
Comitetului 
Central din iunie 
1953 


Industrializarea a fost considerată un scop în sine fără a fi luate 
în considerare interesele clasei muncitoare şi ale oamenilor muncii [...] 
Producţia agricolă a fost neglijată şi colectivizarea a fost forţată într-un 
ritm prea rapid [...] în locul unei conduceri colective, suntem conduşi de 
un singur individ şi tovarăşul Rakosi este în mare parte responsabil 
pentru cultul personalităţii asociat [cu acest stil de conducere - n.autj’. 


De remarcat că un asemenea document, deşi radical la prima 
vedere, a fost adoptat în urma instrucţiunilor clare venite de la Moscova 
în acest sens. Vizate erau copiile Iui Stalin din Ungaria: Rakosi şi Gero 
în special. 


„Noul curs” era însă complet dependent de sprijinul pe care îl 
primea de la Moscova şi deşi prefigura Raportul secret din 1956, 
ascensiunea lui Hruşciov a însemnat pentru moment şi sfârşitul 
experimentelor reformiste. Declinul lui Malenkov, cel care susţinuse 
liberalizarea limitată promovată de Nagy, a dus la abandonarea „Noului 
curs” în martie 1955, iar liderul maghiar a fost exclus din partidul 
comunist în decembrie acelaşi an. 


Excluderea lui 
Nagy 


Amplificarea 

tensiunilor 


Congresul al XX-lea a oferit o nouă oportunitate moderaţilor 
conduşi de Nagy şi vara lui 1956 a adus îndepărtarea lui Rakosi, dar nu 
şi o schimbare majoră de politică sau revenirea lui Nagy. A urmat o 
perioadă de interimat în care conducerea a fost preluată de Erno Gero, 
fost colonel în Armata Roşie şi apropiat al lui Rakosi. 

în septembrie - octombrie 1956, tensiunile s-au amplificat, 
alimentate fiind de activitatea tot mai vizibilă a Cercului Petofi (un cerc 
de dezbateri creat cu aprobarea lui Rakosi în interiorul Federaţiei 
Tineretului Muncitor), dar şi de primele manifestaţii populare masive. 
Cum evenimente similare au loc şi în Polonia, pe 13 octombrie Imre 
Nagy este reprimit în partid, reintegrarea sa fiind văzută ca o modalitate 
de a detensiona situaţia. 

Revoluţia 

maghiară 



Manifestaţii populare în Budapesta - octombrie 1956 


Stimulate de victoria lui Gomulka în Polonia, protestele tinerilor 
începute încă de pe 16 octombrie au luat amploare pe 22 când studenţii 
de la Universitatea Tehnică din Budapesta au făcut public un document 
ce cuprindea şaisprezece cereri printre care retragerea trupelor 
sovietice din Ungaria, libertate politică, numirea lui Nagy în fruntea 
guvernului. Ultima cerere era organizarea unui marş a doua zi, pe 23 
octombrie. Deşi iniţial au fost refuzaţi, marşul a fost autorizat, dar 
situaţia nu a fost mult ajutată de discursul stângaci al lui Nagy din 
aceeaşi zi care părea să repudieze comunismul şi de condamnarea 
demonstranţilor într-un discurs radiodifuzat de către Gero. 


Protestatarii au luat cu asalt clădirea radioului şi a doua zi trupele 
sovietice au intervenit, în următoarele patru zile înregistrându-se ciocniri 
în întreaga ţară. 



Revolta maghiară: atacuri împotriva simbolurilor staliniste şi violenţa extremă împotriva 
membrilor poliţiei politice comuniste. 


Guvernul Nagy 


Invazia sovietică 


Chiar şi în aceste condiţii, conducerea sovietică părea dispusă la 
compromisuri. Pe 24 Nagy a fost numit premier, iar Gero a fost silit să 
demisioneze din fruntea partidului. Trei zile după aceea, Nagy a format 
un guvern popular patriotic şi pe 28 a anunţat acceptarea unei părţi a 
celor şaisprezece puncte. Pe 30 octombrie a format un guvern ce 
includea foşti lideri ai Partidului Micilor Proprietari, dar după ce în prima 
fază se părea că sovieticii ar fi fost dispuşi să accepte o doză de 
pluralism politic, a doua zi Prezidiul sovietic a luat decizia invaziei. 

Nagy a depăşit complet limita a ceea ce sovieticii erau pregătiţi 

să accepte şi a pecetluit soarta revoluţiei maghiare când a anunţat 
părăsirea Pactului de la Varşovia de către Ungaria şi a cerut plecarea 
trupelor sovietice. Pe 4 noiembrie 6000 de tancuri sovietice au intrat în 
Ungaria, iar în capitală luptele au continuat până pe 12 noiembrie. 



Urmările luptelor de stradă dintre trupele sovietice şi insurgenţi 


a. Declaraţia de neutralitate a Ungariei citită la radio de Imre Nagy la 1 noiembrie. 


“[...] Poporul ungar, guvernul naţional profund conştient de responsabilitatea sa faţă de 
popor şi faţă de istorie, exprimă voinţa unanimă a milioane de unguri proclamând 
neutralitatea Republicii Populare Ungare.[...] Poporul ungar doreşte să consolideze şi să 
dezvolte rezultatele obţinute prin revoluţia sa naţională, fără a intra într-unul sau altul 
dintre blocurile conduse de marile puteri. [...].” 


b. Raportul Comitetului special al ONU 


“[...] Studierea mişcărilor de trupe sovietice în Ungaria în perioada 29 octombrie - 4 
noiembrie arată că în ciuda asigurărilor date de către personalităţi politice sovietice 
domnului Nagy, preşedintele Consiliul, există un plan precis de recucerire şi aservire 
militară a Ungariei. Acest plan a fost integral executat. Contrar a ceea ce pretinde 

guvernul sovietic, după care revoluţia ungară de inspiraţie capitalistă, a fost indusă din 
exterior, Comitetul este obligat să conchidă că rezistenţa Ungariei la cea de-a doua 
intervenţie sovietică a reprezentat eroica demonstraţie a voinţei poporului ungar de a lupta 
pentru independenţa sa naţională.[...J’ 

c. Decizia Moscovei de a interveni împotriva revoluţiei din Ungaria 

„[...] Hruşciov a declarat că evenimentele din Ungaria deviază spre contrarevoluţie. A 
început cu mânie, fără a prezenta evoluţia evenimentelor, spunând că în Ungaria 
comuniştii sunt ucişi, ştrangulaţi, spânzuraţi. El a menţionat apelul lansat de Imre Nagy 
către ONU şi către patru puteri, precum şi retragerea din pactul de la Varşovia. Era vorba 
de restaurarea capitalismului în Ungaria. Nagy este o simplă unealtă, sau chiar un agent 
al imperialismului? Pentru moment este dificil de spus, important este cursul luat de 
evenimente şi acesta se îndreaptă spre restaurarea capitalismului. Ce ne rămâne de 
făcut? întreba Hruşciov referindu-se la URSS. Dacă cedăm, Occidentul va spune că 
suntem idioţi, sau slabi - ceea ce este acelaşi lucru. De aceea noi nu putem în nici un caz 
să le permitem, noi, atât în calitate de comunişti internaţionali, cât şi URSS ca stat. 
Capitaliştii ar putea să ajungă la frontierele URSS. Trebuie să intervenim fără nici o 
ezitare. [...]” 


Test de autoevaluare 2 


2.1. Menţionaţi premisele politice ale crizelor din blocul comunist din 1935 şi 1956. 


2.2. Enumeraţi acuzele aduse conducerii partidului comunist maghiar prin rezoluţia 
Comitetului Central din iunie 1953. 


2.3. Analizaţi documentele de mai sus şi identificaţi principalele motive ale intervenţiei 
sovietice în Ungaria. 


Răspunsurile pot fi consultate la pagina 187 


8.3.2. îndepărtarea de modelul stalinist 

în Polonia reacţia la procesul de destalinizare iniţiat de Hruşcov a 
Revolta poloneză fost cvasiiclen tică, dar rezultatul a fost complet diferit, în special din 
cauza slăbiciunii facţiunii staliniste. Revoltele violente de la Poznan din 
iunie 1956 au marginalizat şi mai mult această aripă conservatoare, în 
ciuda tentativelor sovietice de a o sprijini. Când, însă, în octombrie, a 
devenit evident că staliniştii pierdeau teren şi apelurile pentru revenirea 
lui Gomulka deveneau din ce în ce mai puternice, sovieticii au cedat. 

Autogestiunea 
socialistă şi 
nealinierea 



Revoltele de la Poznan, Polonia, 1956 - intervenţia în forţă a autorităţilor a dus la 67 
de morţi şi peste 600 de răniţi. 


Spre deosebire de Nagy în Ungaria, Gomulka era o persoană în 
care sovieticii aveau încredere şi atâta vreme cât partidul unic şi relaţia 
URSS - Polonia nu erau puse în discuţie, restul era negociabil. Astfel, 
Gomulka a putut impune drept condiţii ale revenirii sale decolectivizarea 
agriculturii, eliminarea controlului sovietic asupra armatei poloneze şi 
găsirea unei modalităţi de rezolvare a conflictului cu Biserica Catolică. 

Revenirea la putere a lui Gomulka în Polonia şi menţinerea lui în 
ciuda presiunilor sovietice, dar mai ales revoluţia maghiară din 
octombrie-noiembrie 1956 urmată de intervenţia brutală a Armatei Roşii, 
au pus capăt rapid oricărui proces de liberalizare în celelalte democraţii 
populare, cel puţin pe termen scurt. 

Practic era respinsă orice formă de „aventurism”, dar un 
asemenea imobilism nu se putea menţine mult timp în contextul post- 
stalinist. Exista deja un model iugoslav („titoismul original” cristalizat 
aproximativ între 1953 şi 1961) care presupunea îmbinarea unui model 
interior - „socialismul autogestiunii”: autonomia tuturor actorilor 
economici, respectarea principului libertăţii pieţei, repunerea în discuţie 
a colectivizării - cu un model de conduită externă - „nealinierea”. 

Autogestiunea avea să devină o realitate abia după jumătatea 
anilor ’60. Introducerea mecanismelor pieţei în economie nu însemna şi 
renunţarea la principiul leninist al monopolului puterii, iar reformele post- 
hruşcioviste au dat naştere unui comportament similar în unele din 
statele est-europene la începutul la jumătatea anilor ’60. 

în căutarea unui 
nou model 
socialist 


în RDG a fost pus în practică un „Nou sistem economic” care viza 
îmbinarea planificării centralizate cu unele principii ale economiei de 
piaţă. în Ungaria, odată lăsată în urmă revoluţia din 1956, a fost pus în 
aplicare începând cu 1965 „Noul mecanism economic”. Principiile erau 
aceleaşi, chiar dacă reforma a mers mult mai departe în Ungaria: o mai 
mare autonomie pentru întreprinderi, descentralizarea deciziei 
economice, introducerea unor elemente specifice economiei de piaţă 
(liberalizarea parţială a preţurilor), încurajarea producţiei agricole pe 
loturile individuale ale ţăranilor. 


8.3.3. Primăvara de la Praqa 

Pe fondul acestei diversităţi limitate, în Cehoslovacia, o ţară unde 
destalinizarea se produsese abia la începutul anilor ’60, în primele luni 
ale lui 1968 a fost înlăturat de la putere Novotny şi a venit la putere o 
nouă echipă în frunte cu Alexander Dubcek. Din acest moment, Dubcek 
a încercat să împace păstrarea rolului conducător al Partidului Comunist 
cu reformarea sistemului, intenţia sa nefiind demantelarea sistemului 
comunist. încă din aprilie, noua echipă recunoaşte rolul conducător al 
partidului, dar introduce un „Program de Acţiune” care deşi se dorea 
moderat, a avut un impact extraordinar: eliminarea cenzurii, dreptul la 
întrunire, alegerea în diferite foruri prin concurenţă reală între candidaţi. 



A. Dubcek 


Programul de acţiune al Partidului Comunist Cehoslovac, 5 aprilie 1968 

„[...] Partidul a criticat adeseori ideile egalitare, dar în practică uniformizarea a atins 
niveluri nemaiauzite şi a devenit una din piedicile aflate în faţa dezvoltării intensive a 
economiei şi a ridicării nivelului de viaţă [...] 

Partidul Comunist se bucură de sprijinul voluntar al poporului. Nu îşi pune în practică rolul 
conducător prin conducerea societăţii, ci prin susţinerea dezvoltării libere, progresiste a 
socialismului. Partidul nu îşi poate impune autoritatea. Autoritatea trebuie câştigată din 
nou şi din nou prin activitatea partidului. Obiectivul partidului nu este acela de a deveni un 
„supraveghetor” universal al societăţii, ci de a stimula iniţiativa socialistă şi de a-i câştiga 
pe muncitori de partea comunismului prin convingere sistematică şi exemplu personal. [...] 
Prevederile legale trebuie să garanteze mai precis libertatea de expresie pentru interesele 
şi punctele de vedere minoritare. Libertatea de mişcare, în special libertatea de a călători 
în străinătate, trebuie să fie garantată foarte precis prin lege [...]” 

încă din martie 1968, liderii blocului comunist au început să 
privească cu îngrijorare evoluţiile din Cehoslovacia. Deşi conducătorul 
sovietic Leonid Brejnev era înclinat mai degrabă spre moderaţie, liderii 
comunişti est-germani şi polonezi sunt cei care manifestă cea mai mare 
ostilitate faţă de situaţia de la Praga. Teama de o contagiune a 
modelului reformist ceh era generală în cadrul Tratatului de la Varşovia. 
Excepţia o reprezenta Nicolae Ceauşescu care nu dorea o consolidare 
a legăturilor din interiorul lagărului care i-ar fi putut limita şi mai mult 
libertatea de mişcare. 

„Manifestul celor 

2000 de cuvinte” în acelaşi timp în Cehoslovacia evenimentele erau în plină 

desfăşurare. Pe 27 iunie 1968 a fost publicat „Manifestul celor 2000 de 

cuvinte”, document care cerea cehoslovacilor să reacţioneze în faţa 
abuzurilor de putere prin acţiuni directe, inclusiv „demonstraţii, greve şi 
boicoturi” şi ameninţa cu rezistenţa armată „forţele străine care se 
amestecă în dezvoltarea noastră”. 


Deşi situaţia devenea tot mai tensionată, Brejnev a acceptat la 
sfârşitul lui iulie convorbiri bilaterale cu conducerea cehoslovacă, dar în 
ciuda ajungerii la un compromis pe 3 august prin declaraţia de la 
Bratislava, politica lui Dubcek părea neschimbată. 


Invazia trupelor 
Pactului de la 
Varşovia 


In cele din urmă, trupele Pactului de la Varşovia au invadat 
Ceholsovacia în noaptea lui 20 august 1968, punând astfel capăt 
„Primăverii de la Praga”. Unul din obiective era împiedicarea reunirii 
Congresului prevăzut pentru luna septembrie unde reprezentanţii aveau 
să fie aleşi în mod liber dintre membrii partidului şi care trebuia să pună 
în practică Programul de acţiune din aprilie. 



Lupte de stradă în Praga împotriva intervenţiei armate a Pactului de la Varşovia în 1968 iar în ultima imagine 
- demonstraţie de tortă a unui tanc sovietic în Liberec. 


Test de autoevaluare 3 

3.1. Precizaţi elementele caracteristice „modelului iugoslav”. 



3.2. Menţionaţi prevederile „noului mecanism economic” - programul maghiar post 1956. 

3.3. Citiţi cu atenţie textul de la pagina 191 şi identificaţi principalele direcţii de reformă 
propuse de noua conducere cehoslovacă. Precizaţi efectele „Programului de Acţiune”. 


Răspunsurile pot fi consultate la pagina 187 


8.4. Europa de Est în anii 70 


Diversificarea 

experienţelor 

comuniste 



Todor Jivkov 


Deşi intervenţia sovietică fusese menită să elimine diversitatea 
din interiorul lagărului comunist, sfârşitul anilor ’60 şi debutul decadei 
următoare au reprezentat momentul unei diversificări a experienţelor 
comuniste în Europa de Est. 

România s-a îndreptat spre naţional-comunism şi spre un regim 
puternic personalizat fără ca acest lucru să însemne abandonarea 
modelului sovietic în materie de organizare internă. Menţinerea 
ortodoxiei doctrinare şi păstrarea modelului marxist-leninst de 
organizare internă, socializarea radicală, cultul personalităţii dus la 
paroxism şi personalizarea extremă a puterii, menţinerea terorii la un 
nivel ridicat şi un discurs naţionalist excesiv au devenit caracteristici ale 
puterii de la Bucureşti 



Cultul personalităţii în regimul Ceauşescu 


în acelaşi timp, Bulgaria lui Todor Jivkov a transformat copierea 
sistemului sovietic într-o virtute. Completa aliniere a ţării la toate 
evoluţiile din Uniunea Sovietică era proclamată în termenii cei mai 
extravaganţi. în septembrie 1973, Jivkov spunea: „Bulgaria şi Uniunea 

Sovietică vor acţiona ca un singur trup, respirând prin aceiaşi plămâni, 
iar prin vene le va circula acelaşi sânge." 

Germania Democrată a experimentat o schimbare la vârf în 1971 
când locul lui Ulbricht a fost luat de Erich Honecker, fără ca aceasta să 
se traducă printr-o transformare a regimului. 

Erich Honecker 

în Ungaria lui Janos Kadar, deschiderea economiei continua să 
fie încurajată, proprietatea privată ocupând cu acceptul autorităţilor un 
rol tot mai important. Prosperitatea maghiară ţinea, însă,^ în egală 
măsură de generozitatea cu care Occidentul îi acorda credite. în anii 70, 
regimul comunist maghiar, datorită aparentului succes economic, s-a 
bucurat de cel mai mare grad de acceptabilitate dintre regimurile est- 
europene. 

în Cehoslovacia, şocul din 1968 a fost urmat de o perioadă de 
„normalizare”, de imobilism întrerupt doar de tot mai vizibila mişcare de 
disidenţă îndeosebi culturală. 



Janos Kadar 



8.4.1. Disidenţa poloneză 

în Polonia, popularitatea lui Gomulka dispăruse de mult şi în 
decembrie 1970, după o serie de revolte violente în porturile poloneze 
de la Marea Baltică, acesta îi cedează locui lui Edward Gierek, el însuşi 
un reformist moderat. Nerezolvarea crizei economiei poloneze a făcut ca 
în termen de zece ani Gierek să se afle în aceeaşi situaţie ca şi 
predecesorul său. 

Sindicatul liber începută tot în portul Gdansk, la şantierele Lenin, mişcarea de 

Solidaritatea protest a dobândit rapid dimensiuni naţionale şi s-a transformat în primul 
sindicat liber din lagărul comunist - „Solidaritatea”, condus de Lech 
Walesa. Autorităţile au fost nevoite în final să negocieze cu noul 
sindicat, oferindu-i astfel recunoaştere. 



E. Gierek 




Manifestaţie a sindicatului liber Solidaritatea şi înfruntări cu forţele de ordine. 

Societatea poloneză, care primise în 1978 un puternic impuls prin 
alegerea unui Papă din rândurile ei, şi-a găsit astfel o modalitate de 
exprimare politică. 1980 şi 1981 au fost doi ani critici, doi ani în care 
autoritatea partidului s-a erodat şi mai mult, iar asupra Poloniei a planat 
ameninţarea unei intervenţii militare sovietice. 

în decembrie 1981, generalul laruzelski, care preluase încă din 
octombrie conducerea partidului şi a statului, a decretat starea de asediu 
şi a introdus legea marţială. Singurul efect al deciziei a fost acela de a 
evita invazia sovietică dar sistemul comunist se afla deja în apropierea 
colapsului, instaurarea unei conduceri militare în Polonia reprezentând 
un semnal foarte clar al dezarticulării structurilor comuniste de partid. 

Criza poloneză şi instaurarea regimului autoritar al generalului Jaruzelski: 

„Regimul generalului Jaruzelski nu constituie normalizarea situaţiei, chiar pentru sovietici. 
El nu a reuşit să facă pace nici cu Biserica, nici cu sindicatele, nici cu ţăranii. Acest regim 
s-a suprapus societăţii civile poloneze, nu s-a fondat pe aceasta, nu a avut rădăcini în nici 
un sector al ţării. Faza actuală nu are echivalent nici în Ungaria lui 1956, nici în 
Cehoslovacia anului 1968. Revolta populară nu a dispărut, ea s-a scufundat în tăcere, în 
noapte, în alienare şi în rezistenţa populaţiei. Or, fără participarea activă a muncitorilor, 
nici un plan de redresare economică nu poate reuşi. Graţie carelor de asalt, ordinea 
domneşte la Varşovia, dar ordinea nu ajunge. înainte de a şti dacă normalizarea va 
semăna cu ceea ce s-a întâmplat în Ungaria şi Cehoslovacia, rămâne de văzut dacă şi 
cum Partidul-Armată va obţine asentimentul naţiunii." (R. Aron, “Budapest et Varsovie”, L 
’Express , 16-22 septembrie 1982.) 


Test de autoevaluare 4 

4.1. Menţionaţi principalele trăsături ale naţional-comunismului. 


Răspunsul poate fi consultat la pagina 187 


8.5. Colapsul comunismului 

8.5.1. Accentuarea crizei economice 


Unul din principalele motive ale colapsului comunismului în 
Eşecul economic Europa de Est a fost eşecul economic al acestor regimuri. în deceniile 
şase şi şapte creşterea economică fusese substanţială, dar fusese 
obţinută cu costuri sociale imense şi mai ales cu costul adoptării unui 
model economic deja depăşit, cel al Uniunii Sovietice a anilor ’30. 

La acestea s-au adăugat alocarea defectuoasă a resurselor o 
administrare a economiei pe măsură, lipsa unei elite economice bine 
pregătite. în încercarea de a rezolva problema încetinirii dezvoltării 
economice, în deceniul al optulea statele comuniste din estul Europei au 
început să urmeze o strategie de creştere economică bazată pe 
Datoria externă importuri (şi indirect pe îndatorarea faţă de statele occidentale). Această 
îndatorare a legat implicit economiile comuniste de economia mondială 
şi le-a expus tuturor fluctuaţiilor acesteia. Anii optzeci sunt anii în care 
penuria de produse şi declinul calitativ al acestora caracterizează poate 
mai mult decât orice altceva evoluţia economică a acestor state. 

Bucureşti 1989 


8.5.2. Criza politică 


Reforme politice 
în Ungaria 


Criza economică reprezenta un simbol al slăbiciunii regimurilor 
est-europene, dar nu era singura. însuşi caracterul partidelor unice se 
transformase dramatic. Din partide revoluţionare deveniseră simple 
mecanisme de promovare sociale care mimau cu consecvenţă toate 
ritualurile socialiste. Disidenţa şi-a avut şi ea rolul, dar nu ar fi reuşit 
niciodată fără oamenii din interiorul sistemului deveniţi conştienţi măcar 
de necesitatea unor reforme şi fără presiunea populară. 


Perioada de provizorat de la Moscova (1982-1985) şi mai apoi anii 
reformelor lui Gorbaciov au dat naştere unor reacţii diverse în lagărul 
Politica sovietică CO munist. între 1987 şi 1989 comportamentului URSS fată de statele 
’ t !it satelite din estul Europei a suferit o modificare radicală şi dacă în 

noiembrie1987 conducătorul sovietic Mihail Gorbaciov declara „ Unitate 
nu înseamnă a fi identic sau uniform. [...] Socialismul nu a avut şi nu 
poate avea modele cu care toate ţările socialiste să se compare ”, în iulie 
1989, la Strasbourg, în faţa Consiliului Europei, secretarul general 
PCUS devenea mult mai precis : „ Filozofia casei comune europene 
exclude posibilitatea folosirii sau ameninţării cu folosirea forţei, între 
alianţe sau în interiorul alianţelor. [...] Orice intervenţie în afacerile 
interne, orice tentativă de a limita suveranitatea unui alt stat, amic sau 
aliat, sau de alt fel, este inadmisibilă 

Doctrina Brejnev părea efectiv decedată şi înlocuită prin ceea ce 
se va chema, după expresia lui G.Gherasimov, purtătorul de cuvânt la 
„Doctrina Sinatra” ministerului afacerilor externe, doctrina Sinatra, după celebrul cântec al 
acestuia My way (Calea mea), neintervenţia fiind astfel recunoscută 
drept principiu director al relaţiilor intersocialiste. Atunci când Eduard 
Şevarnadze afirma, la 23 octombrie 1989 în faţa Sovietului Suprem, 
“absoluta libertate ” a popoarelor est europene şi nega faptul că ar exista 
o criză în raporturile dintre URSS şi aliaţii săi, el dădea de fapt semnalul 
debandadei, ai desprinderii fostelor state-satelite. * 


* A de Tinguy, “Bouleversements a l’Est”, Notes et etudes documentaires, La Documentation frangaise, 
Paris, 1990, pg.123 

Reformele 

maghiare 


Pluralism politic- 
Polonia 


Colapsul 


9 noiembrie 1989 
- căderea zidului 
Berlinului, 
simbolul 
Războiului Rece 
şi al divizării 
continentului 


în timp ce regimurile este-german şi cehoslovac şi-au păstrat 
imobilismul, aşteptând parcă sfârşitul inexorabil, în Ungaria, reformele lui 
Kadar ating apogeul şi s-a pus problema trecerii într-o etapă ulterioară în 
condiţiile în care presiunile societăţii au devenit tot mai puternice. 
Evenimentele de la Moscova al căror final era greu de intuit au încurajat 
grupurile reformatoare, în timp ce conservatorii şi-au văzut opţiunile tot 
mai limitate. în octombrie 1988, a fost constituită Uniunea Democraţilor 
Liberi, un veritabil partid politic. 

în Polonia, generalul laruzelski a acceptat pluralismul politic 
(1988), iar pe 12 septembrie 1989 în fruntea guvernului a fost numit 
Mazowiecki, un apropiat al lui Lech Walesa. 

Căderea Zidului Berlinului, pe 9 noiembrie, a reprezentat lovitura 
de graţie. Revoluţia de catifea din Cehoslovacia şi înlocuirea paşnică a 
lui Teodor Jivkov în Bulgaria a fost completată cu prăbuşirea violentă a 
lui Nicolae Ceauşescu la Bucureşti în decembrie 1989. Colapsul paşnic 
al comunismului (cu excepţia României) dădea măsura gradului în care 
elitele comuniste erau conştiente de propria slăbiciune şi de dispariţia 
completă a propriei legitimităţi. 

Bucureşti, 22 

Respingerea comunismului ca regim politic şi afirmarea 
independenţei statelor din Estul Europei nu a însemnat, din păcate, şi 
eliminarea moştenirii acestuia. O cultură politică de a o anumită factură 
fusese internalizată de societăţile supuse deceniilor de totalitarism: 
absenţa unei culturi a compromisului, neîncrederea în instituţiile statului, 
dar şi un anumit model de raportare a acestor instituţii la societate. 

Statele fostului bloc socialist s-au văzut nevoite să-şi redefinească 
sistemele politice, economiile şi locul în lume. în fond, au fost nevoite să- 
şi reconstruiască o identitate, să se relegitimeze. Abolirea aparatului 
totalitar, chiar şi în cazurile unde ea a mers foarte departe, nu putea 
reprezenta decât primul pas. Construirea instituţiilor regimului 
democratic nu a pus mari probleme, dar funcţionarea lor a fost 
îngreunată de subzistenţa tradiţiilor şi practicilor autoritare. Tranziţia de 
la o economie centralizată, profund ineficientă la o economie de piaţă, 


Proiectul pentru învăţământul Rural 


185 









Europa de Est după 1945 


orientată spre sectorul terţiar şi capabilă să concureze pe plan 
internaţional şi dificultăţile pe care le-a implicat au afectat legitimitatea 
noilor regimuri democratice. 


Test de autoevaluare 5 

5.1. Precizaţi cauzele interne şi contextul extern ale prăbuşirii regimurilor comuniste din 
estul Europei. 


Răspunsul poate fi consultat la pagina 187 

8.7. Răspunsuri pentru testele de autoevaluare 

Test de autoevaluare 1 

1.1. a. Polonia - 1947, Cehoslovacia - 1948, Ungaria - 1949, Romania -1947, Bulgaria - 
1946. 

b. Karelia (la graniţa cu Finlanda ), statele baltice, estul Poloniei, Basarabia. 

c. Berlin şi Viena 

1.2. Etapa coaliţiilor reale, etapa coaliţiilor fictive, etapa transformărilor radicale. 

1.3. Industrializarea forţată şi colectivizarea au dus la scăderea ponderii agriculturii şi a 
populaţiei rurale şi la accelerarea procesului de urbanizare, a fost introdusă o nouă etică a 
muncii, în cultură a fost introdus „realismul socialist”. 

Test de autoevaluare 2 

2.1. Criza de succesiune din Uniunea Sovietică (1953-1956) şi confuzia pe care aceasta a 
generat-o la nivelul conducerii sovietice, aparenta continuare a liberalizării cu Congresul al 
XX-lea şi Raportul secret prezentat de Hruşciov, destalinizarea ca fenomen politic. 

2.2. Greşeli grave în programul politic care au influenţat negativ relaţia dintre partid, stat 
şi masele muncitoare, program economic defectuos cu consecinţe negative pentru nivelul 
de viaţă al populaţiei în general şi pentru cel al clasei muncitoare în special, cultul 
personalităţii. 

2.3. Nagy a anunţat părăsirea Pactului de la Varşovia de către Ungaria {„fără a intra într- 
unul sau altul dintre blocurile conduse de marile puteri’) şi a cerut plecarea trupelor 
sovietice din ţară ceea ce, în contextul Războiului Rece, reprezenta materializarea unei 
obsedante temeri sovietice - un fenomen al domino-ului care să ducă la prăbuşirea 
regimului comunist sovietic - „[...] restaurarea capitalismului.[...JCapitaliştii ar putea să 
ajungă la frontierele URSS. 

Test de autoevaluare 3 

3.1. model iugoslav presupunea îmbinarea „autogestiunii” ( autonomia tuturor actorilor 
economici, repetarea principului libertăţii pieţei, repunerea în discuţie a colectivizării) cu 
„nealinierea” la un bloc militar comunist sau occidental. 

3.2. Programul de reformă în Ungaria prevedea: o mai mare autonomie pentru 
întreprinderi, descentralizarea deciziei economice, introducerea unor elemente specifice 
economiei de piaţă (liberalizarea parţială a preţurilor), încurajarea producţiei agricole pe 
loturile individuale ale ţăranilor. 

3.3. Se reproşa „ uniformizarea ” societăţii care „a devenit una din piedicile aflate în faţa 
dezvoltării intensive a economiei şi a ridicării nivelului de viaţă" (consecinţele puteau fi 
economice - reinstituirea iniţiativei private - şi politice - relaxarea controlului absolut al 
partidului comunist); era criticată cenzura {„Obiectivul partidului nu este acela de a deveni 
un „supraveghetor” universal al societăţi /”) şi se propunea garantarea prin lege a libertăţii 
de expresie „pentru interesele şi punctele de vedere minoritare ” şi a libertăţii de mişcare , 
„în special libertatea de a călători în străinătate”. 

Notă : în cazul în care nu ati răspuns corect la ultima sarcină de lucru, recitiţi textul 
documentului şi notati ideile principale ale fiecărui paragraf 

Test de autoevaluare 4 

4.1. Menţinerea ortodoxiei doctrinare şi păstrarea modelului marxist-leninst de organizare 
internă, socializarea radicală, cultul personalităţii dus la paroxism şi personalizarea 
extremă a puterii, menţinerea terorii la un nivel ridicat şi un discurs naţionalist excesiv. 

Test de autoevaluare 5 

5.1. Criza economică de durată, nemulţumirea populaţiei privată de drepturile 
fundamentale, alienarea socială au lipsit de legitimitate regimurile comuniste est- 
europene. în condiţiile în care schimbările produse la Moscova au generat o relaxare a 
controlului URSS asupra sateliţilor, atât elitele politice reformatoare cât şi masele populare 
au abandonat un sistem politic ineficient şi abuziv. 


8.8. Lucrare de verificare 3 

Pe baza textului unităţii şi a bibliografiei, alcătuiţi un eseu structurat pe tema ”Criza 
sistemului comunist în Europa de Est în anii 50 - 80 ”. 

Punctele care trebuie atinse sunt: instaurarea regimurilor comuniste în Europa de 
Est, efectele destalinizării şi crizele din blocul comunist, problemele economice şi 
politice ale statelor din Europa de est în anii 70 şi 80, prăbuşirea comunismului, 
concluzii. 

Instrucţiuni privind testul de evaluare: 

a. dacă este posibil, tehnoredactat, Arial 12, 1,5 rânduri, max. 5 pagini 

b. se trimite prin poştă tutorelui. 

c. se foloseşte în primul rând cursul dar pentru obţinerea unui punctaj ridicat este 
necesară parcurgerea bibliografiei indicate. 

Criteriile de evaluare sunt: 

- claritatea exprimării şi absenţa formulărilor nesigure, 

- şirul logic al argumentelor, 

- utilizarea bibliografiei. 

Unitatea de învăţare Nr. 9 

9 

UNIUNEA SOVIETICĂ ÎN PERIOADA POSTBELICĂ 


Cuprins 


9.1. Obiective.189 

9.2. URSS după al Doilea Război Mondial 1945-1956.189 

9.3. Uniunea Sovietică în perioada Hruşciov.196 

9.4. Era imobilismului. Perioada Brejnev.198 

9.5. Era Gorbaciov şi eşecul reformării sistemului.202 

9.6. Bibliografie.206 

9.7. Răspunsuri pentru testele de autoevaluare.207 


9.1. Obiective 

• Identificarea reperelor cronologice relevante pentru prezentarea 
fenomenului studiat 

• Analizarea caracteristicilor politice, economice, sociale specifice. 

• Interpretarea surselor istorice şi emiterea de judecăţi de valoare privind 
fenomenul totalitar sovietic în perioada postbelică. 


9.2. URSS după al Doilea Război Mondial 1945-1956 

9.2.1. Stalinismul matur 


Al doilea război mondial a avut un impact devastator asupra 
Pierderi umane şi statului sovietic şi a creat o disproporţie evidentă între poziţia URSS în 
materiale lume şi situaţia internă. Pierderile umane sunt estimate la peste 20 

milioane (dintre care aproape jumătate civili) reprezentând 11 %din 
populaţie iar cele materiale la aproape 700 de milioane de ruble, fiind 
distruse peste 6 milioane de case, 80.000 de localităţi, 1700 de oraşe, 
100.000 de colhozuri şi 32000 de întreprinderi, în vreme ce peste 25 de 
milioane de persoane au rămas fără adăpost. Ţărănimea a fost cea 
care a plătit preţul cel mai mare, pierderile umane şi transferul de 
populaţie spre oraşe însemnând că pentru prima dată în istoria Rusiei 
şi a Uniunii Sovietice ea nu mai reprezenta majoritatea populaţiei 
active. 

în ciuda situaţiei extreme, după perioada de relaxare limitată din 
_ timpul războiului, regimul sovietic a revenit la rigiditate ideologică şi a 

Noul plan cincinal 


Criza agricolă 


Personalizarea 

puterii 


Modificări ale 
structurilor de 
putere 


apelat la soluţii similare celor interbelice. Discutarea noului plan cincinal 
- al patrulea - a început imediat, în martie 1946 fiind pus în aplicare 
Planul de reconstrucţie, foarte ambiţios, dar care a fost modificat în 
1948 prin adoptarea Planului de modificare a naturii. Acesta din 
urmă reprezenta un proiect utopic care, între altele, îşi propunea 
crearea unei mări interioare în Siberia Occidentală şi construirea unor 
diguri în Oceanul Pacific pentru a opri curenţii reci de pe coastele 
siberiene. Al patrulea plan cincinal mergea pe linia celor interbelice, 
punând accent pe industria grea şi limitând producţia de bunuri de 
consum. 


Al 4-lea plan cincinal conform ci 

ifrelor oficiale sovietice (1940=100) 


194 

0 

5 

planului) 

1950 (cifre 
realizate) 

83 

100 

92 

100 

59 

- 

agricolă 

100 

60 

99 


Dincolo de utopie, Uniunea Sovietică s-a confruntat la sfârşitul 
anilor patruzeci cu o puternică criză agricolă generată în bună măsură 
de Ineficienţa colhozurilor. Răspunsul a constat, însă, în regruparea 
acestora şi în crearea agro-oraşelor. Elementul ideologic rămânea 
foarte prezent, noile oraşe urmând să realizeze vechiul deziderat al 
unităţii dintre muncitorime şi ţărănime şi să ducă la bun sfârşit 
suprimarea conştiinţei ţărăneşti. Drept urmare, între 1950 şi 1954 nouă 
milioane de persoane au părăsit zonele rurale. 

La nivel politic, anii postbelici s-au remarcat prin derapaje ale 
structurilor de putere. Relaxarea ideologică din timpul războiului fusese 
echilibrată cu o creştere proporţională a cultului personalităţii lui Stalin, 
creştere care în perioada postbelică nu a mai cunoscut limite. 
Personalizarea extremă a puterii este caracteristică perioadei de 
„maturitate” a regimului stalinist, dar reprezintă şi un simbol al 
abandonării de facto a leninismului, abandonare vizibilă şi în 
restaurarea denumirilor unor instituţii abolite de Lenin sau în 
contestarea teoriei elitiste despre partid. 

La Congresul XIX din 1952, la un nivel mult mai practic, instituţiile 
de conducere ale partidului au fost reformate în vederea diluării 
influenţei acestora în favoarea celor pe care Stalin le putea conduce 
personal. în ciuda creşterii semnificative a numărului de membri în 
timpul războiului, viaţa de partid s-a atrofiat în perioada de maturitate a 
stalinismuiui şi mare parte a puterii executive a revenit aparatului de 
stat. Primii ani postbelici au constituit o perioadă de excluderi masive 
din partid, de rotaţie a cadrelor, totul în încercarea de a pune în practică 
imaginea de partid-monolit a Partidului Bolşevic. 

Una din principalele preocupări ale liderului sovietic în anii ce au 
urmat imediat conflictului a fost blocarea dezvoltării Armatei Roşii ca 
centru de putere autonom. în jur de 40% din efectivele postbelice ale 
partidului erau reprezentate de actuali sau foşti militari, Stalin sperând 
ca în acest mod să asigure integrarea ideologică a armatei. 
Conducătorii militari ce jucaseră un rol important în război sunt 
marginalizaţi şi eliminaţi din conştiinţa publică prin depersonalizarea 
istoriei războiului. 

în ciuda declinului fizic şi a neîncrederii patologice în cei din jur, 
poziţia lui Stalin de centru necontestat al puterii a fost favorizată şi de 
conflictele dintre personajele principale ale conducerii comuniste. Cea 
mai notabilă este opoziţia dintre Malenkov şi Jdanov în care liderul 
sovietic şi-a păstrat neutralitatea numai în aparenţă, în realitate 
subminându-le amândoura poziţiile. De altfel, Stalin a tolerat asemenea 
conflicte numai pentru a-i putea slăbi pe „combatanţi”. Lupta pentru 
succesiunea lui Stalin s-a declanşat încă din timpul vieţii acestuia, 
acesta profitând de ea pentru a-şi înlătura adversarii politici. Moartea lui 
Andrei Jdanov în 1948 a părut să-l propulseze pe Gheorghi Malenkov 
în postura de succesor probabil şi Stalin a sprijinit campania acestuia 
de înlăturare a foştilor susţinători ai lui Jdanov. în acelaşi timp, însă, 
Stalin începe să cultive un alt personaj, pe Nikita Hruşciov. 



Competitorii pentru succesiunea lui Stalin: A.Jdanov, G. Malenkov, N.Hruşciov 


începând cu 1950, în contextul înăspririi războiului rece, situaţia 
internă a început să se degradeze şi mai mult. Epurările se înmulţesc, 
societatea este din nou mobilizată pentru un efort economic, presa reia 
tot mai des temele specifice perioadei marilor procese din a doua parte 
a anilor treizeci, dar la acestea se adaugă antisemitismul. Evreii 
„cosmopoliţi” şi „sionişti” au reprezentat una din principalele ţinte ale 
noii campanii de teroare, chiar dacă la un nivel mai larg e foarte 
probabil că Stalin vedea aceste epurări ca pe un nou pas spre crearea 
unei elite staliniste, spre reînnoirea elitei partidului. 

Pe 13 ianuarie 1953 sunt arestaţi nouă medici acuzaţi că l-ar fi 
ucis pe Jdanov şi că ar fi plănuit asasinarea liderului sovietic. Şase din 
cei nouă erau evrei şi au fost denunţaţi ca fiind tentacule ale unui 
„complot sionist”. Moartea lui Stalin, pe 5 martie 1953, a însemnat 
evitarea unor noi epurări masive. 

Regimul a iniţiat sub conducerea lui Jdanov un adevărat război 
Războiul cultural cultural împotriva inovaţiei, a modernismului, a liberalismului şi a tot ce 

anti-occidentai este occidental. Literatura şi muzica în special erau văzute ca 

instrumente esenţiale pentru unirea poporului în spatele idealurilor 
bolşevice. Nici ştiinţa nu a scăpat de amestecul ideologicului, cel mai 
bun exemplu fiind cel al biologiei. Această ofensivă era menită în bună 
măsură să disciplineze intelectualitatea, însă rezultatul a fost izolarea 
Uniunii Sovietice de evoluţiile intelectuale din exterior. 



Funeraliile lui Stalin: (sus) muncitori moscoviţi la catafalcul lui Stalin de la Casa 
Sindicatelor, (jos) garda de onoare a conducătorilor sovietici - Bulganin, Hruşciov, 
Kaganovici. Stalin a fost depus, mumificat, în mausoleul dedicat lui Lenin, dar în 1961 
Hruşciov a ordonat mutarea corpului lui Stalin într-un mormânt mult mai modest. 

Hruşciov despre ultimii ani ai lui Stalin: 

„Toţi cei din jurul lui Stalin eram temporari. Atâta vreme cât avea oarecare încredere în 
noi, ni se permitea să trăim şi să muncim. Dar din momentul în care înceta să aibă 
încredere în tine, Stalin începea să te observe până când cupa neîncrederii se revărsa... 
Totul depindea de ceea ce Stalin se întâmpla să gândească în momentul în care te 
privea. ” 


Test de autoevaluare 1 


1.1. Identificaţi prevederile Planului de modificare a naturii. 


1.2. Menţionaţi principalele caracteristice ale vieţii politice sovietice în timpul ultimilor ani 
ai lui Stalin. 


1.3. Citiţi documentul de mai sus şi încercaţi să caracterizaţi perspectiva lui Hruşciov 
precum şi cel puţin una din trăsăturile sistemului totalitar sovietic. 


Răspunsurile pot fi consultate la pagina 207 

9.2.2. Crizele succesiunii (1953-1956) 

Dispariţia lui Stalin a creat un imens vid politic şi ideologic întrucât 

regimul se identificase cu personalitatea acestuia mai bine de douăzeci 
de ani. Uniunea Sovietică era complet izolată şi populaţia sărăcită. 
Ultimul buget stalinist, cel din 1952, fusese aproape un buget de război. 


Urmaşii potenţiali ai lui Stalin au descoperit rapid virtuţile 
sistemului de conducere colegială întrucât se temeau de instalarea 
unuia dintre ei pe postul de lider atotputernic. Numărul membrilor 
Prezidiumului PCUS este redus la zece pentru a face din această 
instituţie un adevărat centru al autorităţii, dar puterea este în realitate 
deţinută de un triumvirat: Malenkov era şef al guvernului, Beria 
responsabil pentru securitatea internă, iar Nikita Hruşciov devenea 
figura dominantă în secretariatul partidului, chiar dacă nominal 
Malenkov păstra iniţial şi principala funcţie din partid. Astfel, Malenkov 
devine liderul structurilor de stat, devenite tot mai puternice în ultimii ani 
ai perioadei staliniste, în timp ce Hruşciov preia controlul partidului 
(avea să devină prim-secretar în septembrie 1953). 

La sfârşitul lui iunie 1953, în urma unui complot organizat de 
Hruşciov cu sprijinul conducerii armatei, Beria a fost arestat şi după 
numai o săptămână a fost exclus din partid. După câteva luni de 
detenţie, Beria este judecat în secret şi executat în decembrie 1953. 
Căderea lui Beria nu a însemnat numai consolidarea poziţiei lui 
Hruşciov în raport cu Malenkov, ci şi o reafirmare a structurilor de 
partid. Era greu de crezut că un lider politic mai putea încerca să 
controleze partidul în primul rând cu ajutorul aparatului represiv. 

înlăturarea lui Beria a fost ultimul exemplu al utilizării violenţei 
pentru reglarea conflictelor pentru putere. în lipsa terorii, noua elită 
trebuia să-şi demonstreze legitimitatea, competenţa şi 

indispensabilitatea. în mod necesar, primele măsuri iniţiate de noua 
conducere colegială au vizat o relaxare a situaţiei interne printr-o serie 
de decrete de amnistiere (primul chiar în martie 1953), printr-o oarecare 
descentralizare a puterii, dar şi prin ameliorarea situaţiei materiale a 
populaţiei. însă, caracterul represiv excesiv al stalinismului a fost unul 
din puţinele elemente abandonate, esenţa regimului rămânând aceeaşi: 
monopolul politic Partidului Comunist, economia centralizată în 
proprietatea statului. 

După dispariţia lui Beria, conflictul dintre Malenkov şi Hruşciov se 
mută în domeniul dezbaterilor privind politicile de urmat. în vreme ce 
“Noul Curs” al lui Malenkov însemna reducerea investiţiilor în industria 
grea şi în apărare în vederea creşterii producţiei de bunuri de consum, 
Hruşciov propunea consolidarea alianţei dintre muncitorime şi ţărănime 
şi împărţirea relativ egală a resurselor între agricultură şi industrie, în 
special cea militară. în 1954 Hruşciov propune desţelenirea a milioane 
de hectare din regiunile „virgine” din zona Volgăi, din Urali, Siberia şi 
Kazahstan. Chiar dacă pe termen lung rezultatele sunt dezastruoase, în 
primii ani programul înregistrează suficiente succese pentru a-i servi iui 
Hruşciov în competiţia politică. 

9.2.3. Ascensiunea lui Hruşciov si destalinizarea 

Succesele lui Hruşciov l-au forţat pe Malenkov să demisioneze în 
februarie 1955, în condiţiile în care se găsea într-o izolare din ce în ce 
mai pronunţată. Din acest moment primul acţionează rapid pentru a-şi 
consolida puterea prin numirea la vârf a unor cadre loiale lui. Până la 
reunirea Congresului XX al PCUS, 44% din membrii Comitetului Central 
aleşi în 1952 fuseseră deja înlocuiţi. în decembrie 1955, în continuarea 
politicii de subminare a autorităţii vechii gărzi staliniste, Hruşciov 
numeşte o comisie pentru a studia teroarea anilor ’30. 


Congresul XX şi 

începutul 

destalinizării 


Destalinizarea, deja evidentă într-o oarecare măsură în modul în 
care regimul se raporta la societate, atinge apogeul la Congresul XX, 
convocat în februarie 1956. Aici, pe 25 februarie, delegaţii au ascultat 
uimiţi timp de patru ore aşa-numitul Raport secret citit de Hruşciov în 
persoană. Discursul denunţa „încălcările legalităţii socialiste” în timpul 
terorii staliniste, „cultul personalităţii” şi excesele sale. Era o lovitură de 
teatru prin care Hruşciov îşi ataca rivalii politici şi în acelaşi timp îşi 
mobiliza susţinătorii. Condamnarea stalinismului era însă superficială şi 
incompletă. 


O treime din membrii Comitetului Central ales la Congres erau 
nou aleşi şi majoritatea acestora îi fuseseră subalterni lui Hruşciov în 
diferite etape ale carierei sale. Prezidiul a fost păstrat, dar au fost aleşi 
cinci noi membri, toţi fideli ai săi şi astfel Nikita Hruşciov devenea 
conducătorul necontestat al Uniunii Sovietice. 


Fragmente din Raportul secret prezentat de Hruşciov la Congresul XX 

„Caracteristicile negative ale lui Stalin, care erau doar incipiente în timpul lui Lenin, s-au 
transformat în timpul ultimilor ani într-un grav abuz de putere, care a determinat grave 

prejudicii partidului nostru [...]. 

Stalin a acţionat nu prin convingere, explicaţie şi cooperare răbdătoare cu poporul, ci prin 
impunerea concepţiilor sale, solicitând supunerea absolută în faţa opiniilor sale. Oricine 
se opunea concepţiilor sale sau încerca să-şi demonstreze punctul de vedere, era sortit 
să fie îndepărtat din conducerea colectivă şi să sufere anihilarea morală şi fizică.[...] 

Stalin a inventat conceptul de inamic al poporului. Acest termen a făcut inutilă dovedirea 
erorilor ideologice ale persoanelor angajate în controverse; acest termen a făcut posibilă 
folosirea celor mai crude mijloace de represiune, violând toate normele legalităţii 
revoluţionare, împotriva oricui care nu era de acord cu Stalin, împotriva acelora care erau 
doar suspectaţi de intenţii ostile, împotriva acelora care aveau o reputaţie proastă.[...] 
Stalin, [...], a folosit metode extreme şi represiune de masă într-un moment când 
revoluţia era deja victorioasă, când statul sovietic era întărit, când clasele exploatatoare 
erau deja lichidate şi relaţiile socialiste erau înrădăcinate solid în toate fazele economiei 
naţionale, când partidul nostru era consolidat politic şi se întărise atât numeric cât şi 
ideologic. [...] 

Trebuie să spunem că după război situaţia a devenit şi mai complicată. Stalin a devenit şi 
mai capricios, iritabil şi brutal; mai ales a crescut suspiciunea sa. Mania persecuţiei a 
atins dimensiuni incredibile. [...] După război Stalin s-a îndepărtat şi mai mult de 
colectivitate. El singur decidea fără nici o consideraţie pentru nimeni şi nimic. ” 

Test de autoevaluare 2 

2.1. Indicaţi primele măsuri luate de noua conducere colegială. 


2.2. Citiţi documentul de mai sus şi indicaţi acuzele aduse lui Stalin şi motivele lui 
Hruşciov. 


Răspunsurile pot fi consultate la pagina 207 


9.3. Uniunea Sovietică în perioada Hruşciov 


Succesul înregistrat de Hruşciov la Congresul XX a fost urmat 
imediat de o perioadă de criză generată de impactul Raportului secret 
asupra lagărului comunist. Impulsionaţi de criza maghiară şi cea 
Reacţia opoziţiei poloneză, adversarii luţ Hruşciov (Molotov, Malenkov, Kaganovici) 
încep să se organizeze. în iunie 1957 a avut loc o tentativă a membrilor 
Prezidiumului de a-l forţa să demisioneze, dar Hruşciov a contraatacat 
convocând foarte rapid Comitetul Central care s-a pronunţat covârşitor 
în favoarea sa. Din acest moment, Hruşciov nu mai avea un adversar 
real. în martie 1958 l-a înlocuit pe Bulganin în funcţia de prim-ministru, 

devenind în acelaşi timp lider al statului şi al partidului. 

Dezgheţul şi destalinizarea se manifestă inclusiv în cultură, 
îndeosebi în muzică şi pictură, dar e mult mai limitat în literatură unde 
romanul Doctor Jivago al lui Boris Pasternak a provocat o criză de 
proporţii. Măsurile de liberalizare nu sunt duse niciodată până la capăt 
şi au rămas, în esenţă, simbolice. 

în plan economic, limitele destalinizării sunt la fel de vizibile. 
Tentativele descentralizatoare eşuează în mod repetat în faţa 
rezistenţei aparatului birocratic şi de la sfârşitul anilor ’50, Uniunea 
Sovietică a intrat într-o perioadă de încetinire a creşterii economice ce 
avea să dureze până la prăbuşirea sa. 

Complexul militaro-industrial deja foarte influent a împiedicat o 
reorientare a priorităţilor spre industria uşoară şi agricultură. în acest 
ultim domeniu, după succesele iniţiale ale campaniei de desţelenire, au 
urmat ani de recolte dezastruoase care au forţat URSS să importe 
milioane de tone de cereale. Producţia de cereale a Uniunii Sovietice a 
crescut conform cifrelor oficiale , dar chiar dacă tendinţa este 
crescătoare, de notat sunt puternicele variaţii anuale. 

Sfârşitul anilor cincizeci a adus şi primul Plan pe şapte ani 
(ianuarie 1959), obiectivul fiind depăşirea Statelor Unite din punct de 
vedere economic. Imensei risipe de resurse, căreia nu i se găseşte nici 
o soluţie, şi lipsei de realism a planificării li s-a adăugat voluntarismul ce 
a marcat de multe ori politica agricolă, rezultatele fiind invariabil 
dezastruoase. 

Congresul XXII din octombrie 1961 pare să ducă mai departe 
destalinizarea (corpul lui Stalin este luat din mausoleul lui Lenin) şi 
lansează un nou mit: cel al trecerii Uniunii Sovietice la comunism. 
Programul adoptat aproape fără nici un fel de dezbateri prevedea 
pentru perioada 1961-1971 aşezarea „bazelor materiale” ale 
comunismului, în timp ce deceniul următor avea să aducă atingerea 
stadiului comunist. 

Voluntarismul nu a caracterizat numai politica sa agricolă, ci şi pe 
cea externă, dar acest domeniu i-a atras şi cele mai multe critici alături 
de tentativele de reformare a partidului şi de a introduce tot mai mulţi 
tehnocraţi în circuitul decizional. Semieşecul din criza Berlinului şi 
înfrângerea în criza rachetelor din Cuba l-au făcut foarte vulnerabil. 
Tentativele de liberalizare culturală şi de reorientare a priorităţilor 
economice din perioada 1962-1964 au fost blocate de structurile de 
partid tot mai ostile lui. 

în octombrie, poziţia sa a devenit atât de fragilă, încât nu s-a mai 
putut opune cererilor majorităţii Prezidiumului de a demisiona. Decizia 
finală a aparţinut din nou Comitetului Central care a hotărât că venise 
momentul ca Hruşciov să se retragă. Brejnev a preluat funcţia de prim- 
secretar, în timp ce Kosîghin a devenit prim-ministru. 

Test de autoevaluare 3 

3.1. Menţionaţi cauzele debarcării iui Hruşciov din poziţia de secretar general al PCUS. 


Răspunsul poate fi consultat la pagina 207 


9.4. Era imobilismului. Perioada Brejnev 

Reformismul generator de instabilitate fusese astfel eliminat. 
Perioada Brejnev (octombrie 1964 - noiembrie 1982) avea să fie, 
dimpotrivă, caracterizată prin imobilism, prin teama de a iniţia orice 
reformă structurală care ar fi pus în pericol interesele birocraţiei. în 
interiorul acestui sistem paralizat şi aflat în declin se dezvolta însă o 
societate din ce în ce mai activă, mai educată, mai străină de 
obiectivele regimului politic care nu evoluaseră din anii ’30. 

Creşterea economică a încetinit până la stagnare în anii ’80, 
blocată între barierele celei de-a doua revoluţii industriale într-un 
moment în care Occidentul trecea deja în era informaţională. Nici 
măcar „trecerea la comunism” nu a mai fost luată în considerare de 
vreme ce presupunea un grad considerabil de schimbare. Lipsa 
reformelor şi declinul au fost mascate parţial de succesele în plan 
internaţional, dar distanţa dintre realitate şi discurs, dintre politicile 
practicate şi entuziasmul revoluţionar afişat a crescut din ce în ce mai 
mare. 

Perioada Brejnev a însemnat punerea în aplicare a principiului 
oligarhic al „conducerii colective”. Deşi Leonid Brejnev era fără nici o 
îndoială personajul cel mai puternic (mai ales după 1966, alături de el 
stau Suslov, Podgornâi şi Kosâghin. Puterea sa nu este absolută, de tip 
stalinist. Puterea i-a fost conferită de egalii săi şi în consecinţă 
ascensiunea sa coincis cu o remarcabilă stabilitate a elitelor. 

Tentativele de reformă nu au lipsit, dar orice încercare de 
eficientizare a economiei care presupunea un grad oarecare de 
descentralizare se lovea de conservatorismul politic dominant. Brejnev 
era foarte sensibil la influenţa oficialilor din partid şi a complexului 
militaro-industrial şi soluţia este găsită în altă parte: criza economică 
avea să fie rezolvată nu prin reforme care să pună în discuţie principiile 
economiei staliniste, ci prin inovaţie ştiinţifică şi eventual prin importul 
de tehnologie occidentală care să redea vigoarea economiei. 



Leonid Brejnev 

în această perioadă de indecizie care înclină spre conservatorism 
pe toate planurile, societatea scapă tot mai mult de sub controlul 
regimului. De la sfârşitul anilor ’50 apar primele samizdat- uri*, iar în 
decembrie 1965 are loc la Moscova după mai bine de patruzeci de ani 
prima demonstraţie neautorizată. Regimul combate însă ameninţările la 
adresa sa cu un minimum de violenţă şi adeseori cu concesii. Şi dacă 
disidenţa nu reprezintă decât un procent infim din ansamblul populaţiei, 
mult mai dificil pentru regim a fost să combată starea de pesimism 
generalizat care pune stăpânire pe societate începând cu sfârşitul 
anilor ’60. Acest pesimism alimentează disidenţa care în această 
perioadă devine tot mai diversă: de la neo-stalinişti care critică 
relaxarea regimului, la liberali sau stângişti dezamăgiţi de abandonarea 
principiilor leniniste şi naţionalişti ruşi. 

Imobilismul a avut drept consecinţă îmbătrânirea accelerată a 
elitei politice şi economice (nomenclatura). în 1976 vârsta medie a 
membrilor Comitetului Central era de şaizeci de ani. Majoritatea 
principalelor figuri ale partidului şi statului depăşiseră şaptezeci de ani 
în 1980. Brejnev le garantează statutul şi de fapt aceasta este şi cheia 
propriei longevităţi politice. 

Despre nomenclatură: 

„Spre deosebire de burghezie, proprietatea privată nu reprezintă semnul distinctiv 
esenţial al nomenclaturii. Moştenitoare a revoluţionarilor profesionişti, nomenclatura nu 
este clasa celor care deţin bunuri. Este clasa administratorilor. Administraţia şi 
exercitarea puterii sunt cele două funcţiuni esenţiale ale nomenclaturii [...] Nomenclatura 
încarnează conducerea politică a societăţii. Ea exercită şi puterea economică dar doar pe 
cale de consecinţă. Ansamblul puterii în statul socialist este concentrat între mâinile sale. 
Ea singură ia toate deciziile politice." (Michael Voslensky: La Nomenklatura. Les 
privileqies eu URSS , Paris, Belfond, 1970, p.100) 


Reacţii societale 


îmbătrânirea 

nomenclaturii 


Criza economică 
mondială şi 
efectele sale 


Criza economică a fost, însă, mascată de avantajele pe care 
Uniunea Sovietică le-a avut de pe urma crizei energetice mondiale. 
Mare exportatoare de petrol şi aur, URSS a câştigat enorm de pe urma 
acestora. Reforma apărea astfel inutilă, iar industria uşoară era din nou 
neglijată întrucât bunuri de consum puteau fi importate foarte facil din 
exterior. 


Problemele 

agricole 


Agricultura a continuat să fie partea cea mai fragilă a economiei 
după cum o dovedesc şi cele cincisprezece milioane de persoane care 
părăsesc în anii 70 zonele rurale în căutarea unor oportunităţi mai 
bune. în ciuda investiţiilor substanţiale, producţia se încăpăţânează să 
stagneze. în 1980 producţia reală se afla atât de mult în urma cifrelor 
oficiale, încât autorităţile au încetat timp de şase ani să publice 
statistici. Importurile au crescut dramatic după 1972, furnizorul principal 
fiind inamicul numărul unu din războiul rece, Statele Unite. 


* samizdat - termen rus (sam - auto şi izdatelstvo - publicare) ce desemna literatura subversiva, critică la 
adresa regimului, scrisă, copiată şi răspândită în secret în Uniunea Sovietică. 

Marcată de profunde crize structurale, economia sovietică era 
împovărată şi de imensele cheltuieli militare devenite o necesitate 
politică din cauza influenţei complexului militaro-industrial. Obiectivul 
era paritatea cu Statele Unite şi la prima vedere nu era o decizie lipsită 
de sens întrucât reprezenta singura modalitate de a menţine statutul de 
superputere al Uniunii Sovietice, altfel un stat subdezvoltat din mai 
multe puncte de vedere. Povara reprezentată de aceste „investiţii” a 
fost insuportabilă pe termen mediu pentru o economie care, spre 
deosebire de cele occidentale, nu profita aproape deloc de pe urma 
cercetării militare. 

Anii 70 au reprezentat eşecul trecerii la o fază de creştere 
intensivă, eşecul cointeresării societăţii în succesul proiectului 
comunist. Partidul a fost incapabil să umanizeze sistemul, să-i 
responsabilizeze pe muncitori şi să-i stimuleze prin orientarea 
producţiei spre produsele de consum. Deşi a crescut substanţial ca 
număr de membri (de la puţin peste unsprezece milioane la 
optsprezece între 1964 şi 1983), partidul, după cum spunea istoricul 
Jean-Francois Soulet seamănă „cu o sectă muribundă din care cea mai 
mare parte a membrilor săi continuă să fie practicanţi, dar lipsiţi de 
credinţă. Practica formală, punctată de riturile specifice ale unei liturghii 
imuabile (cultul secretarului general, sărbători, ceremonii, defilări..) este 
prezidată cu vanitate de un înalt cler orb sau cinic.’’ 

în ciuda transformărilor societale, partidul păstrează aceleaşi teme 
propagandistice şi concepte contemporane lui Lenin sau Stalin. Deşi şi- 
au pierdut de mult substanţa şi criticile la adresa lor erau cunoscute de 
ansamblul societăţii, ele nu au fost luate niciodată în discuţie. Şansele 
unui dialog între societate şi nomenclatură sunt micşorate şi mai mult 
de privilegiile cu care această categorie s-a înconjurat în special în 
perioada Brejnev, dar şi de extraordinara dezvoltare, în faza terminală a 
regimului sovietic, a unui aparat birocratic rigid, greoi şi a cărei 
existenţă ar fi fost pusă sub semnul îndoielii de orice reformă. 

Prins între incapacitatea de a răspunde nevoilor societăţii şi 
imposibilitatea de a utiliza masiv mijloacele represive şi în ciuda 
menţinerii aparente a dogmatismului, regimul e nevoit să facă concesii, 
să tolereze diverse forme de manifestare autonomă a societăţii: de la 
explozia pieţei negre a bunurilor de consum, corupţie la autonomizarea 
diverselor manifestări culturale, în special ale tinerilor. 


9.4.1. Moartea lui Brejnev si perioada de provizorat (1982-1985) 

Moartea lui Brejnev în 1982 a survenit după câţiva ani în care în 
pofida cultului personalităţii ce îl avea ca obiect, deciziile erau luate tot 
mai mult de un cerc de apropiaţi, în special după atacul cerebral pe 
care secretarul general îl suferă în 1975. 

Funeraliile lui Leonid Brezhnev - parte a „cultului conducătorului” 


Succesorul său imediat a fost luri Andropov şi alegerea sa 
reprezenta în parte recunoaşterea nevoii de schimbare. în calitate de 
fost şef al KGB, Andropov cunoştea foarte bine realitatea sovietică, iar 
instituţia din care provenea, foarte bine informată şi în permanent 
contact cu lumea occidentală, devenise unul din centrele de putere 
favorabile schimbării. 

Andropov a condamnat public corupţia oficialilor de partid şi de 
stat, a adus la Moscova echipe de tehnocraţi, a înlăturat pe unii din 
membrii vechii gărzi şi a încercat să revigoreze economia printr-un 
sistem de recompense acordate muncitorilor şi fermierilor. Continuarea 
măsurilor de acest tip ar fi putut schimba ceva, dar într-o bună parte a 
celor cincisprezece luni pe care le-a petrecut în fruntea Uniunii 
Sovietice starea sa de sănătate şi-a spus cuvântul şi a murit în funcţie. 

Hotărâţi să evite continuarea transformărilor, membrii conducerii 
sovietice l-au numit pe Constantin Cernenko, un fost apropiat al lui 
Brejnev, chiar dacă şi acesta era bolnav. De altfel, de la sfârşitul lui 
1984, Cernenko nu a mai apărut în public şi a murit în martie 1985. 

Test de autoevaluare 4 

4.1. Identificaţi problemele economice ale perioadei Brejnev. 


4.2. Precizaţi transformările apărute în societatea sovietică în anii 70. 


4.3. Menţionaţi elementele de reformă introduse de luri Andropov. 


Răspunsurile pot fi consultate la pagina 207 


9.5. Era Gorbaciov şi eşecul reformării sistemului 



Perestroika 


Alegerea lui Mihail Gorbaciov ca secretar general în aprilie 1985 
părea să demonstreze că Biroul Politic ajunsese la concluzia că venise 
momentul pentru o schimbare. în vârstă de 54 de ani, cu studii 
superioare şi fost protejat ai lui Andopov, Gorbaciov a demonstrat de la 
bun început un dinamism care lipsea de mult timp conducerii sovietice. 

Dincolo de măsurile concrete, primul lucru pe care trebuia să-l 
facă era să convingă partidul şi societatea de necesitatea unei 
schimbări fundamentale. Prioritatea sa era perestroika - reforma 
economică: o transformare radicală a economiei centralizate de 
sorginte stalinistă prin descentralizare, autogestiune, eliberarea de 
rigidităţile impuse de aparatul birocratic şi oferirea de stimuli pentru 
creşterea productivităţii. Spera astfel să elibereze energiile creatoare, 
să reorienteze economia spre bunurile de consum, dar reformele sale 
iniţial foarte moderate s-au lovit de rezistenţa birocraţiei şi dezastrul de 
la Cernobîl a oferit, în mod tragic, măsura incapacităţii guvernului de a 
gestiona economia sovietică şi grava criză în care se afla acesta. 

Glasnost 


Reforme politice 


Reforme 
incomplete în 
economie 



Explozia produsă la centrala atomică de la Cernobîl în 1986 a condus la 
decesul datorat iradierii a peste 100.000 de persoane şi a costat statul sovietic 
aproape 13 miliarde de dolari. 

Pentru ca această reformă economică să aibă succes, Gorbaciov 
avea nevoie de sprijinul societăţii. Tolerarea regimului de către 
societate nu mai era suficientă şi spera să câştige cooperarea acesteia 
prin reforme politice. Glasnost - sau „deschidere” - nu era menită să 
pună în discuţie regimul însuşi, dar permitea criticarea greşelilor 
regimului, afirma nevoia de schimbare şi oferea o mai mare libertate de 
expresie. însă odată declarată disponibilitatea de a critica greşelile 
trecutului, întregul proces de deschidere politică a scăpat rapid de sub 
controlul liderului sovietic şi a dobândit o dinamică proprie. 

în 1987, la aniversarea revoluţiei bolşevice, Gorbaciov denunţă 
„enormele crime de neuitat ale lui Stalin”. în anul următor este iniţiată o 
reformă constituţională ce crea un nou legislativ în care alegerile erau 
organizate pe baza unor candidaturi multiple şi nu folosind sistemul 
candidatului unic desemnat de partid. Totul se petrece în paralel cu o 
masivă reîntinerire a cadrelor. 

în încercarea de a menţine echilibrul între reformatori şi 
conservatori, reformele lui Gorbaciov nu au mers niciodată suficient de 
departe, ambele tabere fiind astfel nemulţumite. Vechiul sistem 
economic a rămas în mare parte neschimbat. Autonomizarea de jure a 
multor întreprinderi nu a adus mari avantaje întrucât ele erau deja 
autonome de facto din perioada Brejnev din cauza inamovibilităţii 
birocraţilor. Pe de altă parte, privatizările au fost nesemnificative. într-o 
situaţie similară se găsea şi agricultura unde sistemul stalinist al 
colhozurilor a rămas practic neschimbat în condiţiile în care mai puţin 

Războiul din 
Afghanistan 


Deschiderea 

politică 


Treptata disoluţie 
a Uniunii 


de 2% din suprafaţa totală a acestora a trecut în proprietate privată. 

în plan extern, deşi a reuşit o spectaculoasă apropiere de statele 
occidentale Gorbaciov a rezolvat la fel de ezitant problema retragerii 
trupelor sovietice din Afganistan iar conflictul din Asia Centrală a oferit 
prilejul unora dintre primele manifestări ale societăţii civile în Uniunea 
Sovietică. Pierderile umane masive - între 15.000 (cifrele oficiale 
sovietice) şi 50.000 - au creat încă o sursă de tensiune între regim şi 
societate iar mobilizarea forţată a naţionalităţilor a produs noi linii de 
fractură în interiorul sistemului. 



IM. _ 

Soldaţi sovietici în Afghanistan pregătindu-se de retragere - februarie 1989 


Dacă reforma economică nu înregistrează succese notabile, 
reforma politică a căpătat amploare în perioada 1988-1989. în martie 
1989 au fost organizate primele alegeri în care mai mulţi candidaţi 
concurează pentru un loc. Chiar dacă instituţiile erau gândite pentru a 
prezerva rolul conducător al PCUS, noile organisme legislative erau 
înzestrate cu o autoritate reală şi puteau dezbate liber diferitele 
probleme. Reformele constituţionale au fost continuate în martie 1990 
cu scopul de a crea un regim prezidenţial. A fost creată funcţia de 
preşedinte al Uniunii Sovietice, funcţie care dobândea o autoritate 
cvasinelimitată printr-o lege specială din aprilie acelaşi an. 

Relaxarea sistemelor de control specifice unui regim totalitar nu a 
permis numai criticarea într-un grad fără precedent a regimului, ci şi 
manifestarea naţionalismelor suprimate atât de mult timp. Concesiile 
făcute diferitelor republici au fost şi în acest caz tardive şi s-au limitat de 
cele mai multe ori la domeniul economic. Până în august 1990 din cele 
cincisprezece republici ale Uniunii, cinci îşi proclamaseră deja 
independenţa, iar alte opt suveranitatea. 

Iniţiate ca tentative de eficientizare şi relegitimare a sistemului 
sovietic, perestroika şi glasnost -ul au scăpat rapid de sub control, 
dovedind incapacitatea unui sistem totalitar de a se reforma. După cum 
afirma şi istoricul Martin Malja, prăbuşirea unui sistem total nu poate fi 

Puciul din august 
1991 

Sovietice 


decât totală. Adam Michnik o spunea la fel de sugestiv „NU există 
comunism aflat la conducere care să nu fie şi totalitar. Fie devine 
totalitar, fie încetează să mai fie comunism”. 

Odată repusă în discuţie relaţia dintre regim şi societate, nu a mai 
existat cale de întoarcere şi încercările conservatorilor de a stopa 
schimbările, încercări ce au culminat cu tentativa de puci din august 
1991, au eşuat şi nu au făcut decât să accelereze dizolvarea Uniunii 
Sovietice în decembrie acelaşi an. încă din 1990 a fost pus în discuţie 
monopolul asupra puterii exercitat de PCUS şi în februarie 1991 acest 
monopol a fost desfiinţat. în august 1991, după puciul eşuat, este votat 
un decret de suspendare a activităţilor PCUS pe teritoriul Rusiei. 



August 1991 - tentativa de lovitură de stat a conservatorilor - blindate pe străzile 
Moscovei şi replica victorioasă a reformatorilor conduşi de viitorul lider de la Kremlin - 
Boris Eltsin. Observaţi steagul Rusiei - simbol al unei schimbări politice cu mult mai 
ample decât cea iniţiată de Gorbaciov. 

Criza economică imposibil de contracarat fără o alterare a 
sistemului politic şi economic însuşi, explozia naţionalismelor, 
disproporţia evidentă de forţe între Occident şi lumea comunistă, 
trezirea la viaţă a societăţii eliberate de controalele rigide ale unui regim 
totalitar, politica jumătăţilor de măsură în aproape toate domeniile au 
împiedicat corijarea sau reformarea sistemului comunist şi au condus la 
prăbuşirea sa completă fără ca Gorbaciov să fi plănuit tranziţia ia o 
economie de piaţă şi la un regim democratic. 

După ce între septembrie şi decembrie 1991 majoritatea 
republicilor şi-au anunţat independenţa, pe 21 decembrie, la Alma-Ata, 
Federaţia Rusă, Bielorusia, Ucraina, Uzbekistan, Turkmenistan, 
Tadjikistan, Kazahstan, Kirghistan, Armenia şi Azerbaidjan au semnat 
actul de înfiinţare a Comunităţii Statelor Independente iar câteva zile 
mai târziu M.Gorbaciov demisiona din funcţia de preşedinte al statului 
sovietic. Uniunea Sovietică îşi încetase existenţa. 

Test de autoevaluare 5 

5.1. Indicaţi principalele elemente ale politicii “perestroika”. 


5.2. Ce însemna “glasnost” ? 


5.3. Menţionaţi reformele politice şi constituţionale introduse de Gorbaciov. 


5.4. Precizaţi cauzele imediate ale prăbuşirii Uniunii Sovietice. 


Răspunsurile pot fi consultate la pagina 207 

9.7. Răspunsuri pentru testele de autoevaluare 


Test de autoevaluare 1 

1.1. Crearea unei mări interioare în Siberia Occidentală şi construirea unor diguri în 
Oceanul Pacific pentru a opri curenţii reci de pe coastele siberiene. 

1.2. Personalizarea puterii, modificări ale structurilor de conducere a partidului, integrarea 
ideologică a armatei, lupta pentru succesiune, noul val de teroare, războiul cultural anti- 
occidental. 

1.3. Perspectiva lui Hrusciov pare dominată de frica de a pierde poziţia şi chiar viaţa - 
“cât avea oarecare încredere în noi, ni se permitea să trăim şi să muncim ”-şi de obsesia 
permanentă de a se afla în graţiile lui Stalin. Caracteristici ale sistemului totalitar: 
teroarea permanentă, conducătorul suprem de a cărui bunăvoinţă depinde existenţa 
subordonaţilor, omnipotenţa liderului absolut, un stat al privilegiilor şi abuzurilor şi nu al 
drepturilor şi responsabilităţilor. 

Test de autoevaluare 2 

2.1 Primele măsuri iniţiate de noua conducere colegială au vizat o relaxare a situaţiei 
interne printr-o serie de decrete de amnistiere (primul chiar în martie 1953), printr-o 
oarecare descentralizare a puterii, dar şi prin ameliorarea situaţiei materiale a populaţiei. 

2.2 Este acuzată teroarea indusă de Stalin, conducerea autoritară şi abuzivă, cultul 
personalităţii. Prin acest gest Hruşciov ataca adversarii politici ce rămăseseră la un 
discurs apologetic faţă de Stalin şi construia premisele unei noi loialităţi a cadrelor de 
partid. 

Test de autoevaluare 3 

3.1. Eşecul reformelor economice în agricultură, voluntarismul, tentativele de liberalizare 
culturală, erorile din politica externă. 

Test de autoevaluare 4 

4.1. Stagnarea creşterii economice, fragilitatea agriculturii, stagnarea producţiei, 
subdezvoltare generală, crize structurale, povara cheltuielilor militare 

4.2. O societate din ce în ce mai activă, mai educată, mai străină de obiectivele regimului 
politic care scapă tot mai mult de sub controlul statului şi care dezvoltă diverse forme de 
manifestare autonomă (explozia pieţei negre a bunurilor de consum, corupţie, 
autonomizarea diverselor manifestări culturale). Partidul comunist se dovedea incapabil 
să umanizeze sistemul, să-i responsabilizeze pe muncitori şi să-i stimuleze prin 
orientarea producţiei spre produsele de consum. Starea de pesimism generalizat şi o 
disidenţa tot mai diversă: de la neo-stalinişti care critică relaxarea regimului, la liberali sau 
stângişti dezamăgiţi de abandonarea principiilor leniniste şi naţionalişti ruşi. 

4.3. Andropov a condamnat public corupţia oficialilor de partid şi de stat, a adus la 
Moscova echipe de tehnocraţi, a înlăturat pe unii din membrii vechii gărzi şi a încercat să 
revigoreze economia printr-un sistem de recompense acordate muncitorilor şi fermierilor. 

Test de autoevaluare 5 

5.1. perestroika (reforma): o transformare radicală a economiei centralizate de sorginte 
stalinistă prin descentralizare, autogestiune, eliberarea de rigidităţile impuse de aparatul 
birocratic şi oferirea de stimuli pentru creşterea productivităţii. 

5.2. . Glasnost - sau „deschidere” - politica lui Gorbaciov destinată apropierii societăţii 
sovietice de regim care afirma nevoia de schimbare, acorda permisiunea de a critica 
erorile politice şi oferea o mai mare libertate de expresie. 

5.3. Reforma constituţională din 1988 crea un nou legislativ în care alegerile erau 
organizate pe baza unor candidaturi multiple şi nu folosind sistemul candidatului unic 
desemnat de partid iar noile organisme erau înzestrate cu autoritate reală. în 1990 a fost 
creată funcţia de preşedinte al Uniunii Sovietice. De asemenea sistemele de control 
specifice unui regim totalitar au fost relaxate iar în 1991 monopolul politic al Partidului 
Comunist a fost desfiinţat. 

5.4. Deşi Gorbaciov nu a plănuit tranziţia la o economie de piaţă şi la un regim 
democratic, criza economică a anilor 80, imposibil de contracarat fără o alterare a 
sistemului comunist, explozia naţionalismelor, disproporţia de forţe între Occident şi 
lumea comunistă, trezirea la viaţă a societăţii eliberate de controalele rigide ale unui 
regim totalitar, politicile economice ezitante au împiedicat reformarea sistemului comunist 
şi au condus la prăbuşirea sa completă. 

Notă : în cazul în care nu ati răspuns corect la două dintre întrebările ultimului test, 
europene, s-au schimbat, Statele Unite dar şi Japonia devenind competitoare de 


forţă pentru principalele puteri-studiati capitolul 9.5. şi bibliografia indicată. 

Unitatea de învăţare Nr. 10 

9 

STATELE UNITE DUPĂ 1945 


Cuprins 


10.1. Obiective.209 

10.2. Statele Unite după al doilea război mondial.209 

10.3. Statele Unite în anii '50.212 

10.4. Statele Unite în anii '60.215 

10.5. SUA în anii '70.218 

10.6. Statele Unite în anii 80.221 

10.7. Anii '90 în Statele Unite.223 

10.8. Bibliografie.225 

10.9. Răspunsuri pentru testele de autoevaluare.225 

10.10. Lucrare de verificare 4.226 


10.1. Obiective 

• Familiarizarea studenţilor cu reperele cronologice specifice fenomenului politic 
intern american. 

• Identificarea secvenţelor proprii fenomenului societal şi a mutaţiilor petrecute 
în plan economic. 

• Descoperirea elementelor de continuitate şi schimbare în politica internă 
americană. 

• Relaţionarea fenomenelor economice, politice şi sociale petrecute în SUA 
după al doilea război mondial. 


10.2. Statele Unite după al doilea război mondial 



Harry Truman 


10.2.1 .Administraţia Truman 


Harry Truman, ajuns preşedinte în aprilie 1945 după moartea 
predecesorului său, Franklin Roosevelt, a încercat să continue şi să 
dezvolte programul acestuia. însă contextul era complet diferit, relaţiile 
sale cu Congresul dominat de republicani şi democraţi conservatori din 
Sud fiind dificile şi multe din iniţiativele sale au fost blocate. 

Pe plan intern, prioritatea era reconversia economică şi 
demobilizarea. Armata americană avea la sfârşitul celui de-al doilea 
mondial circa 12 milioane de militari, iar reîntoarcerea lor rapidă putea 

Reconversie 
economică şi 
demobilizare 


Reacţia 

republicană 


„Fair Deal” 


crea dificultăţi economice majore. Mai mult, întreruperea bruscă a 
comenzilor de stat care hrănise ieşirea din criză a economiei americane 
în 1940 putea conduce la recesiune economică şi deflaţie. Deşi spera 
să facă din procesul de demobilizare unul foarte lent, presiunile venite 
din parte societăţii l-au accelerat, determinându-l pe preşedinte să 
caracterizeze întregul proces drept „dezintegrarea” forţelor militare 
americane. Tranziţia la pace, deşi s-a conjugat cu criza economică la 
nivel mondial, nu a afectat grav economia americană, singura 
manifestare fiind un puseu inflaţionist în 1946. 

Acest an este de fapt anul crucial al primului mandat al 
administraţiei Truman. Controalele impuse preţurilor şi salariilor, deşi 
extrem de dificil de administrat, au reuşit să calmeze creşterea 
preţurilor, dar au afectat grav popularitatea preşedintelui. Relaţia sa 
foarte tensionată cu lumea sindicală (confruntarea cu sindicatele din 
căile ferate şi din minerit), aparenta degradare a situaţiei economice - 
inevitabilă într-un asemenea context - au asigurat înfrângerea 
democraţilor în alegerile parţiale pentru Congres din 1946. Deşi la 
începutul lui 1947 şansele preşedintelui de a câştiga un al doilea 
mandat păreau extrem de reduse, activitatea Congresului dominat de 
republicani avea să schimbe treptat raportul de forţe. 

în iunie Congresul votează legea Taft-Hartley, un veritabil atac la 
adresa New Deal-ului şi a lumii sindicale a cărei activitate era strict 
limitată. Truman şi-a exercitat dreptul de veto fără nici un rezultat 
practic, dar acest gest i-a readus sprijinul sindicatelor, sprijin critic la 
alegerile din 1948. In acelaşi timp, chestiunea drepturilor civile se punea 
din ce în ce mai acut şi în preajma alegerilor din 1948 a emis un ordin 
executiv care interzicea discriminarea rasială în cadrul forţelor armate. 
Rezultatul alegerilor din 1948 a surprins pe mai toată lumea, scorul 
obţinut de Truman - 49,5% faţă de 44,5% pentru contracandidatul său, 
republicanul Dewey - demonstrând că New Deal-ul beneficia încă de 
sprijinul unui segment important al societăţii. 

Rezultatul l-a încurajat să facă un pas în plus şi a propus propriul 
său program, „Fair Deal” (Redistribuirea corectă): asistenţă federală 
pentru construirea de locuinţe şi pentru educaţie, asistenţă medicală 
universală, dezvoltarea legislaţiei în materie de drepturi civile, reforma 
politicilor agricole. Din nefericire pentru Truman, mare parte din 
prevederile programului au fost primite cu indiferenţă. Deşi alegerile din 
1948 readuseseră majoritatea democrată în ambele camere ale 
Congresului, iniţiativele semnificative s-au lovit de vechea alianţă dintre 
republicani şi democraţii conservatori din Sud. Asigurarea universală de 
sănătate, poate cea mai importantă dintre propunerile sale, a fost tratată 
ca o tentativă de „socializare” a sistemului de sănătate. 

Cel de-al doilea mandat a avut şi partea sa de succese. în 1949 a 
reuşit trecerea prin Congres a unei legii locuinţelor (Housing Act) iar în 
1950 a obţinut creşterea salariului minim şi o uşoară expansiune a 
programelor de asistenţă socială. Izbucnirea războiului din Coreea în 
iunie 1950 şi victoria republicană în alegerile legislative parţiale din 1950 
au blocat definitiv şansele oricărei reforme majore. Războiul, deşi pentru 


210 


Proiectul pentru învăţământul Rural 





Statele Unite după 1945 


Probleme 

economice 


multe firme a însemnat comenzi de stat substanţiale, pentru majoritatea 
americanilor a readus în prim plan penuria de bunuri de consum 
resimţită în timpul celui de-al doilea război mondial. Hrănită de febra 
constituirii unor provizii de bunuri şi de imensele cheltuieli federale, 
inflaţia a început să devină o problemă. în a doua jumătate a anului 
1950 preţurile au crescut cu 8%, rezultatul fiind îngheţarea de către 
guvern a preţurilor şi salariilor în ianuarie 1951. Deşi măsura a fost 
criticată şi s-a dovedit greu de implementat, inflaţia a fost pusă sub 
control în câteva luni. 


Locul nemulţumirilor legate de situaţia economică a fost luat, 
însă, tensiunile generate de mobilizarea tinerilor pentru serviciul militar, 
hesT oijih^jn-a CO ntextul războiului rece. în 1951 au fost chemaţi sub arme tinerii 

care abia împliniseră optsprezece ani. La jumătatea lui 1952, doi ani 
după debutul conflictului din Coreea, armata americană număra peste 
trei milioane şi jumătate de militari faţă de un milion şi jumătate în 1950. 
Toate acestea, combinate cu scandalurile de corupţie ce îi afectează pe 
unii din apropiaţii săi, fac ca popularitatea preşedintelui Truman să 
scadă dramatic. Un impact similar l-a avut decizia de a impune controlul 
federal asupra industriei siderurgice în contextul unei izbucnirii unei 
greve şi în iunie 1952 Curtea Supremă a decretat acţiunea ilegală. 

Mai mult decât atât, fostul comandant al trupelor aliate din 
Europa, generalul Dwight D. Eisenhower, se hotărăşte să candideze din 
Alegerile din 1952 partea Partidului Republican (în 1948 democraţii fuseseră cei care 
încercaseră să-l desemneze drept candidat al propriului partid). De data 
aceasta, şansele unei răsturnări de situaţie similare celei din 1948 erau 
nule. 



Sen. J. McCarthy 


Anticomunismul 


10.2.2.McCarthysm-ul 

începutul anilor ’50 a stat sub semnul McCarthysm-ului, o 
furibundă campanie anti-comunistă lansată de senatorul Joseph 
McCarthy. Anticomunismul fusese o trăsătură caracteristică a vieţii 
politice americane încă de la sfârşitul primului război mondial, dar 
tensionarea relaţiilor cu Uniunea Sovietică face că temerile să atingă 
proporţiile unei isterii. Partidul Comunist American nu fusese niciodată o 
forţă politică semnificativă, dar o serie de acţiuni ale guvernului tind să 
alimenteze temerile publicului. în 1947 Truman ordonă investigarea 
loialităţii a mai bine de trei milioane de angajaţi ai guvernului american, 
iar în 1950 începe concedierea acelor persoanelor considerate „riscuri la 
adresa securităţii”. Republicanii folosesc sperietoarea comunistă pentru 
a-i critica democraţi, democraţii pentru a pune la punct aripa stângă a 
propriului partid. Treptat, un discurs similar este adoptat în lupta pentru 
controlul sindicatelor, este preluat de lideri religioşi sau de alte 
personaje influente. 


Experimentarea primei bombe atomice sovietice, victoria 
comunistă în China, izbucnirea războiului din Coreea şi condamnarea 
de către un tribunal britanic a omului de ştiinţă Klaus Fuchs pentru 
spionaj în favoarea sovieticilor, toate acestea au creat atmosfera 
necesară ascensiunii McCarthysm-ului. Abuzurile sale au devenit 

inacceptabile chiar şi pentru o mare parte a susţinătorilor săi în 1954, în 
momentul în care atenţia senatorului s-a îndreptat spre „promovarea 
comuniştilor” de către armata americană. 



Arestarea lui Julius şi Ethel Rosenberg acuzaţi şi ulterior judecaţi şi executaţi 
pentru spionaj în favoarea Uniunii Sovietice 

Discursul lui Joseph McCarthy de la Wheeling, West Virginia, din 1950: 

„Motivul pentru care ne găsim într-o asemenea situaţie de neputinţă nu este acela că 
singurul nostru duşman puternic şi-a trimis oamenii să invadeze ţărmurile noastre, ci mai 
degrabă acţiunile trădătoare ale celor care au fost trataţi atât de bine de această ţară [...] 
acest adevăr este orbitor în cazul Departamentului de Stat. Acolo tinerii care s-au născut 
cu linguriţa de argint în mână sunt cei mai periculoşi. Am în posesie 57 de cazuri de 
indivizi care par ori să deţină carnet de membru sau sunt cu siguranţă loiali Partidului 
Comunist şi care cu toate acestea ajută la structurarea politici noastre externe [...] avem 
de-a face cu un caz mult mai sinistru de activitate pentru că permite duşmanului nostru să 
călăuzească şi să formeze politica noastră.’’ 

Test de autoevaluare 1 


1.1. Indicaţi principalele probleme interne ale primului mandat al preşedintelui Truman. 


1.2. Menţionaţi elementele constitutive ale politicii „Fair Deal”. 


Răspunsurile pot fi consultate la pagina 225 

10.3. Statele Unite în anii 50 

10.3.1 .Administraţia Eisenhower 

Victoria zdrobitoare a lui Eisenhower în alegerile din 1952 a fost 
înainte de toate o victorie personală, deşi chestiuni precum războiul din 

Dwight D. Eisenhower 


Programul politic 


Congresul 

democrat 


Problemele celui 
de-ai doilea 
mandat 


Mişcarea pentru 
drepturile civile 


Coreea căruia promisese să-i pună capăt cât de rapid posibil au jucat un 
rol important. Succesul său punea capăt unei dominaţii de douăzeci de 
ani a democraţilor asupra Casei Albe. 

Perioada Eisenhower a fost descrisă ca fiind una a consensului, a 
progresului, dar şi a neliniştii. în acest context, preşedintele a încercat 
să-şi îndeplinească funcţiile pornind de la ceea ce numea 
„conservatorismul dinamic”: „conservator în ceea ce priveşte banii şi 
liberal când vine vorba de fiinţe umane". Conservatorismul financiar nu a 
însemnat demantelarea sistemului de protecţie socială iniţiat de New 
Deal-ul lui Roosevelt şi completat de Truman, lucru politic imposibil, dar 
s-a manifestat prin încercări - parţial eşuate - de reducere a subvenţiilor 
pentru preţurile agricole. 

Excesele McCarthysm-ului, precum şi faptul că victoria din 1952 
fusese în primul rând o victorie personală au făcut ca la alegerile 
parţiale din 1954 democraţii să preia controlul ambelor camere ale 
Congresului. Printre măsurile cele mai importante ale noii legislaturi s-a 
numărat Highway Act din 1956, un program în valoare de 31 de miliarde 
de dolari al cărui obiectiv era construirea a peste 60000 de kilometri de 
autostrăzi, dar şi un program de finanţare a construcţiei de locuinţe. 

în urma unei campanii care nu s-a remarcat prin nimic, 
Eisenhower câştigă uşor în 1956 al doilea mandat. în ciuda succesului 
său (circa 36 de milioane de voturi faţă de 26 pentru contracandidatul 
său, Adlai Stevenson), democraţii continuă să domine Congresul (aveau 
să-şi consolideze şi mai mult poziţia la alegerile parţiale din 1958). 

Al doilea mandat al lui Eisenhower a fost marcat de probleme 
financiare cauzate de creşterea cheltuielilor militare care îl împiedică să- 
şi pună în practică conservatorismul financiar. Spre exemplu, în 1959 
cheltuielile federale ajung la 92 de miliarde de dolari, din care aproape 
jumătate reprezintă bugetul militar. în ciuda unor recesiuni de scurtă 
durată, anii ’50 au fost una din cele prospere perioade din istoria 
Americii. Nivelul de trai a crescut spectaculos şi acesta este practic 
momentul în care societatea americană devine o societate a 
abundenţei. 

Chiar dacă Eisenhower era adeptul unei transformări graduale a 
relaţiilor interasiale, activismul comunităţii de culoare a făcut ca acest tip 
de evoluţie lentă să fie insuficientă. NAACP (National Association for the 
Advancement of Colored People) a combătut segregaţia în tribunale, iar 
tinerii de culoare în special au luat atitudine prin organizarea de 
boicoturi sau demonstraţii. 

Prima mare victorie a mişcării drepturilor civile a fost câştigată în 
mai 1954 atunci când Curtea Supremă a hotărât în unanimitate că 
segregarea şcolilor reprezenta o încălcare a amendamentului 14. 
Rezistenţa statelor din sud a fost considerabilă, mergând de la 
creşterea efectivelor Klu Klux Klan-ului şi închiderea şcolilor unde era 
aplicată desegregarea până la măsuri legislative ale statelor, măsuri 
destinate să golească de substanţă decizia Curţii Supreme. 


Proiectul pentru învăţământul Rural 


213 





Statele Unite după 1945 


Little Rock şi 
Montgomery 



în septembrie 1957, trupele federale sunt trimise la Little Rock, în 
Arkansas, pentru a proteja elevii de culoare de la liceul din localitate. 
Anterior, în 1955, comunitatea de culoare din Montgomery, Alabama, 
organizase un boicot al sistemului de transport în comun şi îl alesese ca 
lider pe pastorul baptist local, Martin Luther King Jr. Era debutul unei 
mişcări de^ protest nonviolenţe care avea să capete dimensiuni 
naţionale. în 1957 Luther King devine lider al întregii mişcări a 
drepturilor civile din statele sudice. în acelaşi an, Congresul votează 
Civil Rights Act, legea ce crea o comisie federală ce trebuia să 
investigheze cazurile de discriminare. 




Trupele federale protejează elevii de culoare la Little Rock, în 1957 


Degradarea situaţiei economice, precum şi o serie de înfrângeri 
de prestigiu suferite de administraţie (printre ele şi lansarea primului 
satelit artificial de către sovietici în 1957) au condus la consolidarea 
majorităţii democrate în Congres la alegerile parţiale din 1958. 


Alegerile din 1960 


La alegerile prezidenţiale din 1960 sarcina candidatului republican 
Richard Nixon, vice-preşedintele lui Eisenhower, era într-o bună măsură 
îngreunată de rezultatele economice ale administraţiei republicane, dar 
şi de popularitatea în scădere a preşedintelui Eisenhower, mai ales 
după eşecul summit-ului americano-sovietic de la Paris şi după anularea 
unei vizite în Japonia din cauza demonstraţiilor masive anti-americane 
ce aveau loc în această ţară. 


Candidatul democrat, J.F. Kennedy, avea în acel moment 43 de 
ani şi servise deja în ambele camere ale legislativului. Personaj foarte 
carismatic (un mare avantaj în condiţiile în care în timpul acestei 
campanii au loc primele dezbateri televizate), a ştiut să-şi aleagă un 

partener din sud, Lyndon B. Johnson, care să-i asigure votul majorităţii 
statelor sudice, dar în acelaşi timp a încercat să atragă de partea sa 
comunitatea de culoare. 



Prima dezbatere electorală televizată - 1960 


Test de autoevaluare 2 

2.1. Indicaţi elementul caracteristic al anilor 50 din punct de vedere economic. 


2.2. Menţionaţi prima mare victorie a mişcării pentru drepturile civile. 


Răspunsurile pot fi consultate la pagina 225 


10.4. Statele Unite în anii 60 

10.4.1 .Preşedinţia lui John F. Kennedv 

Alegerile din 1960 au fost marcate de o rată ridicată a participării 
(63% din electorat, cea mai ridicată din ultima jumătate de secol) şi în 
final John Fitzgerald Kennedy l-a învins pe Nixon cu un avantaj de 
118000 de voturi. Deşi rezultatele demonstrau că America avea cel 
puţin o opinie divizată în ceea ce-l priveşte, dinamismul şi stilul 
preşedintelui Kennedy a reuşit să aprindă imaginaţia multor americani. 

Ambiţiosul său program, intitulat sugestiv Noua Frontieră, promitea 
mult mai mult decât ar fi putut realiza un preşedinte: încetarea 
discriminării rasiale, asistenţă federală în materie de educaţie, asistenţă 



John F. Kennedy 

medicală pentru bătrâni, o implicare mai mare a guvernului pentru a 
dinamiza economia. 

în materie de drepturi civile, a acţionat lent şi incosecvent până în 
1962, în timp ce propunerile sale privind educaţia şi creşterea nivelului 
salariului minim au fost înfrânte de coaliţia formată în Congres între 
republicani şi democraţii din Sud. în ceea ce priveşte discriminarea 
rasială, în 1962 Kennedy utilizează trupe federale pentru a forţa 
desegregarea Universităţii din Mississippi, iar evenimentele din 1963 vor 
ajuta societatea şi lumea politică americană să înţeleagă că erau 
necesare măsuri imediate. 

10.4.2. Marea Societate 

Asasinarea preşedintelui în noiembrie 1963 a şocat America, dar 
acest moment de tragedie naţională a unificat societatea şi succesorul 
său, Lyndon B. Johnson, a reuşit să treacă prin Congres practic 
întreaga legislaţie necesară Noii Frontiere. Imediat după moartea lui 
Kennedy, Johnson a promis continuitate, a promis ducerea la bun sfârşit 
a programului preşedintelui martir. Dar avea planuri mai ambiţioase şi 
intenţiona să îndeplinească şi toate obiectivele nerealizate ale 
administraţiilor Roosevelt şi Truman. Noul său program a fost intitulat 
Marea Societate. 

Energiile noului preşedinte s-au îndreptat iniţial spre cauza 
Legea Drepturilor drepturilor civile. în 1964, preşedintele promulgă Legea Drepturilor Civile 
Clvlle (Civil Rights Act) care interzicea discriminarea pe baza rasei, culorii 

pielii, a religiei, sexului sau a originii naţionale. Legea autoriza guvernul 
să oprească finanţarea instituţiilor care practicau discriminarea rasială şi 
a oferit procurorului general autoritatea de a garanta dreptul la vot al 
populaţiei de culoare şi de a implementa desegregarea în şcoli. 



Lyndon B. Johnson 


Amendamentul XXIV al Constituţiei americane(adoptat în 1964): 

„Dreptul cetăţenilor Statelor Unite de a vota în alegerile preliminare sau în orice alt tip de 
alegeri pentru preşedinte sau vice-preşedinte, pentru electorii participanţi la alegerile 
pentru preşedinţie sau vice-preşedinţie sau pentru senatori şi reprezentanţi în Congres nu 
va fi refuzat sau limitat de Statele Unite sau de oricare alt stat pe motivul neplăţii unei taxe 
de vot sau a oricărei alte taxe. Congresul va avea autoritatea de a implementa acest 
articol prin legislaţia necesară." 


Măsuri economice 


în acelaşi an, Lyndon Johnson a promulgat pachetul de legi 
Economic Opportunity Act (Legea oportunităţilor economice), parte a 
războiului declarat de el împotriva sărăciei. Profitând de memoria 
predecesorului său, dar şi de realizările din anul pe care îl avusese la 
dispoziţie, Johnson a câştigat confortabil un al doilea mandat în 
noiembrie 1964. Contracandidatul său nu a făcut decât să-i mărească 
şansele când a cerut utilizarea armelor nucleare în Vietnam şi 
reducerea programelor de protecţie socială. Democraţii au câştigat în 
paralel şi controlul ambelor camere ale Senatului, ceea ce i-a permis 
preşedintelui în următorii ani să obţină numeroase succese legislative. 


în 1965 trei asemenea măsuri legislative reprezintă pietre de hotar: 

Combaterea 

sărăciei 


Mişcările contra- 
culturale 


Amplificarea 

tensiunilor 


crearea Medicare, un program de asistenţă medicală pentru bătrâni, 
finanţarea de către autorităţile federale a învăţământului primar şi 
gimnazial şi Voting Rights Act care autoriza procurorul general 
supervizeze înregistrarea pentru vot a persoanelor ce aparţineau 
minorităţilor. Activitatea sa legislativă a fost cu adevărat impresionantă 
în acest al doilea mandat al său: de la măsuri de protecţie a mediului şi 
liberalizarea legilor privind imigraţia la crearea Departamentului 
Transportului şi la interzicerea discriminării rasiale în vânzarea şi 
închirierea locuinţelor. 



Revoltele rasiale din anii ’60 au afectat majoritatea oraşelor mari din Statele Unite. 


De departe cel mai ambiţios program al său viza combaterea 
sărăciei. Accentul era pus pe educaţie şi pregătirea profesională, dar 
succesele au fost numai parţiale. Obiectivele proiectului fuseseră de la 
bun început prea vaste şi rezultatul a fost lipsa de coerenţă. Mai mult, o 
serie de probleme erau neglijate: sărăcia din lumea rurală, problema 
migraţii dinspre Sudul rural spre oraşele nordice suprapopulate. Cu 
toate acestea, între 1962 şi 1973 numărul săracilor a scăzut de la 25% 
din populaţie la numai 11%, cheltuielile pentru protecţie socială şi 
educaţie s-au dublat între 1965 şi 1970. 

în ciuda progreselor în materie de drepturi civile, sărăcia care 
afectează comunităţile de culoare, dar şi relaţiile tensionate cu 
autorităţile au determinat în perioada 1964-1968 o explozie a numărului 
de revolte rasiale, în special în oraşele din nord. în acest context au 
apărut contestatării nonviolenţei practicate de Martin Luther King Jr.: 
Black Muslims conduşi de Malcolm X, Black Panthers. 

Militantismul nu a rămas apanajul comunităţii de culoare. Punând 
sub semnul întrebării chiar fundamentele societăţii americane, 
reprezentanţii generaţiei baby boom-ului postbelic (şi în special tineretul 
universitar) au dat naştere unei contraculturi manifestată prin refuzul 
trecutului şi al valorilor părinţilor lor, prin experimentarea vieţii în comun, 
utilizarea drogurilor halucinogene, muzică, o atitudine diferită faţă de 
sexualitate. 

Continuarea războiului din Vietnam exprima în ochii lor prăpastia 
ce se crease între societate şi guvern şi nu a făcut decât să stimuleze 

activismul lor. Evenimentele din prima jumătate a anului 1968 (ofensiva 
Tet din Vietnam, asasinarea lui Martin Luther King Jr. şi a lui Robert 
Kennedy) au amplificat starea de tensiune deja prezentă. 

Test de autoevaluare 3 

3.1. Indicaţi principalele obiective ale programului „Noua Frontieră”. 


3.2. Ce prevedea Legea Drepturilor Civile din 1964? 


3.3. Enumeraţi măsurile luate de guvernul federal în al doilea mandat Johnson. 


Răspunsurile pot fi consultate la pagina 225 


10.5. SUA în anii 70 

10.5.1. Administraţia Nixon 



Richard Nixon 



Prelungirea conflictului din Vietnam a afectat Partidul Democrat, 
dar identificarea sa cu cauza drepturilor civile i-a dăunat şi mai mult în 
plan politic, în special în Sud. Chiar dacă şi-au menţinut majoritatea în 
Congres, democraţii au fost incapabili să recâştige Casa Albă, 
republicanul Richard Nixon câştigând la o diferenţă de numai 500000 de 
voturi. Mandatul noii administraţii a debutat pe fondul continuării 
agitaţiilor studenţeşti. Protestele anti-război au escaladat pe parcursul 
lui 1969 şi 1970, culminând cu evenimentele de la Kent State University, 


Mai 1970 - demontaţii anti-război la Kent State University şi intervenţia Gărzii 
Naţionale soldate cu 4 victime. 

Probleme 

economice 


Al doilea mandat 


Watergate 



Gerald Ford 


Crizele anilor 70 


în plan economic, realizările sociale ale predecesorului său s-au 
tradus printr-o creştere a cheltuielilor federale, iar Nixon a agravat şi mai 
mult situaţia printr-o reducere a fiscalităţii la sfârşitul lui 1969. Astfel, în 
vocabularul economic intră un nou termen: stagflaţie, coexistenţa 
inflaţiei şi a stagnării economice. Deficitul bugetar atinge în 1971 cote 
alarmante şi în încercarea de a corecta balanţa de plăţi negativă Nixon 
a suspendat convertibilitatea în aur a dolarului. în paralel, pentru a limita 
inflaţia, salariile şi preţurile au fost îngheţate pe o perioadă de trei luni, 
urmând ca după aceea creşterile să fie strict limitate. 

în ciuda realizărilor limitate (multe dintre acestea se datorau 
Congresului dominat de democraţi), strategia lui Nixon în vederea 
alegerilor (construirea unui discurs care se adresa în special statelor din 
Sud şi electoratului alb din clasa de mijloc), anunţul lansării unor 
negocieri de pace cu nord-vietnamezii şi lipsa unui contracandidat 
redutabil i-au asigurat o victorie zdrobitoare (peste 60% din voturi). în 
timpul campaniei electorale a trecut neobservat un eveniment care avea 
să marcheze profund viaţa politică americană. Pe 17 iunie 1972 cinci 
bărbaţi au fost arestaţi în complexul Watergate din Washington în timp 
ce încercau să planteze microfoane în birourile Comitetului Naţional 
Democrat. 

Datorită eforturilor Casei Albe, în prima fază scandalul nu a 
căpătat amploare, dar după victoria din alegeri ancheta senatorială a 
dezvăluit eforturile de muşamalizare şi implicare directă a lui Nixon în 
acestea. în cursul aceleaşi anchete a fost dezvăluit faptul că 
preşedintele^ înregistrase multe din discuţiile referitoare la afacerea 
Watergate. în iulie 1974, după o bătălie juridică prelungită, Curtea 
Supremă l-a obligat pe preşedinte să pună la dispoziţia justiţiei 
înregistrările. Aproape simultan, Comitetul Juridic al Senatului a votat 
pentru demiterea preşedintelui. Pe 5 august, Nixon a predat în cele din 
urmă înregistrările şi peste patru zile şi-a prezentat demisia. 

10.5.2.Administratia Ford 


Succesorul său a fost Gerald Ford, cel care îl înlocuise în funcţia 
de vice-preşedinte pe Spiro Agnew care demisionase în octombrie 1973 
în urma unor acuzaţii de corupţie şi evaziune fiscală. 

Fundalul pe care vine la putere noul preşedinte este o Americă în 
criză economică. Tentativele lui Johnson de a finanţa în acelaşi timp 
proiectele Marii Societăţi şi războiul din Vietnam îşi făceau acum simţite 
efectele. Nixon, deşi promisese mai multă disciplină bugetară, făcuse în 
esenţă acelaşi lucru. 

Crizele energetice ale anilor 70 s-au suprapus peste o economie 
marcată de crize structurale; inflaţia şi şomajul creşteau simultan. 
Politicile concepute pentru a corecta una din probleme păreau să o 
înrăutăţească pe cealaltă. Declinul productivităţii necorectat printr-o 
limitare a creşterilor salariale, cheltuielile guvernamentale, precum şi 
accesul larg la credite au alimentat inflaţia. în 1974, imediat după primul 

şoc petrolier, inflaţia urcă până la 11%. 

Răspunsul guvernului a fost unul clasic: reducerea cheltuielilor 
guvernamentale şi restricţionarea creditului, dar aceste acţiuni au 
aruncat America în cea mai gravă recesiune de după al doilea război 
mondial, iar deficitul federal în loc să se reducă, a crescut dramatic. 


10.5.3. America în timpul preşedintelui Carter 

Şansele republicanilor de a păstra preşedinţia păreau reduse. 
Deşi economia dădea semne de stabilizare, scandalul Watergate era 
prea recent şi alegerile din 1976 sau prestaţiile candidaţilor nu au atras 
prea mult interesul publicului (participarea a fost de 54%). 



Jimmy Carter 


Democratul Jimmy Carter, fost guvernator al Georgiei, a câştigat 
în mare parte datorită votului populaţiei de culoare şi a celui al 
americanilor de origine mexicană. Deşi a fost un preşedinte activ 
(măsuri pentru reducerea impactului social al crizelor energetice, 
crearea Departamentului Energiei şi a celui al Educaţiei), popularitatea 
lui Carter s-a erodat rapid. în ciuda conservatorismului său fiscal şi a 
reducerii cheltuielilor federale, inflaţia a continuat să crească ajungând 
în 1979 la 13%. Şocul petrolier din acel an şi criza ostaticilor din Iran au 
dat lovitura de graţie administraţiei Carter. 


Test de autoevaluare 4 


4.1. Indicaţi măsurile economice luate de administraţia Nixon la începutul anilor 70. 


4.2. Menţionaţi efectele crizelor economice ale deceniului 8 pentru Statele Unite. 


Răspunsurile pot fi consultate la pagina 225 


220 


Proiectul pentru învăţământul Rural 








Statele Unite după 1945 


10.6. Statele Unite în anii 80 



Ronald Reagan 


Măsuri economice 


10.6.1. Domnia republicană. Administraţiile Reagan 

Alegerile din 1980 au fost câştigate de Ronald Reagan cu o 
majoritate confortabilă (51% din voturi faţă de 41% pentru Carter). 
Dincolo de îndemânarea cu care îşi gestiona noul preşedinte relaţiile cu 
publicul, victoria republicanilor (care câştigă şi majoritatea în Senat) se 
explică printr-o ascensiune a conservatorismului tradiţional care îşi 
găseşte un aliat în curentele creştine tradiţionaliste. 

Măsurile economice ale noii administraţii nu au întârziat: 
reducerile drastice ale cheltuielilor federale sunt completate cu scăderea 
fiscalităţii (reducere a taxelor în valoare de 750 de miliarde de dolari pe 
o perioadă de cinci ani. în teorie, reducerea taxelor pe venituri de care 
profitau cei cu venituri ridicate avea să se traducă în noi investiţii, adică 
în noi locuri de muncă şi în profituri mai mari. Prosperitatea urma să 
difuzeze în întreaga societate, iar în ultimă instanţă chiar bugetul federal 
avea să profite. In paralel, sunt slăbite restricţiile impuse industriei în 
materie de protecţia muncii, protecţia mediului şi sănătate. 


Efecte imediate 


în primii doi ani, aceste măsuri radicale încep să-şi arate 
rezultatele: inflaţia scade drastic, iar creditul redevine ieftin. Exista însă 
şi un revers al medaliei. în loc să se accelereze, activitatea economică a 
încetinit, iar şomajul a atins în 1982 10%, cel mai ridicat nivel de după 
1940. Deficitul bugetar a continuat să se mărească până la 200 de 
miliarde în 1982 ca urmare a creşterii substanţiale a cheltuielilor militare 
şi a relaxării fiscale. 


în 1984, însă, economia creşte cu 7%, şomajul scade, la fel şi 
Creştere inflaţia şi tendinţa s-a menţinut şi în anii următori. Bascularea 

economică ansamblului societăţii spre dreapta e confirmată de victoria lui Reagan 

în 1984. Popularitatea sa se consolidează pe fondul creşterii economiei, 
chiar dacă preţul este acumularea rapidă a unei datorii publice uriaşe, 
însă, la sfârşitul lui 1986 ies la iveală informaţii despre afacerea Iran- 
Contra care implica instituţia prezidenţială într-o serie de tranzacţii 
ilegale cu armament destinate Iranului, cu banii astfel obţinuţi guvernul 
finanţând în secret gherilele anticomuniste din America Centrală. 


Polarizarea 

societăţii 


Pe parcursul anilor ’80 societatea americană a devenit din ce în ce 
mai polarizată. La sfârşitul deceniului, numărul săracilor era acelaşi ca 
în 1964. Averile celor mai bogaţi 1% dintre americani valorau mai mult 
decât cele ale celor 90% din populaţie de la celălalt capăt al scalei. 
Sărăcia afectează în mod disproporţionat minorităţile, dar este la fel de 
adevărat că în anii ’80 majoritatea americanilor aveau slujbe şi trăiau 
foarte confortabil. între 1981 şi 1988 numărul deţinătorilor de 
calculatoare personale a crescut de la 2 la 45 de milioane. în ciuda 
polarizării societăţii manifestată prin îmbogăţirea celor mai săraci şi 
sărăcirea săracilor, „America mijlocie” în ansamblu profită de stabilitatea 
şi creşterea economică. 

10.6.2. Administraţia Bush 



George HW Bush 


Noul candidat republican la alegerile din 1988, George H.W. 
Bush, a profitat exact de această ameliorare a situaţiei economice. 
Campania electorală a fost bazată masiv pe televiziune şi a avut un 
puternic caracter negativ, context în care democraţii nu au putut pune în 
discuţie moştenirea lăsată de Reagan. Alegerile au confirmat 
bascularea completă a Sudului spre republicani, iar votul a fost puternic 
marcat de factorul rasial: votul republican a fost aproape exclusiv alb, în 
timp ce majoritatea comunităţii de culoare a votat pentru democraţi. 
Bush a câştigat cu 53% din voturi, dar prezenţa la vot a fost de numai 
50%. 


Administraţia Bush (1988-1992) a fost caracterizată ca una a 
status-quo-ului, lipsită de iniţiative, în ciuda oportunităţilor care se 
deschideau inclusiv pe plan intern odată cu sfârşitul războiului rece. A 
doua parte a mandatului a fost caracterizată prin izbucnirea unei noi 
recesiuni economice explicabile în mare parte prin moştenirea financiară 
a preşedinţiei Reagan. Cu toate acestea, realegerea lui Bush părea 
reasigurată după victoria din Războiul din Golf care i-a asigurat o rată a 
popularităţii extraordinară. 


Probleme sociale 
şi economice 


Publicul american dorea, însă, un preşedinte activ pe plan intern, 
un preşedinte care să-şi orienteze energiile spre rezolvarea problemelor 
generate de reapariţia tensiunilor rasiale, de declinul centrelor urbane, 
de explozia consumului de droguri şi în special, de masiva datoria 
publică. 


Economia continua să încetinească, iar numărul şomerilor era în 
creştere. în cei patru ani produsul naţional brut a crescut în medie cu 
0,7%, cea mai lentă rată de creştere de la Marea Criză, iar în 1992 
existau şapte milioane de şomeri. Deşi cheltuielile bugetare au fost 
constant reduse, problema deficitului bugetar a continuat să se 
agraveze, acesta ajungând la 290 de miliarde de dolari în 1992. 

Datoria publică urcase la patru trilioane de dolari, ceea ce însemna 
că o mare parte a resurselor federale era absorbită de plata dobânzilor 
pentru aceste datorii (peste 21% în 1990 faţă de 11,8% pentru protecţie 
socială şi Medicare). Presiunile au devenit atât de mari, încât Bush a 
fost nevoit să-şi încalce principala promisiune din campanie, aceea de 
a nu creşte taxele. 


Test de autoevaluare 5 


5.1. Menţionaţi măsurile economice ale administraţiei Reagan. 


5.2. Indicaţi caracteristicile campaniei electorale din 1988. 


Răspunsurile pot fi consultate la pagina 225 

10.7. Anii 90 în Statele Unite 



10.7.1. Revenirea democraţilor. Administraţia Clinton 


între timp, democraţii, excluşi de la Casa Albă timp de doisprezece 
ani, încearcă să asimileze transformările din societatea americană. în 
consecinţă, William Jefferson Clinton, candidatul democrat la alegerile 
din 1992, a încercat să mute partidul mai la dreapta, să-l facă mai 
atractiv pentru clasa mijlocie albă. Electoratul a reacţionat pozitiv şi 
Clinton a câştigat alegerile cu 43% din voturi (cel mai mic scor 
înregistrat de un preşedinte victorios de la Woodrow Wilson încoace din 
cauza rezultatelor foarte bune obţinute de candidatul independent Ross 
Perot un multimiliardar texan). 


Politica 

economică 


în februarie 1993, Clinton şi-a prezentat planul economic ce 
cuprindea creşterea fiscalităţii, inclusiv a taxelor plătite de clasa de 
mijloc, şi proiecte de reducere a cheltuielilor federale prin scăderea 
cheltuielilor militare şi eliminarea birocraţiei. Politica sa economică a 
înregistrat succese remarcabile, în cei opt ani ai preşedinţiei sale 
deficitul bugetar fiind eliminat. Discuţiile despre declinul Americii au 
devenit de cele mai multe ori inutile, Statele Unite înregistrând una din 
perioadele cele mai lungi de creştere neîntreruptă din istoria sa. 


Tentative de 
reformă socială 


Accentul a fost pus pe crearea de locuri de muncă şi pe investiţiile 
în educaţie şi formare profesională, dar şi pe combaterea sărăciei şi a 
discriminării rasiale (din acest punct de vedere, administraţia Clinton era 
cea mai diversă din istoria Statelor Unite). Planurile sale de reformă a 
sistemului de protecţie socială şi de universalizare a asigurării de 
sănătate s-au lovit, însă, de rezistenţa unui Congres tot mai puternic 
dominat de republicanii conservatori după alegerile parţiale din 1994. 
Mai mult, încă din timpul campaniei electorale, viaţa sa personală a fost 
ţinta unor puternice atacuri care ating apogeul în timpul scandalului 
Lewinsky şi care tensionează şi mai mult relaţiile dintre puterea 
executivă şi cea legislativă. 


Victoria 

republicanilor în 
2000 


Al doilea mandat Clinton a fost marcat de o uşoară încetinire a 
ritmului creşterii economice, în special datorată programelor sociale, 
precum şi de agenda externă - Irak, Somalia. Scandalurile economice şi 
deteriorarea imaginii preşedintelui în urma audierilor ordonate de 
Congres au condus în final la o nouă victorie republicană (în condiţii 
confuze însă) în anul 2000. 


în cursul anului 2001, situaţia economică pare să se 
îmbunătăţească, măsurile luate de noul preşedinte republican - George 
W. Bush - favorizând reluarea creşterii economice, în ciuda deteriorării 
climatului politic din ce în ce mai agitat (democraţii contestă victoria 
republicanilor şi acuză noua administraţie de corupţie). 

în acest context la 11 septembrie 2001 cele două turnuri de la 
World Trade Center (New York) şi clădirea Pentagonului (Washington) 
sunt atacate de terorişti aparţinând grupării Al-Queda, bilanţul victimelor 
fiind tragic - aproape 4000 de morţi. 

11 septembrie 2001 - Atacurile teroriste de la World Trade Center şi Pentagon 


La începutul noului mileniu, Statele Unite rămân principala putere 
militară, economică şi politică a lumii, însă o radiografie sumară a 
realităţilor americane astăzi prezintă indiciile unor fisuri societale 
potenţial periculoase. Creşterea economică a ultimului deceniu a fost în 
mare parte anulată, costurile războaielor din Afganistan şi Irak au 
îngreunat bugetul federal, confruntarea politică dintre cele două partide 
au divizat ţara mai mult ca oricând, iar pe plan extern politica Statelor 
Unite este puternic contestată. 


Preşedinţii americani şi rezultatele lor în alegeri 


Anul 

Numele preşedintelui 

Procent din votul oooular 

Participarea la vot 

1948 

Harry Truman 

49,6 

53 

1952 

Dwight D. Eisenhower 

55,1 

63,3 

1956 

Dwight D. Eisenhower 

57,6 

60,6 

1960 

John F. Kennedy 

49,7 

62,8 

1964 

Lyndon B. Johnson 

61,1 

61,7 

1968 

Richard M. Nixon 

43,4 

60,6 

1972 

Richard M. Nixon 

60,7 

55,2 

1976 

Jimmy Carter 

50,1 

53,5 

1980 

Ronald Reagan 

50,8 

52,6 

1984 

Ronald Reagan 

58,8 

53,1 

1988 

George Bush 

53,4 

50,2 

1992 

Bill Clinton 

43 

55 


224 


Proiectul pentru învăţământul Rural 





























Statele Unite după 1945 


10.8. Bibliografie 

Philip Jenkins, O istorie a Statelor Unite, Ed. Artemis, Bucureşti, 2002 

Paul J ohnson O istorie a lumii moderne 1920-2000, Bucureşti, Humanitas, 2003 

Pierre Milza, Serge Berstein, Istoria secolului XX, voi 2-3, Bucureşti, AII, 1998 

Alan M Winkler, Trecutul apropiat. Eseuri şi documente despre America de după cel de-al 
doilea război mondial, Cluj, Dacia, 1996 


10.9. Răspunsuri pentru testele de autoevaluare 

Test de autoevaluare 1 

1.1. Reconversia economică şi demobilizarea, relaţia foarte tensionată cu lumea sindicală, 
Congresul dominat de republicani, chestiunea drepturilor civile. 

1.2. Asistenţă federală pentru construirea de locuinţe şi pentru educaţie, asistenţă 
medicală universală, dezvoltarea legislaţiei în materie de drepturi civile, reforma politicilor 
agricole. 

Test de autoevaluare 2 

2.1. în ciuda unor recesiuni de scurtă durată, anii ’50 au fost una din cele prospere 
perioade din istoria Americii. Nivelul de trai a crescut spectaculos şi acesta este practic 
momentul în care societatea americană devine o societate a abundenţei. 

2.2. Prima mare victorie a mişcării drepturilor civile a fost câştigată în mai 1954 atunci 
când Curtea Supremă a hotărât în unanimitate că segregarea şcolilor reprezenta o 
încălcare a amendamentului 14. 

Test de evaluare 3 

3.1. încetarea discriminării rasiale, asistenţă federală în materie de educaţie, asistenţă 
medicală pentru bătrâni, o implicare mai mare a guvernului pentru a dinamiza economia. 

3.2. Interzicea discriminarea pe baza rasei, culorii pielii, a religiei, sexului sau a originii 
naţionale, autoriza guvernul să oprească finanţarea instituţiilor care practicau 
discriminarea rasială şi a oferit procurorului general autoritatea de a garanta dreptul la vot 
al populaţiei de culoare şi de a implementa desegregareaîn şcoli. 

3.3. Programe de asistenţă medicală pentru bătrâni, finanţarea de către autorităţile 
federale a învăţământului primar şi gimnazial, Legea Dreptului la Vot (Voting Rights Act), 
măsuri de protecţie a mediului, liberalizarea legilor privind imigraţia, crearea 
Departamentului Transportului, interzicerea discriminării rasiale în vânzarea şi închirierea 
locuinţelor, combaterea sărăciei prin educaţie şi pregătire profesională. 

Notă : în cazul în care nu ati răspuns corect la două dintre întrebările ultimului test, 
europene, s-au schimbat Statele Unite dar şi Japonia devenind competitoare de 
forţă pentru principalele puteri-studiati capitolul 10.4. şi bibliografia indicată. 

Test de autoevaluare 4 

4.1. Măsuri privind reducerea fiscalităţii, suspendarea convertibilităţii în aur a dolarului, 
îngheţarea salariile şi preţurile pe o perioadă de trei luni. 

4.2. Creşterea inflaţiei şi a şomajului, deficit bugetar, declin al productivităţii. 

Test de autoevaluare 5 

5.1. Reduceri drastice ale cheltuielilor federale, scăderea fiscalităţii, slăbirea restricţiilor 
impuse industriei în materie de protecţia muncii, protecţia mediului şi sănătate. 

5.2. Campania electorală din 1988 a fost bazată masiv pe televiziune, a avut un puternic 
caracter negativ, a dus la bascularea completă a Sudului spre republicani, a fost puternic 
marcat de factorul rasial, prezenţa la vot a fost de numai 50%. 

10.10. Lucrare de verificare 4 

Pe baza textului unităţii şi a bibliografiei, alcătuiţi un eseu structurat pe tema 
”Statele Unite în anii 60 şi 70”. 

Punctele care trebuie atinse sunt: elemente ale vieţii politice, probleme economice, 
măsuri de depăşire a crizelor, fenomene societale şi culturale, concluzii. 

Instrucţiuni privind testul de evaluare: 

a. dacă este posibil, tehnoredactat, Arial 12, 1,5 rânduri, max. 5 pagini 

b. se trimite prin poştă tutorelui. 

c. se foloseşte în primul rând cursul dar pentru obţinerea unui punctaj ridicat este 
necesară parcurgerea bibliografiei indicate. 

Criteriile de evaluare sunt: 

- claritatea exprimării şi absenţa formulărilor nesigure, 

- şirul logic al argumentelor, 

- utilizarea bibliografiei. 

